**משרד החקלאות ופיתוח הכפר**

**תיק חילופי שרים**

**ינואר 2023**

****

תוכן עניינים

[חקלאות ישראל - תמונת מצב ומגמות 7](#_Toc122958877)

[ייצור ואספקה 8](#_Toc122958878)

[גורמי ייצור 12](#_Toc122958879)

[פיתוח ההתיישבות 17](#_Toc122958880)

[מגמות מקומיות המשפיעות על ענף החקלאות 19](#_Toc122958881)

[גידול ושינוי בביקוש למזון 19](#_Toc122958882)

[יוקר מחייה 20](#_Toc122958883)

[מגמות בינלאומיות 25](#_Toc122958884)

[חשיבות ותועלות ענף החקלאות 32](#_Toc122958885)

[תועלות החקלאות הישראלית 32](#_Toc122958886)

[פיתוח החקלאות 33](#_Toc122958887)

[מטרות ויעדים של משרד החקלאות ופיתוח הכפר לשנת התכנון 2023 37](#_Toc122958888)

[מדיניות רגולציה במשרד החקלאות 39](#_Toc122958889)

[תקציב משרד החקלאות 43](#_Toc122958890)

[התפתחות התקציב 43](#_Toc122958891)

[עיקרי הפעילות התקציבית לשנת 2022 49](#_Toc122958892)

[תוכניות המשרד לשנת 2023 52](#_Toc122958893)

[תמיכה ישירה לחקלאים 52](#_Toc122958894)

[מימוש הסכמים בענף ההטלה 52](#_Toc122958895)

[ענף החלב 52](#_Toc122958896)

[ענף הדגים 52](#_Toc122958897)

[ענף הבקר 52](#_Toc122958898)

[תוכניות ניקוז 52](#_Toc122958899)

[בתחום המחקר החקלאי 53](#_Toc122958900)

[בתחום בריאות הציבור 55](#_Toc122958901)

[תמיכות עתידיות נוספות 55](#_Toc122958902)

[פרויקטים בתהליך 56](#_Toc122958903)

[בחינת תפקידי המחוזות 56](#_Toc122958904)

[תוכנית אסטרטגית לקידום המחשוב במשרד 56](#_Toc122958905)

[שינוי במבנה ואופן הפעולה של השירותים להגנת הצומח ולביקורת בכלל והפיקוח על הביקורות ליצוא תוצרת חקלאית בשירותים להגנת הצומח ולביקורת 57](#_Toc122958906)

[החקלאות והמרחב הכפרי בישראל - מדיניות וסוגיות אסטרטגיות 59](#_Toc122958907)

[סוגיות ראשוניות לבחינה 59](#_Toc122958908)

[נתונים 61](#_Toc122958909)

[סוגיות מרכזיות / יעדי ליבה 62](#_Toc122958910)

[שמירה על קרקע חקלאית / כושר הייצור החקלאי 62](#_Toc122958911)

[שמירה על הזיקה בין התיישבות לחקלאות 62](#_Toc122958912)

[שמירה על שיעור אוכלוסיית הכפר בחברה הישראלית 63](#_Toc122958913)

[אזוריות / פיתוח אזורי 64](#_Toc122958914)

[יזמות כפרית וגיוון תעסוקות 64](#_Toc122958915)

[מערך שירותים ופרוגרמה כפרית 65](#_Toc122958916)

[ארכיטקטורה כפרית ישראלית 65](#_Toc122958917)

[תעשיית האגריפודטק – תעשיה בעלת חשיבות אסטרטגית 67](#_Toc122958918)

[בריאות הציבור ורווחת בעלי חיים 70](#_Toc122958919)

[רישום ושימוש מושכל בתכשירים להגנת הצומח (חומרי הדברה) 70](#_Toc122958920)

[רווחת בעלי חיים (השירותים הווטרינרים) 72](#_Toc122958921)

[בעלי עניין ועמדות 73](#_Toc122958922)

[התמודדות עם מחלת הברוצלוזיס 74](#_Toc122958923)

[בטיחות מזון 74](#_Toc122958924)

[בקר לבשר במרעה 75](#_Toc122958925)

[מחקר ופיתוח אזורי (המו"פים האזוריים) 76](#_Toc122958926)

[יחידות משרד החקלאות 79](#_Toc122958927)

[מיפוי כללי 79](#_Toc122958928)

[מינהל ומשאבי אנוש 81](#_Toc122958929)

[החטיבה למחקר, כלכלה ואסטרטגיה 85](#_Toc122958930)

[הלשכה המשפטית 90](#_Toc122958931)

[אגף תקציבים 93](#_Toc122958932)

[חשבות משרד החקלאות ופיתוח הכפר 94](#_Toc122958933)

[דוברות תקשורת והסברה 95](#_Toc122958934)

[ביקורת פנים 97](#_Toc122958935)

[אגף ביטחון חירום וסייבר 98](#_Toc122958936)

[חטיבת השירות 99](#_Toc122958937)

[שרות ההדרכה והמקצוע - שה"מ 101](#_Toc122958938)

[הרשות לתכנון ופיתוח החקלאות ההתיישבות והכפר 104](#_Toc122958939)

[לשכת המדענית הראשית 109](#_Toc122958940)

[המרכז לסחר ושיתוף פעולה בינלאומי 115](#_Toc122958941)

[השקעות ומימון - מינהלת ההשקעות בחקלאות 118](#_Toc122958942)

[השקעות ומימון - נזקי טבע בחקלאות 121](#_Toc122958943)

[אגף שימור קרקע וניקוז 122](#_Toc122958944)

[אגף יער ואילנות 126](#_Toc122958945)

[אגף בכיר לגורמי ייצור 130](#_Toc122958946)

[אגף הדיג 133](#_Toc122958947)

[יחידת האכיפה והחקירות המרכזית של המשרד - פיקוח על הצומח והחי (פיצו"ח) 135](#_Toc122958948)

[קמ"ט/ מתאם חקלאות אזור יו"ש 138](#_Toc122958949)

[קמ"ט/ מתאם חקלאות אזור עזה 145](#_Toc122958950)

[מחוז העמקים: 146](#_Toc122958951)

[מחוז המרכז 148](#_Toc122958952)

[מחוז גליל - גולן 150](#_Toc122958953)

[מחוז הנגב 152](#_Toc122958954)

[מחוז השפלה וההר 155](#_Toc122958955)

[שירותים וטרינריים ובריאות המקנה 157](#_Toc122958956)

[השירותים להגנת הצומח ולביקורת 161](#_Toc122958957)

[מינהל המחקר החקלאי - מכון וולקני 169](#_Toc122958958)

[מפת פריסת מחוזות משרד החקלאות 172](#_Toc122958959)

[רשימת אתרי המשרד 173](#_Toc122958960)

[ועדות 174](#_Toc122958961)

[ועדות ברשות לתכנון: 174](#_Toc122958962)

[ועדת פרוגרמות 174](#_Toc122958963)

[ועדת קרקעות עליונה 174](#_Toc122958964)

[ועדה לבחינת תפקידי המחוזות במשרד החקלאות 175](#_Toc122958965)

[ועדה לבחינת התייעלות ברפת החלב 175](#_Toc122958966)

[ועדה לקביעת קריטריונים בהטלה 175](#_Toc122958967)

[ועדה לנושא מדיניות התמיכות 175](#_Toc122958968)

[חברות ממשלתיות ומועצות ייצור 176](#_Toc122958969)

[מועצות סטטוטוריות 178](#_Toc122958970)

[מועצת הצמחים 178](#_Toc122958971)

[המועצה לענף הלול 183](#_Toc122958972)

[מועצת אגוזי אדמה 183](#_Toc122958973)

[חברות לתועלת הציבור – חל"צ 185](#_Toc122958974)

[מועצת החלב – חל"צ 185](#_Toc122958975)

[מועצת הדבש- חל"צ 187](#_Toc122958976)

[מועצה וולונטרית 189](#_Toc122958977)

[מועצת גפן היין 189](#_Toc122958978)

[חברות ממשלתיות 190](#_Toc122958979)

[קרן נזקי טבע בע"מ – קנ"ט 190](#_Toc122958980)

[גופים ציבוריים בזיקה למשרד 192](#_Toc122958981)

[התאחדות חקלאי ישראל 192](#_Toc122958982)

[תנועת המושבים 193](#_Toc122958983)

[התנועה הקיבוצית המאוחדת התק"מ 194](#_Toc122958984)

[איגוד המושבים של הפועל המזרחי 195](#_Toc122958985)

[ישובי אגודת ישראל 196](#_Toc122958986)

[משקי חירות בית"ר 196](#_Toc122958987)

[תנועת אור 197](#_Toc122958988)

[האיחוד החקלאי 198](#_Toc122958989)

[העובד הציוני 199](#_Toc122958990)

[הקיבוץ הדתי 199](#_Toc122958991)

[ארגון מגדלי הירקות 200](#_Toc122958992)

[ארגון מגדלי פירות 200](#_Toc122958993)

[ארגון מגדלי פרחים וצמחי נוי 201](#_Toc122958994)

[ארגונים בענף הצאן 202](#_Toc122958995)

[ארגון עובדי הפלחה 202](#_Toc122958996)

[ארגון מגדלי דגים 203](#_Toc122958997)

[ארגון מגדלי דבורים 203](#_Toc122958998)

[ארגוני מגדלי בקר 204](#_Toc122958999)

[הארגון לחקלאות אורגנית 205](#_Toc122959000)

[המועצה לייצור ושיווק כותנה 205](#_Toc122959001)

[ארגון מגדלי עופות 206](#_Toc122959002)

[ארגוני צער בעלי חיים 207](#_Toc122959003)

[ארגוני סביבה 207](#_Toc122959004)

[מועצת הגנים הבוטניים 208](#_Toc122959005)

[ארגון השומר החדש 209](#_Toc122959006)

[נספח א': תכנון, מטרות ויעדים ותוכניות עבודה - מעגל התכנון הממשלתי 210](#_Toc122959007)

[נספח ב': מדיניות רגולציה 212](#_Toc122959008)

[נספח ג': מכתב לחשב הכללי והממונה על השכר – עדכון אגרות 214](#_Toc122959009)

# חקלאות ישראל - תמונת מצב ומגמות

* מדינת ישראל הינה אחת המדינות הצפופות ביותר בין המדינות המפותחות, וקצב גידול אוכלוסייתה גבוה. כמות השטחים הבנויים גדלה וצומחת על חשבון השטחים הפתוחים. ישראל מאופיינת בשיעור גידול אוכלוסייה גבוה בהשוואה למדינות המפותחות.
* התחממות כדור הארץ ושינויי האקלים גרמו בשנים האחרונות ל"תופעות מזג אוויר קיצוניות" (ימי חום כבד באמצע החורף, גשמים חזקים בפרקי זמן קצרים וכו'). תופעות אלו משפיעות הן בטווח הקצר (נזקי טבע ואסונות טבע המשפיעים על איכות וכמות התוצרת החקלאית בעונת הגידול המיידית) והן בטווח הארוך (השפעה על תשתיות חקלאיות, ותמורות בסוגי הגידולים המתאימים לגידול בארץ).
* **במדינת ישראל סך היבוא של המזון עולה על סך הייצוא של המזון (יבואנית נטו) [[1]](#footnote-1), ישראל מייבאת את כל האורז, סוכר, קפה תה וכדו'. מדינת ישראל מספקת את מרבית התוצרת החקלאית הטרייה לצריכה המקומית במוצרים הבאים: עופות, חלב, ביצים ופירות וירקות. בנוסף, ישראל מייצאת פירות וירקות לחו"ל, במוצרים ובמועדים שבהן יש לה יתרון יחסי. ככלל, בישראל צורכים פירות וירקות מייצור מקומי, ויש גידולים אשר מופנים לייצוא. אחוז היבוא של פירות וירקות מחו"ל הינו בעלייה (בשנת 2021 כ 7%) ישראל מייבאת מעל ל-90% מצריכת הדגנים למאכל אדם ולהזנת בעלי חיים (מוצרים שלא מיוצרים כאן בהיקף נדרש). כמו כן, היא מייבאת בהיקפים גדולים דגים (ייצור מקומי מצומצם), בשר שחוט ומייבאת כ-600 אלף ראשי צאן ובקר לשחיטה מקומית.**
* **החקלאות הישראלית מושפעת בצורה משמעותית מחוסר היציבות של מחירי התשומות בשווקים הבינלאומיים כאשר ההשפעה הגדולה ביותר היא על ענפי בעלי החיים.**
* מדינת ישראל ייחודית במאפייני הבעלות על הקרקעות שלה כאשר כ-95% מהקרקע החקלאית הינה בבעלות המדינה וכ-80% מהייצור החקלאי מקורו במושבים ובקיבוצים, על אף הליך ההפרטה ושינוי מאפייניהם הקואופרטיביים.
* החקלאות הישראלית מצטיינת במחקר ופיתוח ציבורי מהטובים בעולם מחד גיסא, שלא מגיעים מספיק אל השטח, מאידך גיסא, ובהתייעלות מתמדת בתפוקה לגורמי ייצור, במיכון להפחתת הצורך בידיים עובדות, בשימוש במים ובניצול מים מושבים.

כמו במדינות רבות כך גם בישראל, משקלה של החקלאות בכלכלה ירד במהלך העשורים האחרונים, מ-12% מהתמ"ג בשנות ה-50 לכ-1% בשנת 2018. בשנות הקמת המדינה, אחוז המועסקים בחקלאות מכלל המועסקים במשק עמד על כ-17% בעוד שבשנת 2017 הוא עומד על כ-,1%, היום פחות מ-1%. בשנות הקמת המדינה חשיבות היצוא החקלאי הייתה רבה ורכיב היצוא החקלאי מסך היצוא, עמד על למעלה מ-60% (כיום היקף היצוא כ-1.5%). עם התפתחותה של ישראל התפתחו ענפי משק נוספים ולכן חלקה היחסי של החקלאות בכלכלת ישראל ירד (תרשים מס' 1)

**תרשים מס' 1: חקלאות כאחוז מהתמ"ג, מהמועסקים במשק, ומהיצוא ומדד תפוקת ענף החקלאות**

מקור הנתונים: למ"ס; עיבוד: משרד החקלאות ופיתוח הכפר

## 

## ייצור ואספקה

שטח מדינת ישראל עומד על 22 אלף קמ"ר. מתוכו השטח החקלאי מגיע לכ-4.1 מיליון דונם ועוד כ-1.6 מיליון דונם למרעה. החקלאות מייצרת ומספקת מזון טרי, בריא, איכותי, מגוון בכל ימות השנה לאוכלוסייה המקומית. הייצור החקלאי בישראל עלה בשנים מ-19 מיליארד ₪ בשנת 2000 ל-32 מיליארד ₪ בשנת 2021(במונחים ריאליים). הגידולים הצמחיים מהווים כ-57% מערך התפוקה (תרשים מס' 2).

**תרשים מס' 2: התפתחות הייצור החקלאי 2000 - 2021**

מקור הנתונים: למ"ס;

עיבוד: משרד החקלאות ופיתוח הכפר

לענפי המטעים וההדרים ישנה תרומה רבה לערך התפוקה החקלאית והם מהווים 29% ממנו. הירקות, תפוחי האדמה והמקשה מהווים 18% מערך התפוקה, ענף העופות מהווה 21%, ענף הבקר לחלב 10% והבקר לבשר 5% (תרשים מס' 3).


**תרשים מס' 3: התפלגות ערך התפוקה החקלאית לפי ענפים 2021**

**ערך התפוקה: 32 מיליארד ש"ח**

מקור הנתונים: למ"ס; עיבוד: משרד החקלאות ופיתוח הכפר

נתוני האספקה של ירקות ופירות טריים לשוק המקומי מלמדים על התפתחות הצריכה לנפש. האספקה של פירות וירקות (לא כולל תפו"א) בשנת 2021 עמדה על 221 ק"ג לנפש לעומת 276 ק"ג לנפש בשנת 2000, נתון זה מצביע על **ירידה של כ-20% בצריכה לנפש** **של ירקות ופירות טריים**. הירידה המשמעותית בצריכה היא של ירקות מייצור מקומי – המהווה ירידה של כ-31% בצריכה על פני 21 שנים, הירידה בצריכת הפירות מייצור מקומי מתונה יותר ועומדת על כ-18%. (תרשים מס' 4). היבטים אחרים שנדונו בשנתיים האחרונות נוגעים לכמות התוצרת החקלאית המיוצרת ביחס לביקוש הגובר, עליות המחירים של מוצרי פירות וירקות והעליה הכללית ביוקר המחיה וסל הצריכה של משפחה ישראלית והצורך להתמודד עם מחירים עולים.

**תרשים מס' 4: אספקת ברוטו לנפש של ירקות ופירות טריים (לא כולל תפו"א)**

מקורות הנתונים: למ"ס, סחר חוץ, משרד החקלאות ופיתוח הכפר

(נתוני היבוא לשנים 2000 עד 2007 הם אומדן)

שנת 2007 הייתה שנת השיא בהיבט יצוא תוצרת חקלאית, עם יצוא של כ-6 מיליארד ₪, בעיקר ירקות ופירות. לאורך השנים הצטמצם היצוא עד ל-4.4 מיליארד ₪ בשנת 2021 גם התמהיל הפנימי השתנה: בעבר החלק היחסי של ירקות, מקשה ותפו"א היווה את הקטגוריה הגדולה ביותר (כ-40% בשנת 2007) אולם בשנת 2021 תרומת יצוא קטגוריה זו עומדת על כ-19% בלבד מסך יצוא התוצרת החקלאית הטרייה (תרשים מס' 5).ענפי הייצוא העיקריים הם פלפל, תפוחי אדמה וגזר ביצואירקות, ותמרים, אבוקדו, קליפים ואשכוליות ביצוא מטעים ופירות הדר, בנוסף קיים יצוא ניכר של תבלינים טריים וזרעים.

**תרשים מס' 5: היצוא החקלאי הטרי מישראל 2000-2021**

מקור הנתונים: למ"ס; עיבוד: משרד החקלאות ופיתוח הכפר

## גורמי ייצור

ענף החקלאות מתאפיין בשיעורי פריון[[2]](#footnote-2) גבוהים ביחס לענפים האחרים בהתפתחות ההיסטורית מ-1995 וכמובן לפני כן, שאיפשרו גידול משמעותי בתפוקה החקלאית, תוך התייעלות מתמדת בשימוש בגורמי הייצור. הפריון גדל במיוחד בין השנים 2000 עד 2010. החל משנת 2011 הצטמצם הפריון מה שהביא בין היתר להחלטות על רפורמה נדרשת בחקלאות (תרשים מס' 6).

**תרשים מס' 6: הפריון הכולל בחקלאות ובענפי משק נבחרים (מדד 100=1995)**

מקור הנתונים: בנק ישראל, לוח ב-נ-15; עיבוד: משרד החקלאות ופיתוח הכפר

**שטחי החקלאות** עומדים על כ-4.1 מיליון דונם המהווים כ-20% משטחי המדינה, ועוד כ-1.6 מיליון דונם שטחי מרעה לבקר וצאן. גידולי שדה מהווים כ-1.7 מיליון דונם מתוך השטח החקלאי, מטעים והדרים מעל 800 אלף דונם וירקות מעל 400 אלף דונם. כ-1.5 מיליון דונם מושקים. חלק משטחי החקלאות צפויים להפוך בעשורים הקרובים לשטח בנוי (כ-400 עד 600 אלף דונם).[[3]](#footnote-3) הפוטנציאל להכשיר קרקע חלופית לחקלאות הוא מצומצם וקיים בעיקר באזורי הפריפריה (רמת הגולן, ערבה). כתוצאה מתהליכים של גריעת שטחים חקלאים לבנייה והכשרה מוגבלת של שטחים חדשים לחקלאות סך השטח החקלאי, עלול להצטמצם בכ-600 אלף דונם עד שנת 2050.[[4]](#footnote-4) כבר היום השטח החקלאי לתושב בישראל קטן יחסית בהשוואה בינלאומית (כ-450 מ"ר לנפש), וכתוצאה מהגידול באוכלוסייה, שטח זה צפוי להצטמצם לכ-250 מ"ר לנפש.[[5]](#footnote-5) אולם, מכיוון שמעל 2 מיליון דונם מהשטח החקלאי נמצא היום בעיבוד אקסטנסיבי (ללא השקיה בגידול מה שמביא לתפוקות נמוכות יותר ומגוון גידולים שלא מאפשר מטעים וחממות בעלי תפוקות גבוהות לדונם) קיים פוטנציאל ניכר להגדיל את הייצור החקלאי על ידי הפיכת שטחים אלה לחקלאות אינטנסיבית בעלת תפוקות גבוהות לדונם (מטעים וחממות בעיקר יותר של ירקות ומטעים. נדרשת לכך הגדלת אספקת המים להשקיה.

**תרשים מס' 7: השטח החקלאי באלפי דונם[[6]](#footnote-6)**

מקור: לנתוני שטחים: ממ"ג משרד החקלאות (2019)

צריכת המים בענף החקלאות עומדת על כ-1.3 מיליארד מ"ק בשנה. בשנת 2021 עמד שיעור השימוש במים השוליים (קולחין, מליחים ושטפונות) על כ- 64%, בדומה לשיעורי השימוש במים שוליים בעשור האחרון. החקלאות מהווה כיום גורם מרכזי לקליטה של מי הקולחין בישראל. (תרשים מס' 8). ישראל מובילה בעולם בניצול מי קולחין בחקלאות.

אספקת ועלות המים להשקיה מהווים את הגורם העיקרי המגביל את הרחבת הייצור החקלאי. על-פי אומדנים במסגרת תכנית טווח ארוך לצרכי המים לענף החקלאות, נדרשים לענף החקלאות עד 2050 עוד כ-250 עד 400 מלמ"ק[[7]](#footnote-7) מים שפירים בכדי להמשיך ולייצר את מרבית הירקות והפירות (בשיעור אספקה מיצור מקומי דומה להיום) ביחד עם שמירה על יצוא בהיקף כמותי דומה להיום. זאת בנוסף להגדלת האספקה של מי קולחין בכחצי מיליארד מ"ק, כתוצאה מהגידול באוכלוסיה.[[8]](#footnote-8)

**תרשים מס' 8: צריכת מים בחקלאות לפי סוגי מים (1970-2020)**

מקור הנתונים: רשות המים ; עיבוד: משרד החקלאות ופיתוח הכפר

בשנת 2021 הועסקו 74 אלף עובדים בחקלאות, מרבית המועסקים הינם עובדים זרים, לאחריהם- שכירים ישראלים, פלסטינים, עצמאים וחברי קיבוץ (24, 21, 17, 15, ו-11 אלפי עובדים בהתאמה). החל משנת 1993 הגיעו לישראל עובדים זרים (רובם מתאילנד) לצורך עיסוק בחקלאות. מספרם של העובדים הזרים מוגבלת במכסות, ובהתאם להחלטת הממשלה 213 בנוגע לרפורמה בחקלאות ולאחר ששנים היקף המכסה עמד על 25,200 הוגדלה המכסה בהחלטת ממשלה ב- 6000 עובדים (בהתאם לבקשת אירגוני החקלאים) עד 31,200 עובדים (בנוסף יש גם כ 4,000 משתלמים שתורמים ימי עבודה לחקלאות). עם הייעול, שילוב טכנולוגיות חדשניות בחקלאות ומגמה של הגדלת משקי העיבוד הצטמצם מספרם של העצמאים בחקלאות לאורך השנים. בנוסף לכ-10 אלף חקלאים שהחקלאות מהווה את העיסוק העיקרי שלהם ישנם עוד כמה אלפי חקלאים שהחקלאות מהווה עבורם פרנסה נוספת. יש לציין כי התרשים אינו מתאר את מעגלי התעסוקה הנוספים הנובעים מהייצור החקלאי אשר מהווים נדבך חשוב ומקור הכנסה נוסף לישראלים רבים (תרשים מס' 9).


**תרשים מס' 9: עובדים בחקלאות (1970-2021)**

הערה: עד 2011 נכללים "חברי קיבוץ" בנתוני העצמאים

מקור הנתונים: למ"ס (סקר כוח אדם); עיבוד: משרד החקלאות ופיתוח הכפר

קיימים אזורים וישובים רבים בישראל בהם התעסוקה חקלאית מהווה עוגן תעסוקתי מרכזי. במועצה אזורית גולן- כ-19% מהמועסקים עוסקים בחקלאות ובאזור עמק המעיינות כ-16%. באזור הדרום- במועצה אזורית ערבה תיכונה כ-51% מן התושבים עוסקים בחקלאות, באשכול 24% וכו' (תרשים מס' 10).

תרשים מס' 10: חקלאות ותעסוקה


****

## 

## פיתוח ההתיישבות

ההתיישבות הכפרית פרוסה ברחבי מדינת ישראל על כל גווניה וצורותיה, קיבוץ, מושב עובדים, מושב שיתופי, ישוב קהילתי או ישוב כפרי אחר. כ–70% מן הישובים הכפריים נמצאים בפריפריה. ענפי החקלאות השונים פרוסים לאורכה ולרוחבה של מדינת ישראל. אזור הצפון מאופיין בגידולי מטעים, אזור הדרום בגידולי שדה, הערבה התיכונה מתאפיינת בגידולי ירקות ואזור עמק המעיינות בגידולי דגים (איור מספר 1 בעמוד הבא). ההתיישבות יצרה ערכים ומאפיינים של מורשת, היסטוריה, נוף וערכים בין אדם לאדמתו. החקלאות תורמת לשמירת השטחים הפתוחים, טיפוח סביבה, טבע ונוף.

כיום במדינת ישראל 930 ישובים כפריים וחקלאיים, מתוכם קיימים 447 מושבים המהווים 48% מסך ההתיישבות הכפרית ו-269 קיבוצים המהווים 29% מסך הישובים הכפריים (תרשים מספר 11).

**** **תרשים מס' 11: ישובים כפריים וחקלאיים**

איור מס' 1: מיפוי ענפי חקלאות

928 ישובים


מקור הנתונים: למ"ס 2017; מתוך: "פוטנציאל שיווק ופוטנציאל תכנון יח"ד במועצות האזוריות, הרשות לתכנון ופיתוח החקלאות, ההתיישבות והכפר, משרד החקלאות ופיתוח הכפר. הערה: ללא ישובים גדולים וללא ישובים מוסדיים

בשנות ה-80 החקלאות עברה משבר חמור בתולדותיה, האינפלציה הדוהרת יצרה משבר כלכלי פיננסי שבעקבותיו, הערבות ההדדית פורקה והמערכת האירגונית התמוטטה. תנאי הסחר הורעו וכתוצאה מכך מספר החקלאים הפעילים הצטמצם ונוצרה דעיכה דמוגרפית ובעיות תעסוקה.

מקור: משרד החקלאות ופיתוח הכפר, מפ"י

הצמיחה המחודשת של החקלאות התרחשה בשנות ה -2000, בשנים אלו נוצרה בנייה מחודשת של התשתית הכלכלית. ההרחבה הקהילתית אפשרה צמיחה דמוגרפית וגיוון תעסוקה, החינוך הקהילה והשירותים החלו משגשגים וכתוצאה מכך הממשק עם הסביבה השתפר, השימוש במים יועל ונוצרה תרומה חיובית לפנאי ולנופש. ניתן לומר כי ההרחבה הקהילתית הביאה רווח והצלה ליישובים בהיבט דמוגרפי ושימשה במקרים רבים כלי להחזר חובות כספיים. (התמורות והשינויים שחלו בחקלאות ובכפר בישראל מוצגים בתרשים מס' 12).

**תרשים מס' 12: התפתחות ההתיישבות הכפרית בישראל**



מקור הנתונים: למ"ס ; מתוך: מצגת ה-100 לחקלאות ישראל, הרשות לתכנון ופיתוח החקלאות, ההתיישבות והכפר, משרד החקלאות ופיתוח הכפר, 2010 (עודכן בשנת 2019). הערה: ללא ישובים גדולים וללא ישובים מוסדיים

## מגמות מקומיות המשפיעות על ענף החקלאות

## גידול ושינוי בביקוש למזון

המגמה המשמעותית ביותר מבחינת הביקוש המקומי למזון היא העלייה הצפוייה באוכלוסיית המדינה. מספר התושבים בישראל צפוי להגיע לכמעט 16 מיליון בשנת 2050, בהשוואה ל- 9 מיליון תושבים בתחילת 2019. כתוצאה מכך צפוייה עלייה משמעותית מאוד בביקוש המקומי למזון (תרשים מס' 13). גם כיום יש פערים בין היבטי הביקוש להיצע היות ובחודש מרץ 2022, בעקבות פניות החקלאים לבחינת פערי התיווך בשרשרת הערך של התוצרת החקלאים, במסגרת וועדה שמינה שר החקלאות, ביחד עם שר האוצר ושרת הכלכלה בראשות מנכ"ל משרד הכלכלה והתעשייה, בהשתתפות משרד החקלאות, רשות התחרות ומשרד האוצר, הובהרה לכולם עובדה שלא ניתן להתעלם ממנה - כמות התוצרת החקלאית בשנת 2000 ובשנת 2020 הינה דומה בעוד האוכלוסייה גדלה ב-47%. עוד הובהר, כי רווחיות המקטע הקמעונאי והסיטונאי אינה חריגה ביחס לעולם וכי מדובר במקטעים תחרותיים שיש לטפל בהם. לפיכך חשיבות הרפורמה בחקלאות לאספקת מוצרי צומח לאזרחי מדינת ישראל היא קריטית. בצירוף מהלכים לחיזוק החקלאות המקומית ולקידום יצור תוצרת חקלאית, בפרט תחת שינויי האקלים.

גורמים נוספים העשויים להשפיע על הביקוש למזון הם שינויים בהרגלי הצריכה. שינויים אלה קשים יותר לחיזוי לטווח הארוך. מודעות הצרכנים לקשר בין תזונה ובריאותעלתה, דבר ששמגביר את הצריכה של מזונות בריאים כגון ירקות ופירות, ותורם להפחתה של הצריכה של מזון מעובד, ומזון עתיר סוכר, מלח ושומן. אולם, מודעות זו לא תמיד מתורגמת לשינויים בהרגלי הצריכה, כפי שמראה הירידה בצריכה לנפש של ירקות ופירות, וחלב ניגר והעלייה שנצפתה בשנים האחרונות בצריכה של בשר בקר.[[9]](#footnote-9) לכן משרד הבריאות פועל לקידום הרגלי צריכה בריאים יותר, וזאת לאור עלויות הגבוהות למערכת הבריאות הנובעות מתחלואה הקשורה להרגלי תזונה לא בריאים. משרד הבריאות ממליץ על עקרונות התזונה הים תיכונית המבוססת בעיקר על מזונות צמחיים, עם צריכה מתונה של מוצרי חלב, דגים וביצים, וצריכה מועטה של בשר אדום, מזון מעובד, ממתקים וחטיפים.[[10]](#footnote-10) כמו כן, הצורך לספק את הביקוש במחירים הולמים חייב להיות חלק מצעדי הממשלה בהקשר זה.

במקביל ישנה עלייה במודעות לרווחת בעלי חיים ולהשפעות הייצור של מזון על הסביבה. הגברת מודעות זו גם צפוייה לתרום לירידה בצריכה מזון מן החי, ובמקביל לעלייה בצריכה של ירקות ופירות ומוצרים צמחיים נוספים כגון קטניות. גם הפיתוח של תחליפי בשר חדשניים צפוי לתרום למגמה זו.

**תרשים מס' 13: תחזית הגידול באוכלוסיית מדינת ישראל**

מקור הנתונים: למ"ס ; עיבוד: משרד החקלאות ופיתוח הכפר

## יוקר מחייה

בטווח הקצר יותר השיח הציבורי על יוקר המחייה משפיע על הביקוש לתוצרת חקלאית מייצור מקומי, בעיקר כתוצאה מפעילות להפחתת מחירי המזון על ידי פתיחת היבוא (הורדת מכסים, הגדלת מכסות פטורות ממכס, הפחתת הבירוקרטיה בתהליכי יבוא). ההוצאה למזון בישראל מהווה כ-17% מסך הוצאות משקי הבית (כ-2,750 ₪ בחודש בממוצע למשק בית), אחוז גבוה יחסית למדינות מערביות אחרות. **קרוב למחצית מהוצאה זו היא רכישה של מוצרי מזון המיוצרים בחקלאות המקומית (כ-8% מסך הוצאות משקי הבית).**[[11]](#footnote-11) הקטגוריות העיקריות בהוצאה על מזון הן ארוחות מחוץ לבית 18%, ירקות ופירות טריים 14%, מוצרי חלב וביצים 12%, בשר כבש ועופות 10% וירקות ופירות אחרים (בין היתר קפואים ויבשים) 5% (תרשים מס' 14) .

לפי בדיקה שערך ארגון ה-OECD בשנת 2017 מחירי פירות ירקות ותפו"א היו זולים ממוצע מדינות הארגון, אולם ישראל יקרה יותר במוצרי בשר, דגים, חלב, גבינות וביצים.[[12]](#footnote-12) בחינת מדדי מחירים לצרכן מראה שמחירי המזון (כולל פירות וירקות) עלו באופן משמעותי בשנים 2005 עד 2010 כאשר שיעור העלייה היה גבוה באופן משמעותי מהעלייה הכללית במדד המחירים לצרכן. מאז תחילת העשור הנוכחי מדד המחירים הכללי ומדד המחירים למזון עלו בשיעור דומה. אולם, מחירי הירקות והפירות התייקרו בשנים האחרונות כאשר עלייה חדה במיוחד נצפתה במחירי הפירות (תרשים מס' 15).


**תרשים מס' 14: התפלגות הוצאות משקי הבית בישראל - 2018**

מקור הנתונים: למ"ס. עיבוד: משרד החקלאות ופיתוח הכפר

**תרשים מס' 15: התפתחות המחירים לצרכן**

מקור הנתונים: למ"ס. עיבוד: משרד החקלאות ופיתוח הכפר

**תרשים מס' 16: הוצאות משקי הבית לירקות ופירות\* טריים לפי סוג חנות**



\* הקווים שאינם מודגשים הם עבור מכירת פירות

מקור הנתונים: למ"ס – סקר הוצאות משקי הבית. עיבוד: משרד החקלאות ופיתוח הכפר

המגמות בביקוש המתוארות בפרק זה מהוות אתגר עבור ענף החקלאות הישראלי. יכולת הגדלת הייצור לאוכלוסייה הגדלה, והתמודדות מוצלחת עם תחרות בשוק המקומי ובשוקי היצוא תלויה במצאי גורמי הייצור קרקע ומים, עלויות גורמי הייצור והפוטנציאל להתייעלות.

גורם חשוב נוסף המשפיע על יכולת זה הוא תהליך **שינויי אקלים**: החקלאות, בהיותה מבוססת על אמצעי ייצור כמו קרקע ומים מחד גיסא, ובהיותה מבוססת על תהליכים ביולוגיים בצומח ובחי מאידך גיסא צפויה להיות מושפעת מאד משינויי האקלים החזויים. בישראל, שינויים אלה כבר החלו להתרחש וכוללים עלייה בטמפרטורה, עלייה באירועי קיצון, קיצור עונת הגשמים ויתכן גם ירידה בכמות הגשם.[[13]](#footnote-13) (להרחבה ראה פרקים [מגמות בינלאומיות](#_מגמות_בינלאומיות) ו- [היערכות לשינוי אקלים](#_הערכות_לשינוי_אקלים))


**מחקר ופיתוח פורץ דרך, יחד עם מערכת הדרכה** המאפשרת העברת מידע לחקלאים, הכרחיים להתמודדות עם האתגרים שמציבים הגידול באוכלוסייה, מגבלות גורמי הייצור והאצת תהליכי שינוי אקלים.

* חקלאות ישראל מתאפיינת על ידי **השקעות ציבוריות גבוהות יחסית במחקר ופיתוח** שסייעו לה לאורך השנים להתייעל ולהתמודד עם תנאי אקלים צחיחיים למחצה עד צחיחיים. אולם, ההשקעה הציבורית במו"פ חקלאי כאחוז מערך המוסף של ענף החקלאות ירד בעשורים האחרונים (תרשים מס' 17).
* מצד שני, בעשור האחרון התחיל להתפתח בישראל **מו"פ באגרי-טק על ידי יזמים פרטיים** והיקף ההשקעות הפרטיות וייצוא הטכנולוגיה החקלאית נמצאים במגמת עלייה[[14]](#footnote-14) (תרשים מס' 18).

**תרשים מס' 17: השקעות במו"פ ציבורי כאחוז מערך המוסף של ענף החקלאות**

מקור הנתונים: OECD, [Agricultural Policy Monitoring and Evaluation 2018](https://www.oecd-ilibrary.org/agriculture-and-food/agricultural-policy-monitoring-and-evaluation_22217371)

**תרשים מס' 18: סך גיוסים פרטיים באגרי-פוד-טק\***



\*מיליוני דולרים (ציר שמאלי) ומס' סבבים (ציר ימני)

מקור הנתונים:2018 Start-Up Nation Central

# מגמות בינלאומיות

למגמות בינלאומיות עשויה להיות השפעה גדולה על ענף החקלאות המקומי, הן כתוצאה משינויים בשוקי היצוא לתוצרת חקלאית טרייה ולתשומות וידע חקלאי, והן בעקבות שינויים בזמינות ובמחירים של מוצרים ליבוא.

מגמות מרכזיות בעלות משמעות למשק המקומי הן:

1. **עליה בביקוש למזון:** לפי הערכות, בהמשך המגמות הנוכחיות בצריכת מזון נדרש לייצר עד שנת 2050 קרוב ל-60% יותר קלוריות מגידול צמחים, בעקבות הגידול באוכלוסיית העולם, ובעקבות שינוי בהרגלי הצריכה במדינות המתפתחות[[15]](#footnote-15):

* **אוכלוסיית העולם צפויה לגדול** בכ-30% ולהגיע לכמעט 10 מיליארד בני אדם בשנת 2050 (בהשוואה ל-7.6 מיליארד ב-2017). כמחצית מהצמיחה צפויה להתרחש באפריקה, וכשליש באסיה (ראה תרשים מס' 19).
* **הצריכה לנפש** של מוצרים חקלאיים ממשיכה לעלות, בייחוד במדינות מתפתחות. הגידול בצריכת מוצרים מן החי משמעותי יותר מהגידול בצריכת מוצרים מן הצומח. ייצור מזון מהחי מתבסס על מספוא צמחי כאשר לכל ק"ג בשר נדרשים מספר ק"ג של דגנים (כ-7 ק"ג דגנים לק"ג בשר בקר, כ-2 ק"ג דגנים לק"ג עוף וכ-1.5 ק"ג לק"ג דגים כאשר קיימת שונות בין מינים ושיטות גידול).

1. **לחץ הולך וגובר על גורמי הייצור** **הטבעיים** כתוצאהמהעלייה הצפוייה בביקוש, יחד עם משאבים מוגבלים של קרקע ומים ותהליכי שינוי אקלים.

* סך **עתודות הקרקע** העולמיות המתאימות לחקלאות כבר די מנוצלים. בעשורים האחרונים חלה התייצבות ואף ירידה קטנה בסך השטח החקלאי העולמי.[[16]](#footnote-16) כתוצאה מכך היקף הקרקע החקלאית המעובדת לאדם ירדה וצפויה להמשיך לרדת.
* אזורים רבים בעולם נמצאים כבר כיום ב**משבר מים** בהיבטי כמות ואיכות המים; מגמה זו צפויה להתרחב בעתיד.
* תהליך **שינוי האקלים** צפוי להגדיל את שכיחות אירועי הקיצון ולשנות את תנאי הגידול כתוצאה מעלייה בטמפרטורות ושינויים במשקעים, תוך פגיעה פוטנציאלית באמצעי הייצור. תהליכים אלה משפיעים כבר היום על מערכות אקולוגיות ועל החקלאות בעולם, והשפעתם צפוייה להתגבר בעתיד, הן על-ידי שינוי מואץ בתנאי הגידול, והן על ידי הגברת הסיכונים. דוח של ה-IPCC[[17]](#footnote-17) (The Intergovernmental Panel on Climate Change) שהתפרסם לאחרונה הגיע למסקנה שמאמצים בינלאומיים להגבלת ההתחממות הגלובלית ל-1.5 מעלות יכולים לצמצם באופן משמעותי סיכונים והשלכות של שינויי אקלים (בהשוואה ליעד הבינלאומי של 2 מעלות שנקבע בהסכם פריז). להשגת הגבלת העלייה ל-1.5 מעלות קיים חלון זמן של כ-12 שנה שבמהלכו נדרשים שינויים מרחקי לכת בכלכלה ובצריכה ברמה העולמית. הסבירות ששינויים אלה יתרחשו בצורה מספקת אינה גבוהה, ולכן השפעות שינוי האקלים צפויות להחריף בעשורים הבאים.[[18]](#footnote-18) לאחרונה גוברת מודעות הציבור לבעיית שינוי האקלים ולהשלכות הגדולות שלו על החיים בכדור הארץ כבר בעשורים הקרובים. בעקבות כך התרחשו למשל במרץ 2019 הפגנות תלמידים וצעירים בימי חמישי ("Fridays for Future") במדינות רבות בעולם, בדרישה למעשים כדי למוע קטסטרופה ולמעבר לכלכלה ירוקה בעשור הקרוב.[[19]](#footnote-19)
* בעקבות תהליך הגלובליזציה, עלייה בהתפרצות של מזיקים ומחלות חוצה גבולות מאיימת על ביטחון המזון.[[20]](#footnote-20)

שילוב מגמות אלה מציב אתגרים גדולים בפני המערכות לייצור מזון בעולם, ואף יכול להוביל לקושי באספקת מזון. התמודדות עם האתגרים מחייבת הגדלת הייצור החקלאי על ידי קידום טכנולוגי, באופן ששומר על המשאבים הטבעיים לדורות הבאים.[[21]](#footnote-21)

**אוקראינה – השפעת המלחמה על היבוא לישראל ועל המחירים בעולם**

המלחמה באוקראינה העצימה את משבר המזון הקיים – משבר האקלים, מגפת הקורונה, בעיות בצינורות השיווק. אוקראינה, כמו רוסיה, הייתה מיצואניות החיטה המובילות בעולם (חמישית בעולם), וחוסר היכולת שלה לייצר ולייצא חיטה פגעה קשות במדינות שתלויות בייבוא חיטה, הן למאכל אדם והן למספוא. כמו כן, אוקראינה הייתה הראשונה בעולם בייצוא שמן חמניות, השלישית בעולם בייצוא שעורה והרביעית בייצוא תירס.

ביולי 2022 רוסיה הסכימה להסיר את המצור על נמלי הים השחור של אוקראינה, אבל בעוד שהייצוא התאושש מעט באוגוסט, הוא לא הגיע להיקפים דומים לאלה שהיו ב-2021. באופן דומה, העלייה במחירי הגרעינים והמזון התמתנה מעט, אבל הם עדיין גבוהים.

ישראל, וכך גם רוב מדינות המזרח התיכון, מייצרות חיטה בכמויות שאינן מספקות את הצריכה המקומית. הן תלויות ביבוא החיטה לייצור לחם ומזונות נוספים וכתשומות למאכל בעלי חיים.


בשנים 2016 - 2021 27% מייצוא החיטה האוקראינית יוצאו למדינות צפון אפריקה ו-14% למצרים.

חקלאות ישראל המתפקדת בתנאים צחיחים למחצה עד צחיחים, התאימה עצמה במשך השנים לתנאי אקלים קשים באמצעות שימוש יעיל במים, הגדלת התפוקה מיחידת קרקע, צינון ברפת החלב, ייצור בתנאים מבוקרים בצומח בחי ועוד. כל זאת, על בסיס המו"פ החקלאי, ההדרכה והיכולת הגבוהה של החקלאים הישראליים. יחד עם זאת, קצב שינוי האקלים ההולך ומואץ (תרשים מס' 20), מעמיד אתגרים חדשים ומצריך הערכות והתאמה של החקלאות לשינויים.

בנוסף, השינויים הגלובליים צפויים להגדיל את התנודתיות בהיצע התוצרת החקלאית בשוק העולמי בטווח הבינוני-ארוך ואף לגרום למחסור באספקת מזון.

הצורך להתמודדות עם שינויי אקלים מצריך משאבי מחקר תשתיות מחקר , השקעות הון וחדשנות בחקלאות לפיתוח אמצעים להתמודדות הן בענפי הצומח והן בענפי החי

**תרשים מס' 19: גידול אוכלוסייה בעולם, לפי אזורים (מיליארד תושבים)**



FAO, [The Future of Food and Agriculture – Trends and Challenges](http://www.fao.org/3/a-i6583e.pdf), 2017

**תרשים מס' 20: שינויי טמפרטורה הממוצעת השנתית בישראל ביחס לממוצע**




מקור: השירות המטאורולוגי

בנוסף לשינויים אלה יש מספר מגמות נוספות שעשויות להשפיע על חקלאות ישראל:

* **דפוסי הצריכה** משתנים לאור העלייה במודעות להשפעת התזונה על הבריאות, ולאור עניין גובר של צרכנים בתהליכי הייצור והשיווק של מזון והרצון של צרכנים לבטא בהחלטות הקנייה את הערכים שלהם. בהמשך מספר דוגמאות לתהליכים המתבטאים במיוחד במדינות מפותחות:
  + הרצון לתזונה בריאה מגביר את הביקוש למוצרים עם ערכים תזונתיים מיוחדים (Super Foods) וגורם ליישום סטנדרטים גבוהים יותר לבטיחות מזון.
  + עלייה בביקוש למזון מקומי (Local Food) ומזון אורגני, הן בעקבות דאגה לבריאות, והן בעקבות הרצון להקטין השפעות סביבתיות ולתמוך בכלכלה מקומית.[[22]](#footnote-22)
  + עלייה בדרישות רווחת בעלי חיים בייצור תוצרת חקלאית מן החי.
* היקף **ההשקעות באגרי-טק** נמצא בצמיחה משמעותית, תוך מעבר מרכז הכובד מהשקעות ציבוריות להשקעות פרטיות.[[23]](#footnote-23)
* היקף **התמיכה הממשלתית** בחקלאות בעולם נמצא במגמת ירידה כאחוז מערך התפוקה החקלאית. בנוסף, תמהיל התמיכות משתנה ונצפית מגמה של הקטנת תמיכות ש"מעוותות" את החלטות הייצור ואת הסחר ומעבר לתמיכות בעלות השפעה מינימאלית על החלטות הייצור של החקלאים. התמיכה בחקלאות[[24]](#footnote-24) במדינות ה-OECD לא השתנתה באופן מהותי במונחים נומינאליים בעשורים האחרונים אולם תמהיל התמיכות השתנה ומאופיין על ידי מעבר לתמיכות תקציביות וצמצום תמיכות במחירי שוק באמצעות מכסים ומכסות.דוגמה בולטת היא שינוי מדיניות התמיכה באיחוד האירופי המאופיין על ידי מעבר מהתערבות בשווקים ותמיכות הקשורות לייצור לתשלומי תמיכות ישירות על בסיס השטח החקלאי ברשות החקלאי, והגדלת התמיכה המותנת בפעילויות סביבתיות (תרשים מס' 21).[[25]](#footnote-25)

**תרשים מס' 21: הוצאות תקציביות של האיחוד האירופי לתמיכה בחקלאות במסגרת המדיניות החקלאית המשותפת (CAP), במחירים נומינאליים**




מקור: [נציבות האיחוד האירופי](https://agriculture.ec.europa.eu/system/files/2022-11/cap-expenditure-graph2_en.pdf) 2022

לאורך השנים, רוב התמיכות בחקלאי ישראל היו תמיכות עקיפות (הגנה מכסית, מכסות ייצור ומחיר מטרה כמחיר מינימום, לדוגמא בחוק בענף החלב ומחיר נורמטיבי בהתאם להסכם בביצים). הרפורמה החקלאית שהחלה עם הפחתת מכסי יבוא על מגוון מוצרים בשנת 2022 תשנה את תמהיל התמיכה, כך שתחול ירידה בתמיכות העקיפות ועליה בתמיכות הישירות.

ארגון ה-OECD מבדיל בין תמיכה בחקלאים (תמיכות שמגדילות את הכנסת החקלאים) ותמיכות כלליות בחקלאות, כגון תמיכה במו"פ, השכלה חקלאית, פיתוח תשתיות ושירותי פיקוח. התמיכה בחקלאים כוללת תמיכות תקציביות ואומדן להשפעת תמיכות במחירים על ידי מכסים ומכסות ונמדדת במדד ה-PSE.[[26]](#footnote-26) לפי אומדן ה-OECD עלתה התמיכה בחקלאים בשנים האחרונות לכ-5 מיליארד ₪ המהווים כ-15% מתקבולי המשקים החקלאיים (תרשים מס' 22). רוב התמיכה (כ-85%) היא "תמיכה במחירים" באמצעות מכסים ומכסות שמטרתם לשמור על רמת המחירים לחקלאים ושעלולה לעלות את המחירים לצרכן. התמיכה התקציבית בחקלאים בישראל מגיעה לכ-800 מיליון ₪ בשנה (כולל תמיכה באמצעות מחירי מים מוזלים לחקלאות, סובסידיות של פרמיות ביטוח, חוק הגליל, מענקי השקעות ועוד).

חשוב לציין שה-"תמיכה במחירים" המחושבת על ידי ה-OECD היא אומדן בלבד ומושפעת מאוד משינויי מחירים בשוק העולמי. בחלק מהענפים קיים קושי בחישוב תמיכה זו, בעיקר כי קיימים הבדלים ניכרים בין סדרות מחירים שונות לאותו ענף ולעיתים לא ברור מה המחיר הרלוונטי לחישוב התמיכה עבור ישראל. העלייה בשנים האחרונות נובעת בעיקר מעלייה בתמיכת המחירים בענף החלב בעקבות משבר מחירים באיחוד האירופי בשנים 2015 ו-2016, ומעלייה גדולה באומדן התמיכה לענף הפטם, בעקבות ירידה חריגה במחירי היצוא של האיחוד האירופי.

**תרשים מס' 22: תמיכה בחקלאים (PSE) בישראל לפי אומדן ה-OECD**



מקור הנתונים: OECD, [Agricultural policy monitoring and evaluation](http://www.oecd.org/agriculture/topics/agricultural-policy-monitoring-and-evaluation/)

לסיכום: העלייה בביקוש למזון בעולם, יחד עם הלחץ הגובר על גורמי הייצור הטבעיים והשפעות שינוי האקלים, מהווים איום ואתגר גדול לחקלאות העולם. מגמות אלו מייצרות אתגרים וגם הזדמנויות עבור ענף החקלאות הישראלי, בעיקר בהיבטים הבאים:

* שמירה על יכולת אספקת תוצרת חקלאית, במיוחד תוצרת חקלאית צמחית טרייה, כדי להקטין את התלות בשווקים עולמיים, לאור איום של עליית מחירים, תנודתיות ואף מחסור של תוצרת חקלאית בשווקים העולמיים.
* החשיבות ההולכת וגוברת של ידע וטכנולוגיה בהתמודדות עם אתגרים ומשברים בייצור מזון. לישראל יש חוזקות במו"פ ופיתוח טכנולוגיות חדשות בתחום החקלאות והמזון. בתחום חיסכון המים והשימוש של מי קולחין נחשבת ישראל כמובילה בעולם. קיים הצורך להמשיך ולקדם את תחומים אלה ונדרשת תמיכה ממשלתית בהקשר זה
* שינויים בביקוש למזון יוצרים שוקי נישה ופרמיום חדשים ומהווים הזדמנות גם בשוקי היצוא וגם בשוק המקומי.

# חשיבות ותועלות ענף החקלאות

## תועלות החקלאות הישראלית

חקלאות ישראל מייצרת תרומות כלכליות ישירות אך גם תועלות רבות נוספות. תרומות עיקריות של חקלאות ישראל כוללות (ראה מטה גם טבלה מס' 1):

* **אספקת מזון טרי, בריא ובטוח**: הייצור המקומי מספק תוצרת טרייה לאוכלוסייה ומאפשר פיקוח לאורך שרשרת הייצור, ובנוסף מבטיח רציפות אספקה של תוצרת טרייה שלא ניתנת לאחסון (חשוב במיוחד למדינה במצב גיאו-פוליטי מורכב שלא יכולה להתבסס על מדינות שכנות להשלמת האספקה המקומית).
* **ביטחון לאומי:** אחזקת קרקע באזורי פריפריה, מניעת פלישות.
* **סביבה ואיכות חיים:** שמירת שטחים פתוחים, ריאות ירוקות ותרומות נופיות וסביבתיות.
* **תעסוקה באזורי ספר**: יש אזורים מרוחקים (ערבה, גבול צפוני, גולן) בהם החקלאות מהווה עוגן להתיישבות.
* **מורשת** **וחינוך**: לחקלאות תפקיד מיוחד בהקמת מדינת ישראל, והיא חלק חשוב בזהות העם היהודי.
* **"בטא סייט" לאגרי-טק**: מגוון הגידולים, אזורי האקלים השונים, יחד עם חקלאים משכילים ופתוחים לחידושים, וקהילה של חוקרים ויזמים מהווים קרקע פוריה לפיתוח טכנולוגיות חדשות בתחום החקלאות. לטכנולוגיות אלה תרומה כלכלית, אך מעבר לזה הן יכולות לעזור בפיתרון בעיות קיומיות להבטחת אספקת מזון בעולם. יתר על כן, חוזקות ישראל בתחום החקלאות באקלים צחיח גם מחזק את מעמדה הגיאופוליטי.
* בשנים האחרונות מדינות רבות בעולם הגבירו את המאמצים ל**היערכות ענף החקלאות לשינוי אקלים** ולגיבוש תכניות אסטרטגיות ל**הבטחת ביטחון המזון הלאומי**. היתרונות של מדינת ישראל בנושאי מו"פ, חדשנות ופתרונות לחקלאות בתנאי אקלים קיצוניים מהווים הזדמנות ליצירת שיתופי פעולה בינלאומיים.

מכלול התרומות נובע בין היתר מפריסת החקלאות בכל שטחי הארץ, ומייצור יציב וקבוע של תוצרת חקלאית מגוונת המותאמת למאפיינים של אזורי הגידול השונים וליתרונות היחסיים שלהם.[[27]](#footnote-27)

**טבלה מס' 1: חשיבות ענף החקלאות בישראל**



## פיתוח החקלאות

הניתוח בפרקים הקודמים מראה שאופי החקלאות בישראל (ובעולם) חייב להשתנות כדי לאפשר אספקת מזון לאוכלוסייה הגדלה, באמצעות גורמי ייצור טבעיים מוגבלים.

שינויי האקלים כבר נראים בשטח והפכו למציאות אשר מגובה במחקר מדעי מוכח. כפי שראינו מדינות רבות בעולם המפותח כבר נערכות להתמודדות עם הנושא ומוצאות ערך מחודש **בשמירת ופיתוח פוטנציאל הייצור של מזון** כתעודת ביטוח להתמודדות עם משברים עתידים וככלי לחוסן ועוצמה מדיניים. יכולת אספקה עצמית של מזון מהווה נכס אסטרטגי, לאור התגברות הסיכון לתנודתיות ומחסור בשוק המזון העולמי בעקבות תהליכי שינוי אקלים וגידול באוכלוסייה העולמית ולנוכח המצב הגיאו-פוליטי של ישראל.

לאור זאת יש לשמר ולפתח את פוטנציאל הייצור של החקלאות המקומית ולשאוף להמשך **אספקה של מרבית התוצרת החקלאית הטרייה, באיכות גבוה ובמגוון כדי לספק את רוב צורכי המזון הטרי של האוכלוסייה המקומית הגדלה.**

חשוב להדגיש ששמירה ופיתוח פוטנציאל ייצור המזון עוסק ביכולת התיאורטית לאספקה עצמית בשעת הצורך. יתר על כן אין הכרח שיכולת לאספקה עצמית תהיה מלאה והיא יכולה לנוע בטווחים של שיעורי אספקה פחותים שעדיין מאפשרים התמודדות מספקת מול האתגרים והסיכונים. יובהר כי אין כוונה לקידום משק מזון אוטרקי, כבר כיום מדינת ישראל מייבאת מעל למחצית מאספקת הקלוריות לצריכת תושביה וכן את מרבית המזון לבעלי החיים. היבוא כיום מתרכז בעיקר במזונות "היבשים" כדוגמת דגנים, סוכר, קפה וכו'. ישראל מייצרת בעצמה את מרבית המזנות הטריים שלה: פירות וירקות, ביצים, חלב ועופות.

המדיניות מציעה **שמירה ופיתוח פוטנציאל ייצור** **המזון הטרי**, בד בבד עם ניצול יתרונות יחסיים בתמהיל הגידולים הכולל המשך יצוא של מוצרים בהם לישראל יתרון, והמשך יבוא של מוצרים אחרים שלא ניתן לייצר בישראל או שעלויות הייצור שלהם גבוהות מידי ואין בהם תועלות נילוות או חשיבות אסטרטגית.

לצד פיתוח פוטנציאל האספקה העצמית ישנה חשיבות לכך שהחקלאות הישראלית תהייה תחרותית ועם מחירים נגישים לצרכן וכן תעמוד על יסודות כלכלים יציבים, ותונע מכוחות שוק אשר מעודדים חדשנות ויצריתיות והפחתת עלויות. כדי לאפשר עמידה באתגרי העתיד על ענף החקלאות להתייעל ולייצר "יותר עם פחות", תוך ניצול יתרונות יחסיים ושיפור כושר התחרותיות, הן מול יבוא מתחרה והן בשוקי היצוא.

היתרון הבולט של חקלאות ישראל הוא הרמה הגבוהה של ידע וטכנולוגיה. קיימת הזדמנות לפתח את תחום האגרי-טק בישראל ולהפוך אותו לאחד המובילים בעולם. בד ובד פיתוח האגרי-טק יאפשר יישום פתרונות חדשניים בחקלאות המקומית ונראה שפתרונות אלה הכרחיים לשיפור כושר התחרותיות, הפחתת מחירי המזון והתמודדות עם אתגרים כגון שינוי אקלים.

קיימת חשיבות גדולה לפיתוח ענף החקלאות תוך שמירה על הסביבה ומשאבי הייצור הטבעיים, להבטחת פוטנציאל הייצור לאורך זמן ולשמירת הטבע לדורות הבאים. פיתוח בר קיימא כולל גם חיזוק החוסן של ענף החקלאות להתמודדות עם תהליכי שינוי ואתגרי העתיד. לצורך כך יש לקדם מבנה ענף שמצד אחד מאפשר ניצול של יתרונות לגודל ופרנסה בכבוד אך מצד שני מונע ריכוזיות של הייצור ושל שטחי חקלאות גדולים בידי מספר מצומצם של חברות גדולות.

להלן יוצגו העוגנים אשר נוסחו על בסיס התוכנית האסטרטגית לחקלאות ישראל שהוכנה לפני מספר שנים במשרד. עוגנים אלה מהווים יעדי על לפיתוח ענף החקלאות.

**עוגנים מרכזיים לפיתוח החקלאות:**

1. **פיתוח פוטנציאל הייצור החקלאי לטווח ארוך:** יש לפתח את פוטנציאל הייצור של החקלאות המקומית כדי לאפשר המשך אספקה של מרבית התוצרת החקלאית הטרייה לאוכלוסייה המקומית הגדלה, באיכות גבוה ובמגוון רחב.
2. **שיפור ופיתוח כושר התחרותיות**: כדי לאפשר עמידה באתגרי העתיד על ענף החקלאות להתייעל ולייצר יותר עם פחות, תוך ניצול יתרונות יחסיים ושיפור כושר התחרותיות, הן מול יבוא מתחרה והן בשווקי היצוא.
3. **פיתוח תחום האגרי-טק** **וחקלאות פורצת דרך**: קיימת הזדמנות לפתח את תחום האגרי-טק בישראל ולהפוך אותו לאחד המובילים בעולם. בד ובד פיתוח האגרי-טק ויישום פתרונות חדשניים בחקלאות המקומית יסיעו בחיזוק כושר התחרותיות.
4. **פיתוח בר-קיימא**: פיתוח ענף החקלאות תוך שמירה על הסביבה ומשאבי הייצור הטבעיים, להבטחת פוטנציאל הייצור לאורך זמן ולשמירת הטבע לדורות הבאים.

**פעולות וסוגי תמיכות מומלצות לחקלאות ישראל**

| סוג התמיכה /פעולה | פירוט | מטרות |
| --- | --- | --- |
| מו"פ והדרכה, קידום אגרי-טק | תמיכה בפיתוח טכנולוגיות חקלאיות חדשניות, פיתוח זנים חדשים, התמודדות עם מחלות ומזיקים ועוד | * התייעלות הייצור החקלאי והפחתת יוקר המחייה * פיתוח תעשיית אגרי-טק |
| תמיכה לפיתוח תשתיות | * אספקת מים * הכשרת שטחים, * משטחים ללולים, * תשתיות אנרגיה (גז, סולארי) * תשתיות ניקוז | * הוזלת עלויות * הגדלת הייצור * הפחתת מטרדים בכפר |
| תמיכה בהקמה של תשתיות לשיווק | הקמת או שדרוג השוק הסיטוני לפירות ירקות, סיוע ועידוד להקמת מערכות שיווק דיגיטליות | * הגדלת תחרות ושקיפות בשיווק, חיזוק מעמד החקלאים בשיווק |
| תמיכה בהשקעות של חקלאים | * מענקי השקעות, עם דגש על אימוץ טכנולוגיות חדשות ושיטות גידול מתקדמות * אשראי לחקלאים, עם דגש על המשק המשפחתי * השקעות בעיבוד ראשוני של תוצרת כולל שילוב עם תיירות * פיתוח משקים חקלאיים חדשים והרחבת חקלאות קיימת | * הפחתת הסיכון באימוץ טכנולוגיות חדשות * הוזלת עלויות * הפחתת השימוש בגורמי ייצור והתלות בעובדים זרים * הרחבת הערך המוסף למשק החקלאי |
| תמיכות לחקלאות סביבתית ומשמרת משאבים טבעיים ולהיערכות לשינוי אקלים | * מו"פ והשקעות להתמודדות עם שינוי אקלים * הפחתת השימוש בחומרי הדברה (כגון הדברה משולבת, סרטי בלבול) * שימור קרקע * הפחתת השימוש בדישון באזורים רגישים * מיזמים אזוריים * תמיכה במרעה * טיפול בגזם ופסולות חקלאיות | * שימור סביבה * שמירה על משאבים לייצור חקלאי * התמודדות עם השפעות תהליכי שינוי אקלים |
| תשלום לחקלאים עבור אספקת מוצרים ציבוריים | * תמיכה במרעה * תשלום עבור שמירת שטחים פתוחים (לינקג') * תשלום עבור שירותי מערכת אקולוגית | * קידום יעדים ציבוריים |
| תמיכה בביטוחים | הקטנת ההשתתפות העצמית בביטוחים קיימים, הרחבת הכיסויים (כגון ביטוח הכנסה) ואחוז המבוטחים | * הפחתת סיכונים * הבטחת הכנסות החקלאים בעונות קשות |
| תמיכה בחקלאות בפריפריה | תמיכה בחקלאות באזורים בהם החקלאות מהווה עוגן להתיישבות, למשל ע"י תשלומים לחקלאים פעילים המתגוררים במקום, בשילוב עם פיתוח תעסוקות נוספות/משלימות | * פיזור אוכלוסייה * מניעת נטישת שטחים |
| תמיכה בהתארגנויות של משקים משפחתיים | * תמיכה במגוון פעולות של ההתארגנות (כגון רכישת ציוד משותף, הקמת מתכנים משותפים לעיבוד, מיתוג, מערכות מידע) | * חיזוק המשק המשפחתי על ידי התייעלות, חיזוק כוח המיקוח (הן מול ספקים והן מול קניינים) והגדלת הנתח בערך המוסף מפעילות חקלאית |
| קידום איכות ומגוון של תוצרת חקלאית | מתן תמריצים למיתוג ותווי תקן לאיכות, למשל כינויי מקור, תו תקן לשיטות ייצור אקולוגיות / מספקות רמה גבוהה של רווחת בעלי חיים, יצור כחול לבן | * קידום ייצור מוצרים חקלאים איכותיים, מגוונים וייחודיים |
| קידום צריכה בריאה | קידום תזונה בהתאם לעקרונות התזונה הים-תיכונית, בשיתוף עם משרד הבריאות. תזונה זו גם מקטינה את ההשפעות הסביבתיות של ייצור מזון. | * רווחת הציבור * ניצול יעיל יותר של משאבי טבע * הקטנת השפעות סביבתיות |
| הקטנת אובדן מזון | חשוב לצורך מניעת בזבוז משאבים טבעיים והקטנת השפעות סביבתיות של אובדן מזון בכל שלבי השרשרת | * מניעת בזבוז משאבים טבעיים * הקטנת השפעות סביבתיות * הגדלת הייצור הנצרך |
| מימון יעדים לאומיים | * חינוך לחקלאות * עידוד העסקת ישראלים בחקלאות * מלאי חירום | * שמירת מורשת * היערכות למצב חירום |

# מטרות ויעדים של משרד החקלאות ופיתוח הכפר לשנת התכנון 2023

משרד החקלאות ופיתוח הכפר, כחלק ממהלך ממשלתי רוחבי, כותב ומפרסם לציבור את תוכניות העבודה מדי שנה.

בתהליך התכנון מוגדרים מטרות ויעדי מדיניות, לפיהם מוגדרות משימות ליחידות המשרד השונות. בסופו של התהליך מאושרת תוכנית העבודה יחד עם התקציב, אצל מנכ"לית המשרד.

קיומו של תהליך כזה בא להבטיח שיעדים מרכזיים יבואו לידי ביטוי בתוכנית העבודה השנתית. הרחבה בנספח א' בעמוד 210: תכנון, מטרות ויעדים ותוכניות עבודה - מעגל התכנון הממשלתי.

מטרות המשרד ויעדיו לשנת 2023:

**מטרה 1: הבטחת קיומה ושגשוגה של חקלאות ישראל**

* 1. **שיפור התחרותיות והעלאת הפריון של החקלאות הישראלית**
  2. פיתוח ידע ומחקר יישומי ליצירת חקלאות מתקדמת
  3. **ייצוא ומסחור ידע וחדשנות, תוך שמירה והגנה על הקניין הרוחני והפיכתו למקור הכנסה**
  4. הבטחת סביבה עסקית נאותה לחקלאים: רגולציה, תנאי סחר, ניהול סיכונים
  5. קידום זמינות גורמי הייצור והבטחת תנאי הייצור לחקלאים בעלות סבירה (מים, קרקע, הון והון אנושי)
  6. מיתוג חקלאות ישראלית ופיתוח דור המשך בחקלאות

**מטרה 2: בטחון מזון והפחתת יוקר המחיה**

1. 
   1. הפחתת יוקר המחיה בתוצרת החקלאית
   2. שיפור זמינות וסדירות האספקה (ייצור מוצרים לאורך כל השנה, בשגרה ובחירום)
   3. פיתוח תפיסת בטחון המזון של מדינת ישראל
   4. ייעול שרשרת הערך בשיווק תוצרת חקלאית

**מטרה 3: עידוד ופיתוח חקלאות בת-קיימא והגברת ההגנה על בעלי החיים ורווחתם**

* 1. הגנה על בעלי החיים ושיפור רווחתם
  2. הגנה ושמירה על הצומח החקלאי והטבעי מפני מזיקים ומחלות
  3. הערכות לשינוי אקלים וקידום חקלאות סביבתית
  4. שמירה ופיתוח של שטחים פתוחים לעיבוד שולי ומרעה
  5. שמירה על הקרקע החקלאית ומקווי המים
  6. הגנה על היער והאילנות

**מטרה 4: הבטחת מוצר טרי, איכותי, בריא ובטיחותי לציבור**

* 1. שיפור הבטיחות והאיכות של התוצרת החקלאית
  2. הגדלת הערך התזונתי והבריאותי של התוצרת החקלאית

**מטרה 5: פיתוח כלכלי-חברתי של המרחב הכפרי בפריפריה הגיאוגרפית והחברתית**

* 1. עידוד ופיתוח המרחב הכפרי וההתיישבות החקלאית והכפרית בפריפריה
  2. פיתוח מקורות הכנסה משלימים ותיירות חקלאית במרחב הכפרי
  3. עידוד קליטה וגידול דמוגרפי במרחב הכפרי הפריפריאלי לרבות שילוב אוכלוסיות מגוונות

**מטרה 6: שיפור איכות השירות לכלל הציבור ולחקלאים**

1. ****
   1. ייעול השירות לציבור תוך הפחתת הנטל הרגולטורי והבירוקרטי
   2. שיפור השירות הפנימי תוך חיזוק המשאב האנושי
   3. דיגיטציה והגברת שקיפות המידע של תהליכים פנימיים וחיצוניים

* **יעדים בדגש מנכ"לית**

# מדיניות רגולציה במשרד החקלאות


מיפוי שבוצע ע"י משרד ראה"מ מצא שבמשרד החקלאות ישנם הכי הרבה תחומים רגולטוריים (מעל 100 תחומים). הרגולציה שהמשרד קובע מכתיבה את ההתנהלות של גורמים מגוונים במשק ביניהם: מפעלי מזון, חקלאים, יבואנים, יצואנים, יצרני חומרי הדברה ובעלי חיות מחמד.

יחידת טיוב רגולציה הוקמה בשנת 2015 בתוך החטיבה למחקר, כלכלה ואסטרטגיה והיא עובדת עם כל הרגולטורים ועם מרבית היחידות במשרד. עקב כך היא צברה ידע רב בתחומי פעילות המשרד וניסיון בהובלת תהליכים ורפורמות (הרחבה על הרגולציה בנספח ב').

משרד החקלאות מקדם מדיניות רגולציה בהתאם למדיניות הממשלה באפיקים הבאים:

1. תהליכי קבלת החלטות ושינוי רגולציה חדשה מבוצעים בעזרת שיטת "רגולציה חכמה" (RIA). מדובר בתהליך חשיבה סדור שכולל: איסוף נתונים, ניתוח והבנה של הבעיה, שיח עם הציבור, בחינת חלופות לפתרון והשוואת עלות-תועלת בין החלופות. מטרת ההליך לוודא שהרגולציה היא איכותית, יעילה וללא בירוקרטיה מיותרת. צוות מדיניות רגולציה מכשיר ומלווה את סגל המשרד בתהליכי קבלת החלטות.
2. הובלת תהליכי שיתוף ציבור - שיתוף ציבור הינו אמצעי עזר לקבלת החלטות טובות יותר, במסגרתו בעלי עניין, מומחים, קבוצות מהציבור והציבור בכללותו, מעורבים ברמות שונות בתהליכי קבלת החלטות, עיצוב מדיניות ויישומה. שיתוף הציבור נעשה במגוון כלים העומדים לרשות היחידה, מהיוועצות מקוונת ועד כנסים ושולחנות עגולים. צוות מדיניות רגולציה מלווה תהליכים משרדיים וכן שיתופי פעולה בין-משרדיים לשיתופי ציבור בנושאים שונים.
3. כלל היחידות במשרד מקדמות רפורמות לייעול תהליכים וצמצום עלויות הבירוקרטיה לציבור, בסיוע צוות מדיניות רגולציה. החלטת ממשלה 2118 קבעה שעל כל משרד להפחית 25% מעלויות הבירוקרטיה. התכניות שהמשרד פרסם עד היום צפויות להביא לקיצוץ בבירוקרטיה הממשלתית ולחיסכון של מאות מיליוני בעלויות ישירות לציבור.
4. העברת הכשרות ליחידות המשרד בתחומי קבלת החלטות, ניהול סיכונים וייעול תהליכים.
5. דיגיטציה –צוות מדיניות רגולציה, עובד בשיתוף פעולה מלא עם המוביל הדיגיטלי בלשכת המנכ"לית, על מנת לסייע למשרד לחזק היבטים של מחשוב ודיגיטציה כחלק משיפור תהליכי העבודה ותשתיות המשרד.

**דוגמאות לדו"חות בחינת רגולציה חדשה (RIA):**

**התוכנית להפחתת הנטל הרגולטורי: תמונת מצב נכון לנובמבר 2022 (תחומים שטופלו וחיסכון לציבור)**

**דיווח יישום החלטת ממשלה "ניקיון אביב" – נובמבר 2022**

1. במסגרת החלטת ממשלה מס' 987 מיום 16.1.2022, בעניין "מתווה מהיר לשיפור איכות הרגולציה והקלה על המשק – ניקיון אביב", הוחלט על קידום מהיר של מספר פרטי חקיקה במטרה לשפר את איכות הרגולציה בישראל.
2. כאמור בהחלטת הממשלה, מצורפת מטה טבלה המפרטת את הפריטים שבתחומי אחריות משרדנו לצד סטטוס החקיקה, נכון ליום כתיבת מסמך זה (סוף דצמבר 2022):

|  |  |  |
| --- | --- | --- |
| **חיקוק** | **ועדה בכנסת** | **סטטוס** |
| צו היערות (פטור מרישיון) תשפ"א- 2021 | פנים והגנת הסביבה | נשלח לוועדה |
| תקנות הרופאים הווטרינרים, (פרסומת אסורה), התשס"ב-2002 | חוקה, חוק ומשפט | נשלח לוועדה |
| תקנות הפיקוח על יצוא הצמח ומוצריו (אתרוגים), תשל"ד-1974 | כלכלה | הושלמה נסחות, בהכנה במשרד לשם הגשה לשר לחתימה |
| תקנות לפיקוח על יצוא הצמח ומוצריו (יצוא זרעים) (תיקון), התשע"ח-2018 | כלכלה | טרם הושלמה נסחות |
| תקנות הכלבת (חיסון), התשס"ה – 2005 | כלכלה | טרם הועבר לנסחות (נדרש תיקון בעקבות הערות ציבור) |
| צו יצוא חופשי לעניין ייצוא צמחים | ללא | נחתם |

# תקציב משרד החקלאות

## התפתחות התקציב

בסיס תקציב משרד החקלאות ופיתוח הכפר (כולל טיפול במפוני גוש קטיף, נטו) לשנת 2022 עומד על 1,950 מיליוני ₪ בהשוואה ל-1,849 מיליוני ש"ח בשנת 2021. עליה של 5.46% שעיקרה נובע מתוספות תקציב עבור יישום הרפורמה בחקלאות והגדלת השקעות בניקוז, בניכוי קיצוצים רוחביים שלגביהם החליטה הממשלה. בהמשך יוצגו תקציבים שהוקצו למשרד בעקבות סיכומים שנחתמו בשנת 2022.

**להלן בסיס תקציב 2022 (נטו\*, מלש"ח) לפי תחומי הפעילות העיקריים:**

\*נטו – בניכוי הכנסות מגורמי חוץ

תקציב משרד החקלאות ופיתוח הכפר מורכב מתקציב מדינה (נטו) ומהכנסות מגורמי חוץ "תקציב מותנה בהכנסה". חלקן של ההכנסות מגורמי חוץ בתקציב הפעולות של המשרד ושל מנהל המחקר הוא 37.5% .

**להלן התפלגות תקציבי בשכר והפעולות (ברוטו=נטו + מותנה בהכנסה) לשנת 2022 (מיליוני ₪):**

**הכנסות בפועל מגורמי חוץ בשנים 2016-2021– מלש"ח:**

במנהל המחקר מקור ההכנסות הוא קרנות חיצוניות הממנות מחקרים ותשלומי תמלוגים.

במשרד החקלאות, מקור ההכנסות הוא גביית אגרות ודמי שירות מלקוחות המשרד.

תקציב התמיכות והמחקר בחקלאות ופיתוח הכפר מהווה ב-2022 58% מהתקציב המשרדי ועומד על 1,140 מיליוני ₪.

**להלן התפלגות תקציבי ההשקעות התמיכות ומענקי המחקר בבסיס תקציב 2022 (מלש"ח , נטו):**

**להלן התפלגות סכום זה לנושאים עיקריים בבסיס תקציב 2022:**

**התפתחות התקציב נטו, בתחומים עיקריים ללא רזרבה :**

להלן התפלגות ביצוע תשלומי חקלאות ופיתוח הכפר (ברוטו, מיליוני ₪) בשנת 2021 לפי תחומי הפעילות העיקריים:

להלן התפלגות ביצוע תשלומי התמיכות וההשקעות (סה"כ 825 מיליוני ₪) בשנת 2021 לפי נושאים:

## עיקרי הפעילות התקציבית לשנת 2022

1. מחקר ופיתוח חקלאי - תקציב המו"פ עמד על 120 מלש"ח ויועד בעיקר למחקרים מקרן המדען הראשי, ומו"פים אזוריים. בנוסף, התקציב הכולל של מנהל המחקר (וולקני) עמד על כ-250 מלש"ח נטו. נושאים לדוגמא שבהם יצאו קולות קוראים למחקרים:

* השבחת מטעים לאור שינויי האקלים ולהגברת תחרותיות הענף
* שימור הקרקע וניהול הנגר
* חקלאות מחדשת
* חלבון אלטרנטיבי
* רובוטיקה, מיכון ובינה מלאכותית בחקלאות
* טיפול בפסולת חקלאית
* מחקרים קצרי טווח לפתרון אתגרי השעה בחקלאות תחת שינויי אקלים
* חקלאות למטרות רפואיות וקוסמטיות מהחי והצומח
* ועוד נושאים רבים ומגוונים

1. מענקי השקעות - עד סוף שנת 2022 נאשר מענקים בסך של כ- 220 מיליון ₪ הממנפים השקעה כוללת בסכום של כ-500 מלש"ח. מענקים להשקעות הון בענפי החקלאות הכוללים בין היתר:

* תמיכות להתמודדות בעליית מחירי המים (הסכם המים)
* תמיכות בטכנולוגיות חדישות בעולם החקלאות
* תמיכות בחקלאים חדשים, לרבות חקלאים החוזרים לחקלאות
* תמיכות ייעודיות לחברה הערבית, לרבות החברה הבדואית הדרוזים והצ'רקסית
* תמיכות במיכון חדשני
* תמיכות ייעודיות בענף ה"סלט" – שיפור התשתיות של גידול המלפפונים והעגבניות בישראל
* תמיכות בהתייעלות בענף הבקר במרעה
* תמיכות בטיפול בפסולות
* רפורמה סביבתית במדגה
* תמיכות נוספות על פי החלטות ממשלה (העיר אילת, קציר ירוק ועוד...)
* תמיכות ישירות ייעודיות לענף המדגה

1. פיתוח הכפר - תקציב פיתוח הכפר עמד על 50.7 מלש"ח הממנפים השקעות בהיקף של כ-100 מלש"ח בשיקום תשתיות ביישובים בחקלאיים, מיזמי תיירות חקלאית, מיזמי תיירות אזוריים ופעולות בתחום המרחב הכפרי, וביצוע החלטת ממשלה 1170 ו-864 לחיזוק רמה"ג.
2. החלטת ממשלה 1442 - תוכנית רב-שנתית לפיתוח העיר אילת וחבל אילות כמוקד לאומי ובין-לאומי לייצור מזון מן הים ומהמדבר - לאור חשיבות נושא בטחון המזון ושינויי אקלים משרד החקלאות הוביל החלטת ממשלה שעיקרה להפוך את אילת וחבל אילות למוקד בינלאומי בנושא ייצור מזון מהים והמדבר (חקלאות ימית ומדברית). ההחלטה בהיקף של 170 מלש"ח הפרוסה לחמש שנים, משותפת עם משרד הפריפריה הנגב והגליל (38 מלש"ח), משרד האוצר (20 מלש"ח), רשות החדשנות (14 מלש"ח) ועוד. במסגרת החלטת ממשלה יפותחו שטחים חדשים לחקלאות ימית, יוקצו תקציבים ליזמים, יפותח אקו-סיסטם בין האקדמיה, חברות טכנולוגיות ומכוני מחקר, יקודמו פתיחת מסלולי אקדמיה (רצף תארים) בתחום של חקלאות ימית באילת ואילות בשיתוף אוניברסיטאות בחו"ל, תוקצב קרן בארד לקידום מחקרים בתחום בין ארה"ב לישראל, ישודרג מלח"י (המרכז הלאומי לחקלאות ימית באילת) ועוד. לשנת 2022 תוקצבו כ-26 מלש"ח בסעיפים השונים ואנו פועלים למימוש התקציבי מכלל המשרדים.
3. ביטוח חקלאי - המשרד תמך בביטוח נזקי טבע בחקלאות, ביטוח רב סיכוני וביטוח הכנסה בסכום כולל של כ-240 מיליון ₪ באמצעותם המגדלים רוכשים פוליסות ביטוח בהיקף של 480 מיליון ₪ במונחי פרמיה ובהיקף של כ- 16 מיליארד ₪ במונחי כיסוי (סכומי אחריות).
4. שימור קרקע ופרויקטים ארציים לניהול סיכוני שיטפונות- כ-170 מלש"ח הושקעו בתמיכה בחקלאים לאימוץ טכנולוגיות לשימור קרקע, אי פליחה, עיבוד משמר קרקע ופרויקטים ארציים בניקוז וניהול סיכוני שיטפונות.
5. הפחתת השימוש בחומרי הדברה - 25,537 מלש"ח כהשתתפות בהדברה מרוכזת בזבוב הים התיכון בהדרים, מיזמי הגנת הצומח במטעי נשירים בבתי צמחיה וסניטציה, פרויקט הזה"ב בערבה. פרויקטים הממנפים פעילות כוללת להקטנת השימוש בחומרי הדברה בחקלאות.
6. תמיכות בפעולות ציבוריות - כ-30 מלש"ח תוקצבו למימון פעולות ציבוריות, תמיכה בפעולות למניעת צער בעלי חיים, הקטנת מספר בעלי חיים משוטטים, תמיכות בגנים הבוטנים, תמיכה בארגוני התנדבות בחקלאות ועידוד העסקת צעירים ישראלים בחקלאות.
7. תקציב נספחויות קיימות+ ארב"ל ופעילות מקצועית של היחידה כ-5 מלש"ח לשנה ( 4.72 מלש"ח). תידרש תוספת של כ-3 מלש"ח נוספים לשנה עם איוש הנספחויות בסין ובארה"ב.
8. עידוד היצוא – תמיכות ביצוא ופעילות לכנס אגריטק בסך של 15 מלש"ח (2023 - 2025)
9. תמיכה במסגרת חוק הגליל –כ-80 מלש"ח תוקצבו לתמיכה במסגרת חוק הגליל. בהתאם לחוק, למכלי הטלה בפטם באזור מרום הגליל (לפי המפה בחוק) ניתנת תמיכה עבור ייצור בפועל ומגורי קבע בישובים המזכים.
10. שמיטה – שנת תשפ"ב (2021-2022) היתה שנת שמיטה. לטובת הנושא, קידם משרד החקלאות מספר נהלי תמיכה: תמיכה במשביתי משקים, תמיכה במשביתי כרם יין, תמיכה במשתלות עצי פרי, השקעות במצעים מנותקים מגזר יהודי, השקעות בבתי צמיחה במגזר מיעוטים ונוהל תמיכה במגדלי גרעיני חיטה לשנת השמיטה.

היקף התקציב הכולל לנושאים אלו לשמיטה תשפ"ב עמד על כ-110 מלש"ח.

1. תמיכה בענף הבקר והצאן במרעה – כ 46 מלש"ח לשנת 2022, ו 52 מלש"ח לשנת 2023 והלאה – הגדלת עדרי הבקר והצאן תוך הרחבת הניצול של המרעה הטבעי וניצול מקורות מזון נוספים. תמיכה זו ניתנת למגדלי הבקר והצאן במרעה לצורף תפיסת שטחים פתוחים ובמסגרת שלושה הסכמים שנחתמו עם ראשי הענף, ממעבר מתמיכה עקיפה (מיכסית) לתמיכה ישירה לפי שטח.
2. תמיכה בענף הדיג – תמיכה בדייגים בשל השבתת הדיג העונתית. בכדי לאפשר את המשך התמיכה לציבור הדייגים, בגין השבתות הדיג העונתיות, בהיקף תקציבי שיאפשר לכלל הדייגים המקצועיים לקבל את התמיכה, יש להגדיל את התקציב שניתן בשנתיים האחרונות (כ-3 מלש"ח לשנה), ל-5 מלש"ח לשנה. ישנם כ-800 דייגים מקצועיים בים התיכון הנמנעים מפעילות דיג בעונת הרבייה, ואנו חושבים שיש מקום לתקופה של עוד מספר שנים, לתמוך בציבור זה המושבת מפעילות בתקופה שנחשבת פוריה מבחינת הדיג והפרנסה, כך שכל דייג יוכל לקבל לכל הפחות 6000 ש"ח בגין ההשבתה (שנמשכת בכל שנה כחודשיים בקירוב).
3. השלמת הטיפול במפוני גוש קטיף – הטיפול במפוני תוכנית ההתנתקות, בהתאם לחוק והחלטות הממשלה בעניין.

## הסכמים בעלי השפעות תקציביות בשנת 2023

**ענפי חי**

|  |  |  |
| --- | --- | --- |
| ענף / נושא | פירוט | תקציב תוספתי/ אוצרי  (מלש"ח) |
| בקר | ביטול מכסים ביבוא בשר בקר ועגלים חיים ובתמורה תמיכות ישירות | 53 (כולל הסכמים קודמים) (1) |
| הטלה | הפחתת מכסים וביטול התכנון בעוד 10 שנים ובתמורה, תקציבי השקעות ופדיון מכסות | עד 300 להשקעות  עד 100 לפדיון מכסות (2) |
| דגים, חקלאות ימית | המרת מכסים בתמיכות ישירות | עד 71 מלש"ח (3) לתמיכה ישירה (כולל הסכמים קודמים)  25 מ' להשקעות ל 23-25 |

1. היו 5 מלש"ח ממקורות המשרד ב-2022 שבוצעו מהם רק 750 אלש"ח - להחלטת המשרד האם להקצות סכום חדש ב-2023.

2. יכול להיפרס על פני מספר שנים.

3. 40.1 הסכם קודם, עד 6 בגין שנת 2022 ועד 25 בגין שנת 2023.

**ענף הצומח**

|  |  |  |
| --- | --- | --- |
| ענף / נושא | פירוט | תקציב תוספתי/ אוצרי  (מלש"ח) |
| ענפי צומח  פתיחת יבוא כנגד תמיכה ישירה | תמיכה ישירה לדונם לכל ענפי הצומח החשופים ליבוא לפי נוסחה דיפרנציאלית.  התמיכה גדלה ככל שהחשיפה ליבוא גדלה | עד 700 מלש"ח לשנה. הערכה שנתית כרגע של 200 מלש"ח. |
| עידוד השקעות הון ומו"פ:  חקלאות סביבתית, הגדלת פריון, מחקר, חדשנות ואשראי חקלאי | 228 מלש"ח. (1,2) |
| מימון המדינה לפרמיות ביטוח כנגד מחלות ומזיקים (כולל נגעי הסגר) נגעי הסגר. | ללא הגבלה בהסכם. נקבע כי יהיה תוספתי. (3) |

1. מחצית מהסכום מותנית בישום שינויי הרגולציה בהגנת הצומח.

2. במידה ותעריפי המים לחקלאות ייוקרו ללא הגעה להסכם בנושא עם המגדלים והאוצר, הסכום יוקפא/יועבר לשימוש כתמיכות בחקלאים בגין ייקור תעריפי המים.

3. לא צוינה מגבלה בהסכם אך היו הבנות בין הצדדים כי הסכום לא יעלה על 250 מלש"ח לשנה.

# תוכניות המשרד לשנת 2023

פירוט כל כל תכנית והסכם ינתן במסמך נפרד.

## תמיכה ישירה לחקלאים

במסגרת הרפורמה הוחלט ליישם תמיכה ישירה בסכום כספי לדונם עם העדפה לפריפריה ולגידולים אינטנסיביים (מטעים וחממות) שתשפה את החקלאים על החשיפה הנובעת מהורדת המכסים. לשם יישום התמיכה מוקם בימים אלו צוות מקצועי במשרד לנושא.

## מימוש הסכמים בענף ההטלה

הסדרה ושדרוג הענף לטובת הוזלת המחיר לצרכן, לצד חיזוק החקלאות בהתיישבות בפריפריה, הגנה על בריאות הציבור (הסדרה וטרינרית(, תרומה סביבתית והפחתת יוקר המחיה. קריטריונים לתמיכה במגדלים הקיימים הוגשו על ידי וועדה מקצועית למנכ"לית המשרד וייושמו החל מהשנה הקרובה.

## ענף החלב

בהתאם לחוק החלב נדרש לקבוע מנגנון חדש לקביעת מחיר המטרה. הצדדים הגיעו להסכם נוסף הכולל הרחבת החשיפה, הארכת מנגנון מחיר המטרה והקמת וועדה שתעסוק בייעול הענף.

חיזוק ענף החלב וייעולו.

הורדת המחיר לצרכן.

## ענף הדגים

ממשיכה התמיכה בישירה בענף בריכות הדגים ומתוכננת תמיכה חדשה בענף החקלאות הימית לאור תכנית חשיפה שהתקבלה לגבי הדגים הטריים. כמו כן במסגרת החלטת הממשלה לפיתוח מזון מהים והמדבר ינתן סיוע לפיתוח טכנולוכגיות יצור מזון ממי ים באזור אילת אילות וכן יושקעו תקציבים בתחום האקדמי והחינוכי.

## ענף הבקר

נחתם הסכם לחשיפה בענף הבקר הטרי והפחתת המכס האחוזי כחלק ממגמה לעבור מיבוא בקר חי ליבוא בקר מצונן/ טרי , במסגרת זו נחתם הסכם לפיו תורחב התמיכה למגדלי הבקר לבשר.

## תוכניות ניקוז

האגף ממשיך לקדם את התפיסה הרחבה של ניהול סיכוני שיטפונות. בהיבטי התכנון, קידום תמ"א ארצית והכנת תוכניות פרטניות לכל אחת מ-11 רשויות הניקוז לניהול סיכוני שיטפונות. במקביל, המשך תמיכה באמצעות קולות קוראים בפרויקטים בשטח. במקביל התנעת 13 מגה פרויקטי ניקוז נבחרים שקיים בהם חסם פיתוח לדיור מתחום ניהול הנגר, זאת מכח הסכם חומש משותף עם רמ"י על סך 1.2 מיליארד ₪.

## בתחום המחקר החקלאי

**ביסוס ופיתוח מחקר בתחום חקלאות מדייקת וחכמה**

תהליכים של עיבוד חקלאי הינם מורכבים, תלויים בגורמים רבים, בעלי שונות רבה, עתירי עבודה ועל פי רוב גם ייחודיים לכל גידול חקלאי. אי-הוודאות המובנת שקיימת בהם, המייצרת מצבים בלתי צפויים המשתנים עם הזמן, והשונות הגבוהה המאפיינת את הסביבה החקלאית, גורמות לביצועים ירודים ושגיאות בקבלת ההחלטות של המגדלים. יתרה מזאת, הטכנולוגיה החקלאית עוברת בשנים האחרונות מהפכה בתחומי איסוף המידע, מדעי הנתונים ו-BIG DATA וכוללת שימוש במגוון רחב של חיישנים ומערכות אשר אוספים מידע רב ברזולוציה גבוהה בזמן ובמרחב. חקירת המידע הרב הנאסף מחייבת שימוש בכלי ניתוח ואלגוריתמים מתקדמים. אחד הכלים המותאמים לכך הוא הבינה המלאכותית (AI) אשר יכולה לספק תוצאות מדויקות בזמן קצר יחסית. מחקר ב-AI מצריך תשתית מחשוב חזקה מבחינת עיבוד נתונים, אחסון נתונים בגישה מהירה, אחסון נפחים גדולים של נתונים ותקשורת מהירה בין כל מרכיבי המערכת. בשנה האחרונה הוקם במכון וולקני **מרכז מחקר לבינה מלאכותית לחקלאות** שמטרתו לפתח אלגוריתמים ייחודיים של בינה מלאכותית לשיפור ביטחון המזון, החקלאות, והקיימות הסביבתית. המרכז יבטיח את מעמדה של ישראל כמובילה עולמית בתחום. התכנית הרב- שנתית של המרכז מתבססת על הקמת תשתית מחשוב מתאימה, קליטת כוח אדם ייעודי והרחבת התשתיות של איסוף, אחסון וגיבוי הנתונים. עד כה בוצע רכש חומרה למחשבים בהיקף של כ-15 מלש"ח, נקלטו עובדי חומרה ותוכנה, ואנו נמצאים בהליכים מתקדמים לגיוס חוקרים בתחום הבינה מלאכותית. כבר כיום מתקיימים מחקרים ייעודיים רבים בתחום ובעתיד התחום יתחזק. מהלך זה בוצע בסיוע קרן הלמסלי ובעזרת תקציב מדינה ייעודי בגובה 4 מלש"ח. להמשך התבססות המרכז נדרשים כ-12 מלש"ח אשר תוקצבו, אך לא שוריינו, בתקציב המדינה.

**ביסוס ופיתוח מחקרים** בתחומי **שינויי אקלים, חקלאות בת קיימא וחקלאות ידידותית לסביבה**

שינויי האקלים וההתחממות הגלובלית ביחד עם העלייה המתמדת באוכלוסיית העולם, מביאים לדלדול של משאבי הטבע הדרושים לייצור מזון, ובכללם הקרקע והמים. מצב זה ישפיע על רמת היבולים ואיכותם ועלול להביא למחסור בתזונה מאוזנת של בני האדם. כמו כן, החקלאות המודרנית עושה שימוש נרחב באגרו-כימיקלים שונים, כגון חומרי דישון והדברה, אשר עלולים לפגוע בבריאות ובאיכות הסביבה. מנגד, החקלאים נדרשים להקטין את השפעת פעילותם על הסביבה ולמזער נוכחות שאריות חומרי הדברה וכימיקלים אחרים בתוצרת המגיעה לצרכן בארץ ובעולם. כדי לתת מענה לבעיות אלו הוקמו במכון וולקני מרכזי מחקר בתחומים של שינויי אקלים, חקלאות בת קיימא ופיתוח גישות להפחתת התלות באגרו-כימיקליים. המרכזים הוקמו במהלך 2022 ועד כה הושקעו בהם כ- 10 מיליון ₪ מתקציב המדינה. להמשך פעילותם נדרשים 36 מלש"ח נוספים.

**הרחבת הפעילות המחקרית בתחומי חקלאות הימית ורווחת חיות משק**

האתגרים הגלובליים הגורמים לצמצום זמינות משאבי מים וקרקע חקלאית, יוצרים מציאות חדשה בכל הנוגע לאופן הגידול החקלאי, המגוון הביולוגי, איכות המזון וזמינותו בעתיד. חקלאות ימית, המתמקדת במי ים ומנצלת משאב לא מוגבל זה, יכולה להתבצע במתקנים יבשתיים במנותק מהים. על כן חלק ניכר מעתיד המזון העולמי מצוי במזון מן הים.בהחלטות ממשלה רבות אשר התקבלו החל משנת 2009 הוחלט על העברת המרכז הלאומי לחקלאות ימית (מלח"י) מחברת חקר ימים ואגמים לישראל (חיא"ל) למכון וולקני. מחקרי מלח"י יוצרים תשתית לפיתוח של חקלאות ימית בישראל, בדגש על דגיגים, כענף חקלאי חדשני המנצל מי-ים ומים מליחים ולהקמתן של תעשיות ביוטכנולוגיה נלוות.כיום מכון וולקני נמצא בשלב מתקדם של קליטת מלח"י מבחינה מדעית ואדמיניסטרטיבית ושילובה בתוך הארגון. פעילות מחקרית נוספת בתחום בעלי חיים אשר תורחב ב-2023 הינה רווחת חיות משק, המהווה נושא מרכזי בתודעה הציבורית ברחבי העולם. תנאי הגידול של בעלי החיים ואלטרנטיבות של זנים בעלי התאמה טובה יותר נמצאים על סדר היום של המחוקקים. כמו כן, גורמי עקה שונים (כגון טמפרטורות חום קיצוניות) צפויים להשפיע לרעה על כל ההיבטים של חיי בעלי חיים החל מפוריות ועד יעילות הייצור ואורך החיים. במכון וולקני הוקם מרכז מחקר שיתמקד ברווחת בעלי חיים, החל בטיפוח זנים בעלי יתרונות ברווחת החיה ובשיפור ממשקי הגידול תוך שימת דגש על שיפור רווחת חיות המשק. עד כה הושקעו במרכז כ-4 מלש"ח ולצורך המשך פעילותו נדרשים כ-12 מלש"ח נוספים.

**שדרוג יכולות מדעיות – בינוי ומכשור מדעי**

מכון וולקני שחגג אשתקד 100 שנים להקמתו נמצא בתקופה של חילופי דורות, כאשר מחצית מחוקריו הינם בעלי ותק של פחות מ-10 שנים. בשנים הקרובות צפויים להיקלט עשרות חוקרים חדשים בעלי ידע בטכנולוגיות חדשות. לכן, נדרשת התאמה של המעבדות והמכשור המדעי לטכנולוגיות החדשות הנקלטות יחד עם החוקרים הצעירים. פרט לקמפוס המרכזי בראשון לציון, בו ממוקמים ששת מכוניו, לוולקני קמפוסים בצפון (נווה יער) ובדרום (גילת). בגילת הוקם מרכז מחקר מודרני וחדשני, בעוד שהתשתיות בנווה יער הן במצב ירוד. מטרת השדרוג היא העמדת תשתית מקצועית, מדעית וטכנולוגית מתקדמת שתאפשר למכון וולקני להמשיך להוביל בתחום אל מול האתגרים הניצבים בפניו. היעד המרכזי לשנת 2023 הינו הקמת בניין מעבדות חדש ומתקדם בנווה-יער. הליך התכנון שעלותו עומדת על 3.5 מלש"ח מתוקצב ונמצא במצב מתקדם. עלויות הביצוע מוערכות ב-15 מלש"ח. לצורך ההשקעה בשדרוג היכולות המדעיות במעבדות בקמפוס ראשון לציון נדרשים כ-5 מיליון ₪ נוספים. למטרות אלו נדרשים אם כן 20 מלש"ח לשנת 2023.

יצוין שאנו מצויים בתהליך מכרזי למינוי סמנכ"ל בכיר לפיתוח עסקי וחדשנות אשר יהיה אמון על יישום תכניות אלו, יחד עם המדענית הראשית.

## 

## בתחום בריאות הציבור

**תוכנית שליטה בסלמונלה דיגום ובדיקות**

צמצום התחלואה ההומנית בסלמונלה שמקורה בביצי מאכל באמצעות הפחתת הנגיעות בלולים., דרך הוצאה לפועל של תכנית ניטור יזום והשמדת לולים הנגועים בזני סלמונלה פתוגניים.

צמצום התחלואה ההומנית בסלמונלה שמקורה בבשר עוף על ידי עדכון תוכנית החיסונים ובחינת הצורך בהחלפת זני התרכיב בחיסון החובה.

**צמצום הנגיעות בברוצלה**

ברוצלה הינה מחלה חיידקית של צאן ובקר העלולה לפגוע בבני אדם, בעיקר בשל צריכת חלב לא מפוסטר. בארץ, החיידק מחולל המחלה הוא ברוצלה מליטנזיס שמקורו בצאן. המשרד מעוניין בהמשך המבצע לביעור הברוצלוזיס מעדרי הצאן בנגב (האזור בו שיעור הנגיעות של העדרים והתחלואה של האדם גבוהים ביותר) שהחל כפיילוט בשנת2015 , ונמשך בשנים 2016 - 2017, ומטרתו צמצום נגיעות הצאן במחלה על ידי דיגום עדרים והמתת בעלי החיים הנגועים, תוך העלאת שיעור החיסון והענות הציבור לחובת החיסון.

## תמיכות עתידיות נוספות

**הובלת פיילוט מיזם הוליסטי להפחתת השימוש בחומרי הדברה על ידי השרותים להגנת הצומח ולביקורת**

במהלך השנים 2018 ועד 2022 הופעל פיילוט. תוצאות הפיילוט הצביעו על הצלחה, גובשה תוכנית להרחבתו ולהפיכתו למודל מורחב הכולל מגוון נושאים הנדרשים לטיפול בתא שטח נתון, נמצאים בסדר היום של משרד החקלאות וחונים בשירותים להגנת הצומח, שימור קרקע ושה"מ מדובר בהפעלת תוכנית מוסדרת בשיתוף כלל הגורמים הרלוונטיים (הגה"צ מחקר, שה"מ, שימור קרקע, אקדמיה והתארגנויות אזוריות לביצוע פיילוט שמתפתח למודל. תוכנית ההרצה תתמקד ב-32,000 דונם בעמק החולה, אזור קידרון – ביצרון וברמת הגולן במגוון גידולים נרחב, כך שיתאפשר בעתיד להכיל את המסקנות על כלל האזורים הקשורים במיזמי הדברה ולשלבם בקולות הקוראים הבאים.

**התמודדות עם מחיר המים בעקבות המתווה המוצע של רשות המים**

תמיכה בחקלאים בסכום של הערכה של מיליארד ש"ח עקב עליית מחירי המים שהם נדרשים לשלם.

**מחשוב ומערכות מידע ייעול תהליכים**

התמקדות במערכות מחשוב מרכזיות, שיכילו את כל הפונקציות הנחוצות למשרד ולמקבלי השירות ממנו, כמו חיסכון בזמן, ייעול השירות לאזרח, עמידה בהחלטות ממשלה)למשל החלטה1933 ).

# פרויקטים בתהליך

## בחינת תפקידי המחוזות

הוקמה ועדה על ידי מנכ"לית לבחינת תיפקוד ותפקיד המחוזות. התכנית תיתן דגש לבחינת מדדי הצלחה של המחוזות ביישום הרפורמות בחקלאות ומתן שירות לציבור.

מטרת הוועדה להגיע לתמונת מצב עתידית – עבודת המחוז במיטבו: פנימה והחוצה. לשם כך נערך מפגש והוקמו צוותי משימה שתכליתם לייצר חשיבה משותפת - מנהלי מחוזות, סמנכ"לים מהמטה ועובדים מהמטה ומהמחוזות, בניסיון לגבש יחד את כיווני העשייה, תפיסת ההפעלה של המחוז והמלצות שיובאו להנהלת המשרד.

## תוכנית אסטרטגית לטנרנספורמציה דיגיטלית במשרד

* בשנים האחרונות התקבלו מספר החלטות ממשלה שמעצימות את החשיבות של שימוש במערכות מידע והנגשת המידע ותהליכי העבודה הממשלתיים לציבור בצורה נוחה קלה ופשוטה. במסגרת כך נדרשה החטיבה לקדם מקסום של מערכות המידע כמשאב אסטרטגי של המשרד. המטרה שהוגדרה הייתה לשפר את מערכות המידע שמשרתות את נותני השירות במשרד וכן לשפר הממשק הדיגיטלי בין המשרד ללקוחותיו. זאת מתוך הבנה כי תנאי בסיסי לשיפור מממשקי העבודה של המשרד אל מול הציבור נעוצה בדיגיטציה איכותית.
* בשלושת השנים האחרונות הוקמו מספר פרויקטים דיגיטליים על מנת לקדם את המשרד לתהליכים דיגיטליים איכותיים:
  + מערכת יעלה – מערכת לניהול תהליכי רישוי ופיקוח. במסגרתה הוקמו מספר פרויקטים דיגטליים: יבוא צמחים ומוצרי צמחים, רישיונות כריתה, היתרים למפעלי מזון ועוד.
  + מערכת תאנ"ה – מערכת מרכזית לניהול תהליכי התמיכות בכלל המשרד. המערכת עלתה לאוויר ומשרתת כבר את הרוב המכריע של התמיכות המשרד. החשב הכללי במשרד האוצר הנחה כי תמיכות משרד החקלאות יצאו אך ורק דרך התאנ"ה.
* כיום ישנם מספר רב של פרויקטים דיגיטליים שנמצאים בתהליך הקמה, או בשלבי איפיון מתקדמים:
  + מערכת לניהול רישוי עסקים
  + מערכת לניהול פיקוח ובקרה על תהליכי יצוא של צמחים ומוצרים מן הצומח
  + מערכת לניהול תהליכי מעבדות
  + מערכת לניהול תהליכי הערכת סיכונים וניהול סיכונים
  + מערכת לניהול תהליכי יבוא בעלי חיים ומוצרים מן החי
  + מערכת לניהול פניות: לשכת שר ומנכ"ל, מוקד שירות, רכש ולוגיסטיקה ועוד.
  + מערכת מרכזית לניהול וריכוז הפניות למחוזות המשרד.
  + מערכת לניהול, פיקוח ובקרה על אתרים לגידול בעלי חיים ומוצרים מן החי.
* השנה הוקמה במשרד יחידת דיגיטל תחת לשכת המנכ"לית , והאחריות על ההובלה העסקית של פרויקטים דיגיטליים עברה מהחטיבה לאסטרטגיה על יחידת הדיגיטל. בנוסף קיבל המשרד תקן נוסף למוביל דטא שטרם אויש.
* בשנת 2023 מתוכנן לבצע הליך של בניית תכנית אסטרטגית דיגיטלית לשנים 2023 - 2024 בתחום הדיגיטל והדטא.

ההקמה הטכנולוגית של הפרויקטים מבוצעת על ידי אגף מערכות מידע במשרד. כיום המשרד מצוי בתהליך מינוי מנמ"ר.

## פיקוח מחירים

נושאים הנמצאים בתהליך טיפול:

* אישור צו עדכון מחירים אוטומטי לביצים.
* בחינת פיקוח על המחירים במקטע המגדלים על פי ההסכם.

## עדכון תקנות הגנת הצומח (יבוא צמחים, מוצרי צמחים, נגעים ואמצעי לוואי), תשס"ט – 2009 לאור החלטת ממשלה 213 להגברת התחרות בחקלאות ופתיחת השוק ליבוא פירות וירקות

תכליתו של חוק הגנת הצומח, התשט"ז-1956 היא למנוע התפשטות נגעים, שטבעם לעורר מחלות בצמחים או לגרום להם נזק בכל דרך אחרת. לצורך הגשמת תכלית זו, מסמיך החוק את שר החקלאות ופיתוח הכפר להתקין תקנות, במידה שראה בכך צורך כדי למנוע נגעים והתפשטותם. בין היתר, רשאי השר לקבוע תקנות בנוגע ליבואם של צמחים. מכוח חוק זה הותקנו בשנת 2009 תקנות הגנת הצומח (יבוא צמחים, מוצרי צמחים, נגעים ואמצעי לוואי), תשס"ט-2009 (להלן: "תקנות היבוא"). על פי תקנות היבוא, חל איסור על יבוא צמח, וכן מוצר-צמח, נגע או אמצעי לוואי, אלא אם התקיימו בהם הוראות התקנות. בהמשך לכך, קבועה ברירת המחדל בנוגע ליבוא, ולפיה אין לייבא מוצרים אלה אלא ברישיון בכתב מאת מנהל השירותים להגנת הצומח ולביקורת. עם זאת, קבועים במסגרת תקנה 2(ג) מסלולים נוספים, במסגרתם ייתכן יבוא אף שלא ברישיון, אלא בצירוף תעודת מקור או צירוף תעודת בריאות ובמסגרת תנאים הקבועים בתוספת הרביעית לתקנות. על פי תקנות היבוא 2009, ניתן לייבא פירות וירקות טריים לישראל באחד משני המסלולים: יבוא ברישיון או יבוא פטור מרישיון תוך עמידה בכל תנאי התקנות לרבות התנאים הקבועים בתוספת הרביעית. **פירות וירקות טריים שאינם מנויים בתוספת הרביעית ולא ניתן להנפיק להם רישיון יבוא לא ניתן לייבא למדינת ישראל עד לביצוע הערכת סיכונים מנגעים למוצר ולמקור היבוא המאושר וקביעת תנאי יבוא פיטוסניטריים מתאימים שיצמצמו את הסיכוי לחדירת נגעים**.

ביום 1.8.2021 התקבלה החלטת ממשלה מס' 213 שכותרתה "תכנית להגברת התחרות בחקלאות ותיקון החלטת ממשלה". בהחלטה נקבע כי כחלק ממדיניות הממשלה לפעול להורדת יוקר המחיה ולהפחתת הנטל הרגולטורי בתחום מוצרי המזון, תוך מניעת חדירה של נגעים ומינים פולשים שעלולים לפגוע בתוצרת החקלאית ובסביבה, יבוצעו תיקוני חקיקה בתחום הגנת הצומח כאשר התיקון המהותי ביותר הוא שינוי ברירת המחדל כך שניתן לייבא פירות וירקות למאכל בכפוף לצירוף תעודת בריאות כהגדרתה בתקנות היבוא והצהרת יבואן על עמידה בדרישות הפיטוסניטריות של ישראל, כנדרש בהסכמים הבין-לאומיים הנוגעים לעניין, הכל כפי שיקבע השר בתקנות; ברירת מחדל זו לא תחול על יבוא באמצעות כבודת יד אלא על יבוא מסחרי בלבד.

בהתאם להחלטת הממשלה מספר 2118 מיום 22.10.2014 בנושא הפחתת הנטל הרגולטורי, טיוטת התקנות גובשה במסגרת תהליך "חקיקה חכמה" (RIA, רי"ה). תהליך הרי"ה שבוצע עסק באופן קביעת דרישות מקצועיות ספציפיות לפירות ולירקות לשם צמצום הסיכון לחדירת נגעים מיבוא. מפאת לוח הזמנים הקצר כפי שנקבע בהחלטת הממשלה 213, תהליך הרי"ה שבוצע התבסס בעיקרו על מקורות מידע בינלאומיים וכן על חוות דעת של גורמי מקצוע רלוונטיים בעלי ניסיון רב שנים בארגונים בינלאומיים העוסקים בנושאי הגנת הצומח וניירות עמדה שהועברו מגורמים שונים מתוך הממשלה ומחוצה לה. שיתוף ציבור בוצע עם פרסום התקנות להערות ציבור. בנוסף, בהתאם להחלטת הממשלה נעשתה התייעצות עם יועצת בינלאומית וכמו כן, חוק הגנת הצומח קובע כי תיקון התקנות ייעשה לאחר היוועצות עם ועדה מייעצת המונה בין חבריה גם נציגי ציבור.

הוועדה המייעצת בראשות מנהלת השירותים להגנת הצומח ולביקורת (בפועל) התכנסה וקיימה 4 דיונים בנוסח התקנות ובהערות לגביו. מנהלת השירותים להגנת הצומח ולביקורת הגישה לשר החקלאות ביום 9.6.2022 את סיכומי הוועדה והמלצותיה.

תהליך העבודה

1. הגורמים המרכזיים שלקחו חלק בעבודה על גיבוש התיקון הם השירותים להגנת הצומח ולביקורת והלשכה המשפטית של משרד החקלאות ופיתוח הכפר.
2. העבודה על עדכון התקנות נחלקה בין שני צוותים – צוות "מדיניות" שעסק בקביעת המתווה החדש וניסוח התקנות המעודכנות וצוות "מקצועי" שעסק בגיבוש תהליך חדש לביצוע הערכת סיכוני נגעים המכונה **"מיפוי סיכונים עולמי"** וקביעת חלופות לניהול הסיכון.
3. ברירת המחדל הקיימת בתקנות טרם החלטת הממשלה קובעת כי ניתן לייבא לישראל צמחים ומוצרי צמחים (ביניהם גם פירות וירקות למאכל) בכפוף לרישיון לאחר שבוצע הליך הערכת סיכונים פיטוסניטריים (PRA) לחדירת נגעים לישראל מכל מקור יבוא מבוקש.
4. משכך, האתגר שעמו התמודד הצוות לאור שינוי ברירת המחדל, הוא צמצום הסיכון לחדירת נגעים מיבוא והעלאת רמת הביטחון הפיטוסניטרית לפירות וירקות טריים מיובאים, מבלי שנעשה תהליך הערכת סיכונים פרטני מקדים (PRA) כאמור, כך שהסיכונים הפיטוסניטריים אינם ידועים.
5. נכון ליום קבלת החלטת הממשלה, ישנם פירות וירקות ממקורות שונים בעולם שטרם יובאו לישראל, לכן מעולם לא עברו תהליך הערכת סיכונים בישראל. אי לכך, הסיכונים הפיטוסניטריים ביבוא עבור אותם מוצרים, אינם ידועים.
6. על הצוות המקצועי היה לקבוע מתווה חדש להערכת סיכונים ממגוון מקורות יבוא וניהול הסיכונים הכרוכים בפתיחת היבוא לפירות וירקות שיספק הגנה על הצומח בחקלאות ובסביבה. על מנת להצליח במשימה בזמן קצר יחסית, הונחה הצוות לעסוק בשנה זו בעיקר בתהליכי הערכת סיכונים ביבוא וכמו כן, תוגברה פעילות הצוות בעבודתם של מומחי האבחון של היחידה ומומחים ממוזאון הטבע שגויסו לקחת חלק במיפוי הנגעים העולמי. בנוסף, קיים הצוות התייעצות עם מומחית בינלאומית בתחום. הצוות הצליח במהלך השנה לבצע מיפוי לכשלושים מוצרים.
7. החלטת הממשלה קבעה כי ברירת המחדל ליבוא פירות וירקות תהיה בכפוף לצירוף תעודת בריאות ועמידה בדרישות הפיטוסניטריות של ישראל, כנדרש בהסכמים בינלאומיים. תעודת הבריאות היא אמנם מסמך רשמי של מדינת המקור אך מאחר שהיבוא יפתח למוצרים ו/או מדינות מקור שאין למדינת ישראל ניסיון קודם עמן ותהליך ההתקשרות טרום היבוא לא התקיים, קיים חשש לרמת הביטחון שמספקת תעודת הבריאות הכללית. בנוסף, תעודת בריאות מתייחסת למשלוח מסוים ואינה מספקת את תמונת המצב המלאה לגבי חופשיות המוצר מנגעים ברמת המדינה. לכן, תרחיש הסיכון הוא שמשלוח של פירות וירקות למאכל, יכיל נגעים למרות שהוא ילווה בתעודת בריאות. לכן מלבד תעודת בריאות כללית נדרשים מנגנונים משלימים להבטחת רמת הביטחון הפיטוסניטרית. מנגנונים אלה נקבעו בטיוטת התקנות שהוגשה לשר ב- 9.06.22.
8. בתהליך הרי"ה שבוצע הוגדרו שלוש חלופות אפשריות ולאחר הניתוח וההשוואות שבוצעו, נמצא כי החלופה המתאימה ביותר הינה חלופה 3 (הסבר מפורט ניתן במסמך הרי"ה - **יישום מדיניות הממשלה ליבוא פירות וירקות** פברואר 2022).
9. חלופה זו עומדת מחד גיסא בהלימה להחלטת הממשלה 213, לכללים המנחים שנקבעו בה לרבות לוחות הזמנים לשינוי ברירת המחדל, ומאפשרת מאידך גיסא לרגולטור להתמודד עם הבעיה של צמצום הסיכון לחדירת נגעים מיבוא והעלאת רמת הביטחון הפיטוסניטרית לפירות וירקות מיובאים.

עקרונות המתווה על פיו נכתב העדכון לתקנות היבוא:

1. יבוא פירות וירקות לישראל יהיה מוסדר באמצעות אחד משלושה מסלולים.
2. מסלול (1): פירות וירקות שניתן לייבא לישראל ללא צורך באישור מוקדם ובכפוף לדרישות סף (תנאי יבוא כללים בלבד ללא תהליך הערכת סיכונים או מיפוי סיכונים עולמי) ומכונה **"יבוא בדרישות סף בלבד"**.
3. מסלול (2): רשימה של פירות וירקות עבורם נעשה מיפוי סיכונים עולמי ונקבעו חלופות לניהול הסיכון ערב כניסת התקנות לתוקף. מוצרים אלה יהיו מנויים בתקנות. תהליך זה ימשך ככל שנדרש והתקנות יעודכנו בהתאם. מסלול זה מכונה **"יבוא בתנאים הקבועים בתקנות".**
4. מסלול (3): מוצרים ברמת סיכון גבוהה, המשמשים כפונדקאים לנגעי הסגר רבים ובעלי פוטנציאל נזק גדול במיוחד כמפורט בנספח 1 לדו"ח הרי"ה, תהליך מיפוי הנגעים הראשוני שבוצע עבורם הסתיים עם המסקנה שלא ניתן לקבוע עבורם דרישות יבוא עולמיות ולכן יחויבו בביצוע PRA עבור מדינת מקור לקביעת דרישות ספציפיות טרם אישור ייבואם. המוצרים הם: פרי הדר, מנגו, בננה ותפוח אדמה. מסלול זה מכונה **"יבוא ברישיון"**.

השלכות עדכון תקנות היבוא על פעילות השירותים להגנת הצומח ולביקורת:

לאור החלטת ממשלה מספר 213 פעלה היחידה להגנת הצומח ולביקורת להציף בפני הנהלת המשרד את האתגר הנציב בפניה המבוסס על הנחת היסוד המקובלת בתחום הגנת הצומח בעולם והיא שיבוא מסחרי מוגבר של פירות וירקות ובפרט אלה שניתן יהיה לייבא בדרישות סף בלבד, עלול להביא לחדירת נגעי הסגר לשטחה של מדינת ישראל. נגעים אלה עלולים להתבסס ולגרום לנזק בלתי הפיך לצומח בכלל ולחקלאות בפרט.

משכך, היחידה להגנת הצומח ולביקורת הגישה את האמצעים והמשאבים הדרושים לטובת מימוש הגשמת ההחלטה ומתן טיפול מקצועי ומטיבי על ידי היחידה לעליה הצפויה בייבוא תוצרת חקלאית טרייה ממגוון מקורות יבוא.

1. **תוספת כוח אדם**:

הנהלת השירותים להגנת הצומח ולביקורת ציינו כי העומסים שייווצרו לאור הפעלת הרפורמה והגברת היבוא יתווספו על חוסרי כוח אדם נגררים לאור פערים עכשוויים וקיצוצי כוח אדם משנים קודמות, דבר אשר יקשה על היכולת להכיל את הרפורמה בשל העלייה הצפויה ביבוא פירות וירקות והפוטנציאל הגובר בעקבות כך לחדירת נגעי הסגר לשטחה של מדינת ישראל.

הנהלת המשרד פעלה להקצות לשירותים להגנת הצומח ולביקורת 20 תקנים שנמצאים בימים אלו בתהליכי קליטה מתקדמים כדי להיערך לעלייה ביבוא ופתיחת שווקי יבוא נוספים לישראל, יש לפעול להשלמת הקצאות התקנים.

1. **תוספת תקציב:**

הפעולות המבוקשות ושלהן נדרשת תוספת תקציבית תומכות וקשורות כולן לרפורמה בחקלאות ולתפעול נכון יותר של השירותים להגנת הצומח ולביקורת.

הנהלת המשרד פעלה להקצות לשירותים להגנת הצומח ולביקורת 7.5 מלש"ח לנושאי הגנת הצומח, תקציב לא מבוטל נוסף למערכות מידע ומשאבים למימוש ופיתוח תהליכים דיגיטליים שיאפשרו לנהל את תהליך היבוא הגובר. יש לפעול להערכת התקציב הנדרש להשלמה.

## גיבוש מדיניות להיערכות ענף החקלאות לשינוי אקלים

הייצור החקלאי מושפע באופן ישיר מהתהליכים הביולוגיים הקשורים במאפייני האקלים האזורי ומאירועי מזג האוויר. השפעות שינוי האקלים וריבוי אירועי הקיצון מורגשים בישראל כבר היום, ביניהן עליה בטמפרטורה, התגברות תדירות ועוצמה של גלי חום, שינויים בפריסת ועוצמת המשקעים ועוד. שינויים אלו ונוספים צפויים להתגבר ולהשפיע על הייצור החקלאי המקומי, למשל, שינויי הטמפרטורות ופריסת המשקעים ישפיעו על ההרכב והפריסה הגיאוגרפית של הגידולים וכן על צריכת המים להשקיה, צפויים שינויים בדפוסי התפוצה של נגעים ומזיקים, התגברות אירועי גשם עוצמתיים צפוייה להגביר את הסיכונים לסחף, נגר, ודלדול הקרקע ולגרום לנזקי הצפות. מגמות שינוי אלו גורמות כבר היום לפגיעה בתשתיות החקלאיות ובייצור החקלאי, מה שמחייב גיבוש סל כלים וקידום מדיניות לשימור הייצור החקלאי בתנאים של אקלים משתנה.

המשרד מקדם גיבוש מדיניות להערכות לשינוי אקלים במגוון פעולות:

1. מונה **צוות היגוי משרדי להתמודדות החקלאות עם שינוי אקלים** שעוסק בנושאים הבאים:

* הערכה כמותית של סיכונים וסיכויים לענפי החקלאות כתוצאה משינויי האקלים.
* קידום חקלאות מותאמת אקלים באמצעות מחקר תשתיתי ופתרונות היערכות יישומיים.
* קידום התמודדות עם נגעי החקלאות – מזיקים, מחלות, עשבים המשבשים את הצומח וטפילים המזיקים לבעלי החיים במשק.
* גיבוש מדיניות כוללת בנושא היערכות והפחתת פליטות גזי חממה מפעילות חקלאית.

1. פעילות בין-משרדית במסגרת **ועדת יישום היערכות מערכות מזון**:

בעקבות פרסום תכנית יישום לאומית להתמודדות עם משבר האקלים 2026-2022 לקראת ועידת האקלים בגלאזגו (COP26), נכללו בפעילות ועדות מנהלת היערכות לשינוי אקלים של המשרד להגנת הסביבה מהלכים לגיבוש תכניות יישום המקדמות פעולות הערכות לשינוי אקלים בראייה מערכתית והוחלט על הקמת מספר ועדות יישום, אחד מהם בנושא היערכות מערכות המזון לשינוי אקלים. ועדה זו עסקה בשנה האחרונה בגיבוש תכנית פעולה עם צעדים אופרטיביים שניתן ליישם בטווח בינוני-קצר (עד שנת 2030), בשיתוף פעולה של מספר משרדים: המשרד להגנת הסביבה, משרד הבריאות, משרד המודיעין, משרד החקלאות ופיתוח הכפר. מסגרת הועדה הבין-משרדית, משרד החקלאות אחראי על גיבוש ההמלצות להיערכות החקלאות ואספקת הייצור המקומי לשינויי האקלים, ועל גיבוש דרכי פעולה להפחתת פליטות הנובעות מייצור חקלאי.

1. **השתתפות בוועידת האקלים** בשארם א שייח (COP 27): משלחת של משרד החקלאות ברשות המנכ"לית השתתפה בוועידת האקלים ויזמה והשתתפה באירועים שהתקיימו בביתן הישראלי והציגו את פעילות המשרד להתמודדות עם משבר האקלים ואת הפתרונות שיש לישראל להציע בנושא מים ואג-טק.

# החקלאות והמרחב הכפרי בישראל - מדיניות וסוגיות אסטרטגיות

החקלאות וההתיישבות הכפרית היו במהלך שנות הקמת המדינה מנוע לצמיחתה של ישראל.

לאורך השנים חל מהפך וישראל הפכה למרחב עירוני ובו חברה אורבנית. מדיניות הצמיחה התמקדה בעיקר סביב מרכזים עירוניים ומטרופולינים. מהפך זה יצר אתגרים למרחב הכפרי בישראל. אלו אתגרים המחייבים הגדרת מדיניות וארגזי כלים מתאימים. על מנת לפתח את כל אלה חיוני להוביל מהלך אסטרטגי אשר יעסוק במציאות החדשה שנוצרה בהתייחס לחקלאות, למרחב הכפרי, למרחב העירוני ולאזורי הארץ השונים. מהלך כזה יחייב לבחון את הדברים בראיה כוללת ורב תחומית ובו זמנית ללמוד ולחקור אירועים ממוקדים ותהליכי תכנון ייחודיים, לבחון את היישוב הכפרי ואת המרחב הכפרי ואת הממשקים ביניהם לבין המרחב העירוני, להבין את הצרכים הלאומיים ולפתח את ארגז הכלים למחר.

מסמך זה מתייחס לאתגרים המובילים העומדים היום בפני המרחב הכפרי בישראל ומגדיר יעדים אשר יאפשרו להוביל, ובעיקר לנהל את השינוי המתחייב על מנת לממש את הפוטנציאל הטמון בו וכך לאפשר מימוש יעדים אשר יובילו לפיתוח, צמיחה והתחדשות של המרחב הכפרי בישראל כמרכיב משמעותי במרחב ובחברה הישראלית.

הגדרת היעדים למרחב הכפרי מקבלת משנה תוקף לאור העיור המאפיין את החברה הישראלית. מדיניות התכנון והפיתוח בישראל מדגישה את הצמיחה העירונית ומעמידה את המטרופולינים בליבת סדרי העדיפויות ואין בה כל הגדרת מדיניות ויעדים לפיתוח וצמיחת המרחב הכפרי. העדר מדיניות ויעדים ברורים ביחס למרחב הכפרי מייצרים מצב של קונפליקט, ממשק 'שלילי' בין הכפר לבין הסביבה הפיסית, החברתית, הכלכלית ובעיקר הערכית. לעומת זאת, ישובים עירוניים נוטים להכיר במרחב הכפרי כמרחב שאינו 'מאיים' על העיר, אלא כ'מוצר נדיר', הפותח הזדמנות לסינרגיה ולאיכות חדשה.

מסמך זה מתבסס על מסמך מדיניות התכנון "החקלאות והכפר בישראל" (הרשות לתכנון ופיתוח הכפר, משרד החקלאות ופיתוח הכפר, 2016) וכן על סדרת ניירות עבודה אותם הכינה הרשות לתכנון. מסמכים אלה מיועדים לאפשר מימושה של מדיניות התכנון כפי שהוגדרה, באמצעות פיתוח ידע, נתונים, כלים, ומסמכי עבודה – כדוגמת מסמך זה. סדרת כלים מגוונת המיועדת לספק למקבלי ההחלטות, למתכננים, לקובעי המדיניות את האפשרות לנהל את השינוי בכלים המתאימים, המקצועיים והרלבנטיים.

המסמך מציג מספר יעדי ליבה אסטרטגיים המשקפים את עיקרי האתגרים עימם נדרש המרחב הכפרי להתמודד ובעיקר אותם יעדים שנדרש למנף. מסמך זה יסייעו למשרד להציג את עמדתו בפורומים שונים ובהם אלו העוסקים בעיצוב מדיניות ותכניות אסטרטגיות לעשורים הבאים (תכנית אסטרטגית ישראל 2048, תכנית אסטרטגית מנהל התכנון לשנת 2040 וכד') והינו מסמך בסיסי שישרת את המשרד לקראת כניסת שר ומנכ"ל חדשים למשרד עם הקמת הממשלה החדשה.

## סוגיות ראשוניות לבחינה

**היקף וגודל יחסי** – המרחב הכפרי בישראל הולך ומצטמצם באופן יחסי – במונחי אוכלוסייה, במונחי שטח, בהשפעה כלכלית וחברתית ועוד. מגמה זו עלולה להוביל את המרחב הכפרי לעתיד בו לא יהיה נוכח ולא יהיה רלבנטי עוד. חיוני להעמיד יעדים המתייחסים להיקף ולגודלו היחסי בחברה הישראלית במונחי חברה (**אוכלוסייה**), סביבה (**שטח**), כלכלה (היקף ומאפייני **התרומה למשק הכלכלי ולחברה בישראל**).

**הגדרה רחבה של הישוב הכפרי והמרחב הכפרי** – הגדרת הישוב הכפרי והמרחב הכפרי נדרשת להתאמה למציאות של הצמיחה הדמוגרפית בהתיישבות הכפרית ולזיקות היישוביות לחקלאות ולצביון הכפרי. הגדרות אלה תבחנה את הגדרת הלמ"ס ואת הצורך לעדכן את מס' התושבים בצורת הישוב הכפרי אשר כיום מוגדרת כישוב שבו עד 2,000 תושבים.

אזוריות – המרחב הכפרי נדרש להגדיר יעדים בראיה אזורית כוללת. אין להסתפק בהגדרת יעדים 'פנימה' אל תוך הישוב הכפרי בלבד. יש להכיר בחשיבות יצירת זיקות פתוחות ועדכניות בין הכפר לבין המרחב הסובב הטבעי, החברתי והכלכלי. האזוריות מייצרת איכויות חדשות, מערכות שירותים מיטביות, הכרה לאומית במרחב כמכלול המשרת את הסביבה, החברה והכלכלה בישראל.

יתרון יחסי / ייחודיות – האבחנה בין הישוב הכפרי לבין הפרבר העירוני הלכו והיטשטשו לאורך השנים. חיוני להגדיר את ייחודיותה של ההתיישבות הכפרית בהתאם למציאות המשתנה. הייחודיות נדרשת לקבל ביטוי במספר היבטים מרכזיים: יעדי בינוי ופיתוח ('הארכיטקטורה הכפרית'), קהילתיות (שיתופיות עדכנית, משפחתיות, רב דוריות), יצרנות וכלכלה מקומית, התמחות וידע (חקלאות, חדשנות, כושר ייצור, טכנולוגיות, חינוך וזהות מקומית, אזרחות פעילה, זיקה לסביבה לטבע לקרקע ולמקום).

התחדשות וצמיחה – דפוסי הצמיחה של המרחב הכפרי וההתיישבות הכפרית משתנים כל העת. יש לאפשר ליישוב הכפרי צמיחה בהיקפים המתאימים ובדפוסים הרלבנטיים לייחודיותו. לאחר למעלה ממאה שנות התיישבות חיוני להגדיר את משמעותה של התחדשות כפרית ושל פוטנציאל המגורים ביישובים הכפריים, לרבות עמידה על חשיבותה והתאמה בין הכיוונים האסטרטגיים לבין מדיניות המקרקעין.

**היעדים המוצגים להלן יידרשו לעדכון מידי שנה, במסגרת הכנת תכנית העבודה וכן אחת לחומש או אחת לעשור – כמהלך אסטרטגי כולל. זהו כלי עבודה מוביל המאפשר למשרד החקלאות ופיתוח הכפר להוביל תהליכים במרחב הכפרי וליצור את הממשקים הנדרשים לצורך זה עם משרדי הממשלה, המועצות האזוריות והרשויות המקומיות.**

## נתונים

מספר ישובים והאוכלוסייה במרחב הכפרי: **[[28]](#footnote-28)**

|  |  |  |
| --- | --- | --- |
| **סיווג ישובים כפריים** | **מס' ישובים** | **מס' תושבים** |
| מושבים | 451 | 345,619 |
| קיבוצים | 268 | 177,426 |
| ישובים קהילתיים | 116 | 96,678 |
| אחרים | 89 | 73,691 |
| מוסדיים | 33 | 10,625 |
| גדולים 5000-9999 | 45 | 129,183 |
| גדולים 2000-4999 | 10 | 62,176 |
| **סה"כ במועצות אזוריות** | **1012** | **895,398** |
| מועצות מקומיות כפריות | 5 | 8,268 |
| **סך הכול** | **1017** | **903,666** |

רוב היישובים במועצות האזוריות נמצא בפריפריה הישראלית:

## סוגיות מרכזיות / יעדי ליבה

## שמירה על קרקע חקלאית / כושר הייצור החקלאי

הייצור החקלאי מקומו במרחב הכפרי בישראל ובו משולבים השטחים החקלאיים המעובדים. גם אם שיעור השטח החקלאי איננו משתנה מהותית לאורך זמן, מצופה ממנו כי יאפשר עלייה בהיקף התוצרת החקלאית לאורך זמן וזאת לאור שילוב טכנולוגיות 'חכמות' בתהליכי העיבוד החקלאי, פיתוח זני החקלאות, התייעלות בשימוש באמצעי הייצור וכד'.

סקירת פעולות התכנון בשנים האחרונות, במיוחד מאז החלה פעילות הותמ"ל,[[29]](#footnote-29) מעידה של שינוי מגמה מדאיג. הקרקע החקלאית הולכת וננגסת: תכניות להרחבת יישובים, 'זחילה' עירונית, שינוי גבולות מוניציפאליים וכד'. גם שינוי ייעודם של שטחים חקלאיים בהיקף נרחב למטרת אנרגיה סולרית גורע נתחים משמעותיים מהקרקע החקלאית המעובדת.

**נקודות מרכזיות לדוגמא**

* בחינת האפשרות להגדרת אזורי 'עדיפות' לחקלאות וגיבוש מתכונת בטיפוח והשמירה עליהם.
* מספר ושיעור מועסקים בחקלאות, הגדרה עדכנית ל'חקלאי'.
* מדיניות הקרקע החקלאית – הבחנות גיאוגרפיות.
* שיווק תוצרת חקלאית – ממכירות ישירות לקונים ועד שוק סיטוני.
* מדיניות לאומית לתכנון ופיתוח – מעמדה של קרקע חקלאית בסמיכות לערים צומחות.
* סמיכות וממשקים לשטחים פתוחים / מסדרונות אקולוגיים / שטחים רגישים / ערכיים.
* מנעד רחב של היקף הפעילות – ממשק משפחתי ועד לגופים מאורגנים גדולים ובינלאומיים.
* החקלאות כמובילה תרבות של מזון ובריאות בעולם עירוני.
* זיקות חדשות בין החקלאות לבין הכפר, התיירות, התעסוקה, הטכנולוגיה, הכלכלה והעירוניות
* האם ייתכן כפר נטוש במדינת ישראל? איך נמנעים מנטישה ומכירת קרקע ונכסים?!

## שמירה על הזיקה בין התיישבות לחקלאות

הישוב הכפרי בישראל מהווה סמל משמעותי בתולדות הקמת המדינה והציונות. ערכי ההתיישבות והחקלאות והמרחב הכפרי הפכו למורשת מובילה בחברה הישראלית המתחדשת. מורשת זו קושרת בין ערכי ההתיישבות וערכי החקלאות ומתבססת על טיפוח הקשר ביניהן.

המציאות המשתנה לאורך השנים האחרונות בחברה, בכלכלה ובסביבה, משקפת שינויים משמעותיים בהתיישבות, בחקלאות ובמרחב הכפרי בישראל. לאור שינויים אלה, שמירה על הזיקה בין הכפר לבין החקלאות בישראל היא אתגר מוביל בחברה הישראלית ובמדיניות התכנון והפיתוח של החברה, הכלכלה והמרחב כולו.

**נקודות מרכזיות**

* עידוד המשק המשפחתי – כיזמות מקומית ובהתאמה למציאות כלכלית הנדרשת לשיתופי פעולה והשגת יתרונות לגודל.
* עידוד והצמחת דור צעיר של חקלאים.
* קידום התיישבות חקלאית מתאימה ורלבנטית למציאות העכשווית.
* פיתוח החקלאות כענף מרכזי בהיי טק הישראלי והעולמי.
* עידוד פיתוחה של חקלאות חכמה המקדמת יזמות, טכנולוגיה, חדשנות וכלכלה.
* מיתוג החקלאות על ידי מעורבות האוכלוסייה העירונית בשדה החקלאי.

## שמירה על שיעור אוכלוסיית הכפר בחברה הישראלית

הישוב הכפרי בישראל תפס מקום מוביל בתולדות הקמתה של המדינה והינו חלק מאתוס מוביל של הציונות. לאורך השנים הלכה מדינת ישראל והפכה למדינה עירונית, וכיום רובה המוחלט של אוכלוסייתה מתגורר בערים כ 90%, אך ההתיישבות הכפרית עברה שינוי לכיוון צמיחה דמוגרפית וקליטת בנים ותושבים בקרבה. מסתבר שיש בהתיישבות הכפרית פוטנציאל של כ-160,000 יחידות דיור שניתן לממש בשנים הקרובות. המידע על הפוטנציאל ליחידות דיור למגורים בהתיישבות הכפרית יכול לשמש להצבת יעדי פיתוח תוך יצירת איזונים ובהם שמירת צביונו של הישוב הכפרי, אפשרויות שונות של קצב הגידול והתחדשות פיזית וקהילתית.

אחד האתגרים המובילים טמון במגמה זו ומאפשר לשאוף לשיעור תושבי המרחב הכפרי של 7.5% לפחות.

**נקודות מרכזיות**

* שיעור הגידול של האוכלוסייה הכפרית – לפחות 7.5% על פי השיעור הקיים.
* גודלו של הישוב הכפרי במבט לשנת 2048 בהתאמה לשיעור הגידול של האוכלוסייה ותחזית לשינויים.
* התחדשות פיזית וקהילתית בהתיישבות הכפרית.
* צמצום פערים והשתלבות בחברה הישראלית.
* יעד לאומי של פיזור אוכלוסייה וחיזוק הפריפריה – תרומת ההתיישבות הכפרית.

## אזוריות / פיתוח אזורי

תושבי המרחב הכפרי בישראל מרוכזים ברובם ביישובים המאורגנים מוניציפאלית ב 54 המועצות האזוריות. המועצות האזוריות פרוסות על פני שטח ששיעורו כ 85% מכלל שטחה של מדינת ישראל. מציאות זו יצרה לחצים לסיפוח שטחים ובצדם אנטגוניזם כלפי המועצות האזוריות ותושביהן הנתפסים כמיעוט אליטיסטי החולש על עיקר שטחה של המדינה.

פריסת המועצות האזוריות אשר התפתחה לאורך השנים, כדי לייצר מרחב כפרי שבו נמצאים עיקר השטחים השמורים, הירוקים והפתוחים של המדינה. המועצות משמשות למעשה כ'שומר הסף' של השטחים הפתוחים, מה שמחייב אותן לאחזקה, שמירה, טיפול והשקעה. מנגד, יש להביא בחשבון את צורכי הישובים העירוניים, חזקים וחלשים, לשטחים הנחוצים להרחבתם ולפיתוח מקורות הכנסה הוגנים לצורך תפקודם.

אם בעבר, סיפקו המועצות האזוריות מענה בלעדי לתוספות הפיתוח וההכנסה המיוצרת בהן זרמה לקופתן, בשנים האחרונות אנו עדים לחלוקת הכנסות המאפשרת לכל הרשויות שבהיקף הפיתוח החדש ליהנות מההכנסות הנוצרות עקב הרחבת הפעילות. יש לחזק מגמה זו ולעודד חשיבה אזורית אינטגרטיבית כמענה לצורכי הפיתוח הכלכלי והחברתי. הפתרון החדשני של אשכולות הפיתוח האזורי מסתמן כהולם ביותר את צורכי הפיתוח מחד ואת הצורך בשמירת זהותן של הרשויות המוניציפאליות ללא צורך באיחוד רשויות או בסיפוח ישובים ושטחים.

**נקודות מרכזיות**

* המסגרת הארגונית לניהול המרחב הכפרי, החקלאות וההתיישבות הכפרית.
* שילוב בין מסגרות שונות ושיתופי פעולה ביניהן.
* השתלבות המסגרות האזוריות במערך השלטון המקומי.
* בחינת מעמדם של ישובים כפריים במרקמים עירוניים ושל ישובים כפריים צמודי ערים.

## יזמות כפרית וגיוון תעסוקות

במרחב הכפרי בישראל גלום פוטנציאל להזדמנויות ליזמות כפרית המשקפת ביקושים עדכניים בחברה הישראלית על גווניה. יזמות כפרית עשויה להוות מנוף כלכלי רלבנטי לשוק המשתנה, בהתאמה לקוד הערכי הקהילתי הכפרי ולהוות מרכיב משמעותי בהיצע המשק הישראלי.

היזמות הכפרית מהווה מרכיב חיוני בכלכלה האזורית והמקומית. ברמה המקומית או היישובית, יש בה יכולת לגוון את מקורות התעסוקה הקיימים, בעיקר כאשר אלו התבססו על חקלאות. המציאות מוכיחה כי משק בית בישוב כפרי חייב לבסס את הכנסתו על עיסוקים נוספים מעבר לפעילות החקלאית. עיסוקים אלה מאפשרים למשקים החקלאיים לשרוד משברים כלכליים ולהתמודד עם עונתיות הגידולים. אחד הענפים הרלוונטיים לדיון זה הינו התיירות הכפרית והתעשייה הזעירה המתפתחת סביב עיבוד ראשוני של תוצרת חקלאית.

**נקודות מרכזיות**

* האם החקלאות היא תנאי להגדרת הכפריות? להגדרת משק משפחתי? כל עסק לגיטימי?
* כיצד תומכת היזמות הכפרית בהידוק הקשרים בין החברה הכפרית לבין הסביבה והמקומיות (הורדת יוממות, חיים במקום, מתפרנסים מהמקום וכד')
* תיירות כפרית – לעידוד ומיתוג המרחב הכפרי? הנגשת המרחב כפרי לחברה העירונית?

## מערך שירותים ופרוגרמה כפרית

מערך השירותים במרחב הכפרי נדרש ליצור יחסי גומלין בונים בין היישובים ובינם לבין הערים, בראיה אזורית המאפשרת איכויות, מבחר, והיצע איכותי במרחבים האקסטנסיביים של המדינה. כל רקע איכות החיים בכפר הישראלי מתגלה היכולת להוביל לפיתוח פרוגרמות עדכניות, המספקות איכויות לתושבי המרחב כולו – כמודל מוביל בקנה מידה עולמי.

הכישורים הטכנולוגיים, הכפר החכם, משמעויות הקיימות, הבריאות, האיכויות ה'חדשות' של העולם העכשווי – נדרשות לקבל ביטויי בפרוגרמות של הכפר, אשר נדרשות להיות שונה ואחר בקוד הערכי שלהן מפרוגרמות של שטחי ציבור ומבני ציבור בעיר. זהו אחד המנופים לשמירה, התאמה, פיתוח וחדשנות במרחב הכפרי בישראל.

**נקודות מרכזיות**

* פרוגרמה כפרית – מה זה?
* איך יוצרים בכפר פרוגרמה לשטחי ציבור המשקפת צביון כפרי מחד ואזוריות או רב תחומיות מאידך?
* פרוגרמה אזורית הדדית בין העיר לבין הכפר?

## ארכיטקטורה כפרית ישראלית

למרחב הכפרי יש ייחודיות סביבתית המהווה מרכיב מוביל בגנטיקה של המקום, העם, התרבות המקומית, והערכים. כל אלה נדרשים לקבל ביטוי בארכיטקטורה אשר צומחת במרחב ובישוב הכפרי לאורך השנים. שימור הקוד הערכי, הייחודי, הצנוע השורשי, המחובר לסביבה ולתרבות של המקום הינו חלק מהותי מצביון כפרי.

הארכיטקטורה של הכפר בישראל היא חדשה יחסית, וצמחה ממגוון מקורות. נוצרה פה תרבות כפרית לאורך שנות ההתיישבות. יש מקום להגדיר ולהקפיד על סגנון הבניה הכפרי בישראל, על מנת לשמור על ייחודיותם ואיכויותיהם ולהבחין בינם לבין הבינוי העירוני הצפוף, הרווי, האורבני. הישוב הכפרי נדרש להיות גורם משמעותי, ייחודי ואטרקטיבי בדפוסי הבינוי והארכיטקטורה המאפיינת אותו, ובעיקר בהמשך פיתוחו תוך הקפדה על מאפייניו האדריכליים.

**נקודות מרכזיות**

* בעידן של צמצם המרחבים הפתוחים ופיתוח מסיבי של הישובים העירוניים – מהו צביון כפרי?
* הזיקות הרצויות בין בנוי לבין פתוח.
* ייחוד של המרחב הכפרי באמצעות חומרים מקומיים וארכיטקטורה מקומית.
* המרחב הציבורי במרחב הכפרי.
* מונומנטים ואתרים בישובים הכפריים – מה משמעותה של מורשת כפרית?
* איך מחזקים את האתוס והופכים אותו רלבנטי, חי נושם, מבוקש ואהוד בחברה העירונית?


# תעשיית האגרי-פודטק – תעשייה בעלת חשיבות אסטרטגית

כיום ישנו צורך גלובלי ממשי בפיתוחים טכנולוגיים בתחום החקלאות.

על פי הערכות של ארגון החקלאות והמזון של האו"ם עד שנת 2050, אוכלוסיית העולם תגיע לכ-9.9 מיליארד בני אדם. כלומר, 34% יותר מהקיים היום. בישראל ובעולם כולו חווים את עוצמת שינויי האקלים שבאה לידי ביטוי במזג אויר קיצוני, ישנו צמצום במקורות מים איכותיים וכן תהליכי עיור ותפיסת קרקעות. בנוסף על כל אלה, גיל החקלאים (בכל העולם) גבוה והדור הצעיר אינו מצטרף למסלול חיים זה. בנוסף לכל האתגרים הללו ישנה דאגה לסביבה ולהשפעה שיש (גם) לפרקטיקות החקלאיות על הסביבה. כל אלה מצריכים מציאת פתרונות מהירים ויעילים לקיומה ושגשוגה של חקלאות המניבה יבול גבוה, איכותית, מקיימת, ריווחית ויעילה. נדרש לגדל יותר תוצרת ביעילות גבוהה יותר (Grow more with less).

הפיתוחים הטכנולוגיים משפיעים לטובה בנושאים בוערים כמו - רעב, הפחתת שימוש בתשומות (מים, דשנים, חומרי הדברה, כוח אדם), אובדן מזון, ועוד. המשמעות היא שהחקלאים בארץ ובעולם נדרשים לעזרה גדולה יותר מתחום המחקר והטכנולוגיה על מנת לייצר יעילות, להגדיל יבול ולייצר הזדמנויות חדשות.

מדינת ישראל מוערכת ומחוזרת בתחום החקלאות כמו גם בתחום החדשנות הטכנולוגית. כבר מספר שנים אנו עדים לנקודת מפגש בין חקלאות מצויינת ופיתוחים טכנולוגיים מובילים בכל העולם.

מדינת ישראל חייבת להמשיך להיות מובילה בתחום החדשנות בחקלאות. למען החקלאות הישראלית, העולמית וכן כענף כלכלי משמעותי במדינת ישראל.

בעבר, משרד החקלאות ופיתוח הכפר יזם תוכנית יחד עם רשות החדשנות לתמיכה במו"פ בחברות סטארטאפ בתחומי החקלאות. המשרד קיבל מספר שיא של הגשות, דבר המעיד על תעשיה מתפתחת הזקוקה לתמיכה ממשלתית וכן על חשיבות מעורבותו של המשרד כמוביל תוכניות כאלו. מאז, מספר חברות הסטרטאפ בתחום האגריפודטק בצמיחה וכך גם ההשקעות הפרטיות בתחום זה. ההשקעות הפרטיות באות לידי ביטוי בשלבים מתקדמים של פיתוח. כלומר, בשלב המו"פ שבו הסיכון גבוה נדרשת מעורבות ותמיכה ממשלתית.

מכיוון שמדינת ישראל אחת המובילות בתחום זה, אנו עדים לעניין רב בשיתופי פעולה בין ממשלות רבות מרחבי העולם וכן מחברות גלובליות ומשקיעים.

משרד החקלאות עובד בצמוד עם האקוסיסטם בישראל באמצעות תמיכה בקהילת GrowingIL. פעילות קהילה זו נתמכת ע"י משרד החקלאות, משרד הכלכלה והרשות לחדשנות. פעילות זו מעודדת חיבור בין כל השחקנים בתחום: חקלאים, חוקרים, יזמים, תעשיה, גורמי ממשל, קרנות השקעה. חיבורים אלה מייצרים הצמיחה בהקמת חברות ודיוק בפיתוח הטכנולוגיות.



על מנת לשמר את מעמדה של ישראל כמובילה בתחום נדרשת השקעה ותוכנית ארוכת טווח להעצמת היזמויות וההזדמנויות עבור רעיונות חדשניים אלה.


תחום האגריפודטק מהווה מנוע צמיחה נוסף למדינת ישראל שיכול להיות בעל שתי זרועות:

1. פיתוח והעצמת התעשיה המקומית המוכוונת לייצוא מוצרים ולשת"פ עם העולם.
2. קידום חקלאות ישראל ליצירת יתרון ביבול, באיכות וכו'

חשוב שמשרד החקלאות ופיתוח הכפר ימשיך בתמיכה במו"פ התעשייתי לצד תוכניות נוספות להטמעת טכנולוגיות חדשניות בחקלאות ישראל. נושא זה הינו בעל חשיבות אסטרטגית:

* הן מההיבט המדיני - פוטנציאל לשיתופי פעולה,
* הן מההיבט הכלכלי - צמיחת תעשיה וקידום חקלאות ישראל,
* הן מההיבט הסביבתי - חסכון בתשומות ושמירה על הסביבה,
* והן מההיבט החברתי – יצירת חברה קשובה לסביבה ולמזון.

התמיכה המשרדית הנדרשת, הינה לאורך כל שרשרת הפיתוח, מהמחקר ועד להטמעה של טכנולוגיות חדשניות בשדה. תמיכה זו צריכה לבוא לידי ביטוי בתוכניות שונות ביחידות השונות במשרד ושת"פ בין היחידות השונות. כל זה על מנת לייצר כל הזמן זרימה של רעיונות חדשים וקידום שלהם עד ליישום בשדה.



# בריאות הציבור ורווחת בעלי חיים

## רישום ושימוש מושכל בתכשירים להגנת הצומח (חומרי הדברה)

עיקר החקלאות בארץ היא חקלאות קונבנציונאלית הנתמכת על השימוש בחומרים להגנת הצומח בכל ענפי החקלאות. יחד עם זאת ענפים רבים בחקלאות סובלים ממחסור בחומרי הדברה בשל חוסר בכדאיות כלכלית בקרב יצרני חומרי הדברה לרשום תכשירים ל- Minor crops. המחסור בסל תכשירי הדברה (אשר לא מכסה את כל הגידולים ונגעי החקלאות) גורם למחסור בסטנדרטים (תקנים) לשאריות חומרי הדברה במזון.

אחוז גבוה של תקני שאריות חומרי הדברה בארץ מחמירים מהמקבילים במדינות המפותחות, דבר הגורם לקשיים של החקלאים לעמוד בתקינה בארץ, ומפלה את החקלאים לרעה מול תקני שאריות חומרי הדברה בייבוא.

עד היום, בארץ אין תקנות המסדירות הגבלת מכירה ושימוש בחומרי הדברה הרעילים בדומה למדינות מפותחות (ארה"ב ואירופה) ובדומה לחלק מן ההדברה התברואית המוסדרת ע"י מדבירים מוסמכים דרך המשרד להגנת הסביבה.

שימוש לא מושכל בחומרי הדברה עלול להשפיע לרעה על האדם והסביבה על-ידי נזק למשתמשים בחומרי הדברה, הימצאות רעלים בתוצרת חקלאית אכילה, זיהום מקורות המים, זיהום האוויר והקרקע, פגיעה במיני בר, לגרום להתפתחות פגעים עמידים לחומרי הדברה ועוד. ההד הציבורי הנשמע לאחרונה מבטא את המודעות הגוברת בציבור להספקת מזון איכותי ובטוח ולמרחב מחייה הנקי מהשפעות מזיקות הנגרמות משימוש בחומרי הדברה. כתוצאה מכך, בשנים האחרונות משרד החקלאות ביטל את השימוש בחומרי הדברה מסוימים. בחמש השנים האחרונות המשרד נמצא בהליך של הערכה מחדש של מספר רב של חומרים פעילים הרשומים בארץ אך לא רשומים במדינות האיחוד האירופי, 50 חומרי הדברה (המהווים כ- 150 תכשירים שונים), מתוכם נאסרו לשימוש 13 חומרי הדברה.

כמות חומרי הדברה המיושמים בישראל לכל דונם חקלאי היא מהגבוהים בעולם (דו"ח של הלמ"ס), יחד עם זאת, אין בידי המשרד נתונים פרטניים אודות היקף השימוש בחומרי הדברה רעילים, ואין נתונים על השלכות איסור השימוש בחומרי הדברה יעילים אך רעילים על היקפי שימוש כלליים בחומרי הדברה.

המשרד נמצא בהליך של הפחתת הנטל הרגולטורי בכל הקשור לרישום ורישוי חומרי הדברה. במשרד גיבשו את אופן ההכרה ברגולציה הבין-לאומית לרבות תקניי שאריות חומרי הדברה. נוסף לכך גיבשנו מסלולים ירוקים לרישום תכשירי הדברה. יש להשלים יישום החלטת ההמשלה בעניין אשר כולל השלמת עדכון התקנות הרלוונטיות. מתחילת שנת 2022 משרד החקלאות נמצא בהליך של הידברות עם משרד הבריאות תוך כדי גישור של משרד רה"מ במטרה להגיע להסכמות בעניין אופן ההכרה בתקינה הבין-לאומית ודרכי יישומן.

אתגר מרכזי: אחזקת סל תכשירי הדברה (לא רעילים) העונה על כל צרכי החקלאות, ויישום מושכל של חומרי הדברה שיוביל לצמצום החשיפה של האדם והסביבה לחומרים אלו תוך כדי מציאת חלופות לאותם החומרים.

**מיזמים להפחתת השימוש בתכשירי הדברה**

משרד החקלאות ופיתוח הכפר מקדם כחלק ממדיניות כוללת שימוש באמצעי הדברה אפקטיביים וידידותיים לסביבה, במטרה להפחית שימוש בתכשירי הדברה, ולקדם חקלאות בת-קיימא, כדי לספק לצרכן הישראלי תוצרת חקלאית מופחתת תכשירי הדברה רעילים.

השירותים להגנת הצומח ולביקורת במשרד החקלאות מנהלים מיזמים המוכוונים להפחתת השימוש בתכשירי הדברה רעילים בשיתוף פורה עם גופים רבים בהיקף של כ-260 אלף דונם וכ-24 מיליון ₪. מטרות המיזמים היא הפחתה הדרגתית של השימוש בחומרי הדברה רעילים בכל המרחב ופיתוח אלטרנטיבות ידידותיות, הפחתה משמעותית של שאריות תכשירי הדברה רעילים בתוצרת החקלאית משווקת, עד מתחת לרמת השארית המותרת, בחינת התכנות להפעלת ממשק ידידותי לשטחי החקלאות בכל הענפים: גידולי שדה, ירקות, מטעים ופרדסים כדי ליצור איזון אקולוגי שיהיה בעל ערך כלכלי וסביבתי, שיתוף מלא של המגדלים מכל המגזרים- באיסוף וקבלת מידע, בקבלת החלטות וביישומם, יצירת מערכת ניהול מקצועית ואיזורית יציבה וברת קיימא שתפעל שנים רבות מתוך גישה ידידותית לסביבה, בשיתוף פעולה עם החקלאים באזור.

**הגברת האכיפה בשימוש בתכשירי הדברה**

נושא בריאות הציבור זוכה לתהודה רבה בקרב ציבור צרכני תוצרת חקלאית ובמשך השנים גוברת המודעות למניעת צריכה של תוצרת חקלאית הנושאת שאריות חומרי הדברה בניגוד לחוק, קיימת בארגון פעילות נרחבת בנושא , נדבך נוסף בהפחתת השימוש בתכשירי הדברה הוא סקר לשאריות חומרי הדברה בתוצרת חקלאית טרייה במטרה לאכיפת התקנות, שמירה על בטיחות התוצרת המיוצרת בארץ.

בשנים האחרונות משרד החקלאות ובאמצעות השירותים להגנת הצומח ולביקורת פעל לצמצום הפערים והחולשות בביצוע הסקרים (כפי שהוצג בדו"חות של מבקר המדינה לפני כמה שנים). במימד זה עשינו קפיצת דרך משמעותית, הרחבנו את הסקר, העמקנו את האכיפה ומפורסם דוח שנתי מקצועי ומקיף, עדיין יש לאן לשאוף וברשותנו תכניות מגובשות.

חלופות:

**חלופה 1: עסקים כרגיל –**  המשך תהליך הפחתת הנטל הרגולטורי ברישום תכשירי הדברה, הערכה מחדש (רויזיה) בחומרי הדברה, תמיכה במיזמים המיועדים להפחתת השימוש בחומרי הדברה רעילים, תמיכה באימוץ שיטות הדברה ידידותית הכוללת תקציב ייעודי.

**חלופה 2: קידום והוצאה לפועל של תכנית וולנטרית כוללת** (אמנות בין החקלאים לציבור) לשימוש מושכל בחומרי הדברה אשר תעודד חקלאות בת קיימא שתוביל לצמצום החשיפה של האדם והסביבה לחומרי הדברה כמו גם לשקיפות ועל-ידי כך לצמצום הפגיעה במשאבי הטבע והסביבה, למיתוג התוצרת הישראלית ושיפור כושר התחרות בשווקי היצוא ולשיפור מעמדה של חקלאות ישראל בקרב הציבור.

**חלופה 3: קידום והוצאה לפועל של תכנית לאומית מחייבת**. על מנת להבטיח את הצלחת התכנית, עליה לכלול מגוון תחומים רגולטוריים הקשורים בממשק ההדברה כגון: רישוי ועדכון השימושים המותרים בחומרי הדברה, הבטחת רישוי תחליפים לחומרי הדברה הרעילים שיוצאים מן השימוש, הכרה בתקנים הבין-לאומיים של שאריות חומרי הדברה המהווה פתרון לסוגיית Minor crops מעורבות ומחוייבות של המשרד להשלמת רישוי חומרי הדברה לגידולים הסובלים ממחסור בחומרי הדברה רשומים (המשרד הקצה תקציב ייעודי חד פעמי שיישום באופן היעיל עם השלמת ההכרה בתקנים הבין-לאומיים), והבטחת תקנים הולמים לאלה המקובלים בייבוא ויתר המדינות המפותחות, הכשרה והסמכת העוסקים ביישום חומרי הדברה (חקלאים, פקחים, חברות הדברה, קבלני ריסוס ועוד) לרבות חומרי הדברה רעילים, הגבלת המכירה של חומרי הדברה רעילים, המשך והגברת השתתפות המשרד במיזמי ההדברה, חיזוק מערך ההדרכה בנושא הדברה משולבת ותמיכה במיזמים להפחתת השימוש בחומרי הדברה, הגברת התמיכה במחקר וקידום ברגולציה את השימוש ברחפנים לריסוס חומרי הדברה והגברת הפיקוח והאכיפה בנושא שאריות חומרי הדברה בתוצרת המקומית (במשך 5 שנים האחרונות נצפתה מגמה של ירידה באחוז החריגים בתוצרת המקומית והכוונה שמגמה זו תמשיך הלאה).

## רווחת בעלי חיים (השירותים הווטרינרים)

נושא רווחת בעלי החיים הפך בשנים האחרונות למוקד עניין ציבורי בישראל ובעולם. בעולם המתקדם ישנה התפתחות רבה למען צמצום הסבל של חיות המשק. בין היתר נחקקו חוקים ותקנות, הושקעו משאבים רבים ונערכו רפורמות בתחום. בישראל קיים חוק צער בעלי חיים (הגנה על בעלי חיים), משנת 1994, ומשרד החקלאות באמצעות השירותים הווטרינרים אמונים על אכיפתו, עדכונו ותיקון תקנות לפיו.

עיסוקו של המשרד בתחום זה נובע מהתפיסה המקצועית לפיה נושא בריאות בעלי החיים ונושא רווחת בעלי החיים הם נושאים כרוכים ושלובים זה בזה, המשויכים שניהם למקצוע הווטרינריה. בהתאם לתפיסה זו, ברוב המוחלט של מדינות העולם מצוי הנושא באחריות השירותים הווטרינריים.

רוב פניות ותלונות המשרד מתקבלות בהקשר עם פעילותו בתחום רווחת בעלי החיים בתקשורת ובמרחב הציבורי והדרישות להגביר פעילות בתחום זה. באופן מעשי, נושא רווחת בעלי חיים ופעילות המשרד בתחום הינם אחד מהתחומים הראשיים, אם לא העיקרי, בהם יש ממשק רב ביותר בין המשרד ובין הציבור הרחב, נבחרי הציבור ואירגונים למען בעלי חיים.

בשנים האחרונות הוביל המשרד שינוי משמעותי באכיפת החוק והוא פועל בנחישות בתחום זה בשיתוף יחידת הפיצו"ח ומחלקת התביעות בלשכה המשפטית. בנוסף, קידם המשרד שורה של תקנות בנושא חיות משק ובכלל זה- תקנות בנושא הובלת בהמות, הובלת עופות והחזקת חזירים. בנוסף קידם המשרד תקנות ותיקונים לחוק בנושא רווחת חיות מחמד, רווחת מטילות- ביוזמת שר החקלאות עודד פורר הועברו השנה תקנות רווחת מטילות מעודכנות המנחות את המגדלים לעבור ללולים ללא כלובים , יש לציין כי מדינות נוספות בעולם עוברות ללולים ללא כלובים ובפועל באירופה כבר מעל 50% כיון עברו לממשק זה, התקנות שעברו בישראל מקדימות אפילו את הדרישה באיחוד האירופי. המשרד מוביל את הסמכת הרופאים הווטרינריים ברשויות המקומיות לאכוף את חוק צער בעלי חיים במרחב העירוני בכל הנוגע לחיות מחמד, אם כי התהליך לא מושלם בין היתר עקב צורך בהסמכת הרופא הווטרינר העירוני על ידי ראש הרשות. בנוסף, בכדי לאפשר מענה טוב יותר ועל ידי הרופאים ברשויות, המשרד החל לקדם מהלך של תקינה קבועה של משרד הרופא הווטרינר העירוני שיתן מענה אחיד לנושאי בעלי החיים ברשויות – הסדרת הפיקוח על הכלבים, כלבת, צער בעלי חיים ועוד. צפויה התנגדות מצד משרד הפנים לתקנון משרת הרופא העירוני משיקולי עלות וחופש פעולה של ראשי הרשויות.

בסוף שנת 2018, הופץ ע"י המשרד תזכיר חוק לתיקון חוק צער בעלי חיים, במטרה לשפר את האכיפה ולתת לגורמים המקצועיים במשרד כלי עבודה טובים יותר לשיפור ההגנה על בעלי החיים.

## בעלי עניין ועמדות בנושא

**השירותים הווטרינרים** הינו הגוף המקצועי המוביל המסוגל לטפל בנושא רווחת בע"ח, אולם  נדרשת השקעת משאבים נוספים בתחום: תקציב לתמיכות ולפעולות של חילוץ והצלה של בעלי חיים, גיוס מומחים ופיתוח מחקרים בתחום. בין היתר נדרש במיידית וקידום התיקון לחוק צער בעלי חיים בכנסת.

**ממשלה** כמעט תמיד קיימת התנגשות בין היעילות הכלכלית במשק החקלאי, רווחת החקלאי ומחיר מוצרי מזון מהחי ובין בריאות בעלי החיים ובעיקר רווחתם. לכך גם תתכן השפעה על בריאות הציבור, דרך למשל שימוש עודף בחומרים אנטיביוטיים שעלול להוביל ליצירת אוכלוסיות חיידקים עמידות. עקב כך נדרש איזון בין השיקולים השונים בעת קבלת החלטות בנושאים בהם יש התנגשות כזו. לשם קבלת תמונה רחבה אנו פועלים לשתף ציבור רחב ככל הניתן בתהליכי שיתוף ציבור, כולל מתן מקום לארגונים למען בעלי החיים.

**המשרד להגנת הסביבה** דורש העברת סמכויות צעב"ח לידיו בטענה לניגוד עניינים מצד משרד החקלאות. טענה זו זוכה לתמיכה מסוימת של היועץ המשפטי לממשלה, אם כי לא מדובר בעמדה משפטית מחייבת.

במקביל לפעילות השוטפת של השו"ט, על השר והמנכ"ל החדשים להידרש לנושא תיקון תקנות בנושאי רווחת בעלי חיים כמו גידול עגלים, רווחת פטמים וכו', ולקבל החלטה מעשית אודות אופן הובלת בע"ח דרך הים.

## התמודדות עם מחלת הברוצלוזיס

ברוצלוזיס הינה מחלה זואונוטית הפוגעת גם בבני אדם. לאור התחלואה הגבוהה והמחמירה המרוכזת בעיקר במחוז הנגב, משרד החקלאות יצא בתוכנית שליטה במחלה ב 2 שלבים:

א. שלב המיפוי; לימוד השטח, תגבור החיסון והסימון.

ב. ניקוי העדרים מבעלי חיים נגועים במחלה בשיטת בדוק- הוצא – ופצה.

המשרד על יחידותיו נדרש למאמץ תכנוני, ארגוני ותקציבי, לסיוע הממשלה. לאור התנגדות הוועדים בשירותים הווטרינריים הופסק המבצע בשנת 2017. המחלה פוגעת ברפתות חלב ובבני אדם. בחוק התקציב האחרון הוקצו 50 מליון ₪ עבור תכנית לטיפול בנושא.

## בטיחות מזון

בימים אלו, מקדם המשרד הקמת מעבדת לשאריות כימיות משרדית אחת משותפת להגנת הצומח ולשירותים הווטרינריים. מעבדה זו תוכל לשדרג את הציוד, לחסוך משאבים למשרד (במקום רכש כפול, רכש מאוחד, איגום משאבים כולל משאבי אנוש) וליעל את השירות וזמני התגובה. בנוסף לכך, הוקם תאגיד פיקוח ווטרינרי יחד עם  משרד הבריאות. הקמת התאגיד הינו תולדה של חוק המזון המגדיר  את הסדרת הפיקוח הווטרינרי על מפעלים המייצרים מזון מן החי ועל נקודות מכירת מזון ברשויות המקומיות. המהלך חיוני וחשוב ביותר לקידום בריאות הציבור ובטיחות מזונו. החוק הביא לשינוי יסודי בפיקוח ושיפור בריאות הציבור עקב פיקוח אחיד במפעלים שתחת אחריות משרד החקלאות. בנוסף, עקב הגברת הפיקוח בנקודות הקצה, באחריות משרד הבריאות, צפויה בריאות הציבור להשתפר עוד יותר..

# מחקר ופיתוח אזורי (המו"פים האזוריים)

המו"פים החקלאיים הפריפריאליים הוקמו כדי להבטיח את המשך ההתיישבות החקלאית בפריפריה, שמירה על רווחיותה והכשרת מתיישבים חדשים, באמצעות פעילות מחקר שמטרתה התאמת מוצרים וטכנולוגיות לתנאי האזור.

המופי"ם החקלאיים האזוריים הנם יחידות מנהליות ייחודיות לביצוע מחקר ופיתוח חקלאי יישומי באזורי הפריפריה בעלי עדיפות לאומית. המופי"ם נתמכים ע"י המדענית הראשית של משרד החקלאות וכן ע"י קרן קיימת לישראל.

מטרת העל של המופי"ם הנה לסייע לחקלאים באזורי הפריפריה להבטיח ולשפר את רווחיות משקיהם באמצעי הייצור העומדים לרשותם, על ידי פיתוח מוצרים חדשים, שיפור מוצרים קיימים, שיפור וחידוש טכנולוגיות חקלאיות לגידולים קיימים וחדשים.

אחת לשלוש שנים מפיצה המדענית הראשית נוהל תמיכה ייעודי למו"פים האזוריים. לנוהל מגישים חוקרי המו"פים האזוריים הצעות מחקר שנשפטות על בסיס קריטריונים ידועים ובהתאם לכל דין. תמיכת משרד החקלאות בנוהל זה היתה עד שנת 2022 15 מלש"ח בשנה, השר והמנכ"לית החליטו על הגדלת התקציב משנת 2023 לסכום של 20 מיליון ש"ח לשנה. קק"ל מקצה לכל מו"פ סכום תמיכה שונה על פי גודלו ובתקציב כולל של 24 מלש"ח לשנה.

למו"פים מקורות מימון נוספים, ביניהם קרן המדענית הראשית של משרד החקלאות, מועצת הצמחים ומועצות הייצור, יק"א (J.C.A, Jewish Colonization Association, החברה היהודית להתיישבות) וכן הכנסות ממכירת תוצרת חקלאית.

מערכת המו"פ החקלאי כוללת שמונה מו"פים הפרושים מצפון לדרום: מו"פ צפון; מו"פ עמק המעיינות (בית שאן), מו"פ בקעת הירדן, מו"פ ההר המרכזי, מו"פ דרום, מו"פ רמת נגב, מו"פ ערבה תיכונה וצפונית, ומו"פ ערבה דרומית.

מבחינה אדמיניסטרטיבית מרכזי המו"פ פועלים לרוב תחת המועצות האזוריות, או החברות הכלכליות שלהן.

במסגרת נוהל התמיכות שפורסם לשנים 2023 - 2025, נדרש כל אחד מהמו"פים בנפרד להגדיר 3-4 תחומי מיקוד שבהם יתמקד בהקשר לחקלאות האזורית. סדרי העדיפות ויעדי המחקרים נקבעים על ידי הנהלות המו"פים ובשנה זו תחומי המיקוד אושרו על ידי ועדת השיפוט של משרד החקלאות. באופן כללי - המחקר במו"פים עוסק בהגדלת הייצור ובשיפור האיכות של התוצרת החקלאית הטריה המקומית, לשוק המקומי ולייצוא.

היקף השטח החקלאי הכולל הנמצא באחריות המופ"ים הוא כ-980 אלף מיליון דונם, שהם כשליש מסך השטח החקלאי בישראל (לא כולל בע"ח ושטחי מרעה). המו"פים השונים פועלים באזורים המתאפיינים באופי חקלאי שונה. לדוגמה, רוב שטחי הפירות נמצאים בתחומי מו"פ צפון, בעוד שרוב שטחי הגד"ש נמצאים בתחומי מו"פ דרום. גם נושא השימוש במים לחקלאות שונה ממו"פ למו"פ.איכות המים משתנה מאיזור לאיזור בארץ.

לכל מו"פ ישנו חוקר מלווה ממכון וולקני שמסייע במחקרים ולכולם יחד ישנה חוקרת מתאמת ראשית ממכון וולקני שאחראית על תיאום ועל כלל המחקר שנעשה במו"פים האזוריים.

מחקרים המבוצעים במו"פים האזוריים יוצאים לפועל בשיתוף עם חוקרים ממנהל המחקר החקלאי או ממוסדות מחקר אחרים, מדריכי שה"מ ועוד. המחקרים מבוצעים ע"י צוותי המחקר של המו"פים באזור המו"פים. בנוסף על הפעילות המחקרית, עוסקים המו"פים האזוריים בהטמעת הידע הנרכש למגדלי האזור. הטמעה זו מבוצעת בשת"פ עם שה"מ, באמצעות חלקות הדגמה, ימים פתוחים, קורסים, אתרי אינטרנט בהם מוצגים הדוחות המקצועיים של כל המחקרים, ותפוצת מידע אלקטרונית למגדלים. במקרים רבים מעורבים מדריכי שה"מ בתכנון המחקר/הניסוי/תצפית נושאי המחקר מועלים על ידם, והם מעורבים גם בביצוע.

מעבר לתרומה הישירה של המחקרים המתבצעים במו"פים הפריפריאליים לערך התוצרת החקלאית למגדל ו/או להקטנה ישירה של הוצאות הגידול.

בנוסף לכל אלה יש למחקרים המתנהלים במו"פים גם תרומה עקיפה שניתן לסווג למספר תחומים:

**בריאות הציבור והסביבה –** מחקרים בנושא הפחתת חומרי הדברה ודישון המתבצעים כיום בעיקר במו"פ ערבה דרומית, ערבה תיכונה וצפונית, מו"פ דרום, בקעת הירדן, ומו"פ צפון, מסייעים לשיפור בריאות המגדלים, בריאות התושבים בסביבה הכפרית ובריאות צרכני המזון. בין השאר נערך מחקר בחומרי ריבוי נקיים ממזיקים ומחלות, שהשפעתו כוללת "אפקט מכפיל" גם לתוצרת הסופית.

**חסכון במים וניצול מים שוליים –** מחקרים בנושא ייעול השימוש במים ושימוש במים מליחים ומי קולחין, המתבצעים בכל שמונת המו"פים מאפשרים הפניה של מים שפירים לשימושי הבית והתעשייה ומספקים פתרון למים שאחרת היו נותרים ללא שימוש ובסופו של דבר גורמים לזיהום מצטבר.

**חסכון באנרגיה –** בעיקר במחקרים המתבצעים כיום במו"פ דרום ובמו"פ עמק המעיינות – מאפשר ניצול יעיל יותר של משאב במחסור.

**חסכון בידיים עובדות –** בעיקר במחקרים המתבצעים כיום במו"פ צפון, ההר המרכזי, מו"פ דרום ובמו"פ ערבה דרומית – מטפל בנושא קריטי למגדלים, לנוכח המחסור המתמשך בעובדים לחקלאות.

**פתרון לאדמות לא פוריות –** בעיקר במחקרים המתבצעים כיום במו"פ עמק המעיינות ובערבה תיכונה וצפונית– שימוש במצעים מנותקים, ייעול השימוש בקומפוסט, גידול בקרקעות שוליות – פתרונות לא טריוויאליים, המאפשרים להתגבר על המגבלות הטבעיות המאפיינות חלק ניכר מהאזורים בישראל ולקיים חקלאות גם במקומות פחות נוחים לחקלאות. נושא זה, בתורו, גם מקדם את מעמדה של ישראל בעולם כמובילה בתחום הפתרונות לחקלאות.

**שמירה על אדמות –** כל שמונת המו"פים מסייעים בהספקת פתרון לאדמות פריפריאליות, ובכלל זה חיפוש פתרונות אופטימליים לעיבוד הקרקע ומתן אפיקי גידול רווחיים יותר לחקלאי האזורים הפריפריאליים.

כספי משרד החקלאות מחולקים על בסיס תחרותי והתוכניות שזוכות בציון הגבוה ביותר (האיכותיות ביותר על פי ועד השיפוט) ממומנות לשלוש שנים. לשם כך הוקמה על ידי המדענית הראשית של משרד החקלאות ועדת שיפוט שכללה את המדענית הראשית, את המתאם המדעי של המופי"ם, נציג קק"ל, נציג שה"מ, ושני חוקרים בכירים ממנהל המחקר החקלאי.

# יחידות משרד החקלאות

## מיפוי כללי

משרד החקלאות ופיתוח הכפר מכיל יחידות מטה, יחידות ביצועיות וכן גופי מחקר והדרכה. נציג בקצרה מיפוי כללי ותמציתי של המשרד (המיפוי אינו מכיל את מלוא היחידות ופעילות המשרד).

מטה המשרד כולל את היחידות הבאות:

* **חטיבה למנהל –** אחריות על נכסים, רכש, לוגיסטיקה.
* **חטיבה למשאבי אנוש** – שאחראית על המנהל פנימי של המשרד לרבות משאבי אנוש, רווחה, הדרכה ומערכות מידע.
* **חטיבה למחקר, כלכלה ואסטרטגיה** – מרכזת את עבודת המטה של המשרד ומסייעת בקידום מחקרים ומהלכי רוחב.
* **לשכה משפטית** – אשר מעניקה ייעוץ משפטי לכל יחידות המשרד בהתנהלות השוטפת, בהתקשרויות, בחקיקה ובתביעות.
* **יחידת תקציבים** – אחראית על ניהול תקציב המשרד.
* **חשבות** – אחראית על ההתקשרויות ועל מימוש התקציב.
* **דוברות** – מרכזת ומובילה את הקשר לגופי תקשורת ולהפצת מסרים לציבור.
* **ביקורת פנימית** – עוסקת בבחינת התנהלות המשרד ובטיפול בתלונות ציבור.
* **אגף ביטחון, חירום וסייבר**
* **שירות לציבור**

המשרד כולל את היחידות המקצועיות הבאות:

* **שירות ההדרכה והמקצוע (שה"מ)** – יחידה זו עוסקת בהדרכת חקלאית לרבות פיתוח ידע, העברת והפצת שיטות מעשיות.
* **הרשות לתכנון –** יחידה הכוללת את האגף לתכנון ופיתוח הכפר.
* **לשכת המדענית הראשית**
* **חטיבת סחר חוץ** – שאחראית על היבטי יחסי חוץ ומסחר בינ"ל של מדינת ישראל בהיבט תוצרת חקלאית.
* **מנהלת מימון והשקעות –** מרכזת את הכלים להשקעות הון בחקלאות.
* **המדען הראשי**
* **חטיבה לניהול משאבי סביבה** – מרכזת את הממשקים וההיבטים הסביבתיים במשרד, לרבות הגנת אילנות, שימור קרקע וניקוז.
* **אגף בכיר גורמי ייצור –** אחראי על משאבים מוגבלים שהמשרד מקצה לחקלאים, כמו מים, עובדים זרים ומכסות לייצור ביצים וחלב.
* **אגף הדיג** – מרכז את פעילות המשרד מול ענף המדגה.
* **היחידה המרכזית לאכיפה וחקירות (פיצו"ח)** – יחידת החקירות והאכיפה של המשרד. בעלת סמכויות חקירה על הפרות של החוקים עליהם המשרד אחראי.
* **קמ"ט/ מתאם חקלאות אזור יו"ש**
* **קמ"ט/ מתאם חקלאות אזור עזה**
* בנוסף פעילות המשרד מבוצעת באמצעות **חמישה מחוזות מרחביים** בפריסה ארצית: מחוז גליל-גולן; מחוז העמקים; מחוז המרכז; מחוז השפלה וההר; ומחוז הנגב.

במשרד שתי יחידות מקצועיות גדולות המרכזות חלק ניכר מהרגולציה על ענף החקלאות:

* **השירותים הווטרינריים ובריאות המקנה** – אשר עוסקת בעיקר בענפי החי ובאחריותה להגן על בריאות הציבור, בריאות בעלי חיים ולשמור על רווחת בעלי החיים. השירותים הווטרינריים כוללים, בין היתר את היחידות הבאות: מעבדות המכון הווטרינרי; השירותים הווטרינריים בשדה (פיקוח על יונקים); המערך לבריאות העוף; המחלקה לפיקוח על מוצרים מן החי; מחלקת יבוא-יצוא; היחידה לבריאות דגים; והמחלקה לתכשירים ווטרינריים**.**
* **השירותים להגנת הצומח ולביקורת** – אשר מהווים יחידה הקובעת את התקינה ליבוא ויצוא פירות וירקות לישראל ומישראל וכן עוסקת בצמצום תפוצה ונזקים ממחלות לצמחים. השירותים להגנת הצומח כוללים, בין היתר את אגף הסגר יבוא צמחים, אגף ביקורת יצוא, תחום ניטור נגעים, אגף כימיה (חומרי הדברה) ותחום בכיר לפיקוח על תוצרת (סטנדרטית ואורגנית).
* במשרד פועלת גם יחידת סמך – מנהל המחקר החקלאי ("מכון וולקני") – אשר במסגרתו מתקיימת פעילות מחקר אקדמית ויישומית בתחומי החקלאות והמזון.

## מינהל ומשאבי אנוש

|  |  |
| --- | --- |
| **שם היחידה** | **היחידה למשאבי אנוש** |
| **מנהל היחידה:**  **מספר עובדים:** | איילה הררי – חג'ג' - סמנכ"לית בכירה למינהל ומשאבי אנוש  50 עובדים  כפופות לסמנכ"לית הבכירה למינהל ומשאבי אנוש, נכון להיום יחידות המנהלה:   * יחידת משאבי אנוש. * יחידת הלמידה הארגונית וההדרכה. * יחידת תגמול ותמרוץ * יחידת רווחה, כנסים ואירועים. * יחידת פיתוח ארגוני * חטיבת מערכות מידע. |
| **תיאור תחום הפעילות** | **משאבי אנוש:**   * קביעת מדיניות משאבי אנוש של המשרד וסדרי העדיפויות בו. * שיפור השירות לעובדי המשרד ויעול תהליכי העבודה * הכנת תקן כוח האדם של המשרד לרבות תיאורי תפקידים עפ"י הצרכים המשתנים של המשרד, גיבוש צורכי כוח האדם ותנאי השירות של עובדי המשרד. * טיפול בפרט של עובדי המשרד: גיוס ומיון, קליטה, שיבוץ, תנאי העסקה, קידום, פרישת עובדים, הקצאת אמצעים לעובדים וכד'. * התאמת המבנים הארגוניים לצרכים המשתנים של יחידות המשרד, תוך ראייה צופה פני עתיד ויצירת מסלולי קריירה. * ביצוע פעולות לגיוס ושימור עובדי המשרד * ייצוג המשרד בנושאים הנ"ל בנציבות שירות המדינה.   **למידה ארגונית והדרכה:**   * איתור צרכי השתלמות והדרכה לעובדי המשרד ביחידות השונות. * הכשרות מקצועיות – בליבת העיסוקים המקצועיים * מתן מענה הדרכתי לאתגרי שוק העבודה המשתנה- כישורים ומיומנויות נדרשות. * פיתוח קריירה מקצועית ותפקודית לעובדי המשרד. * פיתוח מנהלים כמנוף לצמיחה ארגונית * מעבר ללמידה היברידית   **תגמול ותמרוץ:**   * יישום כללי תגמול אישי/ דיפרנציאלי/ כולל כפי שנקבעו במסגרת הסכמים קיבוציים ומענקי יעדים ותפוקות ליחידות המשרד * חידוש והארכת תיקוף רכיבי תגמול במסגרת הסכמים קיבוציים * גיבוש והצעת מדדי בחינה וכללים לקביעת תגמולים במסגרת הסכמים למענקי יעדים ותפוקות. * בניית כלי תגמול והוקרה לעובדי המשרד * אחריות על תהליכי הערכת עובדים   **רווחה, כנסים ואירועים:**   * יצירת תרבות אירגונית של ארגון תומך ומשקיע בהון האנושי בתהליכי בהיבטי פרט, משפחה וקהילה. * קיום פעולות ומתן כלים ומענים לתחושת מחוברות וחוסן ארגוני של ההון האנושי. * ליווי וייעוץ לעובדים בבעיות אישיות. * שימור הקשר עם גמלאי המשרד באמצעות פעולות תרבות ועוד.   **כנסים ואירועים:**  ניהול, ביצוע והפקת טקסים, כנסים, אירועים עבור עובדי המשרד ואירועים פתוחים לציבור, קיום כנסים בינלאומיים ואירועים תוך משרדיים, בשיתוף פעולה עם הגורמים המקצועיים במשרד: הגדרת המטרות והיעדים של האירוע, יצירת קונספט ייחודי, ניהול והפקת הכנס הבינלאומי או המקומי, או באירועי אקספו.  **פיתוח אירגוני:**   * פיתוח וניהול תהליכי ייעוץ ארגוני הממוקדים בזיהוי תהליכי העבודה המרכזיים המשפיעים על מימוש האסטרטגיה והיעדים- טיובם והתאמתם ליעדי המשרד. * הגדרת סדרי עדיפויות ברורים לכל יחידה, בהתאם לדוחות ותהליכי אבחון מקצועיים * ווידוא זמינות משאבים, יכולות ומיומנויות רלוונטיים בהתאם לצרכים העולים. * יצירת ממשקים איכותיים בין יחידות המשרד   **מערכות מידע:** עם גיוס סמנכ"ל שירות היחידה תעבור תחת יחידת השירות.   * תשתיות, תקשורת וסיסטם (שרתים, מערכות הפעלה, אבטחת מידע, רשתות, גיבויים, DR...) * שירותי מחשוב ללקוחות ועובדי המשרד והמחוזות (עבודה מהבית, מהשטח ומהמשרד) * פיתוח מערכות מידע (מערכות אלפאנומריות, מאגרי מידע , אתר המשרד ו GIS) לשירות עובדי המשרד, החקלאים, אזרחים, אנשי מקצוע (וטרינרים/ יצואנים/ יבואנים...) * תחזוקת מערכות המידע הקיימות ואלו החדשות * שירותי מחשוב ללקוחות ועובדי המשרד והמחוזות (עבודה מהבית, מהשטח ומהמשרד) * מימוש תוכנית אסטרטגית (פרויקט חי"ש) * ניהול שוטף (תקציב, רכש, ניהול כ"א, ניהול ספקים, תכניות עבודה) * **מעל 100 אנשים – רובם מיקור חוץ** |
| **תוכניות לשנת 2022-2023** | **משאבי אנוש:**   * התאמת מבנים ארגוניים לצרכים המשתנים במשרד, במספר יחידות. * הקמת יחידות חדשות: בטחון המזון, נספחויות בחול וכד' * עדכון מבנים ארגוניים חדשים * בניית ועדכון של מסלולי קידום * סיום הליכי איחוד המטות וגיבוש המבנה הארגוני * שיפור תהליכי השירות ביחידה אל מול עובדי המשרד * עמידה ביעדי הנהלה בכל הנוגע לאוכלוסיות מיוחדות   **למידה ארגונית והדרכה:**   * הכשרות מקצועיות וריענונים בתחומי ביצוע ביחידות מקצועיות. * הדרכות רוחביות לכלל המשרד שיתנו מענה לאתגרי שוק העבודה המשתנה * הטמעת מערכת למידה (ספק חדש) במשרד במקום המערכת הקיימת * כתיבת נהלים ביחידות מטה וביחידות מקצועיות והטמעתם * בניית תוכניות ניהוליות ופיתוח עתודה ניהולית * תמיכה מקצועית לשינויים הארגוניים   **תגמול תמרוץ:**   * הארכת תיקוף הסכם קיבוצי למענקי יעדים ותפוקות- מנהלה ושו"ט * יישום חישובי מענקי יעדים ותפוקות חציוניים- מנהלה, שו"ט, יחידת הפיצו"ח * בניית כלי הוקרה ותגמול וישומם בקרב המנהלים והעובדים   **פיתוח ארגוני:**   * ביצוע תהליכי פיתוח ארגוני של יחידות שימור קרקע, דיג, חטיבת משאבי אנוש ויחידות נוספות ככל שיעלה הצורך * פיתוח תהליכי פיתוח ארגוני הנהלה ויחידות השטח. * פיתוח תהליך אירגוני של שימור הידע האירגוני ושימור ההון האנושי. * גיבוש הקוד האתי המשרדי והטמעתו   **רווחה:**   * יצירת תרבות ארגונית משתפת ומאחדת באמצעות אירועים לעובדים ובני משפחותיהם בהקשר חגים, אירועים בינלאומיים, ואירועים במעגלי החיים. * יצירת מערך משרדי לשיפור איכות חיים ורווחה של העובדים/ות באמצעות פעולות ספורט, תזונה בריאה, פעולות לרגש ועוד. * מתן מענה לזכויות העובד בהיבטי הרווחה השונים: הורים מטפלים, משפחות מיוחדות וכד'   **כנסים ואירועים:**   * הפקת כנסים פנים וחוץ משרדיים. * כנס אגריטק- הקמת ביתן בתערוכה, אירוח משלחות מחו"ל, סיורים והיכרות עם החקלאות הישראלית * כנס הקנביס של משרד הבריאות- הקמת ביתן והצגת חומרים. * הקמת מרכז לאומי לחדשנות וחקלאות ישראלית. * סוכת הנשיא * אירועים פתוחים לקהל הרחב   **מערכות מידע:**   * התוכנית האסטרטגית - פרויקט חי"ש (חידוש יישומים) * טרנספורמציה דיגיטלית לשיפור השירות ללקוחות המשרד |

## 

**חטיבה למינהל**

|  |  |
| --- | --- |
| **שם היחידה** | **היחידה למינהל** |
| **מנהל היחידה:** | קובי בליך |
| **תיאור תחום הפעילות** | * סמכויות היחידה נשענות על חוק נכסי המדינה התשי"א-1951, תקנות חובת מכרזים תשנ"ג – 1993, חוק התכנון והבניה, פקודת הבטיחות בעבודה והוראות משרד האוצר הרלוונטית לכל תחומי הפעילות. * אחריות על נכסי המשרד. * טיפול בנושאי בינוי ואחזקה. * ניהול משקי ולוגיסטיקה. * רכש מכרזים, אספקה ושירותים. * אחריות על בטיחות וגהות במשרד. * היחידה מופקדת על כל פעילות הבינוי של המשרד, כולל יחידות הסמך, ממונה על הכנת תכניות הבינוי והתחזוקה /שיקום של המבנים, בתיאום עם גורמים הנדסיים מקצועיים ואחרים ובסיועם. * טיפול בחיובי הארנונה, היטלים ואגרות. * אחראי על הטיפול במחסנים ובמצאי כולל ניפוק טובין והפצתו. * טיפול שוטף ברכבי המשרד, קליטת רכבים חדשים וטיפול בכלים חקלאיים ובנשקים של כלל המשתמשים. * מטפלת באופן מקיף בנושא ביטוח מול חב' ענבל ומתן פתרון מהיר ליחידות הזקוקות לשירות זה בזמן אמת. |
| **תוכניות לשנת 2022-2023** | * שינוי מבנה אירגוני בחטיבת המנהל. * שיפור תהליכים והטמעת מערכות מידע תומכות – רכש , נכסים ולוגיסטיקה. * צמצום נכסים במשרד. * בינוי בגילת (לשכה ווטרינרית), בית דגן (חוות שהמו"פ , מרכז מבקרים). * קידום תכניות פיתוח (תב"ע) לשטחי המשרד: הקריה חקלאית, ונווה יער. * התייעלות אנרגטית – מערכות פוטו וולטאיות , עמדות טעינה לרכב חשמלי וכו'. |

## החטיבה למחקר, כלכלה ואסטרטגיה

|  |  |
| --- | --- |
|  | **החטיבה למחקר, כלכלה ואסטרטגיה** |
| **מנהל היחידה:**  **מספר עובדים:** | אורי צוק-בר – סמנכ"ל מחקר כלכלה ואסטרטגיה  מספר עובדים – 14 (2 תקנים בהליך איוש)  סטודנטים – 6 (2 בהליך איוש) +עמיתת ממשק  צוותי עבודה: אסטרטגיה, כלכלה ומדיניות, חקר שווקים וקיימות, מדיניות רגולציה, מידע ופרסומים |
| **תיאור תחום הפעילות** | החטיבה למחקר כלכלה ואסטרטגיה מובילה את גיבוש המדיניות החקלאית ומסייעת להנהלת המשרד בהתוויית מדיניות המשרד לטווח הארוך, תכנון רפורמות ופרויקטים ובחינת נושאי רוחב בחקלאות.  החטיבה משמשת כיועץ אסטרטגי וכלכלי בסוגיות מדיניות שונות ליחידות המשרד, למנכ"ל ולשר.   * ניתוח והמלצה על מדיניות חקלאית לטווח הארוך. * מבצע מעקב שוטף על הענפים והשווקים בארץ ובעולם, תוך איסוף מידע תומך החלטות, הכנת ניתוחים כלכליים וסטטיסטים ופרסום סקירות. * מובילה ומתכללת משרדית של תהליכים ופרויקטים אסטרטגים וחדשניים. * מובילה את תהליך התכנון המשרדי ומלווה את יחידות המשרד בגיבוש תוכנית העבודה תוך פיתוח והטמעת תרבות ארגונית של תכנון, מעקב ובקרה. * ניהול מדיניות הרגולציה של המשרד, לרבות הובלת רפורמות וליווי מקבלי החלטות בתהליכי גיבוש שינויי רגולציה ורגולציה חדשה.   **עיקרי ההישגים ל-2021/2022**   * ליווי מקצועי של הנהלת המשרד בגיבוש הצעות למתווה הפחתת מכסים ותכנון תמיכה ישירה. * בחינה כלכלית של שינויים במחירי מים על הרווחיות של גידולים שונים. * ייזום הקמת מערכת למיפוי גידולים חקלאיים בזמן אמת בחישה מרחוק * בחינת פוטנציאל הגדלת הפריון בחקלאות בטווח הקצר באמצעות השקעות הון ומו"פ יישומי * עבודת ניתוח פערי התיווך ושותפות בוועדת פערי התיווך הבינמשרדית . * בחינת נושא הגבלים עסקיים וחוות דעת על מיזוגים * סטנדרטים לאיכות – זירות מסחר דיגיטליות:   כתיבת סטנדרטים לאיכות ועדכון סטנדרטים קיימים במסגרת שת"פ עם מועצת הצמחים - עבור המסחר הקמעוני והסיטוני בירקות ופירות. הביצוע בכפוף לעונתיות המוצרים.   * הגדלת יכולת המכירה של החקלאים וחיזוק מעמדם   חיזוק וסיוע למגדלים הקטנים והבינוניים בישראל לשווק באופן ישיר את תוצרתם באמצעים דיגיטליים באמצעות תוכנית הכשרה עסקית להרחבת אפשרויות השיווק והמכירה הישירה; יצירת מודל עסקי מעודכן וגמיש והעמקת הידע עסקי של המגדלים בשיווק, מיתוג ועולם השיווק והמכירה הדיגיטלי, סיוע בקהילות חקלאיות ויצירת קהילת ידע, תמיכה והתייעצות לחקלאים בתחומי השיווק הישיר. בשיתוף ג'וינט ישראל:   * סקירת ענף הבקר בישראל   השנה פורסמה עבודה הסוקרת את ענף הבשר במהלך השנים האחרונות, הן מבחינת מקורות האספקה השונים והן מבחינת התנהגות צרכנית.  סקירה בינלאומית למדיניות בטחון המזון  קידום נושא יצור מקומי תוצרת הארץ  הכנת תכנית מדיניות לנושא הטיפול בפסולת וקולות קוראים בנדון   * סקירת ענף המדגה בישראל וקידום דיון מדיניות בנושא   עבודה מקיפה על הענף שבחנה את השפעות הרפורמות ומגמות בענף שהתרחשו בשנים האחרונות.   * סקירת ענף העגבניות בישראל   העבודה סוקרת את המגמות והאתגרים בענף העגבניות בישראל הן מבחינת הכמויות והמחירים של אספקה מייצור מקומי והן מבחינת יבוא מתחרה. העבודה גם כוללת מסגרת ראשונית לתכנית פעולה בענף.   * סקירת ענף התפוח בישראל   העבודה סוקרת את המגמות והאתגרים בענף התפוח בישראל הן מבחינת הכמויות והמחירים של אספקת זני תפוחים שונים מייצור מקומי והן מבחינת יבוא מתחרה.   * סקירת שוק תחליפי החלב בישראל   כחלק ממגמה עולמית של עלייה בצריכה של תחליפי חלב לשתייה בחנו את התפתחות שוק משקאות תחליפי החלב בישראל הן מבחינת התפתחות כמויות הצריכה והן מבחינת התפתחות המחירים וגם מבחינת טעמי הצרכנים בהשוואה לחלב השתייה ומשקאות החלב המבוססים על חלב רגיל.   * מעקב ובקרה על יישום של צעדי ליבה נבחרים מתוך תוכניות להפחתת נטל שגובשו בשנים 2015-2020 |
| **עיקרי תוכניות העבודה לשנת 2023** | * גיבוש תפישת ביטחון מזון משותפת עם משרדי ממשלה רלוונטיים, על בסיס סקירת תכניות לאספקת ביטחון מזון לאומי במדינות אחרות וניתוח של חלופות להגברת ביטחון המזון בישראל: תמהיל הגידולים הרצוי, גורמי הייצור הדרושים והשפעת הגדלת הפריון על ביטחון המזון. * הכנת תוכניות יישום להיערכות החקלאות לשינוי אקלים ולהפחתת פליטות גזי חממה בסקטור החקלאי (בהתבסס על מיפוי עלויות ותועלות להטמעת שיטות המצמצמות פליטות גזי חממה במגזר החקלאות). * סקירת מאקרו כלכלית של חקלאות ישראל (דוח שנתי), סקירת תחום תחליפי חלב, סקירת ענף הבשר לבקר, ניתוח פערי השיווק בשוק * סטנדרטים לאיכות – תוצרת חקלאית טרייה, מסחר קמעוני וסיטוני   כתיבת סטנדרטים לאיכות ועדכון סטנדרטים קיימים במסגרת שת"פ עם מועצת הצמחים - עבור המסחר בתוצרת חקלאית טרייה. הביצוע בכפוף לעונתיות המוצרים.   * הנעת פיילוטים ענפיים ושיתופי פעולה רוחביים לטיפול **בפסולת החקלאית** במרחב הכפרי והציבורי, קידום חדשנות ואימוץ פרקטיקות דיגיטליות מתקדמות לטיפול בפסולת. * רפורמות בתחומי התמיכות בחקלאות, רפורמות מבניות וסביבתיות, ניתוח שימוש יעיל בגורמי היצור בעתיד. * בחינת התמודדות החקלאות עם משבר המזון. * קידום נושאי מדיניות בתחום בריאות הציבור ואיכות המוצר. * המשך גיבוש מדיניות מוכנות החקלאות לשינויי אקלים וצמצום הפחתת פליטות. * השלמת פיתוח מערכת מחשוב אחודה כלל משרדית לתהליכי הרגולציה. |
| **נושאים הנמצאים בתהליך** | * תכנית לטווח ארוך לביקוש למים בחקלאות בשיתוף עם רשות המים * בדיקת בסיס למקטע המחלבות לצורך תמחור * תכנית לטיפול בפסולות חקלאיות ובחינת חקיקה נדרשת ותיאום עם משרד הגנ"ס * הסדרה חוקית של חובת סימון ארץ מקור * המשך ליווי יחידות המשרד ביישום וכתיבת תכניות להפחתת נטל רגולטורי במסגרת תוכנית החומש לשנים 2019-2020 (מתוך החלטת ממשלה 2118). * גיבוש קריטריונים לתמיכה ישירה ולשדרוג ענף ההטלה * קידום מדיניות צמצום הובלת בע"ח דרך הים |

|  |  |
| --- | --- |
| **פרוט תחומי הפעילות** | |
| **מדיניות, מחקר כלכלי ומידע** | | * ניתוח והמלצה על מדיניות חקלאית לטווח הארוך * מתן חוות דעת והמלצות למדיניות מועדפת תוך בחינת חלופות בחינה וקידום של רפורמות מבניות וסביבתיות. * בחינת המדיניות לאור המלצות של אירגוניים בין לאומים מובילים (WTO, OECD) * מעקב שוטף אחר השווקים וריכוז המידע הכלכלי חקלאי והנגשתו לציבור * איסוף וניתוח מידע כלכלי שיווקי ובנושאי מדיניות חקלאית וביצוע חקר השוואתי בינלאומי. * חקר מבנה השוק, הגבלים עסקיים, פערי תיווך. * חקר שוקי היצוא והשוק המקומי לתוצרת טרייה. * ניתוח עלות תועלת של תהליכים בחקלאות * בחינת יעילות יצור, שיטות התארגנות , כיוונים התפתחות של משקי חקלאות וכו' |
| **תוכניות עבודה** | | * הטמעת תרבות אירגונית של תכנון ובקרה ביחידות המשרד. * ליווי ההנהלה ויחידות המשרד בגיבוש תכנית העבודה השנתית המשרדית * בקרה ומעקב אחר ביצוע תוכנית העבודה המשרדית. * ליווי עומק של יחידות המשרד בתהליכי תכנון ושיפור תוך גיבוש יעדים, מדדים ובניית תוכניות לשיפור וארגון. |
| **מדיניות רגולציה** | | * שיטת רגולציה חכמה (RIA): ליווי כלל הרגולטורים ומקבלי ההחלטות במשרד וסיוע להם בגיבוש שינויי רגולציה על פי שיטת רגולציה חכמה. שיטה זו עוזרת להגדיר את הבעיה, לבחון מספר חלופות, לבחור בחלופה האפקטיבית והיעילה ביותר – ולהוציא אותה לפועל. * ריכוז תחומי רגולציה רוחביים: ריכוז וסנכרון פעילות המשרד בתחום רישוי העסקים, לרבות ייצוג בוועדות בין משרדיות. * תיאום מול משרדים משיקים: סיוע לרגולטורים ומנהלים במשרד בתיאום תהליכים וקביעת מדיניות מול משרדי ממשלה משיקים. |
| **פרסומי החטיבה – רשימה חלקית** | | **פרסומי החטיבה ב-**[**2021**](https://www.moag.gov.il/yhidotmisrad/research_economy_strategy/publication/2020/Pages/default.aspx)**/2022**   * מגמות בענף החלב בעולם, ד"ר יעל קחל, יונתן ליבוביץ, מצגת 7.9.2022 * דוח הערכת השפעות רגולציה (RIA) - יישום מדיניות הממשלה ליבוא פירות וירקות פברואר 2022 * סקירת התמיכות והתוכנית החקלאית בטורקיה, יונתן ליבוביץ, דצמבר 2021 * [מחירי פירות וירקות נבחרים - דו"חות שבועיים - 2021](https://www.moag.gov.il/yhidotmisrad/research_economy_strategy/weekly_reports_Veg_fruits/Pages/2020.aspx) - 2022 * [סקירת שוק בשר הבקר בישראל](https://www.gov.il/BlobFolder/news/ministry_of_agriculture_in_analyzing_the_beef_market_in_israel/he/investment-and-finance_overview_of_the_beef%20market_in%20_israel.pdf) * [נוהלי תמיכה](https://www.moag.gov.il/yhidotmisrad/research_economy_strategy/nehalim/Pages/default.aspx) * [מדיניות רגולציה – פרסומים](https://www.moag.gov.il/yhidotmisrad/research_economy_strategy/regulatory_policy/publications/Pages/default.aspx) לתוכניות הפחתה וסקירות RIA באתר הרגולציה הממשלתית וכן באתר המשרד בנושאים השונים * [עלויות ייצור, תמיכות ומחירים של חלב-השוואה בין ישראל, האיחוד האירופי וארה"ב](https://www.gov.il/he/departments/publications/reports/compartionmilk) * [תמיכות בחקלאות-מדיניות התמיכה של האיחוד האירופי](https://www.gov.il/he/departments/publications/reports/benfit_eu) * [ייצור ויצוא ירקות ופירות בטורקיה, מצרים וירדן](https://www.gov.il/he/departments/publications/reports/export_egypt_turkey_jordan) * [ענף החקלאות בישראל, תמונת מצב כלכלית לשנת 2019](https://www.gov.il/he/departments/publications/reports/annual_report2019) * [התייחסות מקצועית לאומדני התמיכה לחקלאים בדו"ח ה--OECD לשנת 2021](https://www.gov.il/he/departments/publications/reports/agricultural_policy_evaluation_2021) |
| **החלטות ממשלה רלוונטיות לאגף** | | * החלטה מס' 1855 – רפורמה בענף ההטלה * החלטה מס' 5052 – הסדרת ענף ביצי המאכל –היבטי רווחת בע"ח * החלטת ממשלה 2118 מיום 22.10.2014 – הפחתת הנטל הרגולטורי * החלטת ממשלה 1007 מיום 17.1.2016 – יישום הרפורמה בחוק רישוי עסקים * החלטת ממשלה 1901 מיום 11.8.2016 – מנגנונים משלימים להפחתת הנטל הרגולטורי * החלטת ממשלה 3214 מיום 3.12.2017 – רישוי עסקים דיפרנציאלי - הקלה לעסקים קטנים ובינוניים ותיקון החלטות ממשלה * החלטת ממשלה 4398 מיום 23.12.2018 – רגולציה חכמה, אימוץ המלצות ארגון ה-OECD ותיקון החלטות ממשלה * החלטת ממשלה 213 מיום 1.8.2021 – תכנית להגברת התחרות בחקלאות ותיקון החלטת ממשלה |

## הלשכה המשפטית

|  |  |
| --- | --- |
| **שם היחידה** | **הלשכה המשפטית** |
| **מנהלת היחידה:**  **מספר עובדים:** | אפרת אביאני, היועצת המשפטית  18 משפטנים (+2 לאיוש); 2 מתמחים; 2 משרות מנהליות (+1 לאיוש); 6 סטודנטים.  סה"כ: 28 עובדים. |
| ***תאור תחום הפעילות*** | תפקיד היועצת המשפטית למשרד הוא מתן לבוש משפטי הולם למדיניות המשרד. עליה להעמיד לרשות המשרד את הכלים המשפטיים הדרושים ליישום מדיניותו, וזאת תוך שמירה כי פעילות המשרד תיעשה במסגרת החוק, על כללי המנהל התקין ועל שאר הנורמות המחייבות את השירות הציבורי.  הלשכה המשפטית מלווה את פעילות המשרד ויחידותיו בהיבטים המשפטיים.  לדוגמא: יעוץ משפטי שוטף, בדיקת מינויים ועריכת הסדרי ניגוד עניינים; ייזום וניסוח חקיקה, ליווי וייצוג בהליכי חקיקה, הכנת חוזים, ייעוץ בענייני התקשרויות ומכרזים, חופש מידע, ייעוץ בענייני תמיכות והחלטות ממשלה, ייצוג בבתי משפט וניהול מערך התביעה במשרד. |
| ***תוכניות עתידיות*** | * קידום חקיקה חדשה ועדכוני חקיקה (חוקים, תקנות וצווים – כמפורט בהמשך); * קידום נהלים לייעול העבודה המשרדית, בתיאום עם היחידות המקצועיות הרלוונטיות; * קידום פרסום יזום של מידע יחד עם הממונה לפי חוק חופש המידע במשרד והיחידות המקצועיות; * ייזום תביעות אזרחיות ואכיפה אזרחית; * תיקון מקיף לסמכויות הפיקוח והאכיפה בחיקוקי המשרד; * טיפול בתיקי חקירה וליווי מקצועי של יחידת האכיפה של המשרד, הגברה נוספת של האכיפה בתחום צער בעלי חיים. * טיפול בתלונות משמעתיות נגד רופאים וטרינריים והגשת קובלנות במקרים המתאימים. |
| ***יעדי העבודה לשנת 2023-עיקרי דברים*** | * קידום חקיקה ראשית ומשנית (בתחומים המפורטים בהמשך טבלה זו); * קידום דברי החקיקה המפורטים להלן, הנדרשים לשם החלפת צווים מכוח חוק הפיקוח על מצרכים ושירותים, שתוקפם תלוי בהכרזה על מצב חירום:  1. קידום הצעת החוק להסדרת הצבת כוורות וייצור דבש; 2. קידום תקנות לפי חוק פיקוח על מזון לבעלי חיים; 3. קידום תקנות לעניין ייצור ושיווק חלב.  * קידום חקיקה ראשית לשם יישום הסכם החלב – הארכת מנגנון מחיר המטרה לחלב גולמי עד 2025; * סיוע למשרד ביישום מתווה התמיכה הישירה בענפי הצומח; * קידום מתווה מוסכם מול משרד הבריאות לעדכון תקנות בדבר שאריות חומרי הדברה בצומח; * קידום מתווה מוסכם מול משרד הבריאות בעניין הסדרת כפל הפיקוח והכפילות הרגולטורית בתחום הפיקוח על מוצרים מן החי. |
| ***נושאים הנמצאים בתהליך (עיקריים ודוגמאות בלבד)*** | חקיקה ראשית:   * תיקון מקיף לחוק לעידוד השקעות הון בחקלאות - עבר בקריאה ראשונה בכנסת ה-24, יש להחיל דין רציפות בכנסת ה- 25; * הצעת חוק לתיקון חוק המזון וחוק הרופאים הווטרינריים בעניין אגרות התאגיד לפיקוח וטרינרי- בשיתוף עם משרד הבריאות ומשרד האוצר; (מכתב בנושא בנספח ג' בעמוד 214) * תיקוני חקיקה בעקבות הסיכום הבינמשרדי בענף ההטלה; * תיקון חוק החלב בעניין מחיר החלב הגולמי בעקבות הסיכום הבינמשרדי בענף החלב – הארכת מנגנון מחיר המטרה לחלב גולמי עד 2025; * חוק הסדרת רעיית דבורים וייצור דבש – להגשה מחדש לוועדת שרים לענייני חקיקה (ביטול חקיקה שתוקפה תלוי בהכרזה על מצב חירום); * הצעת חוק החקלאות –יש לקבל החלטה בעניין אופן קידום החקיקה; * תיקון מקיף לחוק לפיקוח על ייצור הצמח ושיווקו (חוק הסטנדרטים) בעניין הסמכת מכוני בדיקה פרטיים לבדיקת תוצרת חקלאית –להגשה לוועדת שרים לענייני חקיקה; * קידום חוק חדש בתחום היערות והאילנות, תיקוני חקיקה ליישום החלטת הממשלה בנושא הצללה במרחב העירוני – בעבודה פנימית במשרד. * תיקון מקיף לפקודת הדיג – בעבודה פנימית במשרד.   חקיקת משנה:   * תקנות הגנת הצומח בעניין העברת פירות וירקות ממסלול רישוי למסלול הצהרה, בהתאם להחלטת ממשלה 213 בעניין הרפורמה בחקלאות; * תקנות חיסון כלבת – מעבר לחיסון אחת לשנתיים במקום פעם בשנה; * תקנות משותפות עם משרד האנרגיה למניעת דיג בסמוך לצינורות גז ונפט; * תקנות היערות בעניין רשיונות כריתה, צו היערות בעניין פטור מרישיון כריתה לסוגי עצים מסוימים; * תקנות בעניין מומחיות רופאים וטרינריים;   תקנות המצויות בבדיקה במשרד המשפטים ועם קבלת אישור נוסח יהיה צורך להגיש אותן לאישור ועדת הכלכלה של הכנסת ה- 21:   * תקנות בעניין ויסות חלב – יאפשרו בטול צו שתוקפו תלוי במצב חירום; * תקנות בעניין זרעים מושבחים (תיקון מקיף, ביטול רגולציה מיותרת); * תקנות בעניין יצוא אתרוגים – קידומן נדרש במסגרת החלטת ממשלה להפחתת נטל רגולטורי; * תקנות בעניין שינוי תדירות חובת חיסון כלבת – אחת לשנתיים, קידומן נדרש במסגרת החלטת ממשלה להפחתת נטל רגולטורי. |
| ***החלטות ממשלה*** | בכל החלטת ממשלה הרלוונטית למשרד החקלאות, יש צורך בליווי משפטי. ראשית, כל החלטת ממשלה מלווה חוות-דעת משפטית לפני העברתה לממשלה. שנית, כמעט כל החלטת ממשלה נדרשת עבודה בהיבט המשפטי לצורך הוצאתה לפועל. |

## אגף תקציבים

|  |  |
| --- | --- |
| **שם היחידה:** | **אגף התקציבים** |
| מנהלת היחידה:  מספר עובדים:  **פיקוח** **מחירים** | סיון ינקוביץ – מנהלת אגף בכירה  מספר עובדים – 2  סטודנטים – 1  המפקחת על המחירים - סיון ינקוביץ'  מרכז ועדת המחירים הבינמשרדית – ארז אוסמן  מדיניות פיקוח מחירים במוצרי חלב וביצים, סקירת ענף החמאה - בחינת השפעות הסרת הפיקוח על השוק, החלת מנגנון אוטומטי למחירי מוצרים מפוקחים. |
| **תיאור תחום הפעילות** | * הכנת תקציב המשרד בהתאם ליעדי המשרד, הנחיות המנכ"ל ובשיתוף עם אגף התקציבים במשרד האוצר. * הקצאת אמצעים תקציביים, הנחייה וליווי של מנהלי יחידות בנושא תקציב. * הכנת תחזיות (הוצאות/הכנסות) ברמה חודשית/שנתית ומעקב אחר ביצוע התקציב. * קיום קשר הדוק עם משרדי ממשלה במעקב אחר פרויקטים משותפים. * ריכוז ועדת אגרות ודמי שירות המשרדית, הכולל תמחור השירותים הניתנים על ידי המשרד לציבור. * השתתפות בוועדות משרדיות ובין-משרדיות בכל הקשור להקצאת משאבים, גביית אגרות, הכנסות והוצאות ונושאים תקציביים נוספים שונים. |
| **יעדי העבודה לשנת 2023** | * אישור התקציב לשנת 2023-24. * סיכום עם אגף התקציבים לגבי המרת תקציב מותנה לנטו (אגרות בקר). * הטמעת מערכת ממוחשבת לניהול תקציב ולחיזוק הקשר בין תכנון לתקצוב. * צמצום אגרות ודמי שירות שנגבים במשרד. * ביצוע ניתוחי אפקטיביות של תקציבי תמיכות והשקעות. |
| **נושאים הנמצאים בתהליך** | * השלמת 'איחוד המטות/מנהלות' במשרד.בשנת 2022 יצא לדרך איחוד מנהלות (רכש/חשבויות/הון אנוש) שהיו מפוצלות לפני כן וקיימות בכפילות ביחידות המשרד השונות (שירותים וטרינרים, הגנת הצומח, שה"מ, פיצו"ח) ליחידות מרכזיות במשרד הראשי- בשנת 2023 יש להשלים את המהלך ע"י שיבוץ עובדים בתפקידים החדשים ובכלל זאת השלמת אישור מבנה יחידת התקציבים בנציבות. * סיכום שנת התקציב 2022 ודיווח על ביצוע התקציב לשנת 2022. * היערכות לפעילות בחודשים הראשונים של 2023, ללא תקציב מדינה מאושר. |
| **החלטות ממשלה רלוונטיות ליחידה** | * כל החלטת ממשלה הכוללת קיצוץ רוחבי במשרדי הממשלה. * כל החלטת ממשלה הכוללת הקצאת תקציב ממקורות משרד החקלאות. * כל החלטת ממשלה הכוללת קבלת תקציב תוספתי במשרד החקלאות וביצועו. |

## חשבות משרד החקלאות ופיתוח הכפר

|  |  |
| --- | --- |
| **שם היחידה** |  |
| **חשבת המשרד:**  **סגניות החשבת:**  **מספר עובדים:** | * רו"ח יפעת רוזנטל ינאי * דיקלה רייזנר-אלקיים , טניה שאמלי * 26 עובדים (לא כולל 13 עובדים נוספים בגזברויות המשרד בכפיפות מקצועית) |
| **תיאור תחום הפעילות** | * ניהול כספי משרד החקלאות ויחידותיו כולל מנהלת תנופה * פיקוח על ביצוע תקציב המשרד * אישור הזמנות, הסכמים וכל התקשרות, ביחד עם מורשי החתימה במשרד עפ"י חוק נכסי המדינה. * ביצוע כלל התשלומים * פיקוח ובקרה אחר הפעילות הכספית. * עריכת הדוחות הכספיים של המשרד ויחידותיו. * ניהול חשבונאי של נכסים ורכוש קבוע. * חברות בוועדות שונות (ועדת מכרזים, ועדת תמיכות ועוד). |
| **יעדי העבודה לשנת 2023** | * שיפור שיטות עבודה לניהול הכנסות המשרד –   - הטמעת כלים ממוחשבים  -העמקת הגביה  -העברת הטיפול בקנסות למרכז לגביית קנסות  -צמצום/איחוד/ביטול אגרות (כיום קיימות כ 200 אגרות שונות)  -ביטול שיטות תשלום מזומן וכו'   * הטמעת תהליכי הבקרות במערכת התאנ"ה לניהול כלל תמיכות המשרד והתממשקותה למערכת הכספית (מרכבה) * שיפור תהליכי הרכש והמכרזים ובהם   - הטמעת שיטות מכרז ממוכן  - מערכת לביצוע תיחורים  - מכרזי אתגר  - צמצום הרכש בפטור ממכרז  - טיוב ההרשאות במערכת הכספית  - שימוש בכרטיסי אשראי ושיטות תשלום מתקדמות ועוד   * ניהול הקניין הרוחני ורישום הפטנטים הנוצרים עקב אישורי תמיכות ממחקרי המדען הראשי * מיפוי ההסכמים שמוסחרו * גביית התמלוגים המגיעים למשרד * בניית שיטת עבודה שוטפת לניהול הנושא |
| **נושאים הנמצאים בתהליך** | * איחוד חשבויות עם יחידות הגזברות |
| **שונות** | חשבות המשרד כיום מפוצלת לעובדים במשרד בירושלים  וכן במשרדי המטה בבית דגן, כמו כן פועלות 3 גיזברויות ביחידות השונות ובהן גיזברות השירותים הוטרינרים וביחידה להגנת הצומח |

## 

## דוברות תקשורת והסברה

|  |  |
| --- | --- |
| **שם היחידה** | **אגף דוברות, תקשורת והסברה** |
| **מנהל:**  **מס' עובדים:** | דפנה יוריסטה  3 + סטודנטים מתחלפים |
| **תיאור תחום הפעילות** | * מתן מענה יומיומי לפניות עיתונאים ואנשי תקשורת למידע וסיוע בנתונים וחומרים, תגובות, מענה על שאילתות. * הכנת חומרי רקע בנושאים שונים מענייני המשרד. * פנייה יזומה לעיתונאים אודות פעילויות המשרד המגוונות. * ליווי והכנה של גורמי מקצוע לקראת ראיונות בתקשורת. * תפעול ועדכון יומיומי של אתר האינטרנט המשרדי בשלוש שפות – עדכון, עריכה, הנגשה (עפ"י חוק) והזנה של תכנים לאתר. * ניהול ועדכון שוטף של ערוצי הניו-מדיה (רשתות חברתיות) של המשרד – פייסבוק, אינסטגרם, טוויוטר, טלגרם, לינקדאין, יוטיוב ופליקר, לרבות הפקות גרפיקה, צילום ועריכה של סרטונים (הכוללים סרטונים בהשתתפות עובדי המשרד). * ייזום ותפעול של "שידורים חיים" (live) מאירועי המשרד הרלוונטיים, ושידורם בפלטפורמות הדיגיטליות הרלוונטיות. * ייזום וניהול קמפיינים פרסומיים ומהלכים שיווקיים בכלל אמצעי התקשורת. * מיתוג פרויקטים ואירועים. * תפעול ערוצי הסברה ייעודיים לחקלאים – ניוזלטר חודשי, טלגרם ופורטל חקלאים. * טיפול במודעות פרסום שוטפות של אגפי המשרד. * יצירת חומרי הסברה, כדוגמת עלונים, סרטונים וכו'. * סיוע ליחידות המשרד בעריכת סקרים. * עריכת סרטוני סיכום חודש של המשרד בתקשורת במטרה לחזק את העובדים במסגרת התקשורת הפנים ארגונית, להעלות את "גאוות היחידה" בקרב העובדים ולעודד אותם לשתף פעולה. |
| **תוכניות עתידיות** | * ריענון לוגו המשרד. * מהלכי הסברה לצרכנים ולחקלאים לחיזוק תוצרת חקלאית מקומית. * הפקת פודקאסט למשרד. * עדכון התכנים באתר המשרד |
| **יעדי העבודה לשנת 2023** | * חשיפה יזומה של פעילות המשרד באמצעי התקשורת השונים. * מתן מענה יומיומי לפניות עיתונאים ואנשי תקשורת במסגרת ה"דד ליין". * עדכון שוטף של ערוצי הניו-מדיה של המשרד. * עדכון שוטף של אתר האינטרנט המשרדי. * הנגשת מסמכים באתר המשרד בהתאם לחוק הנגישות. * הגברת התעבורה באתר המשרד וברשתות החברתיות של המשרד. * שירות ליחידות המשרד לתוכן – סרטונים, גרפיקה, הפקת תוכן ומהלכים שיווקיים. |
| **נושאים ייחודיים** | * טיוב תכנים באתר במסגרת מעבר לאתר "גוב אחוד". |
| **נושאים הנמצאים בתהליך** | * צילומי "ראיונות אולפן" לרשתות החברתיות ולהנגשה ופישוט תהליכים באתר המשרד לציבור הרחב. * יצירת סרטוני רשת אודות פעילות המשרד ונושאים באחריות המשרד. * קמפיין הסברה הממחיש לציבור מה הסכנה בהכנסת פירות, ירקות ושתילים במזוודה או בתיק כאשר חוזרים מחופשה בחו"ל (בכבודת יד, יבוא אישי). * קמפיין השקה סמליל סימון ארץ מקור לתוצרת חקלאית מקומית בתפזורת. * קמפיין עידוד אימוץ אחראי כלבים – כלבים מאמצים ולא קונים. * מימוש תקציבי רפורמה לקידום חקלאות ישראלית |

## ביקורת פנים

|  |  |
| --- | --- |
| **שם היחידה:** | **האגף לביקורת פנימית** |
| **מנהלת היחידה:**  **מספר עובדים:** | סיגלית לוי  1 עובד ביקורת + מזכירה |
| ***תאור תחום הפעילות*** | * ביצוע פעולות ביקורת פנימית ביחידות המשרד לפי תוכנית שנתית ומטלות ביקורת אד הוק לפי דרישת השר או המנכ"ל. * ביצוע ביקורת מעקב אחר תיקון ליקויים בדוחות מבקר המדינה והמבקר הפנימי. * טיפול בתלונות. |
| ***יעדי העבודה לשנת 2023*** | * מטלות ביקורת פנימית בהתאם לתוכנית עבודה שנתית. * טיפול בתלונות. * גיוס עובדים מקצועיים. |
| ***נושאים הנמצאים בתהליך*** | * התקשרות עם נותן שירותים חיצוני לתגבור הביקורת הפנימית. * ביצוע מטלות הביקורת הפנימית והפקת דוחות. * טיפול בתלונות והפקת דוח. * גיוס עובדים מקצועיים. |
| ***נושאים ייחודיים***  ***שוטפים*** | * ביצוע ביקורת פנימית. |
| ***החלטות ממשלה רלוונטיות ליחידה*** | * חקיקה רלוונטית – חוק הביקורת הפנימית, התשנ"ב-1992. |

## אגף ביטחון חירום וסייבר

|  |  |
| --- | --- |
| **שם תת היחידה** |  |
| **מנהל היחידה:**  **מספר עובדים:** | אבי רמר"ז  4 עובדים |
| **תאור תחום הפעילות** | * אחריות על אבטחת עשרות מתקנים (כ-2000 עובדים) בשגרה ובחירום בפריסה ארצית הכוללים: מתקנים מקבלי קהל, לשכות וטרינריות, שטחי מרעה וגידול, תחנות הסגר, תחנות מדגה, חממות ומעבדות קנאביס. * אחריות על אבטחת שר החקלאות בביתו ובלשכתו. * אחריות על תחום הסייבר, אבטחת המידע המסווג והרגיש במשרד, ליווי גופים חיוניים במגזר בהיבטי סייבר. * ניהול מלאי החירום האסטרטגי חיטה ומספוא של מדינת ישראל * הכנת משרד החקלאות והמגזר החקלאי לחירום * תכלול וניהול משברים המאיימים על המשך הרציפות התפקודית של המשרד והמגזר החקלאי. * הגוף המקשר בין משרד החקלאות לגופי החירום במשרדי הממשלה, רשויות ,וגורמי ההצלה השונים. |
| **תוכניות עתידיות** | * שדרוג מערכת ניהול המלאי האסטרטגי ושילובה במערכות המשרד * תיקון תקנה לשעת חירום לשימוש במלאי החירום |
| **יעדי העבודה לשנת 2023** | * הגדלת המוכנות לתרחיש מלחמה ורע"ד * הכשרות לחברי מטות החירום וביצוע תרגילים מחוזיים. * הסדרת יחסי הגומלין עם משרד הכלכלה בניהול מלאי החיטה והספקתו בחירום תוך ביצוע תרגיל * בניית מערך פיקוח על המלאים האסטרטגיים, חיטה ומספוא, וניהולם בהתאם להמלצות צוות הבדיקה שהוגדר לנושא * סיוע בתשתיות לאיגום מי חירום לבע"ח * התקנת אמצעים טכנולוגים לטובת שיפור והתייעלות בהיבטי אבטחה * העלאת מודעות עובדים בנושא הסייבר |
| **נושאים הנמצאים בתהליך** | * בחינה של מכרז החיטה ואופן ביצועו ע"י חברת סומך חייקין בשיתוף האגף. יורחב בנפרד. * תיקוף יעדי השירות של המשרד לתרחישי מלחמה ורע"ד. * עדכון ופרסום תכנית המענה המשרדית לתרחישים השונים |
| **נושאים ייחודיים** | * אישור הנהלת המשרד למסמך מדיניות וליעדי ורמות השירות * איגום מים לרפתות- אישור תקציבי. |
| **החלטות ממשלה רלוונטיות ליחידה** | * החלטה 1577 מתאריך 15.4.2007 על הקמת הרשות לחירום לאומי. * החוק להסדרת הביטחון בגופים ציבוריים. * החלטת ממשלה שב"כ/47 משנת 2013. |

## חטיבת השירות

|  |  |
| --- | --- |
| **בעלי תפקידים בכירים**  **אודות היחידה** | עופר אופן, סמנכ"ל בכיר (שירות)  אבי אלקיס, מנהל תחום בכיר שירות, מועצות ייצור וחברות ממשלתיות  כרגע עופר במ"מ כמנהל מחוז וחסר עובד בתקן מנהל תחום שנדרש לגייס.  ההשפעה העצומה של הממשלה על חיי האזרחים באה לידי ביטוי לא רק באמצעות המוצרים הציבוריים אלא גם דרך השירותים הממשלתיים שהיא מספקת, הנוגעים בכל אחד ואחד מאתנו ומחייבים תקשורת מתמשכת וממשק צמוד.  החדשנות של עידן המידע חלחלה בצורה חלקית בלבד אל הממשלה ואל המגזר הציבורי בישראל, אשר נתפס כיום מסורבל, מיושן, ולעתים כרוך בבירוקרטיה מסובכת בקבלת מידע ושירותים.  החלטות ממשלה גובשו במטרה לאמץ את עקרון "האזרח במרכז", מתוך כוונה להציב במרכז את צורכי האזרח ואת שביעות רצונו ולפעול למתן שירותים משופרים, מותאמים אישית, נוחים ופשוטים, כפי שנחוץ כיום בעידן המידע המאופיין ב'חוויית הלקוח'.  ההתבוננות על שירותי הממשלה נעשית מנקודת מבטו של האזרח או העסק מקבל השירות, ולא של המשרד נותן השירות, מתוך מטרה לפשט את הממשקים שלו מול היחידות הממשלתיות השונות.  אירוע הקורונה, שחווינו בשנתיים האחרונות, המחיש את הנחיצות במתן שירותים מקוונים ושירותים טלפוניים, ללא צורך בהגעה פיזית לנותן השירות, כדי לשפר את השירות לאזרח ובין היתר גם לסייע בצורך בשמירה על ריחוק חברתי.  החטיבה לשיפור השירות נמצאת בתהליך הקמה ותפעל בשני מישורים מרכזיים:   1. **שיפור השירות הממשלתי לאזרחים ולחקלאים**   מדיניות זו כוללת תהליכים בהתאם להחלטת ממשלה 1933, כגון:   1. אימוץ המדיניות ״פעם אחת בלבד״ - שמשמעה דרישה חד-פעמית למידע מהאזרח, והעברת מידע זה בין המשרדים ויחידות הסמך כדי לספק לאזרח את השירות הנדרש. 2. צמצום מספר האישורים והמסמכים הנדרשים מהציבור לצורך קבלת שירות ממשלתי.   כאמור, המשרד פועל ומקדם פתרונות דיגיטליים ללקוחות כחלופה לפתרונות שמספק כיום המשרד.  במקביל, המשרד נמצא בעיצומו של תהליך לפיתוח ערוצי שירות חלופיים ומענה לאוכלוסיות חסרות אמצעים או אוריינות דיגיטלית. לשם כך, הוקם **מוקד שירות משרדי**, שישיב לפניות הציבור בטלפון, בדוא"ל, בוואטסאפ ואף בצ'ט.   1. **שיפור השירות הפנים-משרדי של יחידות המטה לעובדי המשרד**   נקודת המוצא היא שעובד הנותן שירות לאזרחים בכלל, ולחקלאים בפרט, מקבל שירות בעצמו מעובדי המשרד, ולכן הוא זכאי לחוויית שירות הדומה לזו שאותה הוא נדרש לספק.  בכוונתנו לבחון בצורה מסודרת את כלל תהליכי העבודה הפנים-משרדיים ואת התאמתם למדיניות השירות הממשלתית החדשה של '**נגיש-אישי-פשוט-יוזם',**  ולבצע הלימה לנדרש כיום בעידן 'חוויית הלקוח'. |
|  |
| **עיקרי ההישגים לשנת 2022** | 1. תכנון תהליך שירות וביצוע מסע לקוח לתהליך רישוי עסקים והגדרת מוקאפ לדיגיטציה של התהליך. 2. ביצוע שני תהליכי שיפור שירות פנים ארגוני בנושא קליטת עובדים ובנושא התמיכה הטכנית במחשוב לעובדים. 3. הגדלת תחומי הטיפול של מוקד השירות המשרדי לטיפול בתמיכה למערכות הדיגיטליות החדשות ללקוחות המשרד. 4. ביצוע תהליך "שיתוף ציבור" לצורך הערכות להרחבת הטיפול בנושא פשיעה חקלאית במוקד. 5. הערכות להוספת מערכת CRM כלל משרדית |
| **עיקרי תוכנית העבודה לשנת 2022** | 1. מערכת CRM משרדית 2. ביצוע מסע לקוח 3. טיפול בפניות בנושא צעב"ח 4. הרחבת השירות במוקד לטיפול בפשיעה חקלאית |
| **נתונים סטטיסטיים מעניינים** | במוקד מטפלים בממוצע בכ- 5,000 פניות בחודש |
| **הנחיות מנהליות** | * החלטה 2201 מיום 8.8.2010 - שיפור השירות הממשלתי לציבור * החלטה 2985 (שמצ/4) מיום 14.3.2011 בדבר שימוש במידע הממשלתי, עיבודו מחדש ופיתוחו על ידי הציבור ולטובת הציבור * החלטה 4288 מיום 19.2.2012  - הקמת ועדה להפחתת הנטל הבירוקרטי ושיפור השירות לציבור * מספר 4515 מיום 1.4.2012 בדבר הצטרפות לשותפות הבינלאומית לממשל פתוח ומינוי "הפורום הישראלי לממשל פתוח" * החלטה 2097 מיום 10.10.2014 - הרחבת תחומי פעילות התקשוב הממשלתי, עידוד חדשנות במגזר הציבורי וקידום המיזם הלאומי "ישראל דיגיטלית" * החלטה 1933 מיום 30.8.2016 - שיפור העברת המידע הממשלתי והנגשת מאגרי מידע ממשלתיים לציבור |

## שרות ההדרכה והמקצוע - שה"מ

|  |  |
| --- | --- |
| **שם היחידה** | **שרות ההדרכה והמקצוע – שה"מ** |
| **מנהל היחידה:**  **מספר עובדים:** | חגי שניר  מספר עובדים – 128  במטה בראשון לציון ממוקמים מנהלי היחידות המקצועיות, מנהלי אגפים ותחומים ע"פ ענפי החקלאות השונים, וכן עובדי מינהל, כספים ומשאבי אנוש.  במחוזות משרד החקלאות ופיתוח הכפר מוצבים המדריכים בפריסה ארצית, כשבכל מחוז הכוח המקצועי המיועד לתת מענה לחקלאים באזור. לפי הצורך, נעזרים גם בכוחות הדרכה נוספים מאזורים אחרים במסגרת הניהול המרכזי כדי לתת מענה הולם לצרכים המקומיים. |
| **תאור תחום הפעילות** | שרות ההדרכה והמקצוע - שה"מ הינו מערכת יצור והטמעת הדרכה וידע מקצועית הפועלת במסגרת המשרד. שה"מ הינו מרכז הפתרונות היישומיים לאתגרי החקלאות והחקלאים שנועד לספק ידע מעשי והדרכה מקצועית ברמה גבוהה ביותר. אלה מיושמים אצל החקלאים לקידום הייצור החקלאי.  שה"מ ממוצב כגוף מקצועי ייחודי בתחומי החקלאות היישומית אשר נועד לייצר ולקדם פתרונות אובייקטיביים ורב תחומיים לאתגרי החקלאות השונים - כפי שאלו משתקפים מן השדה החקלאי - בשני היבטים מרכזיים – שיפור הפריון החקלאי מחד וקידום התועלות הציבוריות בעשייה החקלאית מאידך.  על מנת לממש את ייעודו בהינתן צמצום דראסטי בכ"א, אנו ממקדים את מקצוע המדריך כמומחה בתחומו המייצר ידע חדש ורלוונטי בשיתוף עם מוסדות המחקר והחקלאים ומנגיש אותו במגוון דרכים.  על כן גובש מודל הפעלה הכולל 4 ליבות פעילות, שכל ליבה מייצגת התמחות מקצועית מובהקת:    עובדי שה"מ מזהים את פערי הידע במשקים ובעקבות כך יוזמים פתרונות, מחקרים וניסויי שדה, מרכזים ומגבשים את הידע המקצועי שהתפתח במוסדות המחקר החקלאי בישראל והופכים אותו לידע יישומי ולהמלצות למגדלים לפתרון בעיותיהם.  שה"מ משמש כיועץ מקצועי להנהלת המשרד ושותף בגיבוש וקביעת המדיניות החקלאית בכלל ענפי החקלאות. שה"מ מקיים קשרי עבודה שוטפים עם כל יחידות המשרד למתן ייעוץ מקצועי וחוות דעת מקצועית הנדרשים בתהליכי קבלת החלטות.  הגמישות הניהולית בניהול המרכזי של שה"מ מאפשרת מתן מענה יעיל ובזמן אמת, תוך אפשרות לניוד העובדים וביצוע עבודה מרחבית וארצית ע"י כל המדריכים. הניהול המרכזי מאפשר את חיזוק הפיתוח המקצועי והבקרה עליו. שיטה זו מחברת ומשלבת את כל הכוחות המקצועיים יחדיו, וכך מתאפשר קיומה של מערכת הדרכה יעילה המציעה פתרונות טובים יותר לחקלאים. |
| **תוכניות עתידיות** | בשנת 2023 ימשיך שרות ההדרכה והמקצוע לקיים את יעדי העבודה הנגזרים מהמדיניות ומהיעדים של משרד החקלאות ופיתוח הכפר וכן ממצב ענפי החקלאות השונים והרפורמות המתוכננות, המהווים בסיס להכנת תוכניות עבודה מפורטות של המדריכים לפי התחומים ובהתאם לדרישות הענפיות באזורים החקלאיים השונים.  המשימות מותאמות ליעדים ולמטרות שהוגדרו ע"י היחידה בתיאום עם יחידות המטה והביצוע: מנהלת ההשקעות, אגף גורמי ייצור, הרשות לתכנון, האגף לשימור קרקע וניקוז, החטיבה למחקר, כלכלה ואסטרטגיה והמחוזות.  **האתגרים המרכזיים לשנת 2023:**   * גיוון ושיפור איכות התוצרת ויצירת ערך מוסף לתוצרת * היערכות לרפורמות בענף הצומח * הכשרה מקצועית וצמצום פערי ידע ומיומנות במשק החקלאי בענפי החקלאות השונים * הצמחת יוזמות לחקלאות יישומית מתקדמת עי המדריך- אתגר פנימי * חיזוק תפיסת הניהול המרחבי של שטחים חקלאיים * ייעול היצור החקלאי והגדלת הפריון * כלים להתמודדות החקלאות עם שינוי האקלים אדפטציה ומיטיגציה * מיצוב והעצמת המדריך כמומחה בתחומו- אתגר פנימי * פיתוח ידע וכללים לשימוש באנרגיות מתחדשות בשטחים חקלאיים * פיתוח יכולות חדשות בתחום ניהול הידע והנגשתו – אתגר פנימי * פיתוח ממשקי חקלאות מקיימת * פיתוח ממשקים לנוף הגבוה * פתרונות טכנולוגיים ואגרוטכניים לייצור רציף * פתרונות לגידולים מנותקי קרקע * פתרונות להתמודדות עם פגעי הגידול תוך הפחתת הנטל הסביבתי והבריאותי של השימוש בחומרי הדברה * פתרונות לטיוב פוריות ובריאות הקרקע החקלאית * פתרונות לטיפול בתוצרי לוואי בחקלאות * קידום מדיניות וכלים לחקלאות סביבתית * שימוש מושכל בדשן ובמקורות מים שונים (שפירים, מושבים, התפלה, מליחים) * שיפור יכולות הניהול של מנהלי הענפים חקלאים * שיפור עבודה רשתית עם גורמי חוץ ופנים - אתגר פנימי * שיפור תנאי הרווחה בבעלי חיים יצרניים   **יעדים בעדיפות גבוהה:**   * הרחבת השימוש במיכון חקלאי חדשני וחסכני כמענה לצרכי הזמן וכחלופה לעובדים - איתור המיכון המתאים (גם בחו"ל) והתאמתו לחקלאי הישראלי. * מציאת פתרונות להתמודדות עם משבר האקלים – פתרונות להתחממות הדרגתית או לעומסי חום כבדים, פתרונות לאזורים מעוטי משקעים ולבעיית המדבור, מזיקים ומחלות חדשות, קרקעות מליחות וקשות לעיבוד, זנים עמידים לעקות, פתרונות לטיפול בפסולות ולמניעת פליטות גזי חממה. * עידוד דור חדש בחקלאות- מציאת כלים ודרכים למשיכת חקלאים חדשים לענפי חקלאות מסורתיים וחדשים, גיוון תעסוקתי, התיישובת, מיתוג החקלאות ומתן פתרונות מקצועיים לאתגרי התעסוקה של הדור הבא. * הערכות הענפים השונים לרפורמות צפויות- התמודדות ענפים מרכזיים עם הרפורמות בתחום הסחר/מכסים/ביטול התכנון/ שינוי בממשקי הגידול וכד'. פיתוח כלים ומענים לאתגרי המחר בענפים שצפויים להשתנות בעקבות הרפורמות. פיתוח ענפים חדשים בתחומים בעלי פוטנציאל עתידי העונים על דרישות השוק. * חיזוק ההתיישבות והמשק המשפחתי – מתן ליווי וכלים מקצועיים למשקים משפחתיים קטנים ובינוניים להתמודדות עם דרישות השוק, גיוון המוצרים ויצירת תוצרת פרימיום ממותגת האופיינית למשקים קטנים.   **פעילות נוספת של עובדי שה"מ**   * קשרי עבודה הדוקים עם מועצות הייצור. * קשרי עבודה הדוקים עם ארגוני המגדלים. * מדריכי שה"מ נדרשים מעת לעת לשרת את מדינת ישראל בביצוע משימות במדינות מתפתחות באמצעות ייעוץ, סקרים והכשרת חקלאים וגופים מקצועיים במסגרת הפעילות של מש"ב וסינדקו בחו"ל. * מדריכי שה"מ מרצים בכנסים מקצועיים המאורגנים ע"י עמותות, ארגונים או אגודות מקצועיות, ומשתתפים גם בסיורים וכנסים מקצועיים בחו"ל להתעדכנות ואיתור חידושים וחדשנות בתחום החקלאי. | |

## הרשות לתכנון ופיתוח החקלאות ההתיישבות והכפר

| **שם היחידה** | **הרשות לתכנון** |
| --- | --- |
| **מנהלת** | ד"ר אינג' רותי פרום אריכא  סך הכול 16 עובדים ועוד 5 סטודנטים ברשות לתכנון. |
| **מספר עובדים:** | 6 עובדים בלשכת מנהלת הרשות לתכנון:   1. ד"ר רותי פרום אריכא – מנהלת הרשות לתכנון. 2. כוכי גבאי – רכזת לשכה בכירה. 3. דנה קוטלר ימהרן – מרכזת מעקב ובקרה. 4. ניבה גרינברג – מנהלת תחום מכרזים והתקשרויות. 5. מרב אורבך – מנהלת תחום בכירה כלכלה אזורית. 6. במכרז – מנהל תחום מידע גאוגרפי. |
| **תיאור תחומי הפעילות של הרשות לתכנון** | תחומי הפעילות   * תכנון ובניה ומקרקעין. * פיתוח ותשתיות במרחב הכפרי. * קרקע חקלאית והתיישבות כפרית. * חוק ההתיישבות החקלאית. * טיפול במפוני גוש קטיף, יישום חוק ההתנתקות. * ניירות עבודה ומסמכי מדיניות בתחום המרחב הכפרי והיישובים החקלאיים. * אנרגיה מתחדשת במרחב הכפרי ובדו שימוש עם חקלאות. * ניהול מידע על יישובים כפריים. * הכנת דוח שנתי על המרחב הכפרי.   פירוט חלקי   * יישום החלטות ממשלה בדבר פיתוח במרחב הכפרי (עוטף עזה, רמת הגולן ועוד). * קידום נושאי פיתוח הכפר מול מוסדות ומשרדי ממשלה ורשות מקרקעי ישראל. * תשתית תכנונית סטטוטורית והערכות ליישום הרפורמה בענף ההטלה. * הכנה ויישום תכנית תמיכות רב שנתית לפיתוח הכפר. * קידום תכנית אסטרטגית "אסטרטגיה וחדשנות במרחב הכפרי". * גיבוש אסטרטגיה לקידום חקלאות מתקדמת. * ייצוג המשרד בוועדות גאוגרפיות לחלוקת הכנסות ולשינויי גבולות.   מינויים רלוונטיים   * ייצוג השר במוסדות התכנון והבניה בדרג הלאומי. * ייצוג השר או מילוי מקום הנציג במועצת מקרקעי ישראל. * יו"ר ועדת הפרוגרמות, ממליצה לשר בהתאם להחלטות מועצת מקרקעי ישראל. * מנהלת המינהלה עפ"י החוק ליישום תכנית ההתנתקות. |
| **תכניות עתידיות - הצעות** | * העשרת והרחבת התכנית הרב שנתית לפיתוח המרחב הכפרי. * שיקום תשתיות ושדרוג מבני ציבור ביישובים כפריים. * תכנית אסטרטגית למרחב הכפרי. * קידום תחום התיירות וסיוע לעסקים קטנים במרחב הכפרי * קידום תכניות אב ומתאר שונות מטעם המשרד בתחומי החקלאות ובמרחב הכפרי. * קידום החלטות ממשלה ותכניות בשת"פ עם משרדי ממשלה נוספים. * העמקת ידע, מחקר ושיתופי הפעולה הבינלאומיים בתחום פיתוח הכפר. |
| **יעדי העבודה**  **לשנת 2023** | * השלמת עבודות לשיקום תשתיות בישובים הכפריים – רמת הגולן מכוח החלטת ממשלה 864. * השלמת פיתוח ותשתיות למתחמי לולי הטלה מחוץ ליישובים. * מימוש החלטת ממ"י בדבר עיבוד יעיל וקידום תקנת פטור ממכרז. * ייצוג המשרד בדיוני המועצה הארצית על תיקון תמ"א 35 ביחס למרחב הכפרי. |
| **נושאים הנמצאים בתהליך** | * נוהלי תמיכה לתכנון ופיתוח במרחב הכפרי, לקידום תיירות כפרית ועסקים קטנים, באמצעות האגף לתכנון ופיתוח הכפר. * השלמת פיתוח והצבת יחידות דיור זמניות לקליטה ביישובי הגולן מכוח החלטת ממשלה 2262 לפיתוח הצפון. * גיבוש מדיניות תכנון ומקרקעין להסדרת התחום האגרו וולטאי בוועדה בינמשרדית מכוח החלטת ממשלה 208. * הסדרה תכנונית של אתרי פסולת וקומפוסט לטיפול בזבל. |
| **נושאים ייחודיים** | * ייצוג השר במוסדות התכנון והבנייה ובמועצת מקרקעי ישראל. * תהליך אסטרטגי "אסטרטגיה וחדשנות במרחב הכפרי" – סיום וכנס חשיפה. * תכנית פיתוח הכפר. * תיירות כפרית וכלכלה כפרית. * פיתוח ותשתיות בישובים הכפריים. * קידום התחום האגרו וולטאי – דו שימוש חקלאות ואנרגיה. * קידום הגדרת החקלאות בטיוטת חוק החקלאות. |
| **החלטות ממשלה רלוונטיות ליחידה** | * החלטה מס' 864 – תכנית לפיתוח וקליטה בגולן * החלטה מס' 2017 – תכנית אסטרטגית רב שנתית לפיתוח שדרות ויישובי עוטף עזה * החלטה מס' 1416 – תכנית לעידוד צמיחה דמוגרפית ופיתוח כלכלי בר קיימא ביישובים באזור הנגב נמזרחי * החלטה מס' 4662 – אילת אילות * החלטה מס' 208 – אנרגיה מתחדשת |

| **שם היחידה** | **הרשות לתכנון – האגף לתכנון** |
| --- | --- |
| **מנהל:** | רענן אמויאל |
| **מספר עובדים:** | 5 עובדים באגף:   1. רענן אמויאל – מנהל אגף בכיר, סגן מנהלת הרשות לתכנון 2. חגית ברנר – מנהלת תחום בכיר תכנון וממונה על חוק ההתיישבות 3. טובית שושן – מנהלת תחום תכנון כולל 4. יוחאי תירוש – מנהל תחום תכנון כולל 5. יוספה סובר – מרכזת בכירה תכנון ובניה |
| **תיאור תחומי הפעילות של האגף** | * ייצוג השר במוסדות התכנון והבניה. * תכנון ובניה - ליווי והנחייה מקצועית את נושאי התכנון והבניה במשרד, מכין חוות דעת לתכניות ולנספחים . * קידום ניירות עבודה ומסמכי מדיניות בתחומים שונים. * ניהול ועדת הפרוגרמות. * ניהול ועדת הקרקעות. * עבודה שוטפת מול רשות מקרקעי ישראל בעניין קרקע חקלאית והתיישבות כפרית. * ריכוז מקצועי של הכנת תכניות סטטוטוריות על ידי המשרד בנוגע לשטחים, מתקנים ומבנים חקלאיים. * מיפוי שטחי חקלאות ודירוג איכותם ככלי עזר לתכנון. |
| **תכניות עתידיות - הצעות** | * קידום תכניות אב ומתאר שונות מטעם המשרד בתחומי החקלאות ובמרחב הכפרי. * קידום תקנת גידור חקלאי. * הכשרת נציגי השר במוסדות התכנון והבניה. * קידום תהליך מחשוב ומעבר לטפסים מקוונים בממשק עם המחוזות. |
| **יעדי העבודה**  **לשנת 2023** | * פיתוח מסמכי עבודה הנגזרים ממסמך מדיניות התכנון לחקלאות ולכפר בישראל. * עדכון נוהל העבודה של ועדת פרוגרמות בהתאמה להחלטת ממ"י בדבר עיבוד יעיל. * פעילות לשם הגדרת השימושים החקלאיים בחקיקה ו/או בתכניות על פי חוק התכנון והבניה. |
| **נושאים הנמצאים בתהליך** | * ליווי מקצועי של הכנת תכנית מתאר ארצית לניקוז והגנה בפני שטפונות. * הגדרות וכללים לקביעת מהו גידור חקלאי. * הכנת מכרז להכנת תכנית שטחי החקלאות במחוז דרום, בתקציב המשרד ומענק קרן שטחים פתוחים. * קידום תכנית מתאר ארצית למתקנים אגרו וולטאיים לשלב מחקר ולשלב המסחרי. * גיבוש תכנית מעקב ובקרה על חקלאות במסגרת מתקנים אגרו וולטאיים. |
| **נושאים ייחודיים** | * תכנון ובניה * תכנית פיתוח הכפר * מבנים חקלאיים * קרקע חקלאית |
| **החלטות ממשלה רלוונטיות ליחידה** | * החלטה מס' 208 |

| **שם היחידה** | **הרשות לתכנון – האגף לפיתוח המרחב הכפרי** |
| --- | --- |
| **מנהל:** | אסף יצחקי  5 עובדים באגף |
| **מספר עובדים:** | 5 עובדים:   1. אסף יצחקי – מנהל אגף בכיר (ובנוסף יו"ר ועדת המכרזים של המשרד) 2. אריאל למדני – מנהל תחום בכיר תמיכות ופרויקטים 3. אהוד אלפרט – מנהל תחום תיירות וכלכלה כפרית 4. במכרז – מנהל תחום קהילה ותעסוקה 5. סיגל מוניטין – מרכזת בכירה ועדות ברשות לתכנון |
| **תיאור תחומי הפעילות** | * פיתוח הכפר - קידום נושאי פיתוח הכפר מול מוסדות ומשרדי ממשלה ורשות מקרקעי ישראל ובכלל זה קידום קולות קוראים. * קידום התיירות ועסקים קטנים במרחב הכפרי. * השלמת הטיפול במפוני תוכנית ההתנתקות, בהתאם לחוק והחלטות הממשלה. |
| **תכניות עתידיות - הצעות** | * העשרת והרחבת התכנית הרב שנתית לפיתוח המרחב הכפרי. * שיקום תשתיות ושדרוג מבני ציבור ביישובים כפריים. * קידום התיירות הכפרית והסיוע לעסקים באמצעות שיתופי פעולה עם מרכז השלטון האזורי, משרד התיירות ומשרד הרווחה. |
| **יעדי העבודה**  **לשנת 2023** | * קידום עבודות לשיקום תשתיות בישובים הכפריים – רמת הגולן מכוח החלטת ממשלה 864. * השלמה של עבודות פיתוח ותשתיות למתחמי לולי הטלה מחוץ ליישובי הצפון. * המשך יישום תכנית פיתוח הכפר, ביצוע התחייבויות ומימושן. * השלמת כלל הפעולות והתיקים בעניין מפוני גוש קטיף. |
| **נושאים הנמצאים בתהליך** | * השלמת שיפוט והתחייבויות פיתוח הכפר לשנת 2022. * ניהול תהליך העבודה לפיתוח מתחמי לולי הטלה בצפון. |
| **נושאים ייחודיים** | * תיירות כפרית ועסקים קטנים במרחב הכפרי * תקציבי פיתוח ועבודה מול רשויות מקומיות, מועצות אזוריות ואשכולות מרחביים. |
| **החלטות ממשלה רלוונטיות ליחידה** | * החלטה מס' 864 – תכנית לפיתוח וקליטה בגולן * החלטה מס' 2017 – תכנית אסטרטגית רב שנתית לפיתוח שדרות ויישובי עוטף עזה |

## לשכת המדענית הראשית

|  |  |
| --- | --- |
| **שם היחידה** | **לשכת המדענית הראשית** |
| **מנהל היחידה:**  **מספר עובדים:** | ד"ר מיכל לוי – המדענית הראשית  13 עובדים כולל המדענית + סטודנט (מתוכננים עוד 2)  (ד"ר מיכל לוי, אגף אקדמיה – 6, אגף חדשנות ויזמות – 2, זכויות מטפחים – 4) |
| **תיאור תחום הפעילות** | פעילות יחידת המדען הראשי מבוססת על ראיה הוליסטית של המו"פ בחקלאות, ובכלל זה עולמות האגריטק והפודטק. מכיוון שכך יחידת המדען הראשי מתפקדת כיחידת ידע המתכללת את נושא זה מהקצה לקצה.  היחידה מונה 3 אגפים: **אגף אקדמיה, אגף חדשנות, יזמות ותעשיה והאגף לזכויות מטפחים**.  **אגף אקדמיה והאגף לחדשנות ויזמות** - המחקר, הפיתוח (מו"פ) והחדשנות החקלאית הינם האמצעים החשובים העומדים לרשות חקלאות ישראל בהתמודדותה באתגרים המשתנים הניצבים בפניה. תוך גישור על פערי ידע, עבודה מולטי-דיסציפלינרית והגברת חדשנות מדעית וטכנולוגית יישומית, תורם המו"פ לייעול החקלאות, למיצוב מדינת ישראל כחדשנית בחקלאות בעולם ובכך מסייע לרווחת הציבור ולכלכלת המדינה, הכול בהתאם ליעדי משרד החקלאות ופיתוח הכפר.  קרן המדען הראשי באגף אקדמיה מממנת מחקרים שתוצאותיהם ישרתו את כלל החקלאים והציבור בארץ ובעולם. בנוסף, מפעילה ויוזמת הקרן מחקרים, שבהם עשויים להשתלב גם גופים מממנים נוספים (לדוגמא: רשות המים, התאחדות חקלאי ישראל, משרד הטכנולוגיה, המדע והחדשנות, המשרד להגנת הסביבה, משרד האנרגיה, הרשות לחדשנות, קק"ל, קרנות דו-לאומיות ורב-לאומיות ועוד). חלק מהמיזמים מבוצעים בשותפות תקציבית של גופים המעוניינים בנושא (לדוגמא: אגודות חקלאיות, ארגוני מגדלים ומועצות שיווק וייצור).  תכנית העבודה מבוססת על אבני היסוד:   1. זיהוי אתגרים (מידע מהחקלאים, שה"מ, תעשיה, שימוש במערכות AI), פערי ידע לשם הוצאת קולות קוראים למחקרים למתן מענה לפערי הידע. 2. עידוד יזמות (ממחקר למוצר), פיתוח טכנולוגיות וקידום האקוסיסטם הישראלי על כל מרכיביו (משקיעים, יזמים, חוקרים, תעשיה מקומית ובינלאומית, גורמי מימשל, חקלאים, NGO’s ועוד) וכן שיתופי פעולה בין כל השותפים. 3. שת"פ עם יחידות המשרד השונות/ משרדי ממשלה/ ממשלות לקידום פיתוח ידע והטמעת טכנולוגיות.   מפעולות היחידה:   1. תכנון אסטרטגי של המחקר והפיתוח (מו"פ) החקלאי הציבורי היישומי לטווח ארוך וקצר. מטרת המו"פ הינה לפעול לסגירת פערי הידע על מנת ליישם את יעדי משרד החקלאות ופיתוח הכפר. 2. ניהול והפעלת קרנות מחקר ייחודיות למשרד, וקרנות המשותפות למשרד ולגופים ציבוריים נוספים שותפות מחקרית בקרנות מחקר בינלאומיות במסגרת הקהילה האירופאית. הסכמי מחקר דו-לאומיים עם מדינות שונות. 3. ריכוז ובקרה של פעילות המו"פ הפריפריאלי (מו"פים אזוריים) המשותף למשרד החקלאות ופיתוח הכפר ולקק"ל. 4. ניהול פתוח מו"פ עסקי חקלאי עם המגזר הפרטי. 5. שת"פ עם משרדי הממשלה וייצוג המשרד בגופים שונים העוסקים בנושאים בעלי נגיעה במו"פ החקלאי: משרד האוצר, הכלכלה, הגנת הסביבה, הבריאות, התשתיות, בנק ישראל, קק"ל, רשות המים, מועצות הייצור והתאחדות חקלאי ישראל, משרד החדשנות, המדע והטכנולוגיה. 6. חיזוק קשרי המו"פ הבינלאומיים הקיימים (למשל עם ארה"ב, גרמניה, איטליה) ופיתוח קשרים חדשים (בילטראליים עם מדינות האחוד האירופי וכן במסגרת תכנית המו"פ האירופית). 7. חיזוק הקשר בין המחקר לחברות האגרו-טכנולוגיה. יזום פרויקטים בעלי אופי עסקי לחיזוק הקשרים עם הסקטור העסקי (בשילוב הרשות לחדשנות). 8. קידום יזמות בתחומי החקלאות. 9. שמירה על מיצוב מדינת ישראל כחדשנית בחקלאות. 10. סיוע לחברות בשלבי ה-Seed ובשלבים נוספים על פי הצורך, תוך יצירת "קהילה" וחיבור בין השחקנים השונים בתחום – יזמים, משקיעים, חברות גדולות וגלובליות, חקלאים, אקדמיה וכו' וזאת על מנת להעצים את היזמויות בתחום.     \* חלק מהפעולות נעשות בשת"פ עם יחידות נוספות ו/או משרדים וגופים שונים מחוץ למשרד החקלאות  **האגף לזכויות מטפחים** - טיפוח זני צמחים של מיני ירקות, מטעים, פרחים, וצמחי נוי הוא אחד הגורמים המרכזיים לפיתוח חקלאות מתקדמת בארץ ובעולם, באמצעות שימוש באמצעים גנטיים ואחרים ניתן להשפיע רבות על הגידולים השונים ע"י הגדלת המגוון של המוצרים, העלאת רמת היבול, שיפור האיכות, עמידות וסבילות למחלות ומזיקים והתאמה לעונות גידול שונות.  קיום מערכת של הגנה על זכויות מטפחים של זני צמחים חדשים שיוצרו בארץ ובעולם, מאפשר לחקלאי ישראל לקיים חקלאות מתקדמת שאיננה קופאת על שמריה, לטובת חקלאי ואזרחי ישראל.  בשנת 1961, נחתמה האמנה הבינלאומית בדבר הגנת זנים חדשים של צמחים. הוראות האמנה מבטאות איזון בין האינטרסים של ייצור חקלאי לטובת הציבור לבין האינטרסים הקנייניים של המטפחים, ויוצרת בסיס לחקיקה אחידה של המדינות שהצטרפו לאמנה והן חברות בארגון הבינלאומי להגנה על זכויות מטפחים (UPOV).  חוק זכות מטפחים של זני צמחים, התשל"ג – 1973, המסדיר את רישומם של זנים חדשים ואת זכויות מטפחיהם, נועד להגן על זכויות מטפחים (קניין רוחני), ישראלים וזרים, בארץ, והוא תואם את הדרישות ממדינת ישראל החתומה על ההאמנה הבינלאומית בהקשר זה.  מטפח של זן חדש, בין מקומי ובין זר, רשאי להגיש בקשה לרישום הזן כזן חדש. רישום הזן כזן חדש מקנה לבעליו זכויות קנייניות בזן לתקופה שבין 20-25 שנה, בהתאם לסוג הגידול.  העיסוק בזכויות מטפחים דורש מערכת מנהלית / מקצועית, מדויקת ואמינה המתעדת את כל שלבי הטיפול בבקשה, מרגע הגשת בקשה לרישום זן, לבדיקתה, להחלטה בעניין כשירותה לרישום, לרישומה, אם נמצאה ראויה לכך ולקיומה לתקופת ההגנה, הכול בהתאם לחוק.  הליך בדיקת הבקשה, פרסומה, בדיקתה ואישורה מוסדר בחוק, המייחד תפקידים למועצה לזכויות מטפחים, לרשם ולבוחן.  בעבר פעלה המועצה לזכויות מטפחים, לכאורה, במסגרת מנהל המחקר החקלאי, אך למעשה לא נתנה דווח על פעילותיה לשום גוף במנהל המחקר החקלאי או במשרד החקלאות ופיתוח הכפר, בעוד את תפקיד הרשם מילא היועץ המשפטי של המשרד.  בשל החשיבות הרבה בהפעלתו התקינה של החוק, המועצה ובעלי התפקידים הקבועים בחוק, ולאור ההשלכות הקשות והנזקים החקלאיים, הכלכליים ואלה העלולים לגרום לפגיעה בהגנה על קניינים רוחניים רלבנטיים, החליטה הנהלת משרד החקלאות ופיתוח הכפר על הקמת יחידה לזכויות מטפחים, הכוללת את כל המרכיבים המאפשרים את ביצועו של חוק זכות מטפחים לטובת המטפחים והחקלאות בישראל.  כיום, היחידה כפופה למדענית הראשית, מתוך תפיסה כי טיפוח זנים דורש מחקר ומקדם את החדשנות החקלאית. |
| **תוכניות עתידיות** | פעילות המו"פ והחדשנות הינה חיונית להצלחת ולקידום חקלאות ישראל בהיבטים רבים: סביבתיים (התמודדות עם שינויי אקלים, יעילות שימוש בתשומות, זיהומי קרקע, בריאות הציבור וכו'), גלובליים (שימור מיצובה של מדינת ישראל כחדשנית בחקלאות וכו'), תחרותיים (הגדלת ייבול, ייצוא וכו'), מקומיים (איכות התוצרת, כמות וכו') ועוד ועוד.  מעט מהתוכניות העתידיות:   1. **הפעלת תוכניות מחקר בנושאים יעודיים (קולות קוראים למוסדות מחקר ואקדמיה)** - מתוך ראיה אסטרטגית עתידית לטיפול בבעיות מרכזיות המשפיעות על אופייה וחוזקה של החקלאות בישראל כגון: התמודדות החקלאות עם שינויי אקלים, פתוח טכנולוגיות הנדסיות וביוטכנולוגיה להקטנת התלות בידיים עובדות, חקלאות מחדשת, ייעול הזנת בעלי חיים לצמצום התלות ביבוא גרעינים למזון, להפחתת פליטות גזי חממה ולהתמודדות במשבר המזון העולמי, פתוח זני ירקות ופירות חדשים איכותיים לשוק המקומי ולייצוא לגידולי Indoor וכן זנים עמידים לאירועי מזג אויר קיצוני, מליחות קרקע, מחלות ועוד. 2. **קידום תחומי "חקלאות העתיד"** – אגריטק ופודטק החל משלב המחקר ועד לשלב המוצר (חקלאות ימית, חקלאות מחדשת, חלבון אלטרנטיבי, זנים לגידולי Indoor, ועוד). 3. **עידוד שיתופי פעולה בין חוקרים ממוסדות מחקר לתעשיה** – קול קורא ייעודי לעבודה משותפת. 4. **תוכנית פוסט-דוקטורנטים יזמים –** מענק לסטודנט שסיים לימודי תואר שלישי ועל מנת להביא את המחקר שלו לפסים תעשייתיים נדרש לעבודה נוספת במעבדה (הוכחת היתכנות, ניסוי שדה וכדומה) 5. **עתודת יזמי האגטק הישראליים** – תוכנית בשיתוף מוסדות מחקר להכשרה הדור הבא של היזמים בתחום. טכנולוגיה וחדשנות, המבוססים על מחקר מדעי משמעותי מהווים מפתח לפיתוח תעשייה חקלאית יעילה יותר, המנצלת תשומות ומשאבים באופן אופטימלי. חיבור המחקר לבעיות הרלוונטיות של השוק וחיזוק ההבנה של העולם העסקי, יגביר את האפשרות שמחקר אקדמי יתפתח לפתרון ממשי המותאם לתעשיה. 6. **מו"פ עסקי** – מענקים לחברות מתחילות לשנה עד שנתיים לקידום תהליכי המו"פ ולביסוס פיתוח המוצר. 7. **תמיכה בקיומה של קהילת חדשנות בחקלאות (יחד עם משרד הכלכלה)** – קידום "קהילה" (GrowingIL) הינו תהליך קריטי בהתפתחות אקוסיסטם מקומי אשר יוצר חיבורים בין כל השחקנים בתחום: אקדמיה, יזמים, חקלאים, משקיעים, חברות גדולות, מימשל. קהילה כזו יוצרת תכנים רלוונטיים לקהלי היעד השונים ומחברת בין כולם ע"י הגדרת צרכים, הכרות מעמיקה עם כולם ואמון. 8. **המשך תמיכה במו"פים האזוריים** – כולל מעקב אחר התוכנית האסטרטגית שיצאה לדרך. 9. **הקמת חוות הדגמה לחברות הישראליות** – פתיחת אפשרות לחברות ישראליות להציג באופן מוחשי את הפיתוחים שלהן במרכז אחד. מיקום כזה ייצור יתרון גדול למשקיעים וחברות זרות אשר מגיעים לארץ ומחפשים טכנולוגיות. מעבר לכך, חקלאי ישראלי יוכל להגיע למרכז ולבחון איזה טכנולוגיות ירצה להטמיע אצלו בשדה. 10. **פרוייקט חקלאות מבוססת data ובינה מלאכותית (AI)** - יצירת בסיס נתוני עתק (BIG DATA) חקלאיים מתקדם על בסיס השטחים החקלאיים והפעילויות החקלאיות בנפת הגולן בשלב ראשון ובהמשך לכל שטח מדינת ישראל. מטרת הקמת בסיס הנתונים הינה חיבור בין טכנולוגיות של בינה מלאכותית, עיבוד תמונה, איסוף דאטה וניתוחו כדי לסייע בהתמודדות מיטבית עם אתגר משבר האקלים, הגברת היעילות בשימוש במשאבי טבע, העלאת הפריון והגדלת הרווחיות של החקלאי וכיו"ב. 11. הפצה, הטמעה ויישום של תוצאות מחקרים שבוצעו באמצעות האגפים השונים ביחידה. 12. הקמת מערך גביית תמלוגי מחקר באגף אקמיה. 13. הסדרה וייצוב קרן המדען בתקציב ידוע וארוך טווח (150 מלש"ח). 14. חיזוק הקשר בין היחידה לזכויות מטפחים והגורמים הרלוונטיים בטיפוח זנים חדשים ושימוש בהם, בארץ ובחו"ל (חברות זרעים, משתלות, מגדלים, מטה הארגון ויחידות מקבילות בעולם). 15. **מו"פ עסקי בשטח (לפני שלב הפיילוט)** – לצורך העמקת החיבור בין החקלאים בשטח לבין התעשיה. מענקים לחברה + חקלאי. המוצר שפותח ע"י החברה הגיע לשלב שהחיבור לשדה נדרש על מנת להביא מוצר מדוייק ורלוונטי. המענק יהיה גם לחברה לטובת תהליכי המו"פ וגם לחקלאי לטובת הקצאת החלקה וכן לחיבור שלו לתהליך. |
| **יעדי העבודה לשנת 2023** | 1. הוצאת קולות קוראים לתוכניות המחקר התלת-שנתיות שיופעלו החל מ-2023 ושיוגשו להערכה בנושאים שונים.  * פיתוח גידולים קיימים וחדשים ומוצרים חקלאיים איכותיים ובטוחים, בעלי יכולות להתמודד עם שינויי האקלים (יובש, מליחות קרקע ועוד). * פתוח אמצעים, תשתיות ותשומות לקיום חקלאות מחדשת. * מתקנים אגרו-וולטאיים - בחינת ההשפעה על החקלאות. * ייעול השימוש במים שפירים, מושבים ושוליים לצרכי החקלאות, השפעתם ארוכת הטווח על הסביבה והצרכן. * התמודדות החקלאות עם שינויי אקלים. * התמודדות עם משבר המזון העולמי המשולב במשבר הפיננסי-כלכלי-חברתי. * פתוח יישומי של הביוטכנולוגיה החקלאית, תוך דגש על השבחת צמחים ובעלי-חיים. * התמקדות המו"פ הפריפריאלי בפתוח אמצעי ייצור מוטי-חקלאות לקידום ההתיישבות בסביבה הכפרית. * פתוח רובוטיקה, מיכון, מערכי בינה מלאכותית ועוד לייעול השימוש באמצעי הייצור וחסכון בתשומות, לקידום חקלאות מקיימת. * ועוד.  1. הפעלת מו"פ עסקי בחקלאות (שת"פ עם רשות החדשנות). 2. המשך השקעה במערכות Big Data לטובת עולמות המחקר, היזמות, התעשיה והחקלאות. 3. גיבוש אסטרטגיה של המחקר ארוך הטווח הדרוש לחקלאות ישראל ודרך הפעלתו. 4. הגברת פיתוח קשרי המו"פ המשותפים הבינלאומיים בנושאים בעלי אינטרס משותף והזנק מדעי וכלכלי. 5. קידום הטמעה ושימוש במערכות בינה מלאכותית ומערכות "טכנולוגיות מפציעות" לייעול קבלת ההחלטות במשרד. 6. בחינת הצורך בשינויים אפשריים בחוק זכויות מטפחים. |

## 

## המרכז לסחר ושיתוף פעולה בינלאומי

| **שם היחידה:** | **המרכז לסחר ושת"פ בינ"ל** |
| --- | --- |
| **מנהל היחידה:**  **מספר עובדים:** | יעקב פולג - סמנכ"ל בכיר ומנהל המרכז לסחר ושיתוף פעולה בינלאומי  18 תקנים במטה היחידה כולל שלושה נספחים חקלאיים.  הנספחים החקלאיים מוצבים בבריסל, במוסקבה וברבאט.  שלושה מכרזים לנספחים נוספים (אבו דאבי איחוד האמירויות, ארה"ב וסין) בשלבים שונים של התקדמות. |
| **תיאור תחום הפעילות** | המרכז לסחר ושת"פ בינ"ל עוסק בחמישה תחומים עיקריים:   1. **קידום שת"פ חקלאיים שנוצרו בעקבות הסכמי אברהם ובכלל זה בפסגת הנגב.** 2. **ניהול וקידום הסחר הבינלאומי של תוצרת חקלאית טרייה ומעובדת ישראלית:**   **ניהול הסכמי הסחר הבילטראליים והמולטילטראליים של מדינת ישראל** בתיאום עם משרד הכלכלה, תוך איזון בין האינטרסים של חקלאות ישראל לצרכן הישראלי, מתבצעת באופן שוטף פעילות לשיפור הנגישות ואפשרויות שיווק התוצרת הישראלית במדינות היעד (מכסים מופחתים, מכסות ייבוא, הסכמים בתחומי הגנת הצומח והווטרינריה) - כל זאת במסגרת הסכמי סחר (שיפור הסכמים קיימים וחתימה על הסכמים חדשים) ומנגנוני שיתוף פעולה בתחום החקלאות עם המדינות השונות כגון:   1. האיחוד האירופי המהווה את יעד היצוא הגדול ביותר של תוצרת חקלאית טרייה ומעובדת. 2. ארה"ב- תהליך עדכון הסכם הסחר עמה טרם הסתיים, 3. האיחוד הכלכלי האירו אסייתי שבו חברות רוסיה, קירגיסטן, ארמניה, בלארוס וקזחסטן, המהווה את יעד יצוא הישראלי השני בהיקפו של תוצרת חקלאית טרייה, שאתו מתקיים מו"מ להסכם סחר חופשי. (המו"מ הופסק בעקבות המלחמה באוקראינה). 4. מדינות נוספות כגון פנמה, מרקוסור (ברזיל, ארגנטינה, אורוגואי ופרגוואי), קנדה, מדינות EFTA (שוויץ, נורבגיה איסלנד וליכטנשטיין), טורקיה, ירדן ולאחרונה איחוד האמירויות, בחריין ועוד. 5. עדכון הסכם סחר חדש מול הממלכה המאוחדת כתוצאה מהברקזיט. 6. מדינות באסיה כגון סין, וייטנאם עמן מתנהלים משאים ומתנים על הסכמי סחר (מו"מ להסכם סחר חופשי עם קוריאה הדרומית הסתיים לאחרונה). 7. ייצוג האינטרסים של חקלאות ישראל במסגרת הסכמי סחר המולטילטרליים וארגון הסחר העולמי-WTO. יש לציין שהסכמים אלו נוגעים להיבטים של סחר בינלאומי (ייצוא וייבוא), תמיכות (לשוק מקומי ולייצוא) בייצור החקלאי והיבטים סניטריים בסחר (הגנת הצומח ווטרינריה). 8. **קידום ומימון היצוא** 9. מעקב אחר התפתחות היצוא השנתי והרב שנתי. 10. הפעלת קרן לקידום הייצוא של תוצרת חקלאית טרייה בהיקף של כ-13 מלש"ח לשנה לשנים 2023-2025 . 11. תמיכה בהתארגנויות ליצוא בהיקף של כ-8 מלש"ח. 12. תמיכה ביצוא לשווקים חדשים בהיקף של 5 מלש"ח 13. שת"פ עם מכון היצוא ומועצת הצמחים מעת לעת. 14. טיפול בבעיות אד-הוק. 15. ביצוע תשלומים בגין תמריצי יצוא. 16. **ניהול מערך הייבוא של תוצרת חקלאית** 17. שמירה על רמות מכסים לצורך הגנה על היצור המקומי תוך בחינה מתמדת של האיזון בין המחירים לצרכן-יצרן במסגרת הסכמי הסחר המולטילטרליים -WTO (מכסים כבולים) והבילטרליים (הטבות מכסיות דו צדדיות 18. מתן מענה למחסור נקודתי על ידי יבוא במכסות וולונטריות. 19. מתן רישיונות יבוא. 20. ניהול מכסות ייבוא במכס מופחת במסגרת הסכמי הסחר שנמנו לעיל. 21. **ניהול מערך קשרי החוץ של משרד החקלאות**      1. טיפוח והידוק הקשרים עם מדינות העולם בתחום שת"פ חקלאי, באמצעות משרדי הממשלה הרלבנטיים במדינות אלה, מוסדות ציבור, ארגונים בינ"ל, קרנות ומוסדות מחקר חקלאיים בחו"ל.     2. עידוד וארגון סיורים, כינוסים, סימפוזיונים תערוכות וקבוצות עבודה בינלאומיות בתחומי החקלאות השונים.     3. טיפול ביקור של שרי חקלאות זרים ומשלחותיהם - אורחי השר, המנכ"ל והמשרד וכן משלחות אח"מים בחקלאות על פי צרכי ודרישת הנהלת המשרד, בשיתוף עם משרדי החוץ, הכלכלה, מכון היצוא ומסגרות נוספות על פי הצורך.     4. הכנה וליווי של משלחות שר החקלאות ופיתוח הכפר והמנכ"ל לביקורי עבודה בחו"ל עפ"י הנדרש.     5. ייצוג המשרד בארגון הבינ"ל לשיתוף פעולה כלכלי ופיתוח, ה- OECD, וועדותיו וקבוצות העבודה הרלוונטיות, לרבות דיווחים בתחום החקלאי.     6. שיתוף פעולה עם ארגון החקלאות והמזון של האו"םFAO וייצוג המשרד בו, לרבות תיאום השתתפות יחידות המשרד בוועדות מקצועיות מרכזיות, ועידות בינלאומיות ואזוריות, קבוצות עבודה ועוד,.     7. טיפוח קשרים בתחום החקלאות עם הסגל הדיפלומטי בישראל ועם שגרירויות ישראל ברחבי העולם לרבות הנספחים החקלאיים ברוסיה, בריסל, מרוקו, וכן נספחים כלכליים ומסחריים ברחבי העולם.     8. קשר עם משרדי הממשלה השונים (משרד החוץ, משרד הכלכלה, למ"ס, משרד האוצר, המשרד להגנת הסביבה), מוסדות ציבור וארגונים (בנק ישראל, קק"ל, מועצות שיווק ויצור, איגוד לשכות המסחר).     9. תיאום הפעילות והחברות של יחידות המשרד וגופים ישראליים בארגונים חקלאיים ים-תיכוניים, אירופיים ובינלאומיים (ארגון גפן ויין, ארגון שמן הזית, ארגון הווטרינריה הבינלאומי, ארגוני הגנת הצומח, ארגון הדייג הים תיכוני, הפדרציה הבינ"ל לחלב ומוצריו.     10. סדנאות, סמינרים וקבוצות עבודה דו-לאומיות ובינלאומיות בתחומי החקלאות השונים.     11. הסכמים ואמנות בינלאומיות לשיתוף פעולה בחקלאות ופיתוח הכפר, מחקר חקלאי, הגנת הצומח ווטרינריה בין ישראל למדינות אחרות, בשיתוף עם היחידות המקצועיות הרלבנטיות במשרד וביניהן הלשכה המשפטית, מחלקת אמנות - אגף משפט במשרד החוץ, ומשרד המשפטים. |
| **תכניות עתידיות**  **2023** | 1. פתיחה מחדש של הנספחות החקלאית בסין וארה"ב. 2. קרן השקעות משותפת עם הבנק לפיתוח אמל"ט (IDB) ועם הבנק העולמי. 3. הרחבת מגוון ההסכמים ושיתופי הפעולה עם מדינות נוספות, כולל קידום האינטרסים הישראליים במסגרת הסכמי סחר ופורומים בינלאומיים. 4. המשך וסיכום המו"מ עם ארה"ב לקראת עדכון הסכם הסחר. 5. המשך פעילות אקטיבית במסגרת ארגון הסחר העולמי ה-WTO תוך התייחסות לחריגות ישראל בתמיכות הכוללות, ומציאת פתרון מערכתי לסוגיה. 6. שיפור תנאי הסחר של ישראל בשווקי חו"ל. 7. עידוד היצוא החקלאי באמצעות פיתוח שווקים חדשים. 8. סיום הצבה של מערך הנספחויות החקלאיות של ישראל. 9. קידום הסכמי אזור סחר חופשי – ארה"ב, סין, האיחוד הכלכלי האירו אסייתי, וייטנאם, והסכם הברקזיט עם הממלכה המאוחדת. 10. פיתוח כלים לסיוע לחקלאים ויצואנים לקידום היצוא. 11. שדרוג מודל התמיכה בהתארגנות חקלאים לייצוא. 12. גיבוש המלצה לתוכנית ביקורים לשר בחו"ל. 13. גיבוש תוכנית עבודה מסודרת לביקורי משלחות בארץ. 14. הפחתת נטל הרגולציה ביצוא. 15. ריכוז ממשק העבודה מול ארגון ה- OECD. 16. ייצוג משרד החקלאות בדיונים על הסכמי הסחר המולטילטרלי-WTO ובדיווחים של ישראל לארגון. |

## השקעות ומימון - מינהלת ההשקעות בחקלאות

|  |  |
| --- | --- |
| **שם היחידה** | **מנהלת ההשקעות** |
| **מנהל היחידה:**  **מספר עובדים:** | צביקה כהן- סמנכ"ל בכיר להשקעות ומימון  11 עובדים במטה המנהלה  16 מהנדסים יועצים חיצוניים |
| **תאור תחום הפעילות** | מנהלת ההשקעות הינה גוף סטטוטורי הפועל עפ"י חוק לעידוד השקעות הון בחקלאות. מנהלת ההשקעות מאשרת סיוע באמצעות מתן מענקים והטבות במס להשקעות המאושרות עפ"י עקרונות התכנון שנקבעים בכל שנה ע"י הנהלת המשרד.  תחומי הפעילות העיקריים:   1. **תוכנית הפיתוח השנתית** - תוכנית הפיתוח נגזרת ממדיניות הנהלת המשרד על פי החוק לעידוד השקעות הון בחקלאות וע"פ מדיניות הממשלה לעידוד פעילויות אחרות באמצעות תקציבים מנהליים. הפרויקטים והפעילויות הנתמכות על ידי המשרד בתוכנית הפיתוח מבוססים על המלצות מדריכים, מנהלי מחוזות משרד החקלאות, נציגי חקלאים  ותיאום עם מוסדות ממשלה אחרים הממליצים מדי שנה על נושאי תוכנית הפיתוח המתאימים ליעדי משרד החקלאות. בפועל התוכנית היא הבסיס לכלל הנהלים המפורסמים ע"י מנהלת ההשקעות. 2. **תכניות ייעודיות למגזר המיעוטים** - במסגרת תוכנית זו מקצה, המשרד באמצעות מנהלת ההשקעות תקציב ייעודי למגזר המיעוטים להשקעות במספר פעילויות המיועדות למגזר בלבד ובאחוזי מענק מוגדלים (בין 60% ל- 80-% מענק על פי מצב סוציו אקונומי ). בשנים האחרונות התמקדה ההשקעה בפעילויות הבאות: שיפור ושדרוג דרכים חקלאיות, הוצאת דירים ממרכזי הישובים ושיקום צנרת המים. החל משנת 2022 התקציבים המיועדים לתוכניות למיעוטים מוקצים דרך החלטות ממשלה. 3. **הסכמי המים** - הסכמי המים (הסכם מקורות והסכם של מפיקים פרטיים) קובע כי כל התייקרות במחיר המים השפירים לחקלאות מוכפל במכסת המים, תשמש כתקציב לסיוע בהשקעות בחקלאות. בראשיתו נועד התקציב לשיקום תשתיות המים ביישובים, ואולם כבר בסוף שנת 2012 החל תהליך של אישור השקעות חקלאיות נוספות, מעבר לשיקום צנרת. שנת 2023 הינה השנה האחרונה לשני ההסכמי המים הקיימים. 4. **תוכנית האצה**   - הכלי המרכזי של משרד החקלאות ומנהלת ההשקעות לפיתוח והחדרת טכנולוגיות חדשות. חדשנות זו, היא לרוב הבסיס לפיתוח חקלאות ישראל הן ברמת הזנים החדשים, כלי מיכון יעילים יותר וטכנולוגיות גידול חדשניות. חלק לא מבוטל מהפרויקטים שמאושרים על ידי הקרן מוצאים לרוב ביטוי בכלי הסיוע הרגילים של המנהלת. החל משנת 2021 הורחב הנוהל לרכישה של מיכון חדשני ע"י מספר חקלאים (בעבר אושר כלי אחד בלבד) ובמסגרת זו נכנסו גם שיטות גידול חדשניות כמו קיר פירותי במטעים כרם יין שמוט ומטע מוכוון בוצרת בזיתי שמן. הערכה תקציבית כ-40 מלש"ח. 5. **פיתוח וחיזוק הפריפריה החקלאית** -  השנה הראשונה להפעלת התוכנית הייתה שנת 2012 שבמהלכה חולקו כ-8 מיליון ₪ להכשרות קרקע וציפוי חול לנחלות חדשות בפריפריה, כ-4 מיליון ₪ תמיכה בגורמי יצור לנקלטים חדשים ו-2 מיליון ₪ תמיכה במגזר המיעוטים, עד שנת 2017 כולל הופעלה התוכנית של הכשרות קרקע התוכנית הינה אחת מהחשובות ביותר ליצירת דור צעיר בחקלאות ויש לטעמי להמשיכה בשנים הבאות. 6. **מתן מענקים לטכנולוגיות חדשות ומיכון חוסך כח אדם–** החל משנת 2018 ועד סוף 2019 הוקצה תקציב של 45 מיליון ₪ שמטרתו לתמוך בחקלאים שרוכשים ציוד וטכנולוגיות חדשות וחוסכות כח אדם, בפועל נראה כי המשק החקלאי צמא מאד לתמיכה מסוג זה וגם בשנים הבאות הוקצה תקציב של 30 מלש"ח מדי שנה. 7. **מתן מענקים לחקלאים חדשים וחקלאים חוזרים לחקלאות –** החל משנת 2018 ועד סוף 2019 הוקצה תקציב של 45 מיליון ₪ שמטרתו לתמוך בדור החדש של החקלאים באמצעות מענקים להקמת תשתיות חקלאיות כגון חממות מטעים מיכון ועוד. בפועל נראה כי המשק החקלאי צמא מאד לתמיכה מסוג זה. והתוכנית המשיכה גם בשנים 2021 ו- 2022 . 8. **מתן מענקים להשקעות הון למגדלי הפרחים –** החל משנת 2018 ועד סוף 2019 הוקצה תקציב של 10 מיליון ₪ שמטרתו לתמוך במגדלי הפרחים באמצעות גיוון המשק שלהם, וזאת על סמך עבודה מקצועית שבוצעה במשרד והראתה שמשק הפרחים חייב תמיכה ייעודית על מנת שלא לקרוס . בפועל נראה כי משקי הפרחים צמאים מאד לתמיכה מסוג זה ויש לפעול על מנת להמשיך את התוכנית גם בשנים הבאות. לנושא זה מספיק תקציב של 5 מלש"ח לשנה. 9. **נוהל פסולות -** בעיית הפסולות החקלאיות של ישראל הינה אקוטית, עם השנים נמצאו לא מעט פתרונות טכנולוגיים, שאותם מעוניינים לתקצב בנוהל זה, יש עדין לא מעט בעיות שאין להם פתרונות "בית ספר" ויש להמשיך לעבוד במקביל על מציאת פתרונות טובים יותר והמשך תמיכה בחקלאים בפתרונות הקיימים. נוהל פסולות הינה חלק מתכנית כוללת שתוקצה ב-40 מליון ₪. |
| **יעדי העבודה לשנת 2023** | * **תוכנית הפיתוח -** הקצאת תקציב ייעודי לתוכנית פיתוח לכלל חקלאות ישראל – ויישומו עוד במהלך שנת 2023 * **תיקון חוק עידוד השקעות הון בחקלאות** - המשך העבודה הפרלמנטרית על תיקון חוק עידוד השקעות הון בחקלאות. החוק נעצר לאחר פירוק הכנסת. תיקון החוק עבר קריאה ראשונה והתחלת הקראה בוועדת הכספים. * **תוכנית לפיתוח וחיזוק הפריפריה** - המשך יישום הסיוע לפריפריה, באמצעות הכשרות קרקע. * **המשך התוכניות קיימות וחדשנות-** תוכנית האצה , מגדלים חדשים , ענף הפרחים , תקצוב חידוש תשתיות למלפפונים ועגבניות, מיכון חקלאי חדש , תקציב מיעוטים. * **הסכמי המים** - יישום תמיכות באמצעות הסכמי המים. * **רפורמה סביבתית במדגה** – המשך יישום הרפורמה שהחלה ב – 2017- נדרש מעקב השלמה . * **פסולת חקלאית** – המשך יישום הרפורמה של חקלאות סביבתית – בשנת 2022 התקציב הורחב גם לבעלי חיים אך טרם גובשו הכללים המתאימים.   **נושאים חדשים ל 2023**:   * **קרן לעיבוד תוצרת חקלאית –** תוכנית להרחבת מקורות הפרנסה של המגדלים ע"י אפשרות לעיבוד התוצרת החקלאית המיוצרת במשקו של החקלאי בתוך המשק . * **תוכנית לעידוד משקי התבלינים** – המעבר לגידול ורטיקלי בתנאים סניטרים מחייב את משקי התבלינים להתאים את עצמם לכללים החדשים. * **התאמת שינויי האקלים** – התאמת המשקים החקלאים לשינויי האקלים והצורך בהטחה של בטחון מזון לנוכח השינויים החלים בעולם. |

## השקעות ומימון - נזקי טבע בחקלאות

|  |  |
| --- | --- |
| **נזקי טבע ומערכת תמיכות מרכזית בחקלאות**- **מנהלת ההשקעות בחקלאות** | |
| **מנהל היחידה:**  **מספר עובדים:** | צביקה כהן  2 (מתוך 11 עובדים) |
| **תאור תחום הפעילות** | יחידת הביטוח החקלאי של משרד החקלאות   * ייצוג המשרד מול חברות הביטוח. * בדיקת פוליסות הביטוח המוצעות לחקלאים, ניתוח טיב הכיסויים הביטוחים, מול דמי הביטוח המוצעים. בדיקת מסלולי הביטוח השונים לענפי החקלאות השונים, ובדיקת שיעור ההשתתפות החקלאים בביטוח, על מנת לוודא שקיימת השתתפות מרבית בכלל ענפי החקלאות. * אירועי טבע חריגים בחקלאות, במסגרת חוק פיצוי נפגעי אסון טבע (פיצוי בשל נזקים לתשתיות חקלאות) , התשמ"ט – 1989:  1. הגדרת נהלים לטיפול באירוע טבע חריג מוכרז. 2. הנחיית מחוזות המשרד בכל הנוגע לטיפול בפניות החקלאים בנוגע לאירועי טבע חריגים. 3. ריכוז וטיפול בפניות החקלאים הנוגעות לאירוע החריג. 4. טיפול בהכרזה מול הגורמים המקצועיים במשרדים השונים ומול משרד האוצר בהיבט של ההיקף הכספי  * הכשרת מעריכי נזקים במשרד החקלאות, לאומדן נזקים בתשתיות חקלאיות, במקרה של הכרזה על אסון טבע. |
|  | * ניהול שוטף של פוליסות הביטוח הרגילות של נזקי טבע וביטוח רב סיכוני * ניהול שוטף של פוליסות הביטוח הייעודיות כגון : ברוצלה ברפת החלב, סלמונלה וניו קאסל בלול, ביטוח הכנסה בחיטה. * ניהול המסלול החדש שהושק להלוואות בערבות מדינה לחקלאים. |
| **תוכניות ל-2023** | * **ביטוח רב סיכוני** - הגדלת הכיסויים בביטוח רב סיכוני . * **ביטוח הכנסה** - הגדלת הכיסויים בביטוח הכנסה בחיטה**.** * **ביטוח פרחים** – יישום המודל המיוחד לביטוח חובה בענף הפרחים למשל מספר שנים. * **יישום הפיילוט לביטוח הכנסה בענף הפלפל**. |
| **שונות** | * **ניהול משק החיטה בישראל** – הפעלת מנגנון הלינקג' הפעלת מלאי חירום חיטה למאכל, הפעלת מלאי חירום חיטה למספוא. * **מערכת תמיכות מרכזית** – ניהול ובקרת הפרויקט של הקמת מערכת תמיכות מרכזית של משרד החקלאות |

## אגף שימור קרקע וניקוז

|  |  |
| --- | --- |
| **שם היחידה** | **אגף לשימור קרקע וניקוז** |
| **מנהל היחידה:**  **מספר עובדים:** | ד"ר דוד אסף - סמנכ"ל בכיר לתשתיות, תכנון וניהול משאבי סביבה  –34 במטה + 13 בתאי שימור קרקע במחוזות הכפופים מקצועית לאגף |
| **תיאור תחום הפעילות** | האגף אמון על מגוון תחומי פעילות וביניהם: ניהול סיכוני שיטפונות, שימור קרקע וחקלאות מחדשת, אגרו-מטאורולוגיה וסקרי קרקע.   1. ניהול סיכוני שיטפונות: משרד החקלאות ופיתוח הכפר אמון, באופן היסטורי, על סוגיית ניהול סיכוני השיטפונות בישראל מכח חוק הניקוז.   האגף לשימור קרקע וניקוז הנו הזרוע הניהולית והביצועית של השר  למימוש אחריות זו.  הטיפול בסוגיית סיכוני השיטפונות נעשה ב-360 מעלות:   1. האגף מגבש אסטרטגיה, מדינות וכלים ליישום והטמעה של אותה המדיניות בקרב רשויות ניקוז ובעלי עניין אחרים. 2. האגף משמש כיחידת המטה והרגולטור של 11 רשויות הניקוז בישראל. במסגרת זו פועל האגף לאישור תכניות מפעלי ניקוז, תיקצובן וביצוען, ניהול מועצת הניקוז, ואישור תקציב, דו"חות כספיים ותוכניות עבודה ברשויות הניקוז. 3. האגף הנו אינסטנציה תכנונית לפי חוק הניקוז – השר מאשר תוכניות סטטוטוריות שמטרתן לנהל סיכוני שיטפונות. 4. האגף מנהל תהליך תכנון ארצי ושותף לתהליכי תכנון מקומיים האמונים על הגנה ועל הפיתוח העירוני מפני נזקי שיטפונות ועל התפקוד ההידרולוגי והאקולוגי של נחלים ופשטי הצפה. 5. האגף מנהל תהליכי הקצאת משאבים לתכנון וביצוע פרויקטים המנהלים סיכוני שיטפונות. 6. האגף אמון על גיבוש והטמעה של שיטות עבודה מתקדמות בקרב רשויות הניקוז. 7. האגף מקדם תהליכי עבודה מרובי בעלי עניין, ביניהם משרד רה"מ (צוות המנכ"לים), מינהל התכנון, רמ"י, משב"ש, הגנ"ס ועוד. 8. האגף מקדם מחקר יישומי בתחום ניהול הנגר וצמצום שטפונות באמצעות יחידת מו"פ פנים אגפית (התחנה לחקר הסחף – תחל"ס). 9. שימור קרקע וחקלאות מחדשת - בנוסף לסוגיית ניהול סיכוני שטפונות, האגף אמון על סוגיית בטחון מזון באמצעות שמירה ושימור הקרקע החקלאית מפני נזקי סחיפה, המלחה, שימור פוריות הקרקע, שמירה על איכות הסביבה החקלאית ואבדן כושר הייצור שלה עקב ממשק חקלאי אינטנסיבי. למימוש אחריות זו האגף: 10. מגבש מדיניות שימור קרקע – יעדים, מדדי הצלחה ואימוץ שיטות בינ"ל. 11. האגף מספק שרותי מחקר ופיתוח, הדרכה, שיפוט תכניות וייעוץ מקצועי ומפעיל את מדיניותו המקצועית באמצעות תאי שימור קרקע במחוזות המשרד. 12. מיישם מדיניות שימור קרקע באמצעות ניהול השקעות בתכנון וביצוע פרויקטים המונעים נזקים לקרקע ובאמצעות השקעה בשינוי תהליכי ממשק חקלאי. 13. מעלה מודעות בקרב חקלאים באמצעות ימי עיון, סדנאות, סיורים ושיח אישי. 14. אגרו-מטאורולוגיה וסקרי קרקע - האגף מנהל מערכי ושכבות מידע, ומספק שירותים לכל החקלאים ולקוחות אחרים בכל הקשור לתחזית חקלאית – משקעים, קרה, יובש וכיוב', ובכל הקשור למידע על הקרקע והתאמתה לגידול מסוים ע"י מיפוי וסקרי קרקע נקודתיים, אזוריים וארציים. האגף מממש את תפקידו באמצעות מוקד חיזוי מטאורולוגי, סקרים טופואקלימיים, הנגשת המידע באמצעים דיגיטליים ואפליקציות מרובות משתמשים ומוביל מחקר להערכות גידולים חקלאים לאור שינויי האקלים.   פעילות האגף:   * **צוות אסטרטגיה ומדיניות** – הצוות מגבש את המדיניות הישראלית העדכנית בסטנדרט בינ"ל בכל הנוגע לסיכוני שיטפונות. הצוות גיבש ומטמיע את עקרונות הגישה האגנית בקרב רשויות הניקוז ובעלי עניין (מינהל התכנון, רמ"י וכיוב'), גיבש ומטמיע את המתודה העדכנית לפעולה מקצועית של רשויות הניקוז, גיבש ומטמיע את תהליך השינוי הארגוני והאסטרטגי של רשויות הניקוז. בנוסף, הצוות מלווה את רשויות הניקוז בהכנת תוכניות ניהול סיכונים למניעת נזקי שיטפונות על בסיס הדירקטיבה האירופאית עבור כל רשות ניקוז. התוכנית נמצאת בשלבי יישום ראשוניים וצפויה לתת מענה לרשויות ניקוז בסיוע בקביעת תקציב ותוכניות עבודה, ותאפשר הבנת היקף הצרכים הרב שנתי.   כמו כן, במסגרת ניהול אגני פועל האגף בשיתוף פעולה עם גורמי ממשל וסביבה רבים, כדי להטמיע גישות מתקדמות, מרובות תועלות לקידום ערכי החקלאות שימור משאבי קרקע ומים, שיקום נחלים וצמצום נזקי שיטפונות. במסגרת זו גובשה תורה לניהול אגני אינטגרטיבי של אגני ההיקוות בישראל כאשר היישום שלה בפעול יחל ב2023.   * **צוות הטמעה הנדסה וביצוע-** הצוות אחראי על התהליך הסטטוטורי של הכנת תכניות למפעלי ניקוז, מרכז את וועדת השיפוט ההנדסית ואת ועדת ההתנגדויות של כל תכניות מפעלי הניקוז. עובד מול רשויות הניקוז והועדות המחוזיות לקידום תכניות למפעלי ניקוז.   האגףמקיים רגולציה על רשויות הניקוז הכולל: ייצוג במליאות רשויות הניקוז, קידום הכנת תכניות עבודה ותקציב. מגבש הנחיות מקצועיות לרשויות הניקוז ולבעלי עניין אחרים בתחום (נת"י, רשויות מקומיות, קק"ל ועוד). מגבש הנחיות, ונספחים סטטוטוריים לתוכניות פיתוח עבור נציגי המשרד במוסדות התכנון, ומשרדי ממשלה כגון רמ"י ומנהל התכנון. כמו כן מלווה הצוות תוכניות ארציות לניהול נגר (תמ"א 47נ, תמ"א 75ננ, תת"ל 122.  הצוות שותף עם רשות המים בוועדת המאגרים וקביעת מדיניות עם השרות ההידרולוגי.   * **צוות שימור משאבי קרקע וסביבה חקלאית -** גיבוש ויישום מדיניות משרד החקלאות בנושא שימור קרקע ומים, כתשתית יסוד לחקלאות בת קיימא. הכנת הנחיות מקצועיות לתכנון פיזי של חלקות חקלאיות וגידולים. תמיכה בחקלאות משמרת קרקע ובחקלאים בייעוץ, שיפוט מקצועי ומתן מענקים. קידום טכנולוגיות חדשות ומערכי עיבודים משמרי קרקע ונגר, והטמעת פעולות אלה בראייה אגנית. ייצוב וליווי פעולות כחלק משמירה על סביבה חקלאית. * **צוות סקר קרקע, מיפוי, ייעוד קרקע וחישה מרחוק -** היחידה היא הגוף המקצועי היחיד העוסק בפדולוגיה של הקרקע, ויוצר תשתית של נתוני קרקע בהיבט גיאוגרפי-מרחבי. המפות המיוצרות ביחידה הן הבסיס לקבלת החלטות לייעודי קרקע ולשימוש חקלאי. איסוף ויצירת המידע מתבסס גם על שיטות של חישה מרחוק, הכוללת פענוח תצלומי אוויר והדמיות לווין, ניתוח פיזיולוגי וליתולוגי. היחידה עורכת סקרים ייעודיים לפי צרכי האגף, המחוזות והחקלאים, לצורך אישורי גידולים ונטיעות. * **צוות אגרו מטאורולוגיה** – הצוות עוסק במדידות והכנת נתוני יסוד אקלימיים לצרכי תכנון חקלאי, כלכלי והנדסי והקים ומתחזק מעל 80 תחנות מטאורולוגיות ברחבי הארץ; בדיקת תנאי אקלים מקומיים והתאמת הגידולים אליהם. מתן ייעוץ טופו-אקלימי לאיתור שטחים בעלי פוטנציאל לקרה; הפעלת שרותי חיזוי, בשיתוף מרכז החיזוי בשרות המטאורולוגי, לאזורים חקלאיים; מספק מידע אגרו מטאורולוגי שוטף, וחיזוי מפורט לחקלאים בפני תופעות טבע חריגות. * **יחידת מחקר ופיתוח (תחנה לחקר הסחף) –** היחידה עוסקת במחקר יישומי, בפיתוח והדרכה בתחומי שימור קרקע ומניעת סחף ודלדול קרקעות. מבצעת שיתופי פעולה עם מכוני מחקר וגורמים אקדמאיים בארץ ובחו"ל. התחנה עוסקת גם בניטור ספיקות גשם ונגר, ניתוח עצמות גשם, יחסי גשם-נגר על קרקעי, זרימות מים בנחלים, ניקוז תת-קרקעי ופיתוח מודלים לספיקות מים בנחלים. התחנה עוסקת גם בהיבטים של איכות סביבה, פיתוח תפיסות חקלאות חדשניות כגון חקלאות מחדשת, המלחת קרקעות, איטום מאגרים, שימור מדרונות, ייצוב קרקע באמצעים מכניים, כימיים וצמחיים.   מכון וולקני בשיתוף האגף מובילים פרויקט ייחודי ארצי – משק מודל במרכז החקלאי בנווה יער. במסגרת זו החוקרים פועלים בשיתוף צוותים רבים לבחינת ממשקים חקלאיים, יצירת מרחבי נחל ועוד, וזאת בהתאם לחזון של קיום חקלאות מקיימת. |
| **יעדי העבודה לשנת 2023** | * הטמעת התורה לניהול סיכוני שיטפונות ברשויות הניקוז; * הכנת תמ"א 1 \7 – העוסקת הגנה בפני שיטפונות בשיתוף מנהל תכנון; * התנעת 13 מגה פרויקטי ניקוז נבחרים שקיים בהם חסם פיתוח לדיור מתחום ניהול הנגר, זאת מכח הסכם חומש משותף עם רמ"י על סך 1.2 מיליארד ₪ (400 מלש"ח חקלאות/אוצר – 800 מלש"ח רמ"י). * קידום הליך הניהול האגני האינטגרטיבי-יציאה לשלב 2: משימות והטמעה * החדרה והטמעה של ממשקי עיבודים משמרי מים וקרקע, יצירת בסיס נתונים עדכני והגדלת היקף השטחים המעובדים בממשק זה; * קידום תכנון משמר נגר באזורים העירוניים יחד עם מנהל התכנון במשרד הפנים; * ליווי מנהל התכנון בתוכניות ארציות בקביעת אמצעי ניהול הנגר ואופי אישורן; * אפיון והקמת מערכת לניהול מידע בתחומי הניקוז והקרקע, תכנון ופרסום מפעלי ניקוז וסקרי קרקע; * קידום שיתוף פעולה עם שה"מ ומינהל המחקר בתחומי שימור קרקע, ובתוך כך המשך קידום ופיתוח פרוייקט משק מודל; * שותפות בצוות עם שה"מ והחטיבה לאסטרטגיה להטמעת מדיניות של חקלאות סביבתית; * ביצוע מחקרים יישומיים חדשנים בתחומי חקלאות מחדשת, פתרונות מבוססי טבע לנחלים, בריאות קרקע, מליחות קרקע, שיטות חדשניות לניהול נגר ומניעת סחיפת קרקע ועוד; |
| **נושאים הנמצאים בתהליך** | * נוהל תמיכות ביצוע ותכנון מפעלי ניקוז ארציים - תקציב 108 מלש"ח בשנת 2022 בשיתוף עם הגנ"ס; * נוהל תמיכות בפעולות שימור קרקע - תקציב 21 מלש"ח בשנת 2022; * עדכון נהלים ותקנות לפי התיקון לחוק הניקוז אשר עבר ב2022 יחד עם הלשכה המשפטית (הקמת מועצת ניקוז חדשה); * אפיון מדדים נוספים לבחינת מצוינות תפעולית ברשויות הניקוז בשיתוף הממונה על השכר באוצר; |
| **נושאים ייחודיים** | * הטמעת מתודה להכנת תוכנית ניהול סיכונים בתחום הניקוז; * הובלת סקר סיכונים המושפע משינוי אקלים עבור ביטחון מזון – בחינת התאמת גידולים חקלאים מקומיים ויבוא מזון; * הובלת תוכנית מתאר ארצית לניהול סיכוני שיטפונות – תמ"א 1/7; * מציאת פתרון להעדר ביטוח לרשויות ניקוז בשותפות עם הממונה על הביטוח והחשב הכללי; * הקמת מערכת ממוחשבת להגשת דוחות כספיים של רשויות הניקוז; |

## אגף יער ואילנות

|  |  |
| --- | --- |
| **שם היחידה** | **אגף יער ואילנות** |
| **מנהל היחידה:**  **מספר עובדים:** | ד"ר ארז ברקאי  מספר עובדים – 16 |
| **תאור תחום הפעילות** | אגף יער ואילנות (פקיד היערות) במשרד החקלאות ופיתוח הכפר, כפוף לסמנכ"ל בכיר לניהול משאבי סביבה, ד"ר דוד אסף.  האגף משמש כזרוע הביצוע של שר החקלאות בכל הנוגע לפקודת היערות, חוק הגנים הבוטנים והחוק למניעת שריפות בשדות. במסגרת זו מגבש האגף מדיניות בהתאם להנחיות השר ומיישמה אל מול פקידי היערות האזוריים של משרד החקלאות, קק"ל, רט"ג והערים הגדולות ושאר הגורמים המקצועיים המעורבים. תחומי העיסוק העיקריים של האגף הן רגולציה על פעילות הייערנית של קק"ל ביערות וניהול מערך פקידי היערות האזוריים (40 פקידים) הנותנים שירותים לכל תושבי ישראל בכל הקשור לרישיונות לכריתת עצים מוגנים.   1. תחום היער 2. אישור תכנית העבודה השנתית של קק"ל: בהתאם לאמנה בין המדינה לקק"ל, לנוהל העבודה והנחיות היועץ המשפטי לממשלה משנת 2000, מגישה קק"ל מידי שנה את תכנית העבודה השנתית לפעילות ביערות לאישור פקיד היערות הממשלתי. התכנית עוברת בדיקה מקצועית המלווה בביקורות בשטח במהלך השנה ומטרתה להוות רגולציה ממשלתית ופיקוח על הפעילות היערנית של קק"ל ביערות. 3. אחריות על שמורות היער: בישראל כ 1,000,000 דונם מוכרזים כשמורות יער מתוך כמיליון ומאה אלף דונם יערות נטועים. ההכרזה על שמורת יער מקבילה במובן מסוים להכרזה על שמורות טבע, ומשמעותה שאזור שהוכרז על ידי שר החקלאות כשמור ליער וכי לא ניתן לשנות את יעוד השטחים ולפתחם ללא אישור השר. פקיד היערות עומד בראש הועדה לשמורות יער והוא הממליץ לשר, לאחר דיון הועדה, על הכרזה של שמורת יער חדשה, או גריעה של שטח משמורות יער קיימות עקב צורך בשינוי יעוד. מטרת הועדה היא לייעץ, בשיתוף הגורמים המקצועיים מחוץ למשרד החקלאות, לשר החקלאות בנוגע למדיניות הייעור והדרכים ליישומה. אחת ממטרות העל של פקיד היערות היא אכרזה של יערות קק"ל שאינם מוכרזים כיום כשמורות יער ובכך לעגן את תכניות הייעור של קק"ל במסגרת חוקית חזקה וסטטוטורית.   אחריות על כל הפעילות בתוך יערות קק"ל ובין היתר פיקוח על מתן רישיונות לביצוע כריתת עצים ביער וכל פעולה הכרוכה במתן היתר (העתקת עצים, הוצאת תוצרת יער, חפירה, הצבת מתקנים וכד').   1. אישור תכנית העבודה של רט"ג: שר החקלאות הסמיך 4 פקידי יערות ברט"ג לצורך יישום פקודת היערות בגנים לאומיים ובשמורות טבע. בהתאם לנוהל העבודה שנקבע בין משרד החקלאות לרט"ג מגישה רט"ג מידי שנה את תכנית העבודה השנתית לכריתות עצים בשמורות ובגנים הלאומיים לאישור פקיד היערות הממשלתי. התכנית עוברת בדיקה מקצועית על פי כללים ואמות מידה שתואמו בין שני הגופים. לאחר אישור התכנית, מוסמכים פקידי היערות של הרט"ג להוציא רישיונות בהתאם לאישור. 2. הגנה על ישובים בסכנת שריפה: חברות בצוותי עבודה מקצועיים לעניין אזורי חייץ מאש בהתאם להחלטת ממשלה 1091. כתיבת הנחיות מקצועיות לתכנון וטיפול בצמחיה באזורים בסכנת שריפה. בקרה ארצית על תכנון וביצוע אזורי חיץ של הרט"ג, קק"ל והרשויות המקומיות. תיאום עם רשות הכבאות לעניין תקנות חוק הכבאות והנחיות לעניין הפחתת סיכונים באזורים המועדים לשריפה. פקיד היערות חבר בוועדה המייעצת לנציב כבאות ראשי לעניין קביעת הישובים המוגנים וההוראות החלות עליהם. 3. תחום הגנת אילנות מחוץ ליער: 4. הסמכה ובקרה על פקידי היערות העירוניים. לצורך יישום פקודת היערות שר החקלאות מסמיך פקידי יערות עירוניים המקבלים אחריות מטעמו על פקודת היערות בתוך שטחי הערים והישובים ונותנים רישיונות לכל הגורמים המבקשים לכרות או להעתיק עצים מוגנים בתחום העיר. פקיד היערות הממשלתי מבצע את הדרכה המקצועית, קובע נהלי עבודה ומפקח על פעילותם של הפקידים העירוניים. בנוסף, משמש פקיד היערות הממשלתי כערכאת ערר על החלטת פקיד היערות העירוני ומאשר מידי שנה את תכניות הפיתוח העירוניות הצפויות לפגוע בעצים. 5. הסמכה, בקרה וניהול פקידי היערות האזוריים של משרד החקלאות. יישום פקודת היערות נעשה בעזרת מערך פקידי יערות אזוריים עובדי משרד החקלאות, אשר מוסמכים ע"י שר החקלאות כפקידי יערות אזוריים, ונותנים רישיונות ושירותים לכל הגופים הציבוריים והפרטיים המבקשים לכרות עצים בוגרים מחוץ לשטחי היערות (פרט ל-15 רשויות מוסמכות). בכלל זה כוללת העבודה גם מתן חוות דעת לתכניות בהתאם לאמור בסעיף 83ג' בחוק התכנון והבניה 6. תחום התכנון והמידע: 7. ליווי והטמעת תיקון מס' 101 לחוק התכנון והבניה והשינויים שהוכנסו בנושא מעמד העצים – יישום החוק אל מול ועדות התכנון והבניה. הטמעת התיקון בנוהלי העבודה של פקידי יערות וועדות התכנון ויצירת פלטפורמות עבודה, הנחיות תכנון ונהלים קבועים בכל הנוגע לתכנון אשר בתחומו קיימים עצים מוגנים. 8. האגף אחראי על ביצוע בקרה מקצועית, מתן חוות דעת לתוכניות, לפי סעיף 83ג' בחוק התכנון והבניה, והשתלבות בתהליכי תכנון של פרויקטי תשתית לאומיים כגון הרכבת הקלה בגוש דן וירושלים ופרויקט המטרו בגוש דן (הרכבת התחתי של מרכז הארץ). 9. האגף, בשיתוף עם מנהל התכנון אחראי על קביעת מדיניות הצללה בישראל. בהתאם לכך, אושרה בינואר 2022 החלטת ממשלה 1022 לייעור עירוני וחיזוק מעמד עצי הרחוב בישראל, כחלק מהערכות לשינויי אקלים. 10. חקיקה: 11. כתיבת תקנות לפקודת היערות בהתאם לתיקונים מספר 5 ו 6 לעניין יישום הפקודה. התקנות פורסמו להערות הציבור במהלך שנת 2022, והן נמצאות בהליכי תיקון בהתאם להערות הציבור 12. פקיד היערות הממשלתי הוא יו"ר הוועדה המייעצת לשר החקלאות לעניין קביעת מקצועיות הקשורות להגנה על מיני עצים. צו מתוקף המלצת ועדה זו, הונח על שולחן ועדת הפנים והגנת הסביבה, אך הליך החקיקה טרם הושלם. 13. הכנת טיוטת חוק היער וקידומו מול השחקנים האחרים. 14. פיקוח ואכיפה: 15. פקיד היערות הממשלתי אחראי על פעילות האכיפה, הסמכה והכשרת פקחים, יישום קנסות מנהליים והפעלת מערך התביעות המשרדי. הסיירת הירוקה מוסמכת ע"י השר לאכוף את פקודת היערות בכל שטחי ישראל. 16. פקיד היערות הממשלתי אחראי על אכיפת תקנות היערות (רישיונות לכריתת עצי הדר ואבוקדו), זאת במסגרת עבודת מטה בין-משרדית להפחתת זיהומי האוויר הנגרמים מפעילות המפחמות באיו"ש. 17. תחום גנים בוטנים וחקלאות יישובית: 18. ביצוע תמיכה כספית בגנים בוטנים מוכרים בהתאם למבחני הכרה ל"גן בוטני המוכר על ידי המדינה", ואמות מידה לתמיכה. התמיכה מבוצעת בהתאם לסעיף 3א לחוק יסודות התקציב (תמיכה בעמותות). 19. קידום מקצועי ושיווקי של הגנים הבוטנים בישראל, באמצעות כנסים, ימי עיון וימים פתוחים לקהל הרחב. 20. פרסום קולות קוראים לרשויות לקידום יצירת אתרי חקלאות בתחומי יישובים (דוגמת גינות קהילתיות). ביצוע תמיכות בהתאם לקולות הקוראים. 21. בשנת 2022 פרסם האגף לראשונה קולות קוראים להקמת אתרי חקלאות עירונית על גגות 22. קידום מקצועי ותודעתי של נושא החקלאות בתחומי יישוב והגינות הקהילתיות (פיתוח חומר מקצועי, הכשרות וכולי). |
| **תכניות עתידיות** | * הכנת תזכיר לחוק היער החדש. * הוצאת קולות קוראים לנטיעת עצים ברחובות הערים בהתאם להחלטת ממשלה 1022. * יישום מסקנות הצוות הבינמשרדי לייעור עירוני. * הכנת מסמך מדיניות מנחה בנושא תכנון מים להשקיית עצים. * העמקת הידע המקצועי בתחום העצים, והגדלת העוסקים בתחום העצים והטיפול בהם בישראל. * הכנת שכבת מידע אמינה לשמורות היער בישראל – טיפול מקיף בבעיית שמורות היער המוכרזות ע"י יצירת מערך מידע דיגיטאלי אמין שישמש בסיס לתכנון עתידי. * הטמעת תקנות ונהלי עבודה מקצועיים למערך המודדים, הקבלנים, יזמים, מתכננים ומהנדסים. * בקרה על תכנון וביצוע החלטת ממשלה 1091 להקמת אזורי חייץ מאש. ליווי ישובים בהכנת תכניות להגנה משריפות ומתן מידע מקצועי. * שיפור מערך הפיקוח ע"י הגדלת מספר הפקחים, וצמצום לוחות הזמנים לטיפול בכריתות עצים לא חוקיות. מערך הפיקוח סובל מתת אכיפה ותת כוח אדם |
| **יעדי העבודה לשנת 2023** | * הוצאת קולות קוראים לנטיעת עצים בהתאם להחלטת ממשלה 1022 * הבאה לאישור ועדת הפנים ואיכה"ס של הכנסת את צו היערות (פטור מרישיון כריתה ואת תקנות היערות (רישיונות כריתה). * קידום תיקון פקודת היערות בהתאם להחלטת ממשלה 1022. * השלמת הליך פיתוח מערכת ממוחשבת לטיפול בבקשות לרישיונות כריתה. * המשך תהליך אכרזת שמורות יער חדשות ועדכון שכבת שמורות היער. * ביצוע תמיכות לגנים בוטנים ומיזם חקלאות יישובית. * הרחבת והסדרת מערך הפיקוח על פקודת היערות |
| **נושאים הנמצאים בתהליך** | * המשך הליך החלפת קק"ל בפקידי יערות אזוריים עובדי משרד החקלאות. * מימוש מסמך מדיניות צל עצים במרחב המבונה. * ביצוע הכשרות לרכזי גינות קהילתיות במסגרת המיזם להקמת גינות קהילתיות ברשויות. * אכרזת וגריעה בשמורות יער – אכרזה וגריעה של שמורות יער ע"פ נוהל אכרזה חדש המבוסס על תכנית יער סטטוטורית. * הטמעת הנהלים החדשים ויישומם אל מול קק"ל והרשויות המקומיות המוסמכות לפקודת היערות * ביצוע ביקורות על הפקחים עירוניים והכשרתם. * הכשרה מקצועית לפקידי יערות, פקחים ואנשי מקצוע בתחום. |
| **נושאים ייחודיים** | * **האמנה עם קק"ל – מעורבות בכל מו"מ ממשלתי בנושא וייזום דיון דחוף במשמעויות במסגרת כל הסדר עתידי שיכלול את היער והגנת האילנות.** |

## אגף בכיר לגורמי ייצור

|  |  |
| --- | --- |
| **שם היחידה** | **האגף לגורמי ייצור** |
| **מנהל היחידה:**  **מספר עובדים:** | ד"ר אסף לוי  12 עובדים + 3 סטודנטים |
| **תאור כללי של תחום פעילות האגף** | * המלצה/ הקצאת גורמי ייצור בחקלאות:   + מים   + עובדים זרים   + עובדים פלשתינאים   + קרקע למרעה * אחריות על תכנון ענפי החי: ענף החלב, ענף הלול. * הסדרת רעיית הדבורים להאבקה (קידום חוק). * מתן סובסידיה לפי חוק הגליל. * מתן תמיכות לנושאים הבאים:   + תמיכות להעסקת עובדים ישראלים (תלוי תקציב).   + תמיכות למרעה בשטחים פתוחים.   + תמיכה בעמותות להעסקת צעירים בחקלאות. * קידום המגזר הערבי בנושאי חקלאות וענף הזית |
| **תחום פעילות – מים לחקלאות** | נתונים כללים:   * סה"כ הקצאת המים לחקלאות במערכת הארצית, בשנת 2022 עמדה על 375 מלמ"ק מים שפירים. * שימוש במים מושבים: 505 מלמ"ק – מי קולחים ושפד"ן.   תחומי פעילות:   * עדכון תקנות המים לחקלאות על פי כללי המים; * הכנת בסיס נתוני מים; * עבודה שוטפת מול רשות המים ומחוזות המשרד לעניין כמויות המים להקצאה; * עבודה שוטפת מול רשות המים ומשרד האוצר לעניין תעריפי מים לחקלאות, חברות בצוות לבחינת תעריף קולחין לחקלאות; * מדיניות מכסות והקצאות מים לחקלאים קיימים ולחקלאים חדשים; * הסכם המים - ריכוז ועדת השמונה ונהלי תמיכה. * מים מושבים – חברות בוועדת שיפוט למפעלי השבה |
| **תחום פעילות – עובדים זרים** | בשנת 2019 מתבצע סקר עובדים זרים לצורך מתן ההמלצות לשנת 2020, לראשונה הסקר מתבצע בשיטת ה GIS.  בשנת 2022 נבנה קובץ מקוון להגשה, מפקד חדש יערך בשנת 2023  תחומי פעילות:   * כתיבת נוהל הקצאת עובדים זרים בחקלאות; * הכנת מפקדי עובדים זרים:  1. ריכוז ועדת מקדמי הקצאה לעובדים זרים; 2. הכנת חוברות הבקשה לעובדים זרים; 3. תמיכה במחוזות המשרד בקליטת חוברות הבקשה; 4. קביעת מודל קיצוץ להקצאת עובדים זרים;  * הכנת נהלי הקצאת עובדים עונתיים; * עבודה שוטפת מול רשות אוכלוסין לעניין הקצאת העובדים; * בחינת הקצאת עובדים זרים לענפי החי. |
| **תחום פעילות – אישורי העסקת פלשתינאים** | * כתיבת נוהל למתן אישורי העסקת עובדים פלשתינאים; * הטעמת נוהל העסקת עובדים פלשתינאים במועצת הצמחים לשם ביצוע; * פיקוח על ביצוע הנוהל מול מועצת הצמחים. |
| **תחום פעילות – רשות מרעה** | * הסדרת שטחי המרעה בישראל ומתן המלצה לחוזי רעיה * ניהול תקציבי רשות מרעה וקידום מערכת מחשוב משרדית לניהול התקציב; * הכנת תכנית אב בשיתוף המשרד להגנת הסביבה להקמת תשתיות בשטחי המרעה למניעת זיהום מקורות המים בצפון; * עדכון הקריטריונים בתחום תמיכה במרעה בשטחים פתוחים. * ניהול מקצועי של פעילות מתכנני המרעה במחוזות * הנחייה ועריכה של נהלים וקריטריונים מקצועיים למתן המלצה להקצאות שטחי מרעה * בחינה מקצועית של שטחי המרעה וסיוע למנהל בעריכת מודלים לשמירת המרעה * שיפור וקידום מערך המיפוי של שטחי המרעה בשיתוף עם יחידת ה GIS במשרד * קידום שיתופי פעולה עם גופי אכיפה על מנת לחזק האכיפה בשטחי המרעה. * קידום רעיית צאן כאמצעי להפחתת היתכנות של שריפות בחורש. |
| **תחום פעילות – ענפי החי – חלב ולול** | בשנים 2018 ו 2022 נחתמו הסכמים בין נציגי החקלאים למשרדי האוצר והחלאות בנושא משק החלב, הסכם זה מסדיר הן את מנגנון מחיר המטרה לחלב לשנים הבאות, מתווה חשיפה ליבוא של הענף ומתווה תמיכה בחקלאים.  תחומי פעילות:   * סיום הליך החקיקה והתקנות בתחום החלב והלול, כולל נושא רווחת בעלי חיים; * קביעת מחיר המטרה בחלב; ריכוז וועדת היישום ו/או בהתאם לשינוי חקיקה תלוי הסכם * החלת סקר רפת החלב ועדכוני הבסיס למחיר המטרה בהתאם; בחינת עדכונים במנגנון מחיר המטרה * סיום הליכי ההכנה לתחילת הפעילות במסגרת הרפורמה בלול; * ניהול נושא תשלום הסובסידיה במסגרת חוק הגליל; ותשלומי פיצויים ופיקוח מקצועי * ליווי מקצועי ללשכה המשפטית בכל הקשור לתביעות בתחום. * הצעה לחלופות ועדכונים בשיטות הניהול והרגולציה בענפי החי |
| **תחום פעילות – קידום מגזרי המיעוטים** | * קידום ופיתוח החקלאות במגזרי המיעוטים; * קידום הוצאת עדרים ממרכזי ערים; * פיתוח וקידום ענף הזיתים. |
| **תחום פעילות – רישיונות משווקים** | * מתן רישיונות משווקים לענף הלול (הטלה); * נידרש לעדכן את החוק |
| **ענף הדבש** | * גיבוש נוסח מעודכן לחוק הדבש * קידום החוק והתקנות מכוח החוק * התארגנות לקליטת ההסדרה במשרד |
| **יעדים לשנת 2023** | * המשך הקצאת קרקעות למרעה * ביצוע סקר GIS לצורך הקצאה והקצאת עובדים זרים לשנת 2024 * הקצאת מים לחקלאות * יישום חוק הגליל * קביעת תקנות מכסות בענף הלול * תיקוני חקיקה נדרשים בענף החלב * תמיכה בשטחים פתוחים – בענף הבקר לבשר * תמיכה בעובדים ישראלים * תמיכה בעמותות של מתנדבים |

## אגף הדיג

|  |  |
| --- | --- |
| **שם היחידה:** | **אגף בכיר לדיג ולחקלאות מים** |
| **מנהל היחידה:**  **מספר עובדים:** | ניר פרוימן  23 |
| **תיאור תחום הפעילות** | האגף לדיג ולחקלאות מים פועל במסגרת משרד החקלאות ופתוח הכפר ובתוקף סמכותו בחוק על פי פקודת הדיג 1937.  **תפקידי האגף:**   * ניהול ממשק דיג בים תיכון מפרץ אילת ואגם הכנרת * הנפקת רישיונות דיג אישיים ולבעלי סירות דיג * הנחייה מקצועית של יח' הפיקוח והאכיפה של פקודת הדיג ברט"ג * בקרה של יבוא מיני דגים בכדי למנוע נזק לדגה ולמקורות המים הטבעיים * אינטרודוקציה למינים חדשים (גם באמצעות מחקר תומך) * ליווי של השירותים הווטרינריים בנושא פיקוח של בריאות הציבור * קידום ופיתוח ענפי הדיג וחקלאות המים, ולווי יזמים בתחום * קידום מחקר בתחומי הדיג וחקלאות המים * קידום פיתוח מענה להתמודדות עם מחלות בחקלאות ובמקורות טבעיים * ליווי והדרכה של משקי מודל בנושאים שונים * איסוף ופרסום נתונים של ענפי הדיג וחקלאות המים (שנתון סטטיסטי) * טיפול וליווי מקצועי של מעגנות הדיג ברחבי הארץ   האגף כפוף ישירות למנהל הכללי במשרד החקלאות.  **באגף הדיג 4 מחלקות:**   1. חקלאות מים פנימיים 2. חקלאות ימית 3. דיג ימי 4. פיקוח וניהול מעגנות דיג |
| **תוכניות עתידיות** | * תשלום תמיכה ישירה לענף הדיג * נובלת צוות השקעות הון בענף הדיג * חברות בצוות להסרת חסמי רגולציה בענף * בחינת השלכות הרפורמה הנרחבת שבוצעה בענף הדיג הימי * קידום רפורמה סביבתית לענף המדגה (כולל סיוע בהקמת מתקנים חסכוניים במים לגידול דגי איכות בלב אזורי גידול הדגים) * פיתוח חקלאות ימית בים פתוח * התאמת ענף הדיג לעקרונות ארגון הדיג של הים התיכון - GFCM וחיזוק הקשר עם הארגון שמהווה זרוע מקצועית ייחודית באזורנו * קידום הצטרפות ישראל לארגון השימור של דגי הטונה ICCAT * קידום שטחים מוגנים לדיג בים תיכון (בשיתוף עם רשות הטבע והגנים) * הובלה של שיפור איכות המוצר ומודעות הציבור לצריכת דגים - תיוג, מעקב, מיתוג * פיתוח מוצרים לשוק המקומי וליצוא (מוצרי דגים ודגיגים לחקלאות) * שמירה על הסביבה הימית ובריכות הדגים כערך נוף ותיירות * פיתוח חלופות ידידותיות לסביבה לחומרים כימיים הנמצאים בשימוש בענף המדגה וקידום נושאים מקצועיים הקשורים לשינויי האקלים |
| **יעדי העבודה לשנת**  **2023** | * הגשת תקנות מעודכנות לוועדת הכלכלה לשיפור ההגנה על משאב הדגה * עדכון נוהל הרישיונות והתאמתו למצב הנוכחי * קידום מכרזים ליזמים להקמת חוות כלובי דגים בים התיכון * קידום וסיוע (כולל תמיכות) לענפי הדיג, תוך דגש על ענף הדיג המוסרתי * הרחבת סקרי דגה לשיפור המידע בים התיכון, מפרץ אילת ובכנרת * בחינה מעודכנת של היקף הדיג הספורטיבי, ויחסי הגומלין עם הפעילות המסחרית והתאמות נדרשות, גם בהתאם להחלטות ארגון GFCM * פרסום שנתון סטטיסטי והפצת נתונים לארגונים בינלאומיים כנדרש * ייזום וביצוע של מחקרים בתחום הדיג וחקלאות המים * ייצור דגיגים לאכלוס הכנרת עפ"י החלטות משותפות עם רשות המים |
| **נושאים הנמצאים בתהליך** | * רה-ארגון בהנהלת האגף – בחינת שינוי מבני בניהול התחומים השונים * ליווי מקצועי של יחידת האכיפה החדשה ברט"ג * קידום רפורמה סביבתית בענף המדגה ושילוב מערכות סגורות גדולות לגידול דגי איכות חדשים שישפרו ויחזקו את כלכליות הענף * תכנון שטחים נוספים לקידום ענף החקלאות הימית בים התיכון והוצאת מכרזים ליזמים בתחום * שימור ופיתוח מקורות גנטיים של דגים המשמשים את חקלאות המים * שיתוף פעולה להתמודדות עם נזקי עופות במשקי המדגה (בשיתוף רט"ג) * שיפור השירות לציבור הרחב, תוך מענה מחשובי ומקוון להנפקת ותשלום עבור רישיונות הדיג ושליפת מידע של יחידת האכיפה (בשיתוף של"מ) |
| החלטות ממשלה רלוונטיות ליחידה | * 4399 – אישור תכנית לאומית מורחבת לניטור הים התיכון |

## יחידת האכיפה והחקירות המרכזית של המשרד - פיקוח על הצומח והחי (פיצו"ח)

|  |  |
| --- | --- |
| **שם היחידה** | **פיצו"ח** |
| **מנהל היחידה:**  **מספר מסגרות העסקה :** | רואי קליגר (יהי זכרו ברוך)  72  12 - מסגרות העסקה לסטודנטים |
| **ייעוד היחידה:**  **תאור תחום הפעילות** | 1. **הגדרות:**   היחידה לפיקוח על הצומח והחי במשרד החקלאות ופיתוח הכפר (להלן – **יחידת הפיצו"ח** או **היחידה**) היא יחידת **האכיפה והחקירות המרכזית** של משרד החקלאות ופיתוח הכפר (להלן – **המשרד**).  יחידה מקצועית ייעודית לפעילות של אכיפת חוק וביצוע חקירות לשם גילוי עבירות פליליות ומניעתן, ולצורך הבאת חשודים לדין ומיצוי הדין עם האשמים.  היחידה פועלת בפריסה ארצית.   1. **יעדי היחידה:**   בביצוע תפקידי האכיפה פועלת יחידת הפיצו"ח בהתאם להנחיות הגורם המקצועי הרלוונטי, להשגת היעדים הבאים:  **יעדים עיקריים:**   1. **הגנה על בריאות הציבור בכל הקשור לפיקוח על כללי הבטיחות של מוצרי מזון מן החי והצומח** (חיקוקים רלוונטיים - פקודת מחלות בעלי חיים [נוסח חדש], התשמ"ה – 1985; פקודת הכלבת 1934; פקודת בריאות הציבור (מזון) [נוסח חדש], התשמ"ג- 1983 בהתאם לחלוקת תחומי האחריות המוסכמת בין המשרד למשרד הבריאות; חוק הגנת הצומח, התשט"ז – 1956; חוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה) התשנ"ה – 1994; חוק הרופאים הווטרינריים, תשנ"א – 1991; פקודת הרוקחים [נוסח חדש] התשמ"א – 1981, ביחס לתרופות וטרינריות בלבד ובהתאם לחלוקת תחומי האחריות המוסכמת בין המשרד למשרד הבריאות וחוק הפיקוח על מצרכים ושירותים, תשי"ח – 1957, לגבי צו הפיקוח על מצרכים ושירותים (ייצור מספוא והסחר בו), תשל"א – 1971. בעתיד - חוק המעברים וחוק הפיקוח על מזון לבעלי חיים); 2. **פיקוח על מניעת הפצת מחלות בעלי חיים ונגעי צמחים** (חיקוקים רלוונטיים - חוק הגנת הצומח, התשט"ז – 1956; פקודת מחלות בעלי חיים [נוסח חדש], התשמ"ה – 1985; פקודת הכלבת 1934; חוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה) התשנ"ה – 1994; חוק הזרעים התשט"ז – 1956; פקודת הרוקחים [נוסח חדש] התשמ"א – 1981 וחוק הפיקוח על מצרכים ושירותים, תשי"ח – 1957, לגבי צווים ותקנות מכוחו בנושאים שבתחום אחריותו של המשרד); 3. **הגנה על בעלי חיים ורווחתם** (חוק צער בעלי חיים (הגנה על בעלי חיים), התשנ"ד – 1994 ותקנותיו); 4. **הגנה על משאבי הטבע שבאחריות משרד החקלאות ופיתוח הכפר ושימורם** (חיקוקים רלוונטיים - החוק למניעת שריפות בשדות, התש"י- 1949, פקודת היערות, פקודת הדיג, 1937 וחוק הפיקוח על מצרכים ושירותים, תשי"ח – 1957, לגבי צו הפיקוח על מצרכים ושירותים (ייצור דבש ומכירתו), תשל"ז-1977. בעתיד – חקיקה להסדרת הרעייה, רגולציה בתחום הדבש).   **יעדי משנה:**   1. **פיקוח על עמידת הייצור החקלאי הישראלי בסטנדרטים ותקנים לייצור ושיווק** (חוק לפיקוח על יצוא של בעלי חיים ושל תוצרת מן החי, התשי"ז – 1957, חוק לפיקוח על יצוא הצמח ומוצריו, תשי"ד-1954, חוק להסדרת תוצרת אורגנית, תשס"ה-2005 ); 2. **אכיפה של כללי ההסדרה החלים בענפי החקלאות המתוכננים לפי כל דין** (חיקוקים רלוונטיים - חוק תכנון משק החלב בישראל, תשנ"ב – 1992, חוק הפיקוח על מצרכים ושירותים, תשי"ח – 1957 לגבי צו הפיקוח על מצרכים ושירותים (ייצור חלב), תשכ"ז-1967 וחוק תכנון משק החלב, התשע"א – 2011, חוק המועצה לענף הלול (ייצור ושיווק), תשכ"ד – 1963 וחוק הגליל, תשמ"ח - 1988) ; 3. **אכיפת כל דין אחר שבאחריות משרד החקלאות ופיתוח הכפר**. 4. **סדרי עדיפויות לפעילות היחידה:**   בשל מגבלות משאבי כוח האדם ביחידה והתקציבים הנדרשים לפעילויותיה, תמלא יחידת הפיצו"ח בראש ובראשונה משימות אכיפת חוק בתחום יעדיה העיקריים (להלן- **משימות הליבה**). זאת, בשל אופיין של משימות אלה כמשימות בעלות חשיבות לאומית שבתחום אחריותו המיניסטריאלית של המשרד, ובשל העדרו של גוף אכיפה אחר המופקד על ביצוען, או הרואה את הטיפול בעבירות אלו כמצויות בסדר עדיפות גבוה.  יחידת הפיצו"ח תבצע משימות שאינן משימות ליבה (כלומר, משימות בתחום יעדי המשנה שלה או משימות ניטור ופיקוח שאינן משימות אכיפת חוק לגילוי עבירות והבאת עבריינים לדין) בכפוף לקיומם של שני תנאים מצטברים –   1. הנושא אינו מטופל כלל או אינו מטופל כיאות על ידי גוף אכיפה/ פיקוח חלופי במשרד או במדינה; 2. הקצאת משאבי כוח אדם ותקציבים ייעודיים לביצוען.   סדרי עדיפויות אלה ינחו את היחידה בהכנת תכנית העבודה השנתית שלה באישור תכנית העבודה.   1. **ביקורת על קיום סדרי העדיפויות במהלך התקופה –**   ביקורת על קיום סדרי העדיפויות של היחידה תבוצע על ידי מנכ"ל המשרד פעמיים בשנה:   1. עד 31 בינואר של כל שנה – קבלת נתוני פעילות של היחידה ובחינת התאמתם ליעדיה וסדרי העדיפויות שלה בשנה הקודמת. 2. עד סוף חודש יולי של כל שנה – בחינת תכנית העבודה השנתית של היחידה לשנה העוקבת, בדיקת התאמתה ליעדים ולסדרי העדיפויות ואישורה, בשינויים או בלעדיהם. 3. **בחינה של סדרי העדיפויות-**   סדרי העדיפויות של היחידה ייבחנו מחדש מדי תקופה שאינה קצרה משנה ואינה עולה על 3 שנים.  **כשירויות העובדים:**  בשל אופי התפקיד הכרוך בהוצאה לפועל של סמכויות שלטוניות של שיטור, אכיפה וחקירות חייבים עובדי היחידה לעמוד בתנאים הבאים:   1. עובדי המשרד בלבד; 2. כפיפות לנוהלי עבודה מקצועיים, אחידים ומעודכנים בתחום החקירות והמודיעין שיבטיחו טיפול שוויוני בכלל המקרים המגיעים לטיפול היחידה; 3. כפיפות לכללי התנהגות ואתיקה מן המעלה הראשונה אשר יעוגנו בנוהלי היחידה; 4. השתתפות בהכשרות מקצועיות והשתלמויות מקצועיות ומשפטיות שוטפות; 5. עמידה בהצלחה במבחני ידע בנושאים מעשיים ותיאורטיים. 6. **אופן פעולת היחידה:**   פעילות שטח שוטפת לאכיפת החיקוקים שבאחריות היחידה, איסוף מודיעין, מבצעים ממוקדים, חקירות והכנת תיקים לכתב אישום, איוש ופעולה במעברי הסחורות.  היחידה פועלת על פי תכנית עבודה שנתית, חודשית, שבועית .  היחידה פועלת על פי תקן איזו – 9001 \ 2015  היחידה פרוסה לשלושה מרחבים:  מרחב צפון – מגבול הצפון ועד קו חדרה (מטה במחוז העמקים)  מרחב מרכז – מגבול חדרה דרך ירושלים ועד קו אשדוד (מטה בית דגן)  מרחב דרום – מקו אשדוד ועד אילת (מטה חוות גילת). |
| **נושאים הנמצאים בתהליך** | * תהליך בקרה ואיכות בארגון. * תקשוב נידות היחידה * השלמת שינוי אירגוני ביחידה במטרה ליצור אופק לעובדת ולעובד * השלמת תקן איזו לניהול סיכונים * שדרוג תקן איזו 9001 בהתאמה לאיכות ולזמן * בינוי משרדים חדשים * הצמדת רכבים לעובדי היחידה |

## קמ"ט/ מתאם חקלאות אזור יו"ש

|  |  |
| --- | --- |
|  |  |
| **מנהל היחידה** | סמיר מועדי |
| **מספר עובדים** | 15 - ( 14 + סטודנט ,להלן עץ מבנה) |
| **תיאור תחום הפעילות** | מאז העברת סמכויות החקלאות לרש"פ, יחסי הגומלין בין הרש"פ לישראל בתחום החקלאות הושתתו על הסכמי פריז אשר קבעו את העקרונות לפיהם התנהל הסחר החקלאי ההדדי. מדיניות היבוא והשמירה על בריאות החי והצומח (ווטרינריה והגנת הצומח) בשני הצדדים .  שיקולים כלכליים ואינטרסים הדדים היוו אילוץ לקיום קשר רצוף בין גורמי חקלאות בכירים ומפגשים בדרגים בכירים ביותר (שר וממונה) בישראל וברש"פ. |
| **נושאים המטופלים באופן שוטף** | **פירוט המשימות:**  **ייעור -** אחריות כוללת על היערות ושמורות היער שבשטחי C והכוללים את:  אכיפת פקודת היערות המעודכנת בשטחי C  בדיקה ואישורי כריתה, העתקה, שימור עצים מוגנים ובוגרים ועוד.  איתור וטיפול בשריפות יער מול שירותי כיבוי והצלה וגורמים אחרים.  פיקוח וטיפול מקצועי שוטף לטיפוח ושמירה על היערות (הדברה, גיזום, דילול, נטילת עץ והובלה, הקמת קווי חיץ, פריצת דרכים ועוד).  מתן מענה לכל בסיסי צה"ל כולל מנהל אזרחי לשיפור פני המקום , שיפור נושא הבטיחות והביטחון (כריתת עצים, גיזום עצים, ניקוי השטח ועוד).  **ייבוא וייצוא חקלאי** - קמ"ט חקלאות הוסמך ע"י שר החקלאות לשמש כרשות מוסמכת להנפקת רישיונות ייבוא לרש"פ לאותם טובין שבסמכות משרד החקלאות לאשרם, הייבוא מתחלק ל:  יבוא טובין במכסה הפטור ממכס (פטור מלא או חלקי).  ייבוא טובין במכס מלא.  ייבוא מתוך רשימות A-1 ו A-2 .  יבוא מתוך מכסות ישראליות.  טיפול ביבוא תרומות מחו"ל .  טיפול בבקשות לייבוא מיכון חקלאי, חומר צמחי (פרמט הגנת הצומח), מוצרים מן החי (פרמט וטרינרי).  הנפקת אישורי מנכ"ל ליבוא טובין שלא מיוצרים בארץ ,ודגים שלא נדוגו במרחב האזורי .  הסדרת נושא ייצוא חקלאי ע"י מתן אישורי ייצוא של שתילים, בשר קפוא, עורות ועוד.  **דיגום** - קמ"ט חקלאות מפעיל צוות דיגום שתפקידו לדגום פירות וירקות (טרום קטיף) בשטחי הגידול של הרש"פ, במטרה למנוע אפשרות שתוצרת חקלאית מזוהמת בשאריות חומרי הדברה או מזהמים אחרים תגיע לצרכן בישראל.  הרחבת מעגל הדיגום לכל הגידולים.  הפעילות מתבצעת מול יח' הפיצו"ח באמצעות תוכנת מחשב במשרד .  מתן מכסות שיווק ועדכון במערכת הממוחשבת המשותפת לנו וליח' הפיצו"ח.  **מיפוי שטחים חקלאיים**: ביצוע מיפוי לגידולים חקלאיים באזורי C ובניית שכבות חקלאות ב-GIS .  **מתן חוות דעת מקצועיות לקידום מיזמים חקלאיים**: יישום התקנות החדשות לרישוי מבנים חקלאיים עפ"י חוק תכנון ערים, כפרים ומבנים מס' 79 לשנת 1966, חוו"ד להקצאת שטחי מרעה, חוו"ד להקצאת שטחים לחקלאות, חוו"ד לצורך הקצאת מכסות מים ועוד.  **ניהול תחנת הסגר בגשר אדם**: קליטה וטיפול בבעלי חיים משוטטים בצירי תנועה מרכזיים באיו"ש .  **משימות תיאום וקישור:**   * תיאום תנועת עובדי משרד החקלאות (צוותים ווטרינריים ומדריכים) של הרש"פ בתוך איו"ש ובין איו"ש לעזה לבצע חיסונים , לספק שירותי פיקוח והדרכה ופעילות שוטפת. * קיום קשר רציף עם גורמים בכירים בחקלאות רש"פ לטיפול בבעיות שוטפות ולתיאום מפגשים מקצועיים בדרגים הבכירים ביותר בישראל וברש"פ. * תיאום תנועת תוצרת חקלאית (עונת המלפפונים לתעשייה, עונת הענבים והנשירים). * הסדרת נושא שיווק תוצרת חקלאים בשנת שמיטה 2014-2015 . * תיאום מול כל הגורמים הרלוונטיים להסדרת עונת מסיק הזיתים. * ארגון קורסים, השתלמויות וסיורים להעברת ידע ולהעמקת השת"פ המקצועי: בנושאים בעלי אינטרס הדדי. * הפעלה והשתתפות בדיוני הוועדות ובתת הועדות המשותפות בתחומי וטרינריה, שיווק ,הגנת הצומח והדרכה. * תיאום העברת בעלי חיים ותוצרת חקלאית גם צמחית וגם מן החי מאיו"ש לעזה. |
| **מאפיינים ומגמות בשנת 2022** | תקשורת והסברה- גם שנה זו התאפיינה בהמשך חשיפה מסיבית בכלי התקשורת השונים הן הישראלים והן הפלסטינים ,הדבר התבטא בראיונות לרדיו ,טלוויזיה , אתר אלמונסק והעיתונות הכתובה.  חשיפה זו מחזקת את המודעות בקרב הציבור הישראלי והפלסטיני על היקף שיתוף  הפעולה המתקיים אל מול הצד הפלסטיני בקידום ופיתוח החקלאות כולל פיתוח הייעור באיו"ש .  על אף שהקשר האזרחי אל מול הרש"פ חזר לפעילות רגילה משרדנו המשיך לפעול בהידוק הקשר ושיתוף הפעולה מול ציבור החקלאים ואגודות חקלאיות באיו"ש, הדבר בא לידי ביטוי בהעברת ידע ,המשך קידום פרויקטים חקלאיים במימון המנהא"ז, חידוד חשיבות הייצוא והכדאיות הכלכלית הטמונה בו, הכנסת טכנולוגיות חדישות אצל המגדלים ושיתופם בתערוכות חקלאיות המתקיימות בארץ.  שנה זו התאפיינה גם בהמשך מגמת העלייה בהנפקת רישיונות יבוא ,אודות מאמצי  היחידה מול אגפי משרד החקלאות בישראל השונים לקיצור תהליכי מתן מענה מקצועי לבקשות ,כולל פתרון סוגיית ייבוא מספוא בשת"פ עם מנהלת המחלקה .  בתיאום עם מחלקת סחר חוץ במשרד החקלאות בישראל הצלחנו השנה להגדיל את מכסות היבוא לרש"פ לשנת 2022.  המשך פיתוח והרחבת פרויקט גידול אננס בשטחי הרש"פ באמצעות רכישת שתילי אננס ותשומות חקלאיות (מימוש אופציה במכרז קיים) במימון המנהא"ז וזאת בשת"פ עם אגודות חקלאיות וחקלאים בכירים.  במטרה לקדם פרויקטים ייחודיים לגידולים כלכליים פעלנו בשנה זו בהכנת מכרז של רכישת תשומות חקלאיות ,המכרז נמצא בשלבי סיום לצורך פרסום .  המשך שיתוף הפעולה הפורה מול ציבור החקלאים באיו"ש לקידום והרחבת פרויקט מלפפון בייבי, הדבר הביא להרחבה משמעותית של היקף השטח המעובד )כ - 2,200 דונם( תוך כדי מתן סיוע ותמיכה לפיתוח הענף באמצעות רכישת זרעים במימון המנהא"ז וסיוע מקצועי.  המשך פיתוח ענף המדגה בגזרת טול כרם ובקעת הירדן במימון המנהא"ז ובשיתוף פעולה עם אגף הדיג בישראל .  בעקבות החלטת משרד הבריאות להתחיל ביישום חוק המזון על תוצרת חקלאית טרייה המשווקת מאיו"ש לישראל , משרדנו פעל רבות אל מול ציבור החקלאים ואגודת חקלאיות במטרה להטמיע את החוק באזור ,הדבר בא לידי ביטוי בקיום סיורים בשטחי הגידול ,קיום כנסים עם חקלאים מכלל הגזרות השונות ,העברת פרוטוקולי גידול והעלאת המודעות בקרב החקלאים בשימוש בחומרי הדברה באופן יעיל ומושכל וגם הסברה אינטנסיבית באתר אלמנסק.  במהלך השנה משרדנו חילק חומרי הדברה ביולוגים לציבור החקלאים באיו"ש במימון המנהא"ז וזאת במטרה להפחית את השימוש בחומרי הדברה מסוכנים .  בנוסף, משרדנו פעל רבות לקדם מיזמים למיגור מחלות ומזיקים בצומח, הדבר בא על ידי ביטוי בהתנעת פרויקט משותף בין אגפי השירותים להגנת הצומח במשרדי החקלאות בישראל והרש"פ בנושא מיגור הצמח הפולשני אמברוסיה ,חדקונית הדקל ,הדברה משולבת וזבוב הפירות במימון המנהא"ז ובהובלתו.  תחילת יישום פרויקט הדברה משולבת בגידולי תות שדה ,פלפל צבעוני ,מלפפון וחציל בשטחי הרש"פ במימון המנהא"ז ,לאחר קידום מכרז לרכישת מועילים לתקופה של חמש שנים.  שנה זו התאפיינה גם כן בהמשך הידוק הקשר של משרדנו עם ההתיישבות הישראלית באיו"ש בהטמעת נושא שמירה על האילנות ומניעת הפגיעה בעצים מוגנים.  בשנת 2021 זיהנו מגמת עלייה בבקשות הכריתה שהוגשו למשרדינו, אנו מסבירים מגמה זאת הודות להסברה שאנו מקיימים כל השנה אל מול המועצות במרחב, אנו מאמינים שגם פתיחת מוקד שירות הלקוחות של המנהל האזרחי תרמה להגברת המודעות, חשוב לציין שעדיין אנו מזהים כריתה ללא היתר בישובים ונלחמים למגר תופעה זו.  בתחום הייעור שנה זו התאפיינה בעבודה רבה במכרזים הקיימים, מכרז לעבודות ייעור,  מכרז להתקנת ציוד פארקים ומכרז נטיעות, בוצעו עבודות ייעור ביערות מסוכנים  הקרובים ליישובים, יערות אילו הוגדרו ע"י כמוקדי סיכון לשריפות, לאחר הטיפול היערני פיתחנו מקומות ליערות קולטי קהל )אציין כי פעילות זו התקיימה למרות העדר תקציב(.  במהלך שנת 2021 המשכנו את שיתוף הפעולה אל מול קק"ל בביצוע נטיעות במרחב גוש עציון והר חברון ובחינת שטחים חדשים בגזרות השונות ,שת"פ זה התאפשר אודות לקשרי העבודה הטובים בין היח' למחוז מרכז של קק"ל שמלווה אותנו בשנים האחרונות במקצועיות רבה.  עקב התקדמות האזור ופיתוח מואץ במרחב איו"ש משרדינו פעל רבות בקידום פרויקטים תשתיתיים שהצריכו מתן מענה והתייחסות כגון: הרחבת צמתים והסדרת כבישים, עמ"טים להנחת קווי מים, דמ"צים ,מבנים חקלאיים ,תוכניות פוטו וולטאי ,הקמת מיזמים כלכליים וכו'. |
| **עיקרי הנושאים שאפיינו את 2021** | 1. המשך יישום פרויקט לגידול אננס ברש"פ באמצעות מתן תמיכה וידע מקצועי )סופקו כ - 84 אלף שתילים בשנת 2021) 2. המשך טיפול בפרויקט מלפפון בייבי ברש"פ באמצעות מתן תמיכה ע"י רכישת זרעים )סופקו כ - 400 אלף זרעים לעונת אביב ונרכשו כ - 342 אלף זרעים לעונת סתיו 2021 ) 3. המשך פרויקט משותף של אגפי הדיג בישראל וברש"פ לגידול דגים למאכל בנפת טו"כ ובקעת הירדן )הקמת 6 בריכות חדשות ובריכה בעוג'ה (. 4. שיווק מלפפונים ומלפפוני בייבי לתעשייה מנפת ג'נין לישראל - שנת 2021. 5. יישום פרויקט הדברה משולבת IPM בגידולי תות שדה ,מלפפון ,חציל ופלפל ברש"פ ,באמצעות מכרז פומבי ) תמיכה בהדברה משולבת בכ-900 דונם לשנת 2021. 6. שת"פ מקצועי עם משרד החקלאות הישראלי ומגדלי תמרים מהרש"פ לקידום פרויקט להדברת חדקונית הדקל האדומה )קידום פיילוט של כ-1500 דונם בג'פתליק ועוג'ה). 7. קידום מיזם משותף יחד עם רט"ג ואיכות הסביבה לטיפול במטרד גזם תמרים בבקעת הירדן 8. קידום פיילוט של הדברת זבוב הפירות הים תיכוני באזור ג'יוס שבנפת קלקיליה בשיתוף עם השירותים להגנת הצומח בישראל. 9. קידום מכרז לרכישת תשומות חקלאיות לטובת פרויקטים חקלאיים ייחודיים ברש"פ . 10. המשך הפעלת תחנת ההסגר לבע"ח משוטטים בגשר אדם והרחבת הפעילות לאכלוס בע"ח המוסגרים ע"י גורמי אכיפה. 11. יישום מכרז לרכישת מזון בעלי חיים עבור תחנת ההסגר גשר אדם . 12. השתתפות בכנסים להיערכות לשריפות יער בקיץ יחד עם כיבוי אש והצלה איו"ש. 13. טיפול בבקשות לנטיעות ט"ו בשבט. 14. טיפול ויישום מכרז נטיעות באיו"ש )עיבוי יערות(. 15. טיפול בגריעת שמורות יער מוכרזות בהתיישבות לטובת הרחבת הבניה. 16. המשך טיפול בבקשות להקמת מבנים חקלאיים ,מיזמים כלכליים ומערכות פוטו וולטאי. 17. יישום תוכנית להתקנת ציוד פארקים ביערות במסגרת מכרז 23/18. 18. יישום תוכנית עבודה במסגרת מכרז עבודות ייעור 24/18 , וקידום מכרז חדש לטיפול שוטף ביערות. |
| **יעדים ופרוייקטים לקידום בשנת 2023** | * קידום , יצור ויצוא תוצרת חקלאית טרייה משטחי הרש"פ . * שת"פ מקצועי בין אגפי הדיג לקידום הענף ברש"פ והרחבתו לאזורים חדשים. * מיגור מחלות ומזיקים בצומח וטיפול משותף במחלות בע"ח. * קידום נושא שימוש במים מושבים לחקלאות בשטחי הרש"פ (כחלק מפתרון מצוקת המים באזור(. * חיזוק הידע המקצועי בקרב נציגי משרד החקלאות והחקלאים הפלס' (השתלמויות, סיורים, ימי עיון ותערוכות חקלאיות(. * קידום פרויקטים חקלאיים משותפים עם הרש"פ )צומח, חי וייעור( בהובלת היחידות המקצועיות במשרד החקלאות. * קידום פרויקטים לטיפוח היערות בשטחי C והנגשתם לציבור גם הישראלי וגם הפלס'. * שיתוף פעולה בין אגפי הייעור לשיקום יערות קיימים בשטחי A,B . * חיזוק הקשר אל מול ההתיישבות הישראלית באיו"ש במטרה להטמיע את פקודת היערות באיו"ש . * הקמת חניוני יער לרווחת כלל האוכלוסיות באיו"ש בשיתוף פעולה עם ההתיישבות הישראלית.   **פרויקטים בתחומים אחרים:**   * הפעלת קרנטינה כולל: מפעיל, מכרז לרכישת מזון בע"ח וטיפול שוטף בתחנה . * GIS- הקמת שכבת קווי חייץ בישובים ע"י חברה חיצונית. * יועץ חיצוני לתחום הייעור. * צוות גיזום- רכישת ציוד טיפול בציוד ,הכשרה וביגוד. |

## קמ"ט/ מתאם חקלאות אזור עזה

|  |  |
| --- | --- |
| **שם היחידה** | **מנהלת התאום והקישור לעזה (המנהל האזרחי)** |
| **מנהל היחידה:**  **מספר עובדים:** | רביב לוי; כפיפות תפעולית למתאם פעולות הממשלה בשטחים , כפיפות מקצועית למנכ"ל משרד החקלאות.  2 עובדים |
| **תחום פעילות** | **מדיניות: תאום הפעולות בשטחים משרד החקלאות**   * יישום הסכמים חקלאיים בין ישראל לרצועה. * ריכוז וניהול וועדות מקצועיות בנושאי חקלאות ומים, איסוף נתונים, ניתוח תהליכים ומגמות ובניית תחזיות בסחר האזורי. * פיקוח על יישום הוראות ונהלי משרד החקלאות בממשקי העבודה מול רצ"ע. * מוקד לפיתרון בעיות בסחר החקלאי למשרד החקלאות למועצות הייצור וארגוני החקלאים. * ייזום פרויקטים המשותפים לישראלים ולפלשתינאים (ענפי חקלאות). * קישור ותיאום למול הפעילות החקלאית של ארגוני סיוע בינלאומיים. * קשר קבוע ע"ב יומיומי עם כלל המערכת החקלאית הפלשתינית. * ביצוע פעולות התורמות למניעת מחלות בבע"ח ברצועה המשליכות על משק החי בישראל. * כנ"ל בנושאי מזיקים (הגנה"צ). * טיפול ביבוא חקלאי מחו"ל לרצועת עזה. * הסדרת העברת תוצרת חקלאית לרצועה וממנה. |
| **תוכניות עתידיות** | * איגום סמכויות נוספות לייעול העבודה מול הסקטור החקלאי ברצ"ע. * הנגשה של עדכוני המקצוע ליח' מתפ"ש ומשרד האם ברמה אקדמית. * בניית פלטפורמת GIS על החקלאות המקומית (כלי פורץ דרך במונחי הסקטור החקלאי ברצועה שיקפיץ בכמה מדרגות את אמיתות הנתונים). |
| **יעדי העבודה לשנת 2023** | * הידוק הקשרים עם ראשי ענפי החקלאות מרצ"ע (כנסים, פגישות וועדות). * התחלת עבודה על פלטפורמת GIS. * המשך פירוט בתכנית עבודה המתגבשת. |
| **נושאים בתהליך** | * גיוס כוח אדם נוסף. * שיפוץ משרדי היחידה במת"ק עזה. |
| **נושאים ייחודיים** | * החזרת תקן מזכיר/ה למנהל היח'. * החזרת תקן עובד במעבר הסחורות כ"ש |
| **החלטות ממשלה רלוונטיות ליחידה** | * החלטה 4414 – הערכת הכרזה על מצב חרום בעוטף עזה. * החלטה 4780 מיום 11.4.06 בנושא מדיניות ישראל כלפי הרשות הפלסטינית.   הסכמי הכלכלה בפריז. |

## 

## מחוז העמקים:

|  |  |
| --- | --- |
| **שם היחידה מחוז העמקים** | |
| **מנהל היחידה**  **מספר עובדים** | **ד"ר נתי גלבוע**  **31 + 1 סטודנטית** |
| **תיאור תחום הפעילות** | תחום המחוז: מצפון הכנרת עד צפון ים המלח, ומהירדן עד שפלת החוף וכן עד מפרץ חיפה, במחוז 13 מועצות אזוריות ו- 34 מועצות מקומיות מתוכן:  79 קיבוצים, 69 מושבים, 3 מושבות, 5 בתי ספר חקלאיים, 23 כפרים,  92 ישובים קהילתיים, 3 מצפים, 16 ערים.  **סה"כ במחוז 326 ישובים**.  חשיבותה של החקלאות במחוז העמקים היא רבה משום שיישובי עמק הירדן, בקעת בית שאן, בקעת הירדן ומגילות הם אזורים פריפריאליים דלי אוכלוסין המצויים בגבולה המזרחי של המדינה, והחקלאות משמשת כעוגן לפרנסה ולהרחבת ההתיישבות הכפרית באזור. לאור זאת העיסוק בשימור הקרקע, בניצול מים שוליים שאין להם שימוש חלופי, באספקת תוצרת חקלאית מענף המדגה, בגידולי שדה, בגידולי מטעים סובטרופיים, תמרים וחקלאות צמחית מבכירה-בעל חשיבות רבה.  השימוש במים באזור: 280 מלמ"ק, מהם כ 40% מושבים ומליחים.  בחלקו המערבי של המחוז השימוש בקולחים מגיע לכ 70% מהצריכה לחקלאות ובחלקות המזרחי אף מעבר לכך. |
| **יעדי העבודה** | * בהתאם ליעדי עבודת המשרד- סיוע לחקלאים בקבלת תמיכה ישירה. * סיורי מ "ים אל ים" בכל המושבים והקיבוצים – בכל שנה. * ייעול הטיפול בבקשות ביו"ש - המנהל האזרחי. * **מטעים בעמקים:** העברת שימוש בשטחים חקלאיים משטחי גד"ש ופלחה לשטחי מטעים. ע"י העברת השטחים של הישובים מחוזה זמני לחוזה לעיבוד יעיל **.** * **שימוש בקרקע חקלאית לאחר פינוי מוקשים:** אזור בקעת הירדן ומגילות. דרוש התערבות שר/מנכ"ל לצורך קידום התוכנית. * **בקעת אורקניה** – תוספת והכשרת שטח חקלאי עבור מועצה מגילות למטעים, במסגרת הפרוגרמה החדשה של המועצה. כיום השטח הנו שטח אש (אימונים) וצריך התערבות שר/מנכ"ל לצורך קידום הנושא. |
| **נושאים הנמצאים בתהליך** | * **עיבוד משמר – טיפול אגני**: הנושא הולך ותופס תאוצה רבה וחקלאי המחוז מצטרפים ומבקשים הדרכה והנחיות כיצד לשמר את הקרקע. בשנים האחרונות המחוז טיפל ב כ- 150,000 דונם בעיבוד משמר- בכל שנה. המשרד תומך ברכישת מזרעות לשיטת אי-פליחה, וכן תומך המשרד ביחידת שטח. * על מנת לשרת נאמנה את החקלאים יש להרחיב את הנושא מידי שנה. קיים צורך באיוש כ"א לתא שימור במחוז. כיום חסר במחוז עובד בתא שימור קרקע עובדה שגורמת לחסר בהדרכת החקלאים. עובד זה עבר מכרז אך אין אישור לאיוש המשרה. * **ייעוד אזורים למבנים חקלאיים (ביישובי מיעוטים)**: המטרה להגיע להסכמות עם המועצות על אזורים מסוימים למטרה הנ"ל ושמירה על השטחים האחרים ללא בינוי. * **חשיפת הציבור הרחב לחקלאות**: ביקורי קבוצות- בתי ספר, תיירות פנים, תנועות נוער שיחשפו לעבודת המחוז ולחקלאות |
| **החלטות ממשלה רלוונטיות ליחידה** | * **סיוע ליישובים ולרשויות באזור ים המלח להתמודדות עם נזקי הבולענים**: החלטה מספר 3742 של הממשלה מיום 15.04.2018 (הנסמכת על החלטות קודמות).   **הערה**: במחוז העמקים, מדובר במצפה שלם. |
| **נושאים מומלצים לטיפול ע"י המשרד (מנקודת מבט המחוז)** | * **נזקי בעלי חיים בחקלאות**: המחוז סובל מתופעה קשה של נזקים בחקלאות אשר נגרמים מחיות ועופות הבר. יש צורך בהגעה להסדרים עם רט"ג והמשרד להגנת הסביבה. * **ייקור מחירי המים**: ענף החקלאות הנו ענף מאוד רגיש לשינויים. יש דיבורים על העלאת מחירי המים (שפירים וקולחין). הייקור האחרון באזורים מסוימים, גורם לחקלאים לחסל ענפים חקלאיים. * **ייבוא תוצרת חקלאית**: החקלאים הישראלים מייצרים תוצרת איכותית אך מתחרים עם תוצרת חוץ פחות איכותית, במחירים זולים. הסרת מכסי המגן מהייבוא החקלאי גורמת נזק לחקלאות ישראל. נדרשת חשיבה מחודשת לנושא. |

## מחוז המרכז

|  |  |
| --- | --- |
| **שם היחידה** | **מחוז המרכז** |
| **מנהל היחידה:**  **מספר עובדים:** | סלמאן אלשיך  26 עובדים מתוכם 12 מדריכי שה"מ ושני סטודנטים. |
| **תיאור תחום הפעילות** | רקע:  גבולות המחוז: מצפון - דלית אל כרמל ועוספיא ומוא"ז חוף כרמל, מערב - הים התיכון, מזרח - הקו הירוק, ומדרון ביה"ס מקוה ישראל (כולל).  במחוז המרכז המטרופולין הגדול של מדינת ישראל – העיר תל אביב ועם זאת קיימת חקלאות ענפה וחזקה ומשטח המחוז, כ- 540 אלף דונם הם לשימושים חקלאיים.  ענפי החקלאות העיקריים (בסוגריים מתוך הייצור הארצי): בננות (40%); תות שדה (98%); מלפפון למאכל (60%); אבוקדו (40%); הדרים (35%); אפרסמון (30%); ענפי קישוט (60%).  שירותי משרד החקלאות והדרכה חקלאית מסופקים לכ- 195 ישובים כפריים:  83 מושבים, 53 ישובים שיתופיים (קיבוצים ומושבים), 31 ישובי מיעוטים בהם יש חקלאות פעילה,  17 מועצות מקומיות בהן יש חקלאות פעילה (מושבות לשעבר וישובים כפריים), 14 בתי ספר חקלאים.  בתחום המחוז 7 מועצות אזוריות: חוף כרמל, אלונה, מנשה, עמק חפר, לב השרון, חוף השרון ודרום השרון.  המחוז עוסק ביישום המדיניות החקלאית ונותן שירותים חקלאיים:   1. עידוד השקעות הון בחקלאות במסגרת מינהלת ההשקעות (מיכון וטכנולוגיות חדשות, פרחים, פסולת חקלאית, הסכמי המים ועוד) 2. שיתוף פעולה עם מדריכי שה"מ בליווי והדרכה לחקלאי המחוז. 3. קליטת בקשות להקצאת עובדים זרים והכנת המלצות להקצאה . כולל מיפוי השטחים החקלאיים. 4. המלצות להיתרי בניה למבנים חקלאיים, פעילות נלווית לחקלאות ופל"ח. 5. ליווי מיזמים במסגרת תיירות חקלאית. 6. טיפול בתמיכות: שמיטה, שטחים פתוחים, מדגה. 7. טיפול בהקצאות ותוספות מים לחקלאות. 8. השתתפות בוועדות לתכנון ובניה מחוזיות: חיפה ומרכז. 9. השתתפות בוועדות גיאוגרפיות אזוריות. 10. השתתפות בוועדות השכרות של רמ"י במחוזות: חיפה, תל אביב ומרכז. 11. קידום תכניות פיתוח הכפר והשתתפות בוועדות היגוי לתכניות מתאר במועצות האזוריות. 12. שת"פ עם משרדי ממשלה אחרים של מחוזות: חיפה, תל אביב ומרכז. 13. הכנת בקשות לוועדת קרקעות, המלצות לבקשות לשימוש חורג בקרקע ע"פ חוק ההתיישבות. 14. הערכות והתמודדות עם אירועי שפעת עופות. 15. מל"ח מחוז מרכז – עבודה מול מחוזות רח"ל של חיפה, דן ומרכז. 16. מתן היתרי שריפה לגזם חקלאי . 17. שיפוט תכניות מים. 18. שיפוט תכניות, למתן תמיכה בניקוז ושמירה על קרקע חקלאית ,בנייה משמרת מים . 19. ליווי מקצועי של רשויות ניקוז: חוף כרמל, שרון וירקון על פי חוק.   עבודה מול משרד הבריאות על מנת לקבל הרחבת היתרי השקיה בקולחין לשטחים החקלאים. |
| **תוכניות עתידיות** | * סיוע לחקלאים בקבלת תמיכה ישירה. * הרחבת השימוש בקולחין באזור בנימינה – גבעת עדה, ופרדס חנה – כרכור תוך שת"פ עם כל הגופים הרלוונטיים – רשות המים, מנהלת הביוב, מ. הבריאות, המט"שים והחקלאים. * היערכות לתהליכי הציפוף ההולך וגובר במחוז. * ליווי המועצות האזוריות והשפעה בהכנת תכניות המתאר. |
| **יעדי העבודה לשנת 2023** | |  | | --- | | * סיוע לחקלאים בקבלת תמיכה ישירה. * הגדלת הפריון בחממות לגידול מלפפון ע"י תכנית תמיכה במשקי מודל. * הכנת תכנית עקרונות מדיניות למבנים חקלאיים בוואדי עארה * סיום והצגת תכנית אב לפיתוח החקלאות בשטחי בריכות הדגים במישור החוף. * תכנית להסדרת שטחי ההצפה בנחל הפולג - הצגה ואישור של תכנית כוללת להסדרת שטחי ההצפה בשטחי נחל פולג מול החקלאים, רט"ג רשות הניקוז , רמ"י והמוא"ז. * יישום מערכת חדשנית לניהול הידע במחוז (מבוססת ממ"ג) - הקמת מערכות מידע ייעודיות לצורך ניהול היידע הנאסף במחוז בשוטף ושמירתו על גבי ממ"ג בנושא היתרי בנהי והשקעות. * הטמעת מערכת שריפות גזם מונגשת לציבור באתר המשרד * ליווי תכנון מתחם לריכוז בע"ח במועאויה * סיוע לחקלאים בהכנת תוכניות וייעוץ כלכלי. | |
| **נושאים ייחודיים** | * שימוש בתחומים שונים במיפוי שטחי החקלאות במחוז (דו"חות ביצוע, הקצאות מים ועוד) * העמקת הקשר והעברת מידע לכל צרכני המחוז (חקלאים, רשויות, ועדות חקלאיות, צרכני מים, בתי אריזה ועוד) בשימוש SMS ודאר אלקטרוני. * צמצום שריפות גזם חקלאי. * צמצום מגבלות המסדרון האקולוגי המתוכנן בפעילות החקלאית. |

## מחוז גליל - גולן

|  |  |
| --- | --- |
| **שם היחידה** | **מחוז  גליל-גולן** |
| **מנהל היחידה:**  **מספר עובדים:** | עמיר אנטלר  30 |
| **תיאור תחום הפעילות** | רקע: מחוז גליל גולן חולש על שטח גיאוגרפי המשתרע במזרח- מהחרמון ועד מבוא חמה, במערב מראש הנקרה ועד קיבוץ אפק ובדרום עד לצפון בקעת נטופה  שרותי המשרד מסופקים לכ- 350,000 תושבים בכ- 243 ישובים ב-7 מועצות אזוריות: גולן, גליל עליון, מבואות חרמון, מרום גליל, מעלה יוסף, מטה אשר ומשגב. מושבות בתחום המחוז: מטולה, יסוד המעלה וראש פינה ו-35 ישובי מיעוטים.  יישום מדיניות משרד החקלאות  במחוז, בהתאם  לעקרונות שנקבעו ע"י הנהלת המשרד:   * טיפול בגורמי ייצור כגון: מים וקרקע, הרחבת יישובים בתחומי החקלאות. * סיוע במסגרת החוק לעידוד השקעות הון בחקלאות. * סיוע במסגרת פיתוח הכפר לתוכניות אב ומתאר ,שיקום תשתיות בישוב הוותיק ,עוגנים ,קורסים. * מיזמים תיירותיים, חקלאיים. * עובדים זרים. * היערכות וטיפול בחירום במצב מיוחד כמו אירועי שפעת עופות, מלחמה |
| **תוכניות עתידיות** | * סיוע לחקלאים בקבלת תמיכה ישירה. * שדרוג ענף ההטלה – בהתאם לדו"ח הוועדה מ-2014 * מציאת גידולים בעלי יתרון יחסי לאזור, פוד טק. * הסדרת רעייה בשטחי המרעה ושטחי אש (כ- 1 מיליון דונם) * העתקה ושדרוג לולי פטם. * התאמת ושדרוג מפטמות בקר לבשר בהתאם לדרישות איכות הסביבה. * הסדרת חזיריות בהיבט של רווחת בע"ח ופתרון קצה – בהתאם לדו"ח מ- 2012 * הסדרת אספקת מי חקלאות ליישובי מיעוטים * קידום פתרונות טיפול בזבל עופות במטילות * סיוע בקידום פרוגרמות יישוביות וצירוף שטחים למשבצות היישובים |
| **יעדי העבודה**  **לשנת  2023** | * סיוע לחקלאים בקבלת תמיכה ישירה. * המשך שדרוג ענף ההטלה, מענק 100% בביצוע תשתיות, תמיכה פיתוח מתחמים עבור לולי הטלה והקמת לולים. * ביצוע חקלאות ידידותית לאדם ולסביבה בעמק החולה. * ביצוע תרגיל שפעת העופות * תיוק ממוחשב, ביצוע סריקות והעברת כל החומר לתיקיות מחשב. * הסדרת רעייה בטובא-זנגרייה, משגב, הרי נפתלי, חרמון וירדן דרומי. |
| **נושאים הנמצאים בתהליך** | * שדרוג ענף ההטלה -     א. השלמת אישור תכניות לאתרי הגידול . * ב. בוועדה לקביעת קריטריונים לתמיכה להקמת הלולים החדשים. * חקלאות ידידותית בעמק החולה. * השלמת הסדרת רעייה ומתקנים ביער מסעדה. * המשך יישום החלטת ממשלה לקליטת 750 נחלות בגולן. * החלטת ממשלה להקמת בה"ס לוויטרינה ב מ.מ. קצרין. * תמיכה בפריצה סלילה ושיקום דרכים חקלאיות, ביישובי המיעוטים. * יישום החלטת וועדת פרוגרמות לשינוי תקן הנחלות בגליל והגולן. * סיוע לחקלאים במסלול האצה טכנולוגית בדגש על שדרוג ענף המטעים. |
| **החלטות ממשלה רלוונטיות ליחידה** | * החלטת ממשלה 1170 לפיתוח החקלאות בגולן. * החלטת ממשלה 1739,תוכנית רב-שנתית לחיזוק קצרין. * החלטת ממשלה 716 תוכנית להעצמה ולפיתוח כלכלי חברתי ביישובים הדרוזיים והצ'רקסיים בגליל ובכרמל * החלטת ממשלה מספר החלטה 717 תוכנית להעצמה ולפיתוח כלכלי-חברתי ביישובים הדרוזיים ברמת הגולן * החלטת ממשלה 864 תכנית לעידוד צמיחה דמוגרפית בת קיימא ביישובי המועצה האזורית גולן וקצרין |
| **שונות** | החקלאות באזור מבוססת על  גידול מטעי נשירים, כרמי זיתים, כרמי יין, הדרים, אבוקדו, לולי הטלה, לולי פטם, בקר לבשר במרעה, גידול חזירים .עיקר ההשקיה במים שפירים, באזור המערבי השקיה בעיקר בקולחין. |

## מחוז הנגב

|  |  |
| --- | --- |
| **שם היחידה** | **מחוז נגב** |
| **מנהל היחידה:**  **מספר עובדים:** | סלמאן אלשיך (מילוי מקום)  30 עובדים מתוכם 12 מדריכי שה"ם וסטודנטית אחת |
| **תאור תחום הפעילות** | רקע: מחוז הנגב, הגדול מבין מחוזות המשרד, משתרע על פני כ- 14 מיליון דונם, כמחצית ממדינת ישראל וכולל 16 מועצות אזוריות מהן שתיים של המגזר הבדואי. המועצות האזוריות שבתחום המחוז: יואב, רמת הנגב, דרום הר חברון, בני שמעון, לכיש, אשכול, שדות נגב, חוף אשקלון, שפיר, שער הנגב, הערבה התיכונה, תמר, מרחבים, חבל אילות, נווה מדבר ואל קסום. בתחום המחוז כמיליון וחצי דונם קרקע חקלאית, כ- 240 ישובים חקלאים, במגזר השיתופי המושבי והפרטי, הכוללים כ- 40 חוות בודדים. המחוז פועל גם מול רשויות מקומיות. רוב שטחי המחוז נמצאים באזורי עדיפות לאומית. כיום מעל חמשת אלפים חקלאים ומקבלי שירות בתחומי המחוז. המחוז הינו "אסם הירקות" של מדינת ישראל ובו מגודלים כ-70% מכלל הירקות המגודלים בארץ. ערך הייצור של החקלאי של מחוז הנגב מהווה כ-45% מסך הייצור החקלאי בישראל ועומד על כ-14 מיליארד ₪.  ענפי החקלאות העיקריים (בסוגריים מסך הייצור הארצי):  ירקות: פלפל (50%), סלרי (60%), בצל (40%), כרוב (60%), גזר ( 55%), תפו"א ( 65%), עגבניות אשכול ושרי ( 50%), צנון וצנוניות (80%) מקשה- אבטיחים, מלונים , דלעת (50%).  בע"ח: מכסות חלב ( 32%), אפרוחים והודנים לבשר (40%).  מטעים: תמרים (70%), חוחובה ( 70%) , הדרים, (40%) נשירים ( 10%) ענבי מאכל ויין (40%).  המחוז הינו זרוע ביצועית של המשרד ונותן סל שירותים לחקלאים, למועצות אזוריות, לרשויות מקומיות, למשרדי ממשלה ולציבור הרחב:   1. השקעות ומימון: בקשות ע"פ חוק עידוד השקעות הון בחקלאות ותמיכות ייחודיות כולל דו"חות ביצוע. 2. מים: הקצאות מים שפירים, מליחים, קולחין ושפד"ן. יישום הסכמי המים, שיפוטים מקצועיים לתוכניות במשק המים, הגשת בקשות למנהלת ההשקעות, דוחות ביצוע, השתתפות בוועדת משנה מקצועית לביוב ומים במסגרת ועדה מחוזית לתכנון ובניה. 3. מגזר בדואי :המחוז שם דגש על קידום החקלאות בקרב האוכלוסייה הבדואית , וזאת מטעמי פרנסה והעצמת המגזר הבדואי.   א. ואדי עתיר-חווה אקולוגית בת קיימא. מיזם משותף לחברה הבדואית ולמדינה.  ב. תכנון הקמת מכלאות לגידול צאן בחורה ורהט – הוצאת עדרים מתחומי הישוב העירוני.  ג. טיפול בבקשות במסגרת תקציבים ייעודיים לחברה הבדואית.  ד. טיפול בכ- 1400 בעלי עדרים, הוצאת העדרים למרעה שנתי, הקצאות מים, הדגש העיקרי הוא קידום החקלאות כקידום ההסדרה וגיוון מקורות תעסוקה ותעסוקת נשים.   1. עובדים זרים : טיפול בבקשות להקצאות עובדים זרים, טיפול בבעיות ומתן פתרונות, מיפוי השטחים החקלאיים, תוספת לנקלטים חדשים. מתן תוספות ייחודיות ליישובי הפריפריה הרחוקה, לעוטף עזה ולמפוני גוש קטיף. 2. פרוגרמות אזוריות – המחוז מקדם שינוי פרוגרמות מועצתיות לקידום הצמיחה הדמוגרפית ע"י שינוי והגדלת תקן ומספר הנחלות תוך הסדרת קרקעות זמניות וחלוקה שוויונית יותר בין יישובי המועצה. בנוסף הרחבת ישובים קיימים – תיקון ושינוי תקן נחלות בוועדת פרוגראמות. 3. הכשרות קרקע וביצוע תשתיות לנקלטים חדשים בישובים בפריפריה. 4. פעולות שימור קרקע וניקוז במסגרת תא שימור קרקע במחוז. 5. ייצוג המשרד ברשויות ניקוז ים המלח, בשור שקמה וערבה כנציגים בדירקטוריון. 6. הדרכה שוטפת בכל נושאי הגידול הצמחי ובע"ח. יש לציין שלאור החלטות העבר, על ניהול מרכזי של שה"מ, נפגע מאד השירות לחקלאי ויכולת מתן פתרונות לבעיות מורכבות. 7. שת"פ עם משרדי ממשלה אחרים. 8. קידום תוכניות לאנרגיה מתחדשת, פוטו-וולטאיים ותרמו-סולריים. 9. קידום נושא גידולים חדשים וטכנולוגיות חדשות. 10. קרקעות – הקצאת קרקע לישובים, השלמת משבצות שותפות בוועדת השכרות ברמ"י דרום וברמ"י ירושלים לקרקע לטווח קרוב, הקצאות למגזר הבדואי למרעה ולעיבוד, הכנת והגשת בקשות לוועדת קרקעות. 11. מיזמים חקלאיים – הגשת פרוגראמות בנושאי מיזמים חקלאים. 12. בדיקת ומתן המלצות לבקשות להיתרי בניה בתחום החקלאי ושימושים חורגים. 13. ייצוג המשרד בוועדה מחוזית לתכנון ובנייה דרום, בוועדות המשנה (ביוב ומים, אנרגיה מתחדשת, התנגדויות, אתרי קומפוסט ועוד) וכן בוועדות מקומיות לתכנון ובנייה עפ"י הצורך. 14. השתתפות בוועדות גיאוגרפיות אזוריות. 15. קידום תוכניות לפיתוח המרחב הכפרי, תוכניות אב ומתאר, תוכניות יישוביות, פיתוח נופי סביבתי, תוך השקעת מאמץ לשפר את טיב ההגשות ולהגדיל את אחוזי האישור והביצוע. קידום קורסים שונים במגזר הכפרי, פרסום ואירועי תיירות. 16. חוות בודדים – אישור מיזמים, הקצאות גורמי ייצור, הסדרה סטטוטורית (דרך היין), השתתפות בוועדה הבין משרדית עפ"י תיקון לחוק הרשות לפיתוח הנגב. 17. ייצוג והשתתפות בהנהלות המו"פים הפריפריאליים – מופ דרום (הבשור), מופ רמת נגב, מופ ערבה וכיכר סדום, מופ חבל אילות. 18. חוק ההתיישבות- קבלת בקשות, בדיקתן, טיובים מול המבקשים והמלצה לרשות המוסמכת. 19. טיפול ביישובי עוטף עזה עפ"י החלטות הממשלה המתקבלות מידי שנה בשנה ולאחר מבצעים שונים. 20. טיפול ביישובי הדרום וחיזוקם עפ"י החלטות ממשלה. 21. המחוז מייצג את השר והמשרד ב: הנהלות מופ"ים פריפריאליים, רשות לפיתוח הנגב, שלוש רשויות ניקוז, הרשות לפנוי מוקשים ונפלים, רשות נחל באר שבע, וועדות תכנון ובניה ועוד |
| **תוכניות עתידיות** | 1. בניית סל קליטה כולל והקטנת אי הוודאות לנקלטים חדשים וחקלאים חדשים ושיפור המענה המשרדי. 2. קידום הצעות מחליטים בנושא התיישבות ופיתוח הפריפריה הרחוקה 3. קידום חקלאות במגזר הבדואי |
| **יעדי העבודה לשנת 2023** | 1. סיוע לחקלאים בקבלת תמיכה ישירה. 2. יישום מערכת חדשנית לניהול הידע במחוז (מבוססת ממ"ג) - הקמת מערכות מידע ייעודיות לצורך ניהול היידע הנאסף במחוז בשוטף ושמירתו על גבי ממ"ג בנושא היתרי בניה והשקעות. 3. קליטת בנים חוזרים ומשפחות ביישובי הפריפריה. 4. קידום פתרונות לתעסוקה נוספת לחקלאות כגון תיירות חוץ מושבית ופעילות נלווית לחקלאות. 5. קידום חקלאות במגזר הבדואי, הוצאת עדרים מתוך היישובים ומעבר לגידול אינטנסיבי. 6. קידום מתווה אשכול לצמיחה דמוגרפית ולהסדרת הקרקעות הזמניות 7. קידום תוכניות אזוריות לאור מתווה שימוש יעיל בקרקע שאושר במועצת רמ"י. 8. סיוע לדור הבא בחקלאות ולנקלטים חדשים בתחומי הכשרת קרקע, מים, עובדים זרים, מענקים, דיור ועוד. |
| **נושאים ייחודיים** | 1. עוטף עזה – טיפול בישובים בהיבטים מגוונים. 2. קליטת משפחות חדשות לחקלאות. 3. הגברת פעולות שימור קרקע למניעת נגר וסחף. 4. מגזר הבדואי – קידום החקלאות. 5. היערכות לחרום. 6. קידום המרכז החקלאי האזורי גילת. |
| **החלטות ממשלה רלוונטיות ליחידה** | החלטה לחיזוק החוסן החברתי ביישובי העוטף (566), החלטת ממשלה לקידום ופיתוח כלכלי לחברה הבדואית ( 1279), החלטת ממשלה להצבת מיגוניות בשטחים חקלאיים (1818), החלטת ממשלה פארק נחל גרר, החלטת ממשלה להקמת ופיתוח הכפר השיקומי עדי נגב (827), סיוע לישובים באזור ים המלח (3742). |
| **נושאים רוחביים** | * העצמת המחוזות ומתן סמכויות ביצוע. שיתוף המחוזות בקביעת מדיניות המשרד (ובהכנת נהלים כגון תמיכות, קולות קוראים, חוק התיישבות ועוד). * בחינת מבנה המשרד וזרוע השליטה של המחוזות. * שדרוג נושא רח"ל והקצאת כ"א ייעודי למחוזות לתפעול מצבי חירום. סיום כתיבת נהלים למקרי החירום השונים. * החזרת ניהול ההדרכה האזורית למחוזות במקום הניהול המרכזי. * מתן פתרונות של כח אדם לטיפול בנושאים סטטוטוריים במחוז לאור העיסוק הרב שנדרשים המחוזות לנושא זה. |

## מחוז השפלה וההר

|  |  |
| --- | --- |
| **שם היחידה** | **מחוז השפלה וההר** |
| **מנהל היחידה:**  **מספר עובדים:** | מ"מ עופר אופן  15 עובדים (כולל 2 סטודנטים ) + 11 מדריכי שה"מ |
| **תאור תחום הפעילות** | **רקע**: המחוז משתרע על שטח של 1807 קמ"ר. בצפון-מדרום פ"ת ולאורך הים, בדרום – עד ניר בנים , במזרח – לאורך הקו הירוק עד ירושלים וגוש עציון .  המחוז מאופיין באזורי גידול מגוונים ומפריסת גידולים רחבה. קרקע חקלאית 622 אלף דונם. ענפי חקלאות עיקריים : הדרים 38% , מטילות 24% , רפת חלב 18% , מטעים 25%, כוורות 26% , פרחים 19% , ירקות 15% , רבייה 21% , צאן לחלב 11% .  התפלגות לפי צורת ישוב: קיבוצים- 35, מושבים שיתופיים-10, מושבים, ישובים כפריים (ערים, מועצות מקומיות) – 162 , חוות, מוסדות, חברות עיבוד ובתי ספר חקלאיים- 35, כפרי מיעוטים- 5. **סה"כ- 237 ישובים.**  **11 מועצות אזוריות**: באר טוביה, ברנר, גדרות, גוש עציון, גזר, גן רווה, חבל יבנה, חבל מודיעין, מטה יהודה, נחל שורק ועמק לוד.  **רשויות מקומיות** שבתחומן מתקיימת פעילות חקלאית: אשדוד, גדרה, גן יבנה, מזכרת בתיה, נס ציונה, ראשון לציון ורחובות בהיקף של כ-2,000 חקלאים פרטיים.  5 ועדות לתכנון ובנייה מקומיות , 1 ועדה מרחבית , 3 ועדות לתכנון ובנייה מחוזיות.  תפקידי המחוז:   * עידוד השקעות הון בחקלאות, באמצעות החוק לעידוד השקעות הון בחקלאות. * מפקד לעובדים זרים, כולל המלצות להקצאה שוטפת. * קבלת בקשות לעידוד קליטת עובדים ישראלים בחקלאות. * מתן המלצות להיתרי בנייה למבנים חקלאים ופל"ח. * טיפול בתמיכות שונות: שמיטה, בקר במרעה, פיצוי על אסונות טבע. * טיפול בהקצאות שטחי מרעה לרועים. * המלצות לבקשות להקצאת מים לחקלאות . * השתתפות בוועדות לתכנון ובניה מחוזיות: ירושלים ומרכז. * השתתפות בוועדות לתכנון ובניה מקומיות: מטה יהודה, גזר, מודיעין, עמק לוד, באר טוביה ושורקות. * קידום תכניות אב ומתאר והשתתפות בוועדות היגוי במועצות האזוריות. * לווי הישובים הוותיקים בתהליך שיקום הישוב- שיקום תשתיות. * טיפול בבקשות למימון קורסים, פסטיבלים, מרכזי מבקרים. * שת"פ עם משרדי ממשלה אחרים. * הכנת בקשות לוועדת קרקעות, פרוגראמות וועדת משנה . * המלצות לבקשות לשימוש חורג בקרקע ע"פ חוק ההתיישבות. * יישום הסכם המים, בקשות לשיקום רשתות מים והחזר כספי. * טיפול בבקשות להשכרת קרקע זמנית. * מל"ח - עבודה משותפת עם מחוז ירושלים ומחוז איילון. * טיפול בבקשות ליבוא כלים חקלאיים . * מתן המלצה לכלים חקלאים לצורך פטור ממס קניה. * אישורי שריפה גזם. * שימור ושמירה על קרקע חקלאית, שיפוט תכניות נטיעה ותכניות מים, שיפוט למימון תכניות ניקוז ושמירה על קרקע חקלאית ,בנייה משמרת מים. * ליווי מקצועי של פעילויות הרשויות לניקוז ע"פ חוק הניקוז. * הדרכה חקלאית בענפי החקלאות השונים. |
| **תוכניות עתידיות** | מיפוי הגידולים החקלאיים במחוז, באמצעות ה- .GIS  הגברת השימוש במי קולחין בחקלאות, אישור וליווי פרויקטים להשבת מי קולחין לחקלאות בתנאי ועדת ענבר. |
| **יעדי העבודה לשנת 2023** | * סיוע לחקלאים בקבלת תמיכה ישירה. * עידוד טכנולוגיות ומיכון חוסכות ידיים עובדות. * פיתוח ועידוד תיירות חקלאית וכפרית * קידום אמצעים לשימוש יעיל לשימוש במים. * אימוץ גישות ליצור אוהדות סביבה ושימור שטחים פתוחים. * טיפול בעודפי עפר * קידום נושאים אקולוגיים תוך מיזעור ההשפעות הסביבתיות השליליות של הפעילות החקלאית וההצגה של השפעות החיוביות:   נופי – שיפור הקונטקסט של הפעילות החקלאית .  צימצום זיהום סביבתי – הנגרמת מפעילות חקלאית .  שימור משאבים מתכלים- מניעה והקטנה של פגיעה במשאבי הקרקע .  מיחזור – עידוד מחזור בר קיימא של תשומות שונות: מים, פסולת חקלאית וכו'.  התייעלות אנרגטית – נושאים נוספים שיקבלו מימון במסגרת תוכנית אקולוגית , מנהלת ההשקעות.   * בניית מאגר חקלאיים במחוז. * סיוע לחקלאים בניהול המשק ובהכנת תכניות עסקיות. * קידום נושא התשתיות בישובים. * טיפול בבקשות לפסולת חקלאית . * טיפול בבקשות לשימור קרקע ניקוז ומים. |
| **נושאים ייחודיים** | * ליווי הישובים בשיקום התשתיות. * גידור שטחים חקלאים למניעת נזקי חקלאות מבעלי חיים. * קידום פרויקט מכלאות ניידות בשטחי מרעה. * ליווי בהכנת תכנית מיתאר במועצות אזורויות * השלמת תהליך צירוף החקלאים למיתקן ביו-אנרגיה הנמצא בתהליכי הפעלה ראשונים. * פיתוח זנים ובחינת כנות-חוות צריפין. * קידום והסדרת הקמת מאגרי מי קולחין. * הקצאות קרקע זמנית לרעייה לעדרים , באמצעות קול קורא. |

## שירותים וטרינריים ובריאות המקנה

|  |  |
| --- | --- |
| **שם היחידה:** | **השירותים הווטרינריים ובריאות המקנה והמכון הווטרינרי** |
| **מנהל היחידה:**  **מספר עובדים:** | ד"ר תמיר גשן  כ- 250 עובדים |
| **תיאור תחומי פעילות** | מניעת הפצת מחלות בעלי-חיים והעברת מחלות מבעלי-חיים לאדם (זואונוזות), התמודדות עם מחלות אלו מבחינת אבחון ומחקר, ניטור ומעקב, שליטה ובקרה. חיסון בעלי חיים כנגד מחלות רשומות משמעותיות. רישום, רישוי והסדרת הובלת בעלי חיים הן מבחינת מניעת הפצת מחלות והן מבחינת שמירה על רווחת בעלי החיים המובלים..  רישוי ופיקוח על יבוא ויצוא של בעלי-חיים ותוצרתם; רישוי תכשירי חיטוי, הדברה ותרכיבים לבע"ח, בדיקתם ופיקוח על השימוש בהם; רישוי מפעלים לייצור תרכיבים ופיקוח עליהם; ייעוץ למשרד הבריאות בנושא רישוי של תרופות וטרינריות; פיקוח והנחייה של הגופים הציבוריים הפועלים בתחום בריאות בעלי-חיים ומוצריהם, כגון המחלקות הווטרינריות ברשויות המקומיות, מועצת החלב והמועצה לענף הלול; רישוי בתי-מטבחיים ומשחטות ופיקוח עליון על שחיטות בעלי-חיים לשוק המקומי ולייצוא; פיקוח על בתי מטבחיים ומפעלים מאושרים בחו"ל. רישוי מפעלים לעיבוד מוצרים מן החי לייצוא ופיקוח עליון על פעולותיהם; פיקוח עליון בנושא פסדים מן החי; החלת פיקוח וטרינרי ציבורי על בתי אריזה ומיון ביצי מאכל.  פיקוח על מזון לבעלי חיים, כולל מתן היתרים ליבואנים, יצרנים ומשווקים, רישום תוספי מזון לבע"ח והפעלת מערך של פיקוח ואכיפה, על ידי הטלת אחריות על יצרנים לייצר ולשווק מזון איכותי ובטיחותי במקביל להפעלת פיקוח עליון, מבוסס סקר סיכונים, ע"י הממשלה.  פיקוח עליון על רישוי עסקים הקשורים בבע"ח ומוצריהם, מזונם ותכשירים עבורם וזאת באמצעות הרופאים הווטרינרים הרשותיים ובאמצעות יחידות השדה של השו"ט; ביצוע תכנית מעקב ארצית אחר המצאות שאריות מסוכנות במזון שמקורו מן החי; מניעת צער בעלי-חיים ודאגה לרווחתם של חיות הבית, המשק וחיות הבר בשביה; פיקוח עליון בנושא הכלבת, לרבות מניעת התפשטותה באמצעות חיות-הבר; טיפול בכלבים שנשכו; הפעלת מרכז ארצי לרישום כלבים ופיקוח עליון על רישוי אחזקת כלבים.  רישוי של רופאים וטרינרים, טיפול בתלונות נגד רופאים וטרינרים; הענקת תארי מומחיות לרופאים וטרינרים; ייזום וקידום חקיקת מישנה והוראות החקיקה הווטרינרית; הסמכת רופאים וטרינרים לפיקוח על ניסויים בבעלי חיים במוסדות המאושרים לכך; ייצוג מדינת ישראל בארגונים וטרינריים, בינלאומיים ורשמיים (OIE, FAO); קיום קשרים עם המדינות השונות בתחומי אחריות השו"ט; הדרכה והסברה לגופים מקצועיים לציבור הרחב ולמשתלמים מחו"ל בנושאים וטרינריים; יישום הסכמי האוטונומיה והשלום בתחום הווטרינרי.  השירותים הווטרינריים מספקים שירותים בכל הארץ, בפריסה גיאוגרפית של היחידות:  6 לשכות וטרינריות אזוריות העוסקות בבעלי חיים יונקים.  2 מרחבים וטרינריים האחראים על עופות.  1 נמל תעופה בן גוריון.  3 נמלי ים; אשדוד, חיפה ואילת.  3 מעברי גבול, בשיתוף עם הגנת צומח.  תחנת הסגר בחיפה (פעילה לסוסים בלבד כעת). |
| **תוכניות עתידיות** | * הצעת מבנה ארגוני, תקציבי ותפעולי חדש לשירותים הווטרינריים. מעבר מביצוע על ידי השו"ט לפיקוח ניטור ומעקב, תוך העברת ביצוע פעולות שונות לסקטור הפרטי. * ארגון מחדש ובניית מערכת מידע ממוחשבת לניהול רישום בעלי חיים, היסטוריה רפואית ושליטה בתנועת בעלי חיים בישראל. * ארגון מחדש של מערך הפיקוח על המדגה ליצוא ושיווק דגי מאכל ודגי נוי. * ארגון מחדש של מערך הפיקוח על ייצור ושיווק ביצי מאכל. * קידום מערך רישום וסימון של חיות משק. * הקמת מערכת ממוחשבת לרישום פרטני של גמלים וצאן. * עדכון וריענון נושא "מסמני חיות משק מורשים". * פיקוח ורפורמה בענף החזירים. * ביעור מחלות מדבקות, שחלקן הגדול הן זואונוזות; כגון ברוצלוזיס. * הקמת מעבדת ייחוס בשירותים הווטרינריים לביצוע בדיקות מזהמים במזון לבעלי חיים והכרה במעבדות פרטיות. * הסדרת מערך הפיקוח הווטרינרי מרמת המשק המגדל ועד הצרכן (תיעוד וטרינרי על בריאות הלהקות ואיסוף מידע מחייב). * שיפור האכיפה בנושא בטיחות בשר העוף. * שיפור האכיפה בנושא נוכחות שאריות כימיות חריגות בבשר העוף. * שיפור אכיפת הדרישות הווטרינריות במשחטות רשותיות (מותנה בקבלת כ"א יעודי נוסף ממשרד החקלאות ואישור עדכון התקנות ע"י הכנסת). * התמודדות עם מחלות מגיחות כמו זנים חדשים של פה וטלפיים; קדחת השקע האפריקאי; קדחות המוראגיות (קרימיאן קונגו) ועוד על ידי מחקר ופיתוח פתרונות בדמות תרכיבים למשל. * שיפור הפיקוח במשקי היונקים בישראל ומעבר לפיקוח אקטיבי על בריאות בעלי החיים, רווחתם, שימוש בתרופות, הקפדה על המנעות משאריות, שימוש בחומרי הדברה, הקפדה על חיסוני חובה ושמירת הנהלים המחייבים. |
| **יעדי העבודה לשנת 2023** | * יישום רפורמה בהטלה ומעבר ללולים ללא כלובים, מימוש האגרת שלב ב' * צמצום שחיטה בלתי מוסדרת ("שחיטה שחורה"). * הטמעת תהליכים מקוונים ליצוא חיות מחמד. * איפיון ופיתוח מערכת מידע לניהול אוכלוסיית היונקים בישראל ברמה הפרטנית. * איפיון ופיתוח מערכת מידע לניהול ופיקוח ענף הלול בישראל. * בחינה של תהליכי עבודת הלשכות הווטרינריות, משימות נדרשות ודרכי ביצוען כמו גם העברת ביצוע של משימות כמו חיסונים לשוק הפרטי במשקים העומדים בתנאים מקדימים. * ביצוע בדיקה כלכלית יסודית לאגרות ודמי השירותים של השו"ט ותמחור מחדש במידת הצורך. * הכנת תוכנית הדרכה למעבר הארגון לפיקוח מביצוע. * הדרכת העובדים והקניית כלים לניתוח נתונים והפקת משמעויות לשם קבלת החלטות מושכלת. * הקמת אגף אפידמיולוגיה לריכוז נתונים מהארץ והעולם; הפצת מידע לרופאים הווטרינריים בארץ ובעולם ולציבור הרחב; ניתוח נתונים ואיתור גורמי סיכון למיקוד מאמצי המניעה והבנת התהליכים הגורמים לחדירה והפצת מחלות בעלי חיים בישראל. * ביצוע ביקורות יזומות במשקים; זיהוי מהיר של מחלות והשמדה מהירה במידת הצורך, חיסון והסגר בהתאם.. * בניית מערך פיקוח ותמיכה ליישום חוק המספוא.   + הקמת מערכת להנפקת היתרים ליצרנים ומשווקים של מזון לבעלי חיים   + הערכת סיכונים במזון לבעלי חיים, רישום ורישוי של תוספי מזון לבעלי חיים.   + הקמת מערך לפיקוח ואכיפה על יצרנים ומשווקי מזון לבעלי חיים   + הקמת מעבדת מספוא בשו"ט   + הדרכה והכשרת מפקחים לביצוע הוראות החוק * מיפוי של המצב הקיים וגיבוש תוכנית עבודה למיגור /שליטה במחלת הברוצלוזיס. |
| **נושאים הנמצאים בתהליך** | * מעבר מביצוע לפיקוח בתחומי בריאות היונקים. * הטמעת מערכות ניטור ובקרה בשלוחות השונות. * עדכון ושינויים בתקנות. * יישום ההמלצות של ועדת הניוקסל וסלמונלה. * התקנת תקנות חדשות * התקנת תקנות מכוח החוק לפיקוח על מזון לבעלי חיים, התשע"ד-2014 * עדכון צו רישוי עסקים לענייני וטרינריה – תנאי מסגרת לרישוי עסקים בסמכות משרד החקלאות. * המשך הסמכת מעבדות המכון הווטרינרי לפי תקן ISO 17025. * שדרוג שלוחת ההטלה בהתאם לאבני הדרך באגרת מנהל השו"ט שלב ב' משנת 2019. |
| **נושאים ייחודיים** | * ארגון השירות והפיקוח על עדרי הצאן בקרב בני המיעוטים, במיוחד הסקטור הבדואי בדרום. * ניטור ומזעור סלמונלה בלולי ההטלה. * ניטור ומזעור ברוצלוזיס בעדרי הצאן וביעור מעדרי בקר נגועים. * פעילות במסגרת פרויקט חיסון אוראלי של חיות בר כנגד מחלת הכלבת והכלת התפרצויות נקודתיות. * העברת חיסון המקנה כנגד פה וטלפיים לביצוע על ידי השוק הפרטי בעדרים העומדים בתנאים מקדימים. * ההתמודדות למניעת מחלת ספגת המוח בבקר. * ניטור והתמודדות עם מחלת שפעת העופות. * ניטור והתמודדות בדרום הארץ עם מחלת הניוקאסל בעופות. |

## השירותים להגנת הצומח ולביקורת

|  |  |
| --- | --- |
| **שם היחידה** | **השירותים להגנת הצומח ולביקורת** |
| **מנהלת היחידה:**  **מספר משרות:** | שלומית ציוני  183 משרות |
| **על הארגון** | השירותים להגנת הצומח ולביקורת הינה זרוע רגולטורית הפועלת במסגרת חוקים ותקנות בנושאי הגנת הצומח.  במסגרת פעילותו, הארגון עוסק במניעת חדירתם והתפשטותם של נגעי צמחים, ניטור וסקרים, אבחון מזיקים ומחלות, פיקוח על יבוא ויצוא של תוצרת חקלאית צמחית, קביעת תקנים לשאריות חומרי הדברה בתוצרת חקלאית צמחית ורישוי חומרי הדברה, בקרה על היצור והסחר בתוצרת אורגנית והסדרת ייצור חומר ריבוי (זרעים, שתילים וכד') בריא מנגעי צמחים ואיכותי לחקלאים.  הארגון פועל בממשקי עבודה רבים ומתוך שיתוף פעולה עם בעלי העניין לקידום והטמעה של פרקטיקות מתקדמות להפחתת השימוש בחומרי הדברה קונבנציונליים והגברת השימוש בשיטות ידידותיות לאדם והסביבה.  הארגון פועל תחת ההסמכה לתקנים הבינלאומיים לניהול איכות ISO 9001, להתנהלות מעבדותISO 17025 ולהתנהלות גופי הסמכה ISO 17011.  ​​​​​​​​​​​​​​​​​​​  **חזון השירותים להגנת הצומח ולביקורת לשמור ולהצמיח את החקלאות בישראל:**   * להגן על הצומח בישראל חדירת נגעי צמחים חדשים המאיימים על הצומח והסביבה * להוות אסמכתא מקצועית מובילה ועדכנית בתחומי הגנת הצומח ורישוי חומרי הדברה, להבטחת תוצרת חקלאית איכותית ובריאה לאדם ולסביבה. * לפעול בשקיפות, שירותיות, אדיבות, מקצועיות ואחריות ולהוביל למודעות הציבור בתחומי הגנת הצומח. * להיות ארגון הרואה את העובד וצרכיו, מקיים סביבת עבודה נוחה ומאפשרת. * למנף את הארגון ברמה הלאומית והבינלאומית, לבנות ולחזק קשרים עם ארגונים לאומיים ובינלאומיים.   **השירותים להגנת הצומח ולביקורת אמונים על הנושאים הבאים:**  **שמירה על בריאות הצומח**   * מניעת חדירה של נגעים, מחלות ומזיקי צמחים העלולים לגרום נזק לצומח בישראל באמצעות הערכה וניהול סיכונים. * תכנון, פיקוח ובקרה של מערכי הגידול ליצירת חומר ריבוי חופשי מנגעים. * תחנות הסגר צמחים לאקלום של זנים חדשים לפיתוח ענפי החקלאות השונים. * ביעור נגעי הסגר שחדרו לישראל והכנת תכניות חירום להתמודדות עם נגעים המאיימים על האזור.   **שמירה על בריאות האדם והסביבה**   * רישום, רישוי ופיקוח על תכשירי הדברה לשימוש חקלאי. * קביעת תקנים לשאריות חומרי הדברה ודיגום תוצרת חקלאית טרייה לבדיקת שאריות חומרי הדברה. * ניהול מיזמי הדברה ברי קיימא המעודדים שימוש בהדברה ידידותית לאדם ולסביבה. * הכרה במעבדות אנליטיות חיצוניות לצרכי בדיקת שאריות חומרי הדברה.   **אבחון נגעי צמחים**   * אבחון נגעי צמחים (פטריות, חיידקים, וירוסים, וירואידים, נמטודות, חרקים ואקריות מזיקות) על ידי צוות מומחים, למניעת הפצתם ביצוא, ביבוא ובחקלאות ישראל. * מחקר ופיתוח שיטות בדיקה מתקדמות לאבחון מחלות צמחים. * הכרה במעבדות אבחון חיצוניות למתן שירות לבעלי עניין.   **פתיחת שווקים חדשים ליבוא ויצוא וקידום הסחר החקלאי**   * ביצוע הערכת סיכונים לפתיחת שווקים ליבוא תוצרת חקלאית צמחית לישראל וליצוא תוצרת חקלאית צמחית ישראלית ליעדים שונים בעולם. * קידום ושימור שיתופי פעולה עם רשויות הגנת הצומח בעולם לשימור הסחר ופתיחת שווקים חדשים ליצוא ויבוא של תוצרת חקלאית צמחית. * ביקורת ופיקוח על תוצרת חקלאית טרייה לייצוא בנמלי הים, האוויר וכן באתרי הלקוחות, להבטחת בריאות וחופשיות התוצרת מנגעים. * ביצוע סקרים לאישור חלקות ליצוא תוצרת חקלאית בהתאם לדרישות מדינות היעד. * פיקוח ובקרה על מערכי גידול ליצירת חומר ריבוי נקי עבור החקלאות המקומית וליצוא. * ייצוג מדינת ישראל בארגונים ופורומים בינלאומיים בתחום בריאות הצמח. * הטמעת תקנים בינלאומיים בתחום בריאות הצמח. * ריכוז הפעילות מול הסוכנות הבינלאומית לאנרגיה אטומית (IAEA) וייזום פרויקטים משותפים בנושאי חקלאות.   **הבטחת איכות תוצרת טרייה לשוק מקומי וליצוא**   * קביעת תקנים לאיכות של תוצרת חקלאית טרייה ואכיפתם. * הסמכת גופי אישור ובקרה לפיקוח על תוצרת אורגנית.   *פעילות הארגון מתבצעת בפריסה ארצית רחבה:*   * ***פעילות משרדית****- מטה הארגון בבית דגן, מרחבים - גילת, חדרה, חיפה ועין יהב.* * ***פיקוח בנמלים-*** *נמלי אשדוד, נמלי חיפה, נתב"ג ונמל תעופה רמון.* * ***פיקוח במעברי גבול יבשתיים****- נהר הירדן, אלנבי, כרם שלום, ניצנה ומעבר רבין.* * ***דואר ישראל*** *– פיקוח במרכז מיון והפצה מודיעין.*   *השירותים ניתנים בנוסף גם* בכ- 700 אתרים שונים הפזורים ברחבי הארץ, כגון: בתי אריזה, תחנות טרנזיט, בתי קירור, חלקות גידול, חברות זרעים ומשתלות. |
| **פעילויות עיקריות** | **תחום בכיר הערכת סיכונים**   * *הערכת סיכונים בייבוא למוצר שלא יובא עד כה לישראל או מוצר שמבקשים לייבאו ממקור חדש* * הערכת סיכונים בייצוא בהתאם לדרישת מדינת היעד במטרה לפתוח שווקים חדשים בייצוא ועל מנת לשמור על שווקים קיימים. * ניהול ותפעול מאגר נגעים בישראל. * מיפוי סיכונים עולמי עבור תוצרת חקלאית טרייה. * עדכון תקנות הגנת הצומח ליבוא צמחים. * הכנת דפי מידע על נגעים (לטובת המפקח ובעת גילוי נגע חדש) * ריכוז וועדות מקצועיות (וועדה לסטאטוס נגעים, וועדת היגוי (PRA * פעילות בפורומים בינלאומיים EPPO, IPPC)).   **אגף הסגר**   * מניעת חדירת נגעים חדשים, מזיקים וגורמי מחלות של צמחים. * פיקוח על יצוא של צמחים ומוצרי צמחים למניעת הפצה של נגעים הקיימים בארץ למדינות אחרות. * אחריות מקצועית על פעילות המפקחים במרחבים בנושאי ההסגר השונים. * פעילות בהתאם לסטנדרטים ואמנות בינלאומיים ובהתאם לחוק הגנת הצומח, תקנות יבוא צמחים ודרישות היבוא של מדינת ישראל (ביבוא), דרישות מדינת היעד והסכמים בי-לטרליים (ביצוא).   **תחום בכיר ביקורת**   * אחריות מקצועית על פעילות המפקחים במרחבים בנושאי הביקורת השונים. * קשר שוטף עם הנספחים החקלאיים/כלכליים במדינות היעד לשימור היצוא של התוצרת הישראלית. * ריכוז עיבוד וניתוח נתוני יצוא של תוצרת חקלאית טרייה, והכנת דוחות תקופתיים. * ריכוז וליווי מקצועי של הפיקוח על ייצוא תוצרת חקלאית טרייה בטיפולי קור, כולל כיולים והמכלות. * פיקוח על עמידה בדרישות התקן הבינלאומי15 ISPM לאבטחת חופשיות מנגעים במשטחים ואריזות עץ. * קידום והשלמת פיתוח המערכת הממוחשבת לביקורת יצוא והטמעת פלטפורמה של תעודות בריאות אלקטרוניות. * ניהול המעקב האירגוני אחר תפיסות במשלוחי יצוא במדינות היעד וביצוע פעולות מתקנות לצמצומם ולמען שימור היצוא. * הדרכה והכשרה למפקחי הגנת הצומח, עובדי בתי אריזה, ולקוחות נוספים בנושאי ייצוא. * פיקוח וביקורת של תוצרת חקלאית טרייה המיועדת ליצוא בנמלים ובאתרי הלקוחות בדגש על הפן הפיטוסניטרי. * ליווי מפקחים מחו"ל בביקורת יצוא מקדימה, כנדרש על פי הסכמים   בי-לטרליים.   * אחריות אירגונית על הוראות עבודה להנפקת תעודות בריאות על פי התקנים הבינלאומיים, והנחיות המפקחים ובעלי עניין (מגדלים, יצואנים ועמילי מכס) לשימוש נאות.   **אגף כימיה ורישוי תכשירים**   * רישום ורישוי תכשירים להגנת הצומח לחקלאות קונבנציונלית ואורגנית. * קביעת ערכי שאריות מרביות מותרות בתוצרת צמחית. * מתן רישיונות יבוא והיתרי מכירה לתכשירים להגנת הצומח. * ניהול מאגרי מידע של התכשירים להגנת הצומח * בדיקת שאריות חומרי הדברה בתוצרת חקלאית .צמחית. * בדיקת תקינות תכשירי ההדברה. * פיקוח ואכיפה על השימוש בתכשירי הדברה. * ביצוע סקר שאריות חומרי הדברה בתוצרת חקלאית טרייה. * הכרה ופיקוח על מעבדות חיצוניות, לבדיקת שאריות חומרי הדברה ועקומות דעיכה בתוצרת חקלאית.   **אגף אבחון מזיקים**   * ביצוע זיהוי פרוקי רגליים מזיקים בצמחים הן בשיטות קלאסיות והן בשיטות מולקולריות והוא כולל חמישה מומחים לקבוצות שונות של פרוקי רגליים: פרפראים (Lepidoptera), חיפושיות (Coleoptera), זבובאים (Diptera), שוני כנף (Hemiptera), תריפסאים (Thysanoptera) ואקריות (Acari). * שותפות בניטור מזיקי הסגר המנוהל ומבוצע על ידי אגף אקולוגיה, שותף למחקרים שונים הקשורים למזיקי צמחים ביחד עם מוסדות אקדמאיים שונים וכן יוזם סקרים על מנת להכיר את פאונת פרוקי הרגליים המזיקים בצמחים בגידולים חקלאיים שונים. * ריכוז המידע הספרותי הקיים בעולם לגבי פרוקי-רגליים מזיקים בצמחים. * ניהול ותחזוקה של אוסף אנטומולוגי רב ערך הכולל אלפי פרטים של חרקים, חלקם נאספו בתחילת המאה ה 20. האוסף הינו דינמי וממשיך להתרחב.   **אגף אבחון מחלות**   * מורכב מ-6 מעבדות מקצועיות המוסמכות על ידי הרשות הלאומית להסמכת מעבדות לפי תקן (ISO/IEC) 17025:   פיטובקטריולוגיה, מיקולוגיה, אבחון נמטודות, אבחון בשיטות מולקולריות, אבחון מחלות ויראליות ודמוי ויראליות בצמחים והמעבדה לבריאות זרעים (בשלבי הקמה)   * פיתוח שיטות בדיקה מתקדמות לאבחון נגעים הגורמים למחלות צמחים (וירוסים, נמטודות, פטריות, בקטריות, חרקים ואקריות). * השתתפות בבדיקות השוואתיות בינלאומיות לזיהוי מחלות צמחים. * הדרכה, פיקוח והכרה של המעבדות החיצוניות.     **תחום בכיר אבטחת בריאות הצמח**   * שימור שווקי יצוא קיימים באמצעות הכנת היחידות המקצועיות למבדקים חיצוניים המבוצעים על ידי ארגוני הגנת הצומח בחו"ל, מעקב אחר שינויים בדרישות פיטוסניטריות במדינות העולם, פרסום בינלאומי בדבר מצבם של נגעים בישראל. * השתתפות במיפוי סיכונים עולמי עבור תוצרת חקלאית טרייה, הערכת סיכונים בייבוא וקביעת דרישות יבוא למוצרים שונים לצורך פתיחת שווקי יבוא חדשים. * ריכוז מידע לאיתור שווקים חדשים ליצוא תוצרת חקלאית. * טיפוח קשרים מקצועיים עם מדינות האזור וקידום פעילות פרויקטים של סבא"א (אזורי ולאומי). * קיום קשרים מקצועיים עם רשויות הגנת הצומח בעולם לשם פתרון בעיות ופעולות מתקנות ביבוא ויצוא. * השתתפות בניסוח פרק SPS בהסכמי אזור סחר חופשי.   **אגף אקולוגיה**   * תפעול של מערך ניטור ארצי המונה כ-5000 מלכודות לנגעי הסגר. * תפעול מערך ארצי של מתקני קטילה לזבובי פירות. * ביצוע סקרים שונים לנגעי הסגר כגון: פסילת ההדר האסיאתית, סקר קסיללה בגפן ובשקד, ארגוט בסורגום ועוד. * ביצוע ביקורות בחלקות גידול לפני ייצוא לפי דרישות של מדינות היעד: הדרים לאירופה ולסין, מלסקו לקוריאה ולאוסטרליה ועוד. * טיפול בהתפרצויות של נגעי הסגר למשל פסילת ההדר האסייתית שהתגלתה בעמק חפר, התפרצויות של זבוב פירות האפרסק, הדברת העשב הפולש אמברוסיה גריי בבקעת שפיה. * הקמה ופיקוח על מיזמי הדברה אזוריים למניעת התפשטות נגעים ולהפחתת שימוש בחומרי הדברה. הדברת זבוב פירות בהדרים בכל הארץ, פרויקט ערבה נקיה, הפחתת חומרי הדברה במטעים נשירים. * הקמת מודל לחקלאות סביבתית הכולל מגוון של נושאי הגנת הצומח עם נושאים של חקלאות,סביבה ושימור קרקע.   **תחום בכיר שתלנות וחומר ריבוי**   * המחלקה לביקורת זרעים ושתילים - עוסקת בפיקוח על ייצור זרעים רגילים ומושבחים ואישורם לשיווק בארץ ובחו"ל ובמעקב ופיקוח על משתלות עצי פרי כמתחייב על פי חוק הזרעים. * המחלקה לאינטרודוקציה ולחומר ריבוי - מטפלת באקלום זנים חדשים מיובאים בעלי פוטנציאל סיכון גבוה לחקלאות ולערכי הטבע בישראל. בנוסף, המחלקה בודקת ומאשרת את כל חומר הריבוי המפוקח על-ידי השירותים להגנת הצומח ולביקורת בתקנות הזרעים. * פועלים בהתאם לחוק הזרעים להבטחת איכות ואמינות הזרעים ולשיווק שתילים בריאים ויבול מיטבי עבור החקלאי והצרכן * שותפים לקביעת נהלים ותקנות בנושא זרעים עם ה- OECD. * הסדרת הפיקוח על ייצוא זרעי קנאביס מישראל לעולם.   **תחום בכיר סטנדרטים**   * אכיפת החוק להסדרת תוצרת אורגנית, התשס"ה-2005 והתקנות שהותקנו לפיו. * הסמכת גופי בקרה לפיקוח על תוצרת אורגנית. * הנחיה, מעקב ופיקוח על כלל העוסקים בתוצרת אורגנית בישראל. * ייצוג בזירה האורגנית הבינלאומית ופתיחת שווקים חדשים ליצוא ויבוא של תוצרת אורגנית. * ניהול ותפעול מאגר היתרים של תוצרת אורגנית. * עדכון והרחבת הסטנדרטים האורגנים הקיימים לתחומים נוספים.   **אגף מנהל והכשרה**   * אחריות על כלל הפעולות הקשורות בניהול ההון האנושי, וכן דאגה לצרכי העובד הן במישור המקצועי והן במישור האישי. * ניהול ובקרה של תקציב הארגון, מעניקה שירותי גבייה ללקוחות חוץ ופנים עבור שירותים הניתנים באמצעות היחידות השונות. * סיוע בתפעול לוגיסטי של פעילות הארגון. ניהול צרכי הרכש והבינוי במטה וביחידות השטח. * פיתוח ההדרכה בארגון, הובלת מסלולי קידום והטמעת האיכות והמצוינות בארגון. * ניהול מערך הדגימות והדוגמאות המגיעות אל מעבדות השירותים להגנת הצומח לביקורת ו/או הנשלחות אל מעבדות חיצוניות.   **מרחבים**   * פיקוח על יבוא צמחים ומוצרי צמחים למניעת חדירת נגעים חדשים, מזיקים וגורמי מחלות של צמחים למדינת ישראל. * פיקוח על יצוא של צמחים ומוצרי צמחים למניעת הפצה של נגעים הקיימים בארץ למדינות אחרות. * קבלת החלטות בנושאי אישור או פסילה של תוצרת חקלאית המיועדת ליבוא או ליצוא. * בקרה ופיקוח על ביצוע טיפולי הסגר לאחר קטיף טיפולי קור, איוד בהתאם לדרישות מדינות היעד. * ביקורת ופיקוח על צמחים ומוצרי צמחים במשלוחי יבוא, יצוא ובמטענם האישי של נוסעים נכנסים בנמלי הכניסה הימיים והאוויריים, מסופי הגבול היבשתיים, סניפי הדואר, תחנות הטרנזיט, בית הלקוח. * הנפקת תעודות בריאות בינלאומיות ליצוא על פי דרישות מדינות היעד, התקנים הבינלאומיים והוראות העבודה. * ביקורת פיטוסניטרית במשתלות ושטחי גידול ליצוא צמחים ומוצרי צמחים ונטילת דוגמאות לאבחון בדיקות מעבדה. * תיאום פעילות עם יחידות מקצועיות מקבילות כגון המכס, משרד הבריאות, הנהלות רשות שדות התעופה ונמלי הים במרחב. |
| **אתגרים ארגוניים לשנת 2023** | הערכות לרפורמה ביבוא פירות וירקות -   * השלמת עדכון חקיקה לתקנות הגנת הצומח (יבוא צמחים, מוצרי צמחים, נגעים ואמצעי לוואי), התשס"ט -2009. * עדכון נהלי עבודה והתאמתם לתהליכי העבודה החדשים של יחידות המטה ויחידות השטח. * הגדלת כוח אדם והיערכות לקליטת עובדים חדשים. * הערכות לוגיסטית והתאמת מבנה המטה ומבני יחידות השטח לקליטת עובדים חדשים והרחבת הפעילות. * התאמת מערכת היבוא הממוחשבת לתהליכי העבודה החדשים (יעלה). * הקמת מערכות דיגיטליות ייעודיות לתהליכי הערכה וניהול סיכונים.   דיגיטציה של תהליכים ארגוניים -   * אפיון, בנייה והמשך הטמעת מערכות מחשוב תומכות תהליכים באגפים השונים – מערכת יעלה, מערכת ביקורת יצוא, מערכת לניהול מידע ותהליכים בתחום בכיר הערכת סיכונים. * שימוש בE- phyto – (תעודות בריאות אלקטרוניות) ביצוא תוצרת חקלאית טרייה וביבוא הצמחי בכללותו. * מעבר לשימוש בתוכנת starlims במעבדות השירותים להגנת הצומח ולביקורת לניהול בדיקות לאבחון נגעים ובדיקות שאריות חומרי הדברה. * הטמעת מערכת ארצית לניהול סקרים, ניטור ופיקוח באמצעות תוכנה מתקדמת מבוססת GIS.   עדכוני רגולציה –   * עדכוני חקיקות בנושאים שונים (זרעים, יצוא, אורגני) * ייזום תוכניות להפחתת נטל רגולטורי   היערכות לשינוי ארגוני משרדי של איחוד המנהלות –   * לאיחוד המנהלות במשדר השפעה ישירה ומהותית על תפקוד הארגון בשלושה תחומים: משאבי אנוש, רכש ולוגיסטיקה וכספים. להשפעה זו השלכות ישירות על כל גורמי המקצוע בארגון, הן במטה והן במרחבים, בשירות הפנים ארגוני והחוץ ארגוני. * הבטחת תפקוד תקין ויעיל של הפעילות השוטפת של הארגון להשגת היעדים ומימוש החזון. * שימת דגש על עובדי הארגון עליהם השינוי משפיע באופן ישיר.   עמידה בהצלחה במבדקים שמבוצעים על ידי גורמים חיצוניים –   * האיחוד האירופי –חיידק הקסיללה ,וירוס ToBRFVועש תפוח מדומה. * סין – עמידה בדרישות ליצוא הדרים. * ארה"ב – חופשיות מספודופטורה ביצוא צח"ר. * רשות להסמכת מעבדות – תקן ISO17025 * מכון התקנים – תקן ISO9001 |
| **יעדים להמשך** | * להוות גוף מוביל, מקצועי ועדכני בתחומי הגנת הצומח, אבחון נגעים ורישוי תכשירים תוך שימוש בטכנולוגיות מתקדמות כגון מערכות מידע גיאוגרפיות, מכשור מתקדם, דיגיטציה של תהליכים, הסתייעות בכלבים וכן הלאה. * עידוד היצוא החקלאי באמצעות פיתוח שווקים חדשים נוספים ושימור שווקים קיימים. * ​​​​​​​​​​​​​​​חיזוק הקשרים הלאומיים והבינלאומיים והרחבת מגוון ההסכמים ושיתופי הפעולה ולהבטחת יצוא ויבוא של תוצרת חקלאית נקיה מנגעים, איכותית ובריאה לאדם ולסביבה. * העלאת המודעות הציבורית למניעת חדירה של נגעים לישראל ושמירה על בריאות הצומח מתוך הבנה שזהו גורם מפתח להשגת ביטחון תזונתי, הגנה על הסביבה ושמירה על המגוון הביולוגי. * הכנת תכנית חומש ליעדי הארגון הכוללת את היעדים שפורטו לעיל וכן התייחסות לשינויי האקלים והשפעתם על הגנת הצומח. |


## מינהל המחקר החקלאי - מכון וולקני

|  |  |
| --- | --- |
| **שם היחידה** | **מינהל המחקר החקלאי - מכון וולקני** |
| **מנהל היחידה:**  **מספר עובדים:** | ייקבע בהליך ועדת איתור  485 (תקן); 200 (ארעיים + סטודנטים לפי שעות); כ-350 (סטודנטים לתארים מתקדמים) |
| **תיאור תחום הפעילות** | מכון וולקני הוא הזרוע הביצועית של משרד החקלאות בתחומי המחקר והפיתוח  **החזון של מכון וולקני**  מצוינות במחקר ופיתוח לקידום החקלאות ושמירת הסביבה  **מטרות העל של מכון וולקני**   * פיתוח ידע, טכנולוגיות ומוצרים להבטחת אספקת מזון, שמירת הסביבה ותעשייה נלווית * הטמעת יישומים בחקלאות ולשמירת הסביבה בארץ ובעולם * מתן פתרונות למשברים וקשיים בהווה ובעתיד: מזון, מים, אנרגיה, אקלים * הכשרת דור העתיד של המחקר, הפיתוח והיישום בתחום החקלאי   **מאפיינים נוספים:**   1. המכון מחויב לעסוק ולקדם מחקר ציבורי הכולל מו"פ בתחומי החקלאות, המזון והסביבה, לטובת חקלאות ישראל וכלל אזרחי המדינה. המכון פועל להפצת הידע, להנחלתו וליישומו בחקלאות, בתעשייה, במסחר ובאקדמיה 2. המכון עוסק בנושאים בעלי חשיבות לאומית-ציבורית בתחומים בהם לשוק החופשי-מסחרי אין עניין מבחינה כלכלית 3. למכון יש יכולת מוכחת לביצוע מחקרים בינתחומיים במישור הלאומי והבין לאומי 4. המכון מקפיד על טיפול נאות בנושא הקניין הרוחני   **פעילות המכון מושתתת על עקרונות היסוד הבאים:**   1. העצמת החקלאות כערך לאומי 2. העלאת הערך המוסף של החקלאות 3. חיזוק ביטחון המזון של ישראל |
| **תוכניות עתידיות** | **ייעול ייצור מזון מהצמח**   * שיפור היבול באמצעות גישות גנטיות, פיסיולוגיות ואגרוטכניות * התמודדות עם עקות אביוטיות (חום, יובש ומליחות) ופגעים ביוטיים (מחלות ומזיקים) * שיפור הערך התזונתי, הטעם והמראה של המזון   **ייעול ייצור מזון – בעלי חיים**   * טיפוח להשבחת תכונות יצרנות בבע"ח * פיתוח שיטות ידידותיות לאיתור ומניעת עקות ביוטיות ואביוטיות בבע"ח, על מנת לאפשר יצרנות מיטבית * שיפור איכות מוצרים מהחי, בשר (בקר, צאן, עופות, דגים) חלב (בקר וצאן) וביצים * שיפור נצילות המזון, הרחבת והוזלת סל המזונות לבעה"ח ולצרכן, ומניעת זיהום הסביבה ע"י בעלי חיים   **בקרת פגעים במהלך הגידול**   * חקר פגעים והפחתת השימוש בתכשירי הדברה כימיים * פיתוח והנגשה של אמצעים חדשניים לבקרת פגעים תוך הפחתת השימוש בתכשירי הדברה כימיים * יישום משולב של אמצעי הדברה למטרות בקרת פגעים יעילה   **מיכון וטכנולוגיות חדשניות במערכות חקלאיות וסביבתיות**   * פיתוח טכנולוגיות הנדסיות המאפשרות יישום של חקלאות בת קיימא * ייעול הייצור בבתי הגידול של החי והצומח * פיתוח ויישום של חקלאות מדייקת למשק החי והצומח   **בטיחות, איכות ומניעת פחתים בתוצרת חקלאית ומזון**   * פיתוח פתרונות וטכנולוגיות חדשות וידידותיים למניעת זיהומים, שימור האיכות והפחתת איבודי מזון מהחקלאות * הפחתת הפגיעה באיכות ובטיחות של תוצרת חקלאית לאחר הקטיף ומזון, וטיפול בשלבים הקריטיים בשרשרת השיווק כבסיס לפיתוח אסטרטגיות וטכנולוגיות למזעור הנזקים   **קרקע, מים וסביבה**   * הגדלת יעילות השימוש במים מאיכויות שונות שתאפשר עלייה ברווחיות החקלאות והרחבת השטחים המעובדים. * פיתוח כלים וטכנולוגיות לקבלת יבול מיטבי בתנאי גידול, קרקע ואקלים שונים * מזעור של זיהום מקורות המים כתוצאה מפעילות חקלאית * שימוש יעיל, בטוח ובר-קיימא של פסולות בקרקעות מעובדות   **חקלאות מקיימת ומקדמת בריאות**   * ניהול מיטבי של משאבי טבע וסביבה בשטחים פתוחים וחקלאיים לחיזוק הרב-תועלתיות ושירותי המערכת האקולוגיים * פיתוח מוצרים, ידע וטכנולוגיות חקלאיות לקידום בריאות הגוף והנפש * שיפור בריאות ואיכות החיים של האוכלוסייה בסביבה החקלאית והעירונית   **התמודדות עם שינוי האקלים ופיתוח גישות לחקלאות על סף מדבר**   * פיתוח פתרונות לבעיות ייחודיות, עכשוויות ועתידיות, לאזורים צחיחים וצחיחים למחצה, (שינוי אקלים, איכות וזמינות מים, ומדבור) * **הוראה ופעילות בין לאומית** * הכשרה וחינוך של דור העתיד בתחום המחקר, הפיתוח החקלאי והסביבתי תוך שיתוף פעולה עם הקהילה, מוסדות חינוך ואקדמיה בארץ ובעולם * ייזום ופיתוח קשרים לאומיים ובינלאומיים במו"פ ובתעשיה |
| **נושאים הנמצאים בתהליך** | * הכפפת יחידת המרכז הלאומי לחקלאות ימית (מלח"י) למכון וולקני * ביסוס שבעה מרכזי מחקר בין-מכוניים רב-תחומיים שהוקמו לאחרונה, כולל המרכז הלאומי לעריכה גנומית * קליטה והטמעה של עובדי-מחקר ('חוקרים') חדשים ביחידות המכון במרכז הארץ (ראשון לציון), בדרום ('גילת') ובצפון ('נווה יער') כולל הקמת מעבדות ותשתיות ייעודיות למחקר |
| **נושאים ייחודיים** | * הובלת דיון לאומי והתווית פתרונות להתמודדות עם משבר המזון העולמי הצפוי ב-2050 והובלת השינויים הנדרשים עקב שינויי אקלים * תפעול בנק הגנים הלאומי כולל שימור אוספים גנטיים חיים של גידולים חקלאיים * הדרכת תלמידים לתואר שני ושלישי (כ-300 בשנה ומשתלמי בתר-דוקטור (כ-50 בכל שנה) במעבדות המחקר במכון * קידום פעילות של נוער שוחר מדע בנושאי חקלאות וסביבה * פעילות עם נוער ע.ל.מ |
| **החלטות ממשלה רלוונטיות ליחידה** | * העברת מלח"י למכון וולקני (החלטת ממשלה מס' 537 (חכ/24) משנת 2007, החלטת ממשלה מס' 2461 (חכ/59) משנת 2017, החלטת ממשלה מס' 4662 משנת 2019 והחלטת ממשלה מס' 1442 משנת 2022) * המלצות למינוף המו"פ החקלאי (החלטת ממשלה מס' 5274 מיום 09.12.12) |

## 

## 

## מפת פריסת מחוזות משרד החקלאות



## רשימת אתרי המשרד

|  |  |  |  |
| --- | --- | --- | --- |
|  | **שם הנכס** | **מיקום** | **יעוד** |
| 1 | מחוז גליל גולן | קרית שמונה | הנהלת מחוז |
| 2 | ראש פינה | ראש פינה | לשכה וטרינרית |
| 3 | חוות כרי דשא | ליד כרכום | מרעה - מינהל מחקר |
| 4 | גינוסר | גינוסר | מדגה - אגף הדייג |
| 5 | מעגן גינוסר | גינוסר | מדגה - אגף הדייג |
| 6 | מעגן טבריה | טבריה | מדגה - אגף הדייג |
| 7 | טבריה - בניין הסראיה | טבריה | אגף הדייג |
| 8 | מעגן עין גב | עין גב | מדגה - אגף הדייג |
| 9 | חוות צמח | צמח | גידולי שדה - מינהל מחקר |
| 10 | מחוז העמקים | עפולה | הנהלת מחוז |
| 11 | ניר דוד | קיבוץ ניר דוד | מדגה - אגף הדייג |
| 12 | חוות עדן | בית שאן | גידולי שדה - מינהל מחקר |
| 13 | חוות מתתיהו | ליד ישוב ברעם | מטעים - מינהל מחקר |
| 14 | חוות חנניה | כביש עכו צפת | מטעים - מועצת הזית |
| 15 | חוות חט"ל | ליד ק. יחיעם | מרעה - מינהל מחקר |
| 16 | חוות עכו | עכו | מטעים - מו"פ צפון |
| 17 | יד נתן עכו | עכו | לשכה וטרינרית |
| 18 | מעגן עכו | עכו | מדגה - אגף הדייג |
| 19 | נמל קישון | קישון | מדגה - אגף הדייג |
| 20 | ת.ה. חיפה | חיפה | תחנת הסגר בע"ח |
| 21 | נמל חיפה | חיפה | חדר בדיקות - בעבר מנהל המחקר |
| 22 | נמל חיפה - בנין המכס | חיפה | הגנת הצומח |
| 23 | חוות נווה יער | ממול רמת ישי | מחקר - מינהל מחקר |
| 24 | תחנת דור | דור | מדגה - אגף הדייג |
| 25 | מחוז המרכז | חדרה | הנהלת מחוז |
| 26 | מדרשת רופין | רופין | חקר הסחף |
| 27 | חוות הנוי | רופין | גן בוטני |
| 28 | נתב"ג | נתב"ג | ביקורת גבולות - הגה"צ, שו"ט |
| 29 | חוות צפריה | צפריה | גידולי שדה - מינהל מחקר |
| 30 | הקריה החקלאית | ראשון לציון | הנהלת המשרד; מנהל המחקר החקלאי; מחוז השפלה וההר |
| 31 | חוות צריפין | צריפין | מטעים - השפלה וההר |
| 32 | ת.ה. לוד | לוד | תחנת הסגר בע"ח |
| 33 | רחובות | רחובות | מכון לבע"ח - מינהל מחקר |
| 34 | ירושלים | ירושלים | כספים, כ"א |
| 35 | מעגן אשדוד רציף 9 | אשדוד | מדגה - אגף הדייג |
| 36 | ל.ו. כנות | כנות | לשכה וטרינרית |
| 37 | גוש עציון | גוש עציון | חווה - מו"פ ההר |
| 38 | חוות לכיש | סמוך לקרית גת | מטעים - שה"מ |
| 39 | חוות מגדה | גילת | גידולי שדה - מינהל מחקר |
| 40 | חוות גילת | גילת | הנהלה מחוז הנגב |
| 41 | חוות הבשור | מ.א. אשכול | גידול ומחקר של בתי צמיחה - מו"פ דרום |
| 42 | ל.ו. באר שבע | באר שבע | לשכה וטרינרית , תחנת הסגר |
| 43 | מסוף ערבה - עין יהב | מסוף ערבה - עין יהב | ביקורת הגנת הצומח |
| 44 | מסוף ניצנה | מסוף ניצנה | ביקורת הגנת הצומח + שירותים וטרינרים |
| 45 | מעבר אלנבי | מעבר אלנבי | ביקורת הגנת הצומח |
| 46 | מסוף נהר הירדן | מסוף נהר הירדן | ביקורת הגנת הצומח |
| 47 | אילת - ל.ו. | אילת | לשכה וטרינרית |

# ועדות

## ועדות ברשות לתכנון:

|  |  |
| --- | --- |
|  | ועדת פרוגרמות |
| **יו"ר** | ד"ר רותי פרום אריכא – מנהלת הרשות לתכנון |
| **חברים בוועדה** | 1. נציגי הרשות לתכנון 2. נציגי תנועות ההתיישבות 3. נציג החטיבה להתיישבות 4. משקיפים - לשכה משפטית, משרד החקלאות |
| **כללי** | ועדת הפרוגרמות הינה גוף מקצועי העוסק בתכנון חקלאי ובנושאים הקשורים בשינויים תכנוניים, מבניים ופרוגרמתיים ביישובים ובמיזמים חקלאיים שונים.  הסמכות לקביעת תקן מספר הנחלות וגודלן הינו שר החקלאות ופיתוח הכפר, על פי החלטות מספר 1, 8 ו-9 של מועצת מקרקעי ישראל. ועדת הפרוגרמות נדרשת להמליץ בפני השר על ההחלטה בעניינים אלה.  נושאים בסמכות ובטיפול ועדת הפרוגרמות:   1. פרוגרמה חקלאית אזורית, לרבות מסגרת וקווים מנחים לקביעת תקן גודל נחלות ו/או תקן מספר נחלות. 2. פרוגרמה חקלאית יישובית, לרבות קביעת תקן גודל נחלות ו/או תקן מספר נחלות. 3. מיזמים חקלאיים הכוללים הקצאת קרקע ומים, ללא מגורים, שלא במסגרת נחלות ובהתאם להחלטת ממ"י בדבר הסכם לעיבוד יעיל. |
|  | ועדת קרקעות עליונה |
| **מנהל** | רענן אמויאל – מנהל האגף לתכנון |
| **חברי הוועדה** | 1. נציגי המשרד 2. נציג רשות מקרקעי ישראל 3. נציג רשות הטבע והגנים 4. נציג קק"ל 5. נציגי תנועות ההתיישבות |
| **כללי** | הקצאת קרקעות לחקלאות הינה הקצאה מנהלתית, הנובעת מתכנון קרקעי ומטרתה לאפשר לחקלאים להתפרנס מהקרקעות וכן לשמר את השטחים הפתוחים באמצעות גידולים חקלאיים שונים.  הקצאת קרקעות לטווח ארוך, בדרך של נחלות, מבוצעת באמצעות ועדת הקרקעות העליונה, בהתאם להחלטות מועצת מקרקעי ישראל, ועל בסיס פרוגרמות מאושרות על ידי ועדת הפרוגרמות. |

## ועדה לבחינת תפקידי המחוזות במשרד החקלאות

מטרת הוועדה להגיע לתמונת מצב עתידית – עבודת המחוז במיטבו: פנימה והחוצה. לשם כך נערך מפגש והוקמו צוותי משימה שתכליתם לייצר חשיבה משותפת - מנהלי מחוזות, סמנכ"לים מהמטה ועובדים מהמטה ומהמחוזות, בניסיון לגבש יחד את כיווני העשייה, תפיסת ההפעלה של המחוז והמלצות שיובאו להנהלת המשרד.

**תכנון מפורט – צוותי משימה**

**מבנה ארגוני ותפקידים:** מבנה ארגוני מחוז גנרי, הגדרת תפקידים, משמעויות ליישום בכל מחוז.

**ממשק מטה-מחוז: נהלי עבודה**. 5 צוותים – לכל יחידה מקצועית: שימור קרקע, שה"מ, רשות לתכנון, יער ואילנות, גורמי ייצור והשקעות.

**תהליכי שירות:** מיפוי תהליכי שירות לדיגיטציה, אפיון דרישות לכלים נוספים במידת הצורך, הגדרת תהליך הטמעה. שיפור וקיצור תהליכים SLA – תהליכי שירות.

**שיתוף ידע וסנכרון:** הגדרת התשתיות ליצירת שיתוף ידע בין מחוזות וסנכרון המטה (פורומים / כלי ניהול / עוד), תכנון תדירות הביצוע, אג'נדה מי מוביל ועוד.

# חברות ממשלתיות ומועצות ייצור

בעולם קיימות התארגנויות שונות של חקלאים, **יכולות להיות התארגנויות וולונטריות (ארגוני מגדלים) או מחייבות (ארגונים סטטוטוריים – מועצות ייצור).** האתגרים של שרשרת הייצור והשיווק של התוצרת, כגון קידום מכירות, מחקר ופיתוח, הדברת מזיקים ועוד, הם גורמי מפתח ביצירת התארגנויות אלו. בין בעלי העניין בשרשרת זו קיימים אינטרסים משותפים כמו הפחתת עלויות, שדרוג איכות, ניהול סיכונים ועוד.

פעילות משותפת של חקלאים יכולה להועיל לחקלאים וגם לצרכנים בהיבטים של שמירה על איכות התוצרת המשווקת, הספקה שוטפת ושמירה על מחירים סבירים לצרכן לאורך השנה. אולם להתארגנות המשותפת יש גם מגבלות הנובעות מיחסי גומלין בנושאים של חלוקת ערך, עלויות עסקה, ואמון. פעילות משותפת לא מבוקרת עלולה להוביל להיווצרות עיוותי שוק ובכך לפגוע בצרכן ובחקלאים.

מועצות הייצור בישראל שהינן סטטוטוריות, מהוות התארגנות שאינה וולנטרית של כל החקלאים בענפים בהם הן פועלות. לעומת זאת באיחוד האירופי ובארה"ב מדובר על התארגנויות ביוזמת המגדלים בענף מסוים. בארה"ב, גוף עם סמכויות להסדרת ענף מסוים מוקם רק אם רוב המגדלים רוצים בכך –במקרה זה הסדרת הענף מחייבת את כל המגדלים והמשווקים. הדרישה לאישור חדש של המגדלים כל כמה שנים מגבירה את הפיקוח על פעילות גופים אלה. הארגונים הבין-ענפיים באיחוד האירופי מאגדים מגדלים וחברות מכל שרשרת הערך אך סמכויותיהם להסדרת השוק מצומצמות והם פועלים בעיקר בתחום הפרסום הגנרי והסטנדרטים.

**טבלה מס' 1: השוואת היבטים שונים של פעילות מקצועית, ארגון ומימון, של מועצות ייצור בארה"ב ובישראל**

|  |  |  |
| --- | --- | --- |
| **פעילות מקצועית** | **ישראל** | **ארה"ב** |
| קביעת סטנדרטים / בקרת איכות | בינוני | משמעותי |
| פיקוח איכות ואריזה | בינוני | קיים |
| בקרת אריזה | חלקי (ביצים, שום ...) | משמעותי |
| בקרת איכות יבוא | אין | משמעותי |
| בקרת איכות ייצוא | אין | משמעותי |
| סימון ומיתוג גנרי | שולי | משמעותי |
| קידום מכירות | חלקי (בעיר צמחים וחלב) | משמעותי |
| מו"פ ייצור | משמעותי | שולי |
| הדרכה בשטח | חלקי (צמחים וחלב) | אין |
| בקרה וויסות שוק | חלקי-משמעותי (חלב, ביצים, דבש) | שולי |
| ניהול מכסות ייצור | חלקי-משמעותי (חלב, ביצים, דבש) | אין |
| לובינג פוליטי | משמעותי | משמעותי |

|  |  |  |
| --- | --- | --- |
| **ארגון וכספים** | **ישראל** | **ארה"ב** |
| מרחב פעולה | ארצי | מדינה/ות, מחוז, אזור |
| תחום פעולה | ענפים ע"פ גידול | גידול, זנים |
| סיוע להסדרת ביטוח | משמעותי | אין |
| חקיקה | חוק ותקנות / וולונטרי \* | חוק פדרלי |
| מקור תקציב | היטלי ייצור/ שיווק | היטלי שיווק |
| סמכות גבייה | חוק מחייב / וולונטרי \* | חוק מחייב |
| תקציב מדינה | משימות מיוחדות | קידום ייצוא |
| חברי מועצה | נבחרים (נציגי חקלאים)/ממונים (נציגי השרים) | נבחרים |
| הקמה/ביטול מועצה | חקיקה | חקיקה ומשאל מגדלים (בכל 6 שנים) |
| הרכב מועצה | חקלאים, משווקים, צרכנים, | חקלאים, |
| תעשיה, ציבור, ממשלה. | משווקים, |
|  | תעשיה, ציבור (ללא נציגי ממשלה) |
| בקרה ופיקוח ממשלתי | חלקי | הדוק ביותר (פיקוח ע"י נציגי ממשלה) |

\* ענפי הלול, הצמחים, ואגוזי האדמה מאורגנים במועצות סטטוטוריות, בענפי החלב והדבש פועלות מועצות שהן חברות לתועלת הציבור עם סמכויות הסדרה על פי חוק, ובגפן היין המועצה היא וולנטרית.

\* כל היטלי המועצות נקבעים ע"פ חוק (מלבד גפן יין הגובה היטל באופן וולונטרי).

**מועצות הייצור בישראל:**

* **3 מועצות סטטוטוריות** אשר הוקמו ע"פ חוק ספציפי לכל מועצה
  + מועצת הצמחים
  + מועצת הלול
  + מועצת אגוזי אדמה
* 2 מועצות שהן **חברות לתועלת הציבור** – חל"צ:
  + מועצת החלב
  + מועצת הדבש
* מועצה אחת שהינה **תאגיד וולונטרי** ואין לה כל סמכות מתוקף חוק או תקנה – מועצת גפן היין

## מועצות סטטוטוריות

## מועצת הצמחים

|  |  |
| --- | --- |
| **שם היחידה** | **מועצת הצמחים** |
| **מנהל המועצה:**  **מספר עובדים:**  **תקציב 2022:** | מנכ"ל – מר צבי אלון מונה לתפקידו בדצמבר 2008,  יו"ר - מנהלת הרשות לתכנון – דר' אינג' רותי פרום אריכא  59  93,581,000 ₪   |  |  |  | | --- | --- | --- | | **מועצת הצמחים - תקציב 2022 באלפי ₪** | | | | **מקורות** | | | | 1 | היטלים | 70,783 | | 2 | משרד החקלאות\* | 12,100 | | 3 | תמלוגים | 5,500 | | 4 | מימון | 2,950 | | 5 | קנסות | 10 | | 6 | העברות ושימוש בהון עצמי | 1,723 | | 7 | שונות | 515 | |  | **סך מקורות** | **93,581** | | **שימושים** | | | | 1 | חומרים, ריסוסים והדברה | 24,065 | | 2 | בטוח נזקי טבע | 19,100 | | 3 | מחקרים וניסיונות | 16,250 | | 4 | פרויקטים מיוחדים | 1,850 | | 5 | פעולות מקצועיות | 3,110 | | 6 | הדרכה | 1,700 | | 7 | פרויקט הזהב | 1,550 | | 8 | קידום מכירות ופרסום | 6,650 | | 9 | שונות ורזרבה | 1,800 | | 10 | אכיפה ופיקוח | 1,495 | | 11 | מינהל מטה | 7,310 | | 12 | הנהלה וכלליות | 8,365 | | 13 | ניהול שוק | 366 | |  | **סך שימושים** | **93,581** | |
| **החוק המסמיך** | **חוק מועצת הצמחים (יצור ושיווק – התשל"ג 1973 )** |
| **תאור תחום הפעילות** | מועצת הצמחים הינה מועצה סטטוטורית פועלת על פי חוק - חוק מועצת הצמחים (יצור ושיווק – התשל"ג 1973 ) - הקובע בין היתר שמוסדותיה יורכבו מרוב של מגדלים נבחרים ומנציגי ממשלה והציבור.  המועצה מונה 4 ענפים:   * ענף הירקות * ענף הפירות * ענף ההדרים * ענף הזית לשמן   כל ענף מקיים וועדה ענפית שהיא מעין דירקטוריון המחליט על ענייני הענף (בהחלטות בעלות משמעות תקציבית עליו להביא זאת לאישור המליאה), בוועדה הענפית חברים נציגי הממשלה, נציגי משווקים, נציגי תעשיינים ויצואנים וכן נציגי החקלאים המהווים את הרוב בוועדה.  החלטות הענפים מובאות לאישור מליאת המועצה. ניתן לשנות החלטת ענף ע"י רוב של 2/3 מחברי המליאה.  כל ענף מקיים שולחנות מקצועיים ע"פ זנים ספציפיים (לדוג': שולחן בננה, שולחן תפוח וכו' בענף הפירות, שולחן גזר, שולחן תפ"א וכו').  המועצה פועלת במישורים הציבוריים והמקצועיים של ענף החקלאות הצמחית כגורם מרכזי לצד משרד החקלאות וארגוני המגדלים, במספר תחומים: פיתוח זנים ומחקר בסיסי, מו"מ על תנאי ביטוח נזקי טבע ואסונות טבע פעולות לשמירת תנאי השוק של פירות וירקות, ויסות כמויות בשוק, ריכוז והפצת מידע שווקי ועוד.  המועצה על ארבעת ענפיה פועלת לטיפול וקידום נושאי מקרו שהחקלאי הבודד אינו יכול להרימם, ויש לעשותם באופן משותף ומרכזי (חוק ההגבלים, לאחר תיקונו ב 2014, מתיר תאום רק בין מגדלים ולא למשווקים), ריכוז והפצת מידע שווקי ועוד.  החל מה 1.1.2018 הוחרגו מהמועצה מספר מיני פירות (בינהם: אגס, שזיף, אפרסק, נקטרינה, רימון, אנונה, אגוז מלך, משמש, שסק, תאנה ועוד) ובכך הסתיימה חברותם של המגדלים במועצה. מחד הם אינם נדרשים לשלם את ההיטל למועצה הקבוע בחוק ומאידך הם אינם נהנים משרותי המועצה. |
| **הרכב המליאה** | * 5 נציגי ממשלה – 3 חקלאות (אחד מהם יו"ר), 1 כלכלה (סגן יו"ר), 1 אוצר. * 22 מגדלים שנבחרו בבחירות. * 3 נציגי ארגוני מגדלים. * 3 נציגי מגדלים במינוי השר ע"פ סעיף 4(ב)(1ב) – תיקון עיוותים. * 2 נציגי תעשיינים. * 2 נציגי משווקים. * 2 נציגי יצואנים. * 2 נציגי צרכנים. |
| **סמכויות השר** | * מינוי יו"ר המועצה. * מינוי נציגי משרד החקלאות במליאה. * אישור מינויים של החקלאים הנבחרים. * מינוי נציגי חקלאים נוספים במסגרת "תיקון עיוותים" ע"פ קריטריונים הקבועים בחוק המועצה (סעיף 4(ב)(1ב) לחוק). * אישור מינוי נציגי הצרכנים, משווקים, יצואנים, הסוכנות היהודית. * אישור היטלים ואגרות. * אישור תקציב המועצה – ביחד עם שר האוצר. |
| **נושאים לבחינה והמלצות פעולה** | * בחינת אפשרות לייעול פנימי במועצה ע"י איחוד מנהלות ואיחוד הגביה המבוצעים כיום ע"י כל ענף בנפרד. * לבחון תיקון חקיקה נרחב של חוק המועצה, שכן החקיקה הקיימת ישנה מאד וכוללת סמכויות למועצה שאינן רלוונטיות עוד. |

## 

## המועצה לענף הלול

|  |  |
| --- | --- |
| **שם היחידה** | **מועצה לענף הלול** |
| **מנהל המועצה:**  **מספר עובדים:**  **תקציב 2220:** | מנכ"ל – מולי לויט, מונה לתפקידו באפריל 2007  יו"ר – מנהל רשות הבדואים - יאיר מעיין  116  (118 עובדים בתחום הווטרינריה, הועברו ב- 1.3.2020 לתאגיד הפיקוח הווטרינרי)  84,527,000 ₪   |  |  |  |  |  | | --- | --- | --- | --- | --- | |  |  |  |  |  | |  |  |  |  |  | |  |  |  | **תקציב הכנסות** |  | |  |  | 47,914 | היטלים |  | |  |  | 2,232 | אגרות בריאות העוף |  | |  |  | 283 | שונות |  | |  |  | 0 | העברה מקרנות |  | |  | **50,429** |  | **סה"כ הכנסות** |  | |  |  |  |  |  | |  |  |  | **תקציב הוצאות** |  | |  | 13,868 | תפעול שוטף |  | |  | 16,729 | פעולות (מחקרים, שה"מ, פיקוח, קנסות, פרסומת ושונות) |  | |  | 19,832 | מערכת בריאות העוף (קליניקה ופיקוח וטרינרי) |  | | **50,429** |  | **סה"כ הוצאות תפעול** |  | |  |  |  |  |  | |  |  |  | **קרנות ויסות** |  | |  | 6,056 | קרן ויסות ביצים |  | |  | 1,683 | קרן ויסות פטמים |  | |  | 87 | קרן ויסות הודים |  | |  | 4,488 | קרן ויסות רביה כבדה |  | |  |  | 8 | קרן ויסות רביה קלה |  | |  |  | 96 | קרן ויסות רביה הודים |  | |  | **12,418** |  | **סה"כ קרנות ויסות** |  | |  |  |  |  |  | | **21,679** |  | ביטוח נזקי טבע |  | | **84,527** |  | **סה"כ תקציב** |  | |  |  |  |  | |
| **החוק המסמיך:** | **חוק מועצת הלול (ייצור ושיווק) התשכ"ד - 1963** |
| **תיאור תחום הפעילות** | * להמליץ לשר על היקפו של גידול העופות להטלה (היקף ההטלה נקבע בכל שנה ע"י השר ומפורסם כתקנות ביצים) לפיטום ולהדגרה ולפקח על הגידול ע"פ התכנון. * לפקח על הטיפוח; * להסדיר את הייצור של חומר רביה ושיווקו בארץ ובחו"ל. * להסדיר שיווק ביצים ובשר עוף בארץ (כולל ויסות והסדרת הליך פינוי העודפים). * לעודד ולסייע: * לשיווק בשר עוף, לרבות הקפאה ושימור; * מחקר השווקים ושיטות הייצור של ענף הלול ודרכי הטיפול בתוצרת; * לתת שירותים בכל הנוגע לעופות ולתוצרת הלול, למעט שירותים בעת עיבוד (שחיטת עופות, הכשרתם, ביתורם, הקפאתם, החסנתם והטענתם לצורך הובלה). * לפקח על תהליכי הטיפול בעופות ובלול כפי שיורה שר החקלאות או מי שהוא הסמיך.   לפעול להגברת הצריכה של תוצרת ענף הלול בארץ ובחו"ל (כמעט ואינו מבוצע) |
| **הרכב המליאה** | * 7 נציגי ממשלה – 4 חקלאות (אחד מהם יו"ר), 2 כלכלה (סגן יו"ר), 1 אוצר. * 2 נציגי הסוכנות היהודית. * 2 נציגי צרכנים. * 11 משווקים. * 10 מגדלי הטלה (ביצים). * 8 מגדלי פטם. * 4 מגדלי הודים. * 4 מגדלי רביה. |
| **סמכויות השר** | * מינוי יו"ר המועצה. * מינוי נציגי משרד החקלאות במליאה. * אישור מינויים של החקלאים הנבחרים, בהתאם לתוצאות הבחירות המתקיימות בכל 3 שנים. * אישור מינוי נציגי הצרכנים, משווקים, יצואנים, הסוכנות היהודית * אישור תקציב המועצה – ביחד עם שר האוצר. * אישור היטלים ואגרות. |
| **נושאים הנמצאים בתהליך** | * תיקון חוק מועצת הלול (ייצור ושיווק) התשכ"ד 1963 – טיוטה קיימת מוכנה להגשה לוועדת שרים. עיקרי הנושאים: הסמכה לשותפויות בין מגדלים, הסמכה לניוד מכסות, צמצום המליאה לכדי 23 חברים – יישמר רוב למגדלים. קביעת אופן ניהול ישיבות כולל ציון מהו קוורום, קביעת קדנציה למנכ"ל המועצה, שינוי מבנה וועדת מכסות. |

## 

## מועצת אגוזי אדמה

|  |  |
| --- | --- |
| **שם היחידה** | **מועצת אגוזי אדמה** |
| **מנהל המועצה:**  **מספר עובדים:**  **תקציב 2022:** | מנכ"ל – פיני מהר"ם, מונה לתפקידו בינואר 2012  יו"ר – סמנכ"ל מחקר כלכלה ואסטרטגיה במשרד החקלאות – מר אורי צוק בר  מספר עובדים – 3  2,398,000ש"ח   |  |  |  |  | | --- | --- | --- | --- | | **סעיף תקציבי** | **תקציב 2022** | **הערות** | | | **הכנסות** |  |  | | | מאגוזי אדמה | 2,278 | היקף המכירות השנתי הינו כ- 80 מליון ₪. | | | התארגנות חקלאים לייצוא תוצרת טריה | 100 |  | | | שונות | 20 |  | | | **סה"כ הכנסות** | **2,398** |  | | |  |  |  | | | **הוצאות** |  |  | | | משכורות ונילוות | 1010 | 3.2 משרות החל מ-2020 | | | תפעול משרד | 212 |  | | | שרותי חוץ | 95 |  | | | מו"פ | 750 |  | | | פיקוח | 30 |  | | | ליווי מקצועי | 42 |  | | | משלחת מכירות וארוח | 50 |  | | | התאחדות חקלאי ישראל | 24 |  | | | השקעות | 10 |  | | | קידום מכירות | 100 |  | | | רזרבה ושונות | 75 |  | | | **סה"כ הוצאות** | **2,398** |  | | |  |  | | |
| **החוק המסמיך:** | **חוק המועצה לייצור ולשיווק של אגוזי אדמה, התשי"ט – 1959** |
| **תאור תחום הפעילות** | מועצת אגוזי אדמה הינה מועצה סטטוטורית הפועלת ע"פ "חוק המועצה לייצור ולשיווק של אגוזי אדמה, התשי"ט – 1959".  המועצה מבצעת את כל יצוא אגוזי האדמה של ישראל, בהיקף מכירות של למעלה מ 80 מיליוני ₪ בשנה.  תקציב המועצה הינו כ 2.4 מיליוני ₪ כאשר 30% ממנו (750 אלש"ח) מושקעים במו"פ. |
| **הרכב המליאה** | * 5 נציגי ממשלה – 3 חקלאות (אחד מהם יו"ר), 1תמ"ת (סגן יו"ר), 1 אוצר. * 1 נציג הסוכנות היהודית * 9 נציגי ארגוני המגדלים * 5 נציגי משווקים / גופים מסחריים |
| **סמכויות השר** | * מינוי יו"ר המועצה. * מינוי נציגי משרד החקלאות במליאה. * אישור מינוי נציגי המגדלים, משווקים, הסוכנות היהודית * אישור תקציב המועצה – ביחד עם שר הכלכלה. * אישור ללקיחת אשראי בנקאי לייצוא |
| **נושאים הנמצאים בתהליך** | חיפוש שווקים חדשים וטיפוח הזן המקומי "חנוך", כולל שימוש בסימן רשום בעולם. |

## חברות לתועלת הציבור – חל"צ

## מועצת החלב – חל"צ

|  |  |
| --- | --- |
| **שם היחידה** | **מועצת החלב** |
| **מנהל המועצה:**  **מספר עובדים:**  **תקציב 2022:** | מנכ"ל – איציק שניידר, מונה לתפקידו ביוני 2020  יו"ר – ד"ר אסף לוי – מנהל אגף בכיר גורמי ייצור  מספר עובדים – 40  64,009,000 ₪   |  |  | | --- | --- | | **הסעיף** | **תקציב 2022** | | **הכנסות** |  | | הכנסות ענף הבקר | 51,242 | | תפעול לחלב בקר | 9,783 | | הכנסות מענף הצאן | 2,495 | | תפעול לחלב כבשים | 78 | | תפעול לחלב עיזים | 112 | | הכנסות מימון | 300 | | משיכה מהקרנות | 0 | | **סה"כ תקציב הכנסות** | **64,009** | |  |  | | **הוצאות** |  | | שכר ונלוות | 7,776 | | פעולות בענף הבקר | 51,242 | | תפעול המועצה | 2,050 | | השקעות | 170 | | **סה"כ הוצאות בענף הבקר** | **61,238** | |  |  | | פעולות בענף הצאן | 2,495 | | שונות | 276 | | **סה"כ תקציב הוצאות** | **64,009** | |  |  |   **ריכוז היטלים**   |  |  | | --- | --- | | **ההיטל** | **סכום** | | ליצרני חלב בקר | 3.80 | | למחלבות עבור חלב בקר | 0.25 | | **סה"כ היטל עבור חלב בקר** | **4.05** | |  |  | | חלב כבשים | 13.92 | | חלב עיזים | 5.92 | |
| **החוק המסמיך:** | **חוק תכנון משק החלב, התשע"א – 2011** |
| **תאור תחום הפעילות** | * מועצת החלב התאגדה בשנת 1965 כחברה פרטית (עם נציגות ממשלתית ששמה לה למטרה לנהל את משק החלב (מכסות, יצור, שיווק, צמצום עודפים, העלאת הרמה המקצועית וכו'). * באוקטובר 2011 נכנס לתוקפו חוק תכנון משק החלב, התשע"א – 2011, המהווה מסגרת כוללת ומקיפה לקביעת התכנון וההסדרה של ענף החלב (ייצור ע"פ מכסות, מעורבות ממשלתית בוויסות כמויות חומרי הגלם קביעת כללים למחיר המטרה). * מטרות החוק הן:   + לפתח, לייעל ולבסס את משק החלב בישראל, תוך הבטחת איכות ובטיחות ייצור החלב ושיווקו.   + להבטיח אספקה סדירה של חלב ומוצריו, תוך הבטחת מחירים נאותים ליצרנים, למחלבות ולציבור ותנאים הולמים לפעילות היצרנים והמחלבות. * במסגרת חוק זה הוגדרו סמכויות מועצת החלב כחברה לתועלת הציבור (חל"צ). מה שהפך את המועצה למעין מועצה סטטוטורית. |
| **יעדים ומטרות** | * אספקה סדירה, במחיר הולם לצרכן, של מלוא צריכת החלב ומוצריו, מייצור מקומי. * אבטחה כי יצור חלב יהווה מקור הכנסה הולם לחקלאי ולתעשייה. * התאמת פעילות המועצה לחוק החלב והתקנות. * ליווי מקצועי למשקים קטנים. * ייעול ייצור החלב ועיבודו תוך שמירה על הסביבה ורווחת בע"ח. * שיפור איכות החלב ובטיחותו. * הגדלת הצריכה לנפש של חלב ומוצריו. * עידוד התיירות החקלאית. * מעקב אחר השינויים הגלובליים והשפעתם על משק החלב בישראל. * שיתוף פעולה בין כל הגורמים בענף להשגת יעדים אלו. |
| **הרכב המליאה** | * 5 נציגי ממשלה – 2 משרד החקלאות (אחד מהם היו"ר), 1 אוצר, 1 תמ"ת, 1 בריאות. * 9 נציגי חקלאים – 4 התאחדות חקלאי ישראל, 3 התאחדות מגדלי בקר לחלב, 1 האיחוד החקלאי, 1 התאחדות האיכרים. * 6 נציגי מחלבות – 3 תנובה, 1 טרה, 1 שטראוס, 1 מחלבות משק. * 2 ארגוני צרכנים – 1 נעמ"ת, 1 המועצה הישראלית לצרכנות. * 1 הסוכנות היהודית. |
| **סמכויות השר** | * מינוי יו"ר המועצה. * מינוי נציגי משרד החקלאות במליאה. * אישור מינוי נציגי הצרכנים, חקלאים, מחלבות והסוכנות היהודית * אישור תקציב המועצה. * אישור היטלים ואגרות. |

## מועצת הדבש- חל"צ

|  |  |
| --- | --- |
| **שם היחידה** | **מועצת הדבש** |
| **מנהל המועצה:**  **מספר עובדים:**  **תקציב 2022:** | מנכ"ל –אופי רייך , מונה לתפקידו בינואר 2021  יו"ר – סמנכ"ל סחר חוץ מר' יעקב פולג, מונה לתפקידו באפריל 2012  מספר עובדים – 4.5  5,000,000 ₪   |  |  |  | | --- | --- | --- | |  | **תקציב הוצאות** |  | | 1 | הוצאות מנהל | 965 | | 2 | שירותים קנויים | 285 | | 3 | פיקוח | 1,500 | | 4 | פרסום ויחסי ציבור | 140 | | 5 | הדרכה ומחקר | 125 | | 6 | בקרת איכות | 115 | | 7 | תמיכה במגדלים | 1,370 | | 8 | רכישת תכשירים | 500 | |  | **סה"כ הוצאות** | **5,000** |  |  |  |  | | --- | --- | --- | |  | **תקציב הכנסות** |  | | 1 | אגרות | 3,360 | | 2 | מכירת תכשירים | 500 | | 3 | רישיונות משווקים | 0 | | 4 | הכנסות מימון ושונות | 40 | | 5 | העברה משנים קודמות | 1,100 | |  | **סה"כ הכנסות** | **5,000** | |
| **תאור תחום הפעילות** | המועצה התאגדה כחברה פרטית מוגבלת בערבות ביום 21.2.1969.  חברים באסיפה הכללית : מדינת ישראל, המרכז החקלאי, התאחדות האיכרים והאיחוד החקלאי. הדירקטוריון מונה שלושה עשר חברים מתוכם: נציגים מטעם המדינה, האיחוד החקלאי, משווקי דבש, דבוראים והציבור.  למועצה הוקנו סמכויות סטטוטוריות מכוח צו הפיקוח על מצרכים ושירותים (ייצור דבש ומכירתו), תשל"ז-1977 וכמו כן מתוקף תקנות להשבחת הייצור החקלאי (בעלי חיים (דבורים), תשכ"ח-1963.   * הסדרה ורישוי של הכוורות בהתאם לכושר הנשיאה של אזורי הרעיה, כולל הסדר נדידה. * פיקוח ואכיפה על הכוורות ונקודות הרעיה, פיקוח ואכיפה על ייצור הדבש בהתאם לתקן הישראלי והצו. * קידום והעלאת הרמה המקצועית של ענף המכוורת בארץ. * נטיעות צופניות: הרחבת שטחי המרעה הצופני על ידי ייזום נטיעות של עצים מתאימים. * האבקה: הסדרה של כוורות לצורכי האבקה לגידולים חקלאיים. * זיופי דבש: מניעת זיוף דבש - בתיאום עם רשויות האכיפה. * שיווק: המועצה פועלת לקידום, פרסום ושיווק הדבש; * ריסוס: מניעה וצמצום הפגיעה מריסוסים חקלאיים; * יבוא: טיפול ביבוא משלים של דבש להבטחת מלוא הביקוש המקומי. * ביטוח נזקי טבע: טיפול מול הקנ"ט להסדרת ביטוח יבול לדבוראים; * העמדת אשראי למשווקים (אשר רוכשים את מרבית הדבש בסוף האביב ומשווקים את רובו לקראת ראש השנה); |
| **סמכויות השר** | * מינוי יו"ר המועצה. * מינוי דירקטור מטעם משרד החקלאות במליאת המועצה. * אישור מינויים של משווקים נציגי משרד האוצר ונציג צרכנים במליאה. * אישור תקציב המועצה (למרות שהמועצה אינה סטטוטורית). * אישור היטלים ואגרות (למרות שהמועצה אינה סטטוטורית). |
| **נושאים הנמצאים בתהליך** | חוק הדבש – כיום רוב סמכויות המועצה מוקנות מתוקף חוקי ותקנות חירום. חקיקת החירום עומדת להתבטל ולפיכך נדרש לאגד את סמכויות המועצה השונות בחקיקה ראשית. החוק עבר בקריאה ראשונה והחלו דיונים בוועדת הכלכלה, אך עקב פירוק הממשלה והעובדה שהחוק עבר דין רציפות בעבר, לא ניתן להחיל עליו שוב דין רציפות ויש להגישו מחדש.  העברת סמכות הקצאת נקודות הרעיה והנפקת רישיונות חזרה למשרד החקלאות – נוסף חבר לוועדה מטעם משרד החקלאות וכעת מכהנים בה 2 נציגי המשרד, נציג מגדלים ומנכ"ל המועצה.  מונה מנהל תחום רעיית דבורים במשרד החקלאות אשר מרכז את הטיפול בחוק. |
| **חוקים ותקנות הרלוונטיים למועצה** | מועצת הדבש הינה חברה פרטית (לא סטטוטורית) לתועלת הציבור השואבת את כוחה וסמכותה ממספר חוקים ותקנות:   * צו הפיקוח על מצרכים ושירותים (ייצור דבש ומכירתו), תשל"ז – 1977 * תקנות להשבחת ייצור חקלאי (בעלי חיים) (דבורים), תשכ"ח, 1968 * פקודת הגנת הדבורים [נוסח חדש], תשמ"ג – 1983 * צו הפיקוח על מצרכים ושירותים (תחליף דבש), תשכ"א – 1960 * תקנות העבירות המנהליות (קנס מנהלי – ייצור דבש), תשס"ט, 2008 * תקנות מחלות בעלי חיים (הסדר יבוא מוצרי כוורת), תשמ"ב , 1982 |

## מועצה וולונטרית

## מועצת גפן היין

|  |  |
| --- | --- |
| **שם היחידה** | **מועצת גפן היין** |
| **מנהל היחידה:**  **מספר עובדים:**  **תקציב 2022:** | מנכ"ל – צחי דותן, מונה לתפקידו במאי 2008  יו"ר – סמנכ"ל מימון והשקעות מר' צביקה כהן  מספר עובדים – 4  1,950,000 ש"ח |
| **תאור תחום הפעילות** | מועצת גפן היין התאגדה **כחברה פרטית, בבעלות היקבים והחקלאים** בשנת 1965 ותפקידיה הם:   * עידוד הצריכה והגדלת הייצור והשיווק של יין ישראלי, * איסוף מידע ובניית מאגרי מידע, * מימון ותמיכה במו"פ בנושא היין * ייצוג צרכי הענף למול הרשויות. * תקציב המועצה הינו בסך של 1,750,000 ₪ והוא בנוי כולו על הכנסות מאגרות מהיקבים. * אין חוק מפורש בנושא מועצת היין. |
| **הרכב המליאה** | **הרכב המועצה – סה"כ 20 חברים:**   * 3 נציגי ממשלה – 2 משרד החקלאות (אחד מהם יו"ר), 1 תמ"ת (סגן יו"ר). * 1 נציג התאחדות חקלאי ישראל. * 8 נציגי הכורמים. * 8 נציגי היקבים. * משקיף (ללא זכות הצבעה) ממכון היין. |
| **סמכויות השר** | * מינוי יו"ר – נציג משרד החקלאות |

## חברות ממשלתיות

## קרן נזקי טבע בע"מ – קנ"ט

|  |  |
| --- | --- |
| **שם היחידה** | **קנ"ט- קרן לביטוח נזקי טבע בחקלאות בע"מ** |
| **מנהל היחידה:**  **מספר עובדים:**  **תקציב:** | מנכ"ל – שמואל תורג'מן  יו"ר – עופר ארדמן  מספר עובדים –  85   * 50  מעריכי נזקים מומחים בתחומי נזקי הטבע – קבלנים חיצוניים   החברה הינה החברה העיקרית המבטחת בפני נזקי טבע ומהווה כ 95% מהשוק ופרמיה שנתית של כ 250 מיליוני ₪.  החברה הינה החברה הבלעדית,  100% מהשוק, בביטוח בפני אסונות טבע עם פרמיה שנתית של כ 150 מיליוני ₪.  החברה מפעילה ביטוח הכנסה בגידולי בעל בהיקף פרמיה שנתית של כ 12 מלש"ח (כלול בנזקי טבע לעיל).  סה"כ פרמיות - כ- 400 מיליון ₪ בשנה. המדינה מסבסדת את ביטוחי החקלאים ונותנת לקנט ביטוחי משנה. מנגנון של תמיכה בביטוח מוכר בהסכמי הסחר הבינלאומיים ומשמש כלי יעיל לתמיכה בחקלאות פיתוח של מנגנוני תמיכה באמצעות הביטוח הינו יעד שיקדם את החקלאות ויאפשר פיתוח והשקעות של החקלאים בענפי החקלאות השונים |
| **תאור תחום הפעילות** | חברת קרן לביטוח נזקי טבע בחקלאות – קנט הוקמה בשנת 1967 כחברה ממשלתית למתן מענה ביטוחי לחקלאים בפני פגעי הטבע.  מחציתה בבעלות המדינה ומחציתה בבעלות אירגוני החקלאים השונים.   |  |  | | --- | --- | | בעלי שליטה: | מדינת ישראל | | בעלי מניות: | מדינת ישראל | |  | התאחדות האיכרים בישראל | |  | המרכז החקלאי - הסתדרות הפועלים החקלאים בישראל | |  | האיחוד החקלאי - אגודה חקלאית שיתופית מרכזית בע"מ | |  | מועצת הצמחים | |  | ארגון מגדלי הדגים בישראל | |  | המועצה לייצור ושיווק אגוזי אדמה | |  | המועצה לייצור ושיווק כותנה | |  | ארגון עובדי הפלחה בישראל | |  | התאחדות מגדלי סלק סוכר | |  | המועצה לענף הלול | |  | המועצה לגפן היין בישראל |   **הענפים המבוטחים במסגרת החברה:**   * + פירות   + ירקות   + בעלי חיים   + מקנה   .  **הדוחות הכספיים** של החברה מבוקרים ע"י רו"ח, **מדווחים לרשות החברות הממשלתיות, למפקח על הביטוח** ומפורסמים לידיעת הציבור באינטרנט. |
| **נושאים ייחודיים** | קנט משמשת כזרוע ביצוע של המשרד לקידום תוכניות ביטוח ותמיכות במגזר החקלאי שהשוק לא יכול לספק כמו ביטוח לכיסוי מחלות בעלי חיים והוצאתם מתחולת פקודת מחלות בעלי חיים כמו ניוקאסל סלמונלה וברוצלוזיס ביטוח לפשיעה החקלאית. |
| **הרכב המליאה** | **דירקטוריון החברה מונה 14 חברים ע"פ ההרכב הבא:**   * 6 נציגי ממשלה –לרוב אחד מהם הינו ממשרד האוצר, אך אין חובה כזאת. * 6 נציגי חקלאים (מטעם בעלי המניות של ארגוני החקלאים). * 2 דח"צים. * נכון להיום מכהנים 6 נציגי החקלאים ועוד 2 דירקטורים מטעם המדינה (אחד יו"ר) ועוד 2 דח"צים. המדינה יכולה למנות עוד 4 דירקטורים מטעמה (סיון ינקוביץ מהמשרד בהליכים) |
| **סמכויות השר** | * מינוי יו"ר דירקטוריון * מינוי נציגי משרד החקלאות בדירקטוריון * אישור הדירקטורים האחרים מטעם המדינה * מינוי יו"ר ועדת בוררות |

# גופים ציבוריים בזיקה למשרד

## התאחדות חקלאי ישראל

|  |  |
| --- | --- |
|  | **התאחדות חקלאי ישראל** |
| **מנהל** | אבשלום (אבו) וילן |
| **בעלי תפקידים רלוונטיים** | אילנה דרור - כלכלנית ראשית |
| **כללי** | התאחדות חקלאי ישראל הינה ארגון הגג של חקלאי ישראל. היא מאגדת בתוכה את כל תנועות ההתיישבות המגוונות – המושביות, הקיבוציות, החקלאים הפרטיים, האיכרים והחקלאים במושבות, ובמגזר הערבי. כמו כן, היא מכילה בתוכה את כל הארגונים המקצועיים השונים – מהירקות והפירות, דרך ענפי בעלי החיים, גידול השדה, הדבר וכל מה שמאוגד בארגון מקצועי חקלאי. כמו כן חברים בה הועדות החקלאיות אשר במועצות האזוריות המהוות חלק אינטגרלי בפעילות השוטפת. ההתאחדות מכילה בתוכה גם את אגודות המים האזוריות.  ההתאחדות עוסקת בנושאים הקבועים שעל סדר היום החקלאי – קרקע, מים ועובדים. היא הגוף היציג העליון של כל הגופים שהיא מאגדת בתוכה – כלפי הרשויות המוסמכות – ממשלה, כנסת, ועדות הכנסת, משרדי החקלאות, האוצר, משפטים וכו'. |

## תנועת המושבים

|  |  |
| --- | --- |
|  | **תנועת המושבים** |
| **מנהל** | עמית יפרח – מזכ"ל |
| **ישובים** | 254 מושבים וכ-7 מקבלי שירות (ועוד כ-100 מושבים של הפועל המזרחי) |
| **כללי** | תנועת המושבים קמה בשנת 1933 על מנת לטפל בבעיות הייחודיות למושבים מול המוסדות השונים. תנועת המושבים היא התנועה המיישבת הגדולה בישראל ומאגדת 254 מושבים. גם היום עוסקת תנועת המושבים בייצוג המושבים מול הממשל, בכל הנוגע לעיגון הזכויות של חברי המושבים בקרקע, המדיניות החקלאית והכפרית במדינת ישראל ובפיתוח כלכלי-מקיים במרחב הכפרי. תנועת בני המושבים היא תנועת הנוער של תנועת המושבים והיא הליבה החינוכית והערכית במרחב הכפרי. העשור האחרון מאופיין בשינוי אופיו של המושב. הסכם תנובה וההרחבות אפשרו לרוב רובם של המושבים לפרוע את חובותיהם. בד בבד, הובילו ההרחבות במושבים לשינוי המרקם החברתי ובמושבים רבים רוב התושבים אינו עוסק בחקלאות, ובמקביל, החלו רבים מבעלי המשקים ביוזמות שאינן חקלאיות. בעשור האחרון עבר המגזר החקלאי התייעלות שצוינה בשנת 2010 לטובה כאשר מדינת ישראל הצטרפה למדינות ה OECD.  בעשור זה תנועת המושבים עוסקת בעיקר בניסיון לעגן את זכויות האגודה החקלאית וחברי המושבים בקרקע, לשמר את כוחן של ועדות הקבלה, ולאפשר למושבים לצמוח כלכלית בלי לפגוע במרקם הכפרי.  כיום (לאחר חוק גל, ההרחבות במושבים ומכירת תנובה), 95% מהמושבים סיימו את חובותיהם או נמצאים בתוך הסדר לקראת פירעון סופי.  ההרחבות במושבים - תושבי ההרחבות אינם בעלי נחלות במושבים. ההרחבות במושבים הם בשל הצורך להרחיב ולעבות את אוכלוסיית המושבים כדי לשמר את חיי הקהילה מחד גיסא, וביקוש גובר להתגורר במרחב הכפרי מאידך גיסא. בין היתר, ההרחבות אפשרו למושבים להתמודד עם חובותיהם. ההרחבות במושבים התאפשרו לאור החלטות 737 ו-959 של מועצת המנהל (מנהל מקרקעי ישראל).  יוזמות כפריות - השינוי באופייה של החקלאות הוביל לכך שבעלי משקים קטנים אינם יכולים להתפרנס מחקלאות, כתוצאה מכך החלה להתפתח במושבים תעסוקה חליפית, כגון הארחה ותיירות חקלאית ("כל פעילות המתקיימת במרחב הכפרי שקשורה ישירות או בעקיפין לפעילות חקלאית ואשר גורמת להבאת מבקרים למטרות לימוד, ביקור חוויה ביום או בלילה, המאריכה את שהות המבקר, ומספקת ענף תיירות מלא עניין". כיום הפעילות הלא חקלאית היא אחד ממנועי הצמיחה החשובים במרחב הכפרי. |

## התנועה הקיבוצית המאוחדת התק"מ

|  |  |
| --- | --- |
|  | **התנועה הקיבוצית המאוחדת התק"מ** |
| **מנהל** | ניר מאיר |
| **ישובים** | 257 קיבוצים |
| **כללי** | "התנועה הקיבוצית", פרי איחודן של שתי התנועות הקיבוציות הגדולות: התנועה הקיבוצית המאוחדת (התק"מ) והקיבוץ הארצי (הקבה"א).  "התנועה", היא גוף מטה מרכזי המייצג את הקיבוצים, מול רשויות המדינה, והרשויות בכל הרמות. בנוסף, התנועה מספקת לקיבוצים ולחברים- באמצעות מטה התנועה, אגפיה ומחלקותיה- מכלול שירותים בתחומי חיים שונים.  הקו המנחה את עבודת התנועה הקיבוצית הוא חיזוקם של הקיבוצים, חיזוק החברה הקיבוצית מבחינה כלכלית, חברתית וערכית. ביטחון סוציאלי לחברים להבטחת עתידו של החבר הוותיק, וצמיחה דמוגרפית- ככל שיצטרפו יותר חברים צעירים יגבר סיכויו של הקיבוץ להמשיך ולהתקיים גם בדורות הבאים. צמיחה דמוגרפית מצויה היום בעדיפות בסדר היום התנועתי בכדי להבטיח שכמה שיותר בני קיבוץ ומשפחות צעירות אחרות יבחרו לחיות בקיבוצים. אגב, צמיחה דמוגרפית איננה רק קליטה במעגלי חיים שונים במסגרת הקיבוץ, צמיחה דמוגרפית היא גם יצירת קהילה חזקה בתחומי חינוך, בריאות, השכלה וסיעוד. אלה ניתנים באופן שוויוני, עד כמה שניתן, קהילה חזקה פירושה תרבות וחגים וחברה יוצרת ופעילה.  מטה התנועה מורכב ממנהליה- מזכירי התנועה, לצדם מנהלות לשכה, מנהל תכנון אסטרטגי, רכז כוח אדם, ודובר. מטה התנועה אחראי על תכנון סדר היום התנועתי- ייצוג אינטרסים קיבוציים וקידום נושאים וטיפולם ברמה הלאומית, עבודה פרטנית מול קיבוצים, ליווי ומעקב אחר פעילות אגפי ומחלקות התנועה, וקביעת הנושאים שיועלו לדיון בכינוסי מוסדות תנועתיים- מזכירות ומועצת התנועה.  בתיאום עם מטה התנועה פועלים האגפים הבאים: כלכלה, רכזים-מלווי קיבוצים, חברה ומשימות לאומיות. מחלקות התנועה הן: המטה השיתופי, המטה לצמיחה דמוגרפית, מחלקת בריאות ורווחה, מחלקת הביטחון הקיבוצית, מחלקת חינוך (בתוכה מדור מוסיקה ותזמורת בני הקיבוצים), מחלקת משאבי אנוש בקיבוצים, מחלקה משפטית, מחלקת פרט, יחידה לקידום נשים, מחלקת צעירים, מטה תרבות ומחלקת מתנדבי חו"ל.  בנוסף לאלה, מתקיימת זיקה ישירה לתנועה הקיבוצית פעילות עניפה שמסייעת תכנית לקליטת עולים חדשים בקיבוץ ותכנית לשילוב בני העדה האתיופית בקיבוץ, וגופי תרבות וחינוך, לרבות תנועות נוער בארץ ובחו"ל, הוצאת ספרים, ארכיונים ומכוני מחקר, סמינרים להכשרות מורים ואנשי חינוך, קבוצת תיאטרון ולהקות המחול ותזמורת קאמרית**.** |

## איגוד המושבים של הפועל המזרחי

|  |  |
| --- | --- |
|  | **איגוד המושבים של הפועל המזרחי** |
| **מנהל** | איציק אליה |
| **ישובים** | 92 מושבים  בהנהלת האיגוד 31 חברי מזכירות מורחבת, שנבחרו בבחירות ע"י היישובים בוועידת האיגוד. ההנהלה מתכנסת 3 פעמים בשנה לעדכון וקבלת החלטות. |
| **כללי** | למעלה מ- 50% מהיישובים שלנו הינם יישובים עולים, שהוקמו בשנות ה- 50 ונמצאים במקצבים במועצות אזוריות מסוימות, כדוגמת: שדות נגב, שפיר, מרום גליל ומטה יהודה. 25% מהיישובים הם יישובים חדשים, שהוקמו לאחר שנת 1967 וחלקם הגדול נמצאים מעבר לקו הירוק (רמת הגולן, שומרון, בנימין, גוש עציון ויישובי גוש קטיף שהאגודות עדיין קיימות עד היום). שאר היישובים הינם קהילתיים ושיתופיים.  איגוד המושבים מייצג את היישובים בכל הנושאים הכלכליים, חקלאיים, הועדות הכנסת, בארגונים התיישבותיים, בקק"ל, במנהל, בהתאחדות חקלאי ישראל, במרכז המשבצות, בהרחבות ובכל נושא החקלאות, כדוגמת: עובדים זרים, מכסות מים וכו'. כמו כן מטפל בכל נושא הסכסוכים והבוררויות כמחייב בתקנון היישובים וממנה נציגי התנועה בכל ועדות הקבלה האזוריות כמחייב בחוק.  כ – 15% מהתושבים עוסקים בחקלאות, כששאר המתיישבים פנסיונרים או עוסקים בעבודות חוץ.  המושבים בדרום עוסקים בחקלאות אינטנסיבית של גידולי אדמה, בעיקר במבני חממות ובשטח פתוח והחקלאות ממשיכה להתרחב ולהצליח.  למושבים במרכז – בעיקר במטה יהודה – לול מטילות קטן של 3.000 מטילות לכל משק ומעט מאוד מטעים וחקלאות בשטח פתוח.  היישובים בצפון – מעבר ללולים ומטעים- בשנים האחרונות מרחיבים את ענף הגפנים (דלתון, עלמה, כרם בן זמרה מפתחים יקבי בוטיק) ובמרבית היישובים ישנם צימרים להשלמת הכנסה. קיימות רפתות גדולות במשק המשפחתי ובעיקר במושבים השיתופיים.  התנועה עוסקת גם בתחום החברתי, דת ובחינוך הלא פורמאלי. בסיוע ערכי ותקציבי לסניפי בני עקיבא, בעידוד לימודים אקדמיים, תוך מתן מלגות לימוד לסטודנטים ועוד. |

## תנועת אור

|  |  |
| --- | --- |
|  | **תנועת אור** |
| **מנהל** | רוני פלמר |
| **כללי** | תנועת אור הוקמה בשנת 2002 במטרה ליישב ולפתח את הנגב והגליל, פועלת למציאת פיתרון הוליסטי לצעירים ודיור בפריפריה, ועד כה הקימה שבעה ישובים חדשים – סנסנה, מרחב-עם, מצפה-אילן, אליאב, באר מילכה, גבעות בר וכרמית – ויישבה עשרות גרעיני התיישבות צעירים בישובי הנגב והגליל. כיום תנועת אור היא גורם מיישב מרכזי בישראל, שותפה בהחלטות ממשלה העוסקות בפריפריה, ומקדמת עשרות פרויקטים בנגב ובגליל.  תנועת אור מפעילה את מרכז המידע הארצי להתיישבות בנגב ובגליל בשיתוף עם הקרן הקיימת לישראל ובסיוע החטיבה להתיישבות במשרד ראש הממשלה, הכולל מידע מקיף על הישובים, המועצות והרשויות בנגב ובגליל, בתחומי המגורים, התעסוקה, התרבות, החינוך וההטבות.  כל הפרויקטים של תנועת אור משלבים את החזון לישוב ופיתוח אזורי הנגב והגליל, המהווים יותר מ-70% משטחה של מדינת ישראל, אולם מיושבים כיום על ידי 30% מאוכלוסייתה. תנועת אור מאמינה כי פיתוח אזורים אלה ישפר את החוסן הלאומי של מדינת ישראל, יוביל לאיכות חיים גבוהה יותר לתושביה וישפיע באופן חיובי על החברה הישראלית בכללותה.  הישגיה המרכזיים של תנועת אור:   * 7 ישובים חדשים: סנסנה, מרחבעם, באר מלכה, גבעות בר, חרוב, מצפה אילן וכרמית * יישוב 25 גרעיני התיישבות של צעירים בנגב ובגליל * שותפות בהקמת שדולת הפריפריה בכנסת, המונה כיום 22 חברי כנסת * שותפות ביותר מ-17 החלטות ממשלה הקשורות בהתיישבות * קידום תקציבים ממשלתיים בגובה מיליארדי שקלים לטובת פרויקטים בנגב ובגליל * הקמת עשרות פרויקטים קהילתיים בפריפריה |

## האיחוד החקלאי

|  |  |
| --- | --- |
|  | **האיחוד החקלאי** |
| **מנהל** | **דודו קוכמן** |
| **מספר ישובים** | כ-60 כפרים חקלאיים |
| **כללי** | האיחוד החקלאי הוא תנועת התיישבות א-פוליטית המאגדת יישובים חקלאיים. התנועה הייתה אחת התנועות המיישבות בארץ ישראל ובמסגרתה הוקמו יישובים רבים מאז שנות ה-20 של המאה ה-20.  כיום, פועלת התנועה לקידומם והמשך פיתוחם של יישובים רבים  תנועת האיחוד החקלאי משתתפת :   * בפורום ראשי התנועות המשותף להתאחדות חקלאי ישראל והתנועות * בוועדה הבין-תנועתית לענייני התיישבות בוועדה הבין מושבית * בכל מועצות הייצור והשיווק שהקומו ע"י משרד החקלאות ובמוסדותיהם.   תנועת האיחוד החקלאי מטפלת, מסייעת ומייעצת בכל הנושאים ההתיישבותיים כגון:   * ענייני מועצות ייצור ומכסות ייצור וייצוא, בעיות מים, קרקע וחוזי התיישבות, הרחבות, קליטה בהתיישבות, ביטוח, התיישבות חדשה והקמת יישובים חדשים, ענייני קאופרציה, חוק גל המינהלה להסדרים, נושאים מוניציפאלים, נושאי חברה ונוער, ארגון גרעיני התיישבות, סיוע בהקמת מפעלי מלאכה, תעשייה, תיירות ותעסוקה חילופית. |

## ארגון מגדלי הירקות

|  |  |
| --- | --- |
|  | **ארגון מגדלי הירקות** |
| **מנהל** | מאיר יפרח – מזכ"ל |
| **כללי** | ארגון מגדלי הירקות נוסד בשנת 1934 ומייצג את מגדלי הירקות בישראל. גידול הירקות בישראל הינו מן המתקדמים בעולם, כאשר מרבית הזנים אוקלמו במו"פים ובמשקי מודל. היקף היבולים לשטח בישראל הוא בין הגבוהים בעולם.  מטרותיו העיקריות של הארגון: ייצוג האינטרסים של מגדלי הירקות בישראל, להבטחת פרנסתם ההוגנת והיציבה, הבטחת רווחיות מרבית לענף, ייצוג המגדלים כלפי המוסדות השונים, עידוד מערך היצוא וטיפוחו, עידוד פרויקטים חדשים בענף, טיפול בנושא כוח-אדם, בעיקר עובדים זרים, הפעלת ועדות מגדלים מקצועיות, לליבון הבעיות השוטפות בענפים השונים  ארגון מגדלי הירקות מייצג את חבריו מול מוסדות הממשלה, התאחדות חקלאי ישראל, מועצת הירקות, שה"מ, מוסדות המחקר, השירותים להגנת הצומח, אגרקסקו ויתר הגופים המייצאים, הגופים המבטחים, תנועת ההתיישבות. |

## ארגון מגדלי פירות

|  |  |
| --- | --- |
|  | **ארגון מגדלי פירות** |
| **מנהל** | ירון בלחסן |
| **כללי** | ארגון מגדלי הפירות בישראל נוסד על ידי המגדלים בשנת 1936. בשנים הראשונות טיפל הארגון במכלול גדול של נושאים: הדרכה, מחקר, שיווק, מיכון במטע, יבוא ואספקת חומרים ועוד. עם הזמן עברו חלק מהנושאים לטיפולם של מוסדות אחרים: ההדרכה לשה"ם, המחקר למכון וולקני, השיווק לחברות השיווק והיצוא וכ"ו. תפקיד הארגון היה ונשאר לייצג את המגדלים כלפי כל המוסדות העוסקים בחקלאות ועל כך בהמשך. בישראל כ- 5000 מגדלי פירות (לא כולל ענף ההדרים שלו ארגון מגדלים נפרד) בכל צורות ההתיישבות, המעבדים כ- 360,000 דונמים של מטעים לסוגיהם השונים (לא כולל הדרים) חלק מהמגדלים עוסקים בחקלאות כעיסוק מלא וחלק כעיסוק נוסף לעיסוקיהם האחרים. מטעי ישראל מניבים כ- 600,000 טונות פרי בשנה ומספקים מגוון גדול של פרי איכותי לשווקי ישראל וגם ליצוא. איכות הפרי הישראלי נחשבת לגבוהה ביותר ומכאן הצלחתו של היצוא במיני הפירות המבוקשים בשווקי אירופה כגון אבוקדו, אפרסמון, מנגו, ענבים, תמרים וליצ'י. |

## ארגונים בענף הצאן

|  |  |
| --- | --- |
|  | **ארגונים בענף הצאן** |
|  | אגודת הנוקדים, התאחדות מגדלי צאן, עזיזה אגודת מוארד לגידול מקנה |
| **בעלי תפקידים רלוונטיים** | **עמי עמיצור** - התאחדות מגדלי צאן  **אילנית דדוש קלפון** - "עזיזה"  **הישאם יונס** - אגודת מוארד |
| **כללי** | ענף מגדלי הצאן בארץ מחולק למגדלים מוכרים המחזיקים במכסות ומונים כ150 מגדלים אלו מחולקים בין שלושת ארגוני המגדלים הנוקדים התאחדות מגדלי צאן ועזיזה, אשר משתפים פעולה האחד עם השני. בנוסף ישנה כמות גדולה של מגדלים לא מוכרים במגזר המיעוטים, חלקם מאוגדים תחת אגודת מוארד וישנם עוד כנראה עוד ארגונים לא מוכרים |

## ארגון עובדי הפלחה

|  |  |
| --- | --- |
|  | **ארגון עובדי הפלחה** |
| **מנהל** | דיוויד לוי |
| **כללי** | ארגון עובדי הפלחה הינו ארגון מקצועי וולונטרי, הפועל כאגודה שיתופית ומאגד בתוכו את כל החקלאים מכל הסקטורים, שעוסקים בגידולי שדה.  יעדי הארגון:  לייצג את החקלאים בכל הנושאים הקשורים לגידולי השדה, תוך יישום האינטרסים של המגדלים והגנתם.  הארגון מייצג את המגדלים מול משרדי הממשלה, הקרן לנזקי טבע, חברות הזרעים, מכון התקנים, מועצת הכותנה ועוד, ומשמש גם כבורר בנושאים שונים, בין החקלאים לבין גופים אחרים או בינם לבין עצמם. תוך ניצול הייתרון הארגוני לגודל  שתוף פעולה הדוק מתקיים עם שה"מ בנושא ההדרכה, בארגון סיורים, כנסים והשתלמויות למגדלים בענפי גידולי השדה. הארגון שותף פעיל בהנהלות הענפים בכל הקשור לקביעת תוכניות המחקר, הממומנות ברובן ע"י המגדלים, בהכוונת המחקר לקידום פני הענף לעתיד וליישומו בשטח. |

## ארגון מגדלי דגים

|  |  |
| --- | --- |
|  | **ארגון מגדלי דגים** |
| **מנהל** | אלי שריר |
| **בעלי תפקידים רלוונטיים** | רפי כפרי |
| **כללי** | ארגון מגדלי דגים בישראל אגודה שיתופית ארצית בע"מ, רשומה כאגודה שיתופית חקלאית.  האגודה אינה מועצת היצור של ענף הדיג בבריכות, אולם פעילותה בתחומים מסוימים דומה לזו של מועצת יצור.  האגודה עוסקת בסיוע למחקר והדרכה בתחום חקלאות המים, ייצוג המגדלים כלפי מוסדות המדינה, מוסדות מחקר המחקר ואחרים, הסכמי ביטוח בקרן לביטוח נזקי טבע וטיפול באסונות טבע, איסוף והפצת מידע סטטיסטי, שיווקי, מחירי תוצרת, נתוני גידול, מלאים, השקעות ועוד, תחשיבים כלכליים, מחירונים מומלצים ומידע שוטף.  ארגון מגדלי דגים מייצג את מגדלי הדגים במשרדי הממשלה, משרד החקלאות, המשרד לאיכות הסביבה וכו’. הארגון מממן מחקרים בתחום גידול דגים, שירות וטרינרי ועוד.  כמו כן, הארגון מספק למגדלים מידע שוטף על השיווק, מחירים ותחזיות ייצור.  הארגון מקדם הסדרי שיווק בין המגדלים על מנת לשמור שוק מחירים יציב |

## ארגון מגדלי דבורים

|  |  |
| --- | --- |
|  | **ארגון מגדלי דבורים** |
| **מנהל** | בועז כנות |
| **כללי** | ארגון מגדלי הדבורים בישראל (א.מ.ד) הוא אגודה חקלאית שיתופית בע"מ ומאגד את כלל מגדלי הדבורים בישראל.  יעדי הארגון:  קידום ענף הדבורים וטיפוח את הצד המקצועי. לייצג את הדבוראים ולפעול לשיפור תנאיהם. הארגון פועל בשיתוף פעולה עם מועצת הדבש, המשמשת כרשות מבצעת לענף, ועם מחלקת הדבורים בשה"מ.  הארגון הוקם בשנת 1929. קדמה לו התארגנות של מושבות יהודה, שהקימו ב 1917 את "אגודת מגדלי דבורים". בשנות ה 30 החל הארגון לפתח את פעולתו, הודות למימון של מחלקת הדבש בתנובה. באותה תקופה עסק הארגון בנושא שיווק הדבש כנושא עיקרי, בנוסף לטיפול בנושאים מקצועיים אחרים.  בעקבות הקמתן של מועצות יצור אחרות, קידם הארגון את הקמת "המועצה לייצור ושיווק דבש" בשנת 1969, בתקופת כהונתו של חיים גבתי כשר החקלאות. בין היתר עוסקת המועצה בהסדרת רישום נקודות המרעה ובגביית האגרות. |

## 

## ארגוני מגדלי בקר

|  |  |
| --- | --- |
|  | **התאחדות יצרני החלב בישראל (לשעבר ארגון מגדלי בקר לחלב)** |
| **בעלי תפקידים רלוונטיים** | ליאור שמחה – מנכ"ל ארגון מגדלי בקר לחלב |
| **כללי** | התאחדות מגדלי בקר בישראל הוקמה בשנת 1926 ומייצגת את כל יצרני החלב בישראל (הרפתנים).  בשונה מארגונים חקלאיים אחרים, ההתאחדות מקיימת מערך גדול של שירותים מקצועיים לרפתנים, בצד הייצוג הפוליטי.  השירותים המרכזיים הם: ביקורת חלב, מעבדה לבדיקות חלב, תכנת מחשב לניהול העדר, שיפוט גופני, ספר העדר, הדרכה ועוד.  מספר העובדים בהתאחדות מעל ל-50 ומשרדיה ממוקמים בפארק התעשייה קיסריה.  ההתאחדות מקיימת מערכת יחסים הדוקה עם משרד החקלאות ושה"מ בתחומים רבים: הדרכה, מחקר, קידום ההתיישבות, שמירה על שטחים ירוקים ועוד |

|  |  |
| --- | --- |
|  | **ארגון מגדלי בקר לבשר** |
| **בעלי תפקידים רלוונטיים** | יונתן הרשפלד –מנכ"ל אמב"ל |
| **כללי** | א.מ.ב.ל. הוא הארגון מגדלים ומפטמים של בקר לבשר בישראל המאגד כ- 55 עדרים שיתופיים וכ- 105 עדרים משפחתיים המהווים 50% מעדרי הבקר בארץ וכוללים למעלה מ 60000 ראשי בקר.  עיקר המטרות של הארגון הן :תרומה לאומית ואקולוגית ע`י רעייה בשטחים הפתוחים, קדום וטיפוח ייצור הבשר מעדרי הבקר במרעה, ייצוג ושמירה על האינטרסים של מגדלי הבקר בישראל, טיפוח קשרי מקצוע ומסחר לתועלת המגדלים.  הפעולות שבעזרתן חותר הארגון להשגת מטרותיו:  קיום קשרים שוטפים עם משרדי ממשלה, מועצת הבשר, רשות המרעה, מוסדות מחקר, שירותים וטרינריים וארגונים אחרים. קיום קשר רצוף עם החברים לעדכון וטיפול בבעיות פרטניות , קיום ימי עיון וקורסים מקצועיים. פיתוח תוכנה משולבת לניהול הענף וכלים נוספים לשיפור ביצועי העדרים. יעוץ מקצועי, ארגוני וטכני. תכנון וליווי בהקמת מתקנים. ארגון וניהול מבחני ייצור לעגלי רבייה מקומיים. יבוא בקר וחומר גנטי לטפוח ופטום. הוצאת עיתון מקצועי `ידיעות לבוקרים` ודפי מידע חודשיים. |

## הארגון לחקלאות אורגנית

|  |  |  |
| --- | --- | --- |
|  | **הארגון לחקלאות אורגנית** | |
| **מנהל** | אלי אהרון | |
| **כללי** | הארגון לחקלאות ביולוגית אורגנית מוביל מלכד מסייע מחדש ויוזם להתפתחות החקלאות והתעשייה הביולוגית אורגנית בישראל.    מטרות הארגון:  פיתוח ענף ידידותי לאדם, לחי ולסביבה המהווה אתגר תעסוקתי וכלכלי המבוסס על שילוב של יזמות עסקית, מצוינות אישית וקידמה טכנולוגית.  פיתוח התעשייה האורגנית בישראל מתעשיית "נישה" למרכיב מרכזי בחקלאות ובתעשייה הישראלית.  הגברת המודעות תרבות אורגנית - חינוך אוכלוסיה. |

## המועצה לייצור ושיווק כותנה

|  |  |
| --- | --- |
|  | **המועצה לייצור ושיווק כותנה** |
| **מנהל** | אורי גלעד |
| **כללי** | המועצה לייצור ולשיווק כותנה הוקמה בתחילת שנות ה-50 יחד עם כל מועצות הייצור החקלאיות שהוקמו בתקופה זו (ירקות, פירות, חלב, לול, הדרים, פרחים ועוד) והייתה בראשית דרכה חברה ממשלתית.  בסוף שנות ה-80, באמצעות שינוי התקנונים ובהסכמת משרד החקלאות, הפכה מועצת הכותנה לחברה בע"מ, בבעלות המגדלים, באמצעות המפעלים וארגוני הקניות האזוריים וארגון עובדי הפלחה.  התפקיד העיקרי של מועצת הכותנה היה ונשאר שיווק מאורגן של כל הכותנה הישראלית בארץ ובחו"ל, ביד אחת.  המסגרת היא וולונטרית, ואף-על-פי-כן היא לא נפרצה מאז הוקמה. כל יבול הסיבים, המיועד לתעשיות הטקסטיל, וכל הגרעינים, המיועדים כיום להאבסת רפת החלב, משווקים באמצעות מועצת הכותנה. גרעיני הכותנה משווקים ישירות מהמועצה, באמצעות המנפטות האזוריות, לרפתות החלב ברחבי הארץ.  מודל שיווק זה יכול להוות דגם מוצלח לשיווק מאורגן, שמטרתו - שאכן הושגה - היא להשיא את הכנסתו של החקלאי הבודד לאורך שנים.  האמינות היא סימן ההיכר של מועצת הכותנה בעולם, והדבר בא לידי ביטוי בכיבוד חוזים וזמני אספקה ובדיוק בהגדרת הטיב.  המועצה, בשיתוף ארגון עובדי הפלחה, מייצגת את המגדלים מול המוסדות הממשלתיים וכלפי גורמים רבים ונוספים בחו"ל.  המועצה מחולקת לאגפים, על-פי סוג פעילותם: המכון למיון כותנה, אגף השיווק, אגף הכספים, אגף הייצור וההדברה, מו"פ והדרכה |

## ארגון מגדלי עופות

|  |  |
| --- | --- |
|  | **ארגון מגדלי עופות** |
| **מנהל** | מוטי אלקבץ |
| **כללי** | תחום הפעילות - דאגה לאינטרסים של כלל המגדלים בכל השלוחות: ביצים, עופות, הודים ורבייה.  תכניות עתידיות -  א. רפורמה בשלוחת ההטלה.  ב. שדרוג הלולים לרמה של רישוי עסקים, בכל השלוחות.  יעדי העבודה:  ב. הקטנת התחלואה בענף הלול.  ג. הטמעת השיטה לפינוי וכלוי פגרים.  ד. רצפות קשיחות בלולי ההודים.  ה. טיפול באזורי הגידול ביישובי ההזנק של הרפורמה.  ו. הטמעת דרישות השו"ט בקרב המגדלים.  משימות הארגון ברפורמה בשלוחת ההטלה:  רישוי עסקים, הסדר בשלוחת הפטם, ליווי ופיקוח, הסדרת שלוחת ההודים, ליווי ופיקוח, פינוי עודפי ביצים או מניעתם, נזקים עקיפים - מעורבות הארגון בעת אירוע שפעת העופות או בעת אירוע ניוקאסל. |

## ארגוני צער בעלי חיים

|  |  |
| --- | --- |
|  | **ארגוני צער בעלי חיים** |
| **מנהל** | אנונימוס, צער בעלי חיים, חי משק |
| **בעלי תפקידים רלוונטיים** | יוסי וולפסון – יועץ משפטי עמותת צער בעלי חיים ואנונימוס  אבי פנקס – יו"ר ומיסד - עמותת חי משק |
| **כללי** | בארץ פועלות מספר עמותות שמטרתן הקטנת סיבלם של בעלי חיים. עמותות צער בעלי חיים (ישנן מספר הנושאות שם זה) מתרכזות בעיקר בחיות בית אולם מצטרפות כעותרות בכל תביעה כנגד החקלאים, החקלאות והמשרד בנושאי ממשקי הגידול. עמותת אנונימוס שמה לה למטרה להפסיק את השימוש המסחרי בבעלי חיים לתועלתו של האדם ומכיוון שכך היא מהווה קטגור מרכזי כנגד כל פעילות בממשקי בעלי החיים של החקלאות בכלל והמשרד בפרט.  עמותת חי משק בהנהגת אבי פנקס היא ארגון ששם לו למטרה להביא לאיזון בין גידול תעשייתי של בעלי חיים לבין ממשק גידול כלכלי על מנת למזער את הסבל של חיות המשק, זה ארגון לא כוחני המאמין בהידברות עם החקלאים. |

## ארגוני סביבה

|  |  |
| --- | --- |
|  | **ארגוני סביבה** |
| **מנהל** | **חיים וסביבה; החברה להגנת הטבע; אדם טבע ודין; צלול;** |
| **כללי** | **חיים וסביבה – ארגון הגג לשוחרי איכות הסביבה**  ארגון חיים וסביבה, הוא ארגון גג בו חברים [כ-100 ארגונים מכל רחבי הארץ](http://www.sviva.net/Organizations.php), הפועלים לקידום איכות הסביבה והחיים, בריאות הציבור ושינוי חברתי- סביבתי. הארגון המשמש מסגרת תומכת לפעילותה של התנועה הסביבתית בישראל. פועל לקידום מדיניות של פיתוח בר קיימא על בסיס של צדק סביבתי וחברתי, נגישות שווה למשאבי הסביבה וחלוקה שווה של נטל סביבתי, תוך הכרה באחריותנו כלפי הדורות הבאים.  **החברה להגנת הטבע**  החברה להגנת הטבע היא עמותה ציבורית בלתי תלויה הפועלת שלא למטרת רווח, שנוסדה בשנת 1953 ומהווה את הארגון הסביבתי הוותיק והגדול בישראל ואחד הוותיקים בעולם. החברה להגנת הטבע פועלת בשלושה אפיקים עיקריים: שימור סביבה, טבע וערכי מורשת; חינוך ופעילות קהילתית מגוונת; פעילות פנאי המאפשרת לכל אחד ואחת ליהנות מהטבע.  **אדם טבע ודין – אגודה ישראלית להגנת הסביבה**  עמותת אדם טבע ודין הוקמה בשנת 1990 על ידי אנשי מקצוע מתחום המשפט, המדע והתכנון, במטרה לשמש גוף מקצועי, בלתי תלוי, שייצג את האינטרס הציבורי בשמירה על איכות הסביבה ובריאות הציבור בישראל. בעמותה מדענים, עורכי דין, מתכננים ומומחי סביבה הפועלים ‏לקידום נושאי איכות הסביבה, בריאות הציבור וצדק סביבתי בסדר היום הציבורי.‏ בין היתר מפעילה העמותה את [המוקד הירוק](http://www.adamteva.org.il/?CategoryID=253&ArticleID=433&sng=1), המטפל בפניות הציבור בכל נושא הנוגע לסביבתו.  **צלול – עמותה לאיכות הסביבה**  עמותת צלול, שנוסדה ב-1999, שמה לה למטרה לשמור על איכות הסביבה בדגש על ימים ונחלים, דרך שימור הסביבה, הגברת מודעות, חינוך, פעילות אקטיבית ומחקר. העמותה נאבקת להעלאת מצב הים ונחלי ישראל לסדר היום הפוליטי והציבורי ולשם כך מפעילה מומחי סביבה, אנשי אקדמיה, עורכי דין, מתנדבים ומומחי יחסי ציבור. העמותה נתמכת בעיקר ע"י משפחת קהאן, ומסרבת לקבל תרומות מגופים ממשלתיים |

## מועצת הגנים הבוטניים

|  |  |
| --- | --- |
|  | **מועצת הגנים הבוטניים** |
| **מנהל** | פרופ' דן לבנון |
| **בעלי תפקידים רלוונטיים** | אביגיל הלר – שה"מ |
| **כללי** | בינואר 2008 הוקמה מועצת הגנים הבוטנים ובראשה עומד פרופסור דן לבנון – חוקר בתחום המיקולוגיה (חקר פטריות) ואשר שימש במשך שנים רבות כמדען הראשי של משרד החקלאות ופיתוח הכפר.  במועצת הגנים הבוטנים חברים נציגי משרדי ממשלה שונים (חקלאות ופיתוח הכפר, חינוך, מדע וטכנולוגיה) נציג מנהל מקרקעי ישראל, איש מקצוע מתחומי הגננות, אדריכלות הנוף או חקלאות, שלושה אנשי סגל אקדמאי שמומחיותם בוטניקה, אקולוגיה או חקלאות, נציג קק"ל, נציג השלטון המקומי ונציג ציבור  המועצה שתפקידה הוא כאמור לשמש כגוף ממליץ לשר החקלאות ופיתוח הכפר בביצוע החוק, משמשת גם כגוף המקנה מדיניות והכוונה לאנשי המשרד העמלים ביישום החוק. המשרד מרכז את פעילות המועצה באמצעות שרות ההדרכה והמקצוע (שה"מ).  הנושאים הראשונים, שאיתם התמודדה המועצה היו יצירת מבחני הכרה ל"גן בוטני המוכר על ידי המדינה", יצירת אמות מידה למבחנים, אשר יאפשרו תמיכה כספית בגנים בוטנים מוכרים, ויצירת תקנות. |

## ארגון השומר החדש

|  |  |
| --- | --- |
|  | **ארגון השומר החדש** |
| **מנהל** | יואל זילברמן - מייסד ומנכ''ל  און ריפמן – מייסד ומנכ"ל חינוך |
| **בעלי תפקידים רלוונטיים** | ג'ואנה (יוקי) ארביב - נשיאה |
| **כללי** | השומר החדש הינו ארגון חברתי חינוכי וציוני שהוקם בשנת 2007 על ידי קבוצת מתנדבים אוהבי הארץ בכדי לשמור על אדמות המדינה תוך סיוע והעצמת החקלאים וגורמי האכיפה, לצד חיבור אזרחים וצעירים לאדמה, לאהבת הארץ ולזהות ציונית.  פעולות הסיוע והחיבור נעשות על-ידי התנדבות חקלאית מגוונת לצד פעילויות חינוכיות שערכי העמל, הערבות ההדדית, האומץ האזרחי ואהבת הארץ הן עמודי התווך שלו.  ארגון השומר החדש רואה עצמו כזרם מתפתח בציונות המעשית הפועלת ברוח חלוצית-ממלכתית ובהשראת ארגון השומר אשר פעל בראשית הציונות.  הארגון מוביל מגוון פעולות התנדבותיות וחינוכיות במרחבים החקלאיים והפתוחים של מדינת ישראל.  מאז הקמתו השומר-החדש מחזק את תחושת אהבת הארץ בקרב עשרות אלפי מתנדבים המסייעים למאות חקלאים וגופים ארציים לטובת שמירה על אדמות המדינה, כל זאת תוך שיח ולימוד ערכי-הציונות המעניק חווית בירור וגיבוש הזהות האישית והלאומית. |

# נספח א': תכנון, מטרות ויעדים ותוכניות עבודה - מעגל התכנון הממשלתי

משרד החקלאות ופיתוח הכפר, כחלק ממהלך ממשלתי רוחבי, כותב ומפרסם לציבור את תכניות העבודה מדי שנה.

בתהליך התכנון מוגדרים מטרות ויעדי המשרד, לפיהם מוגדרות משימות ליחידות המשרד השונות ובסופו מאושרת תכנית העבודה יחד עם התקציב, אצל מנכ"לית המשרד. קיומו של תהליך כזה מבטיח שיעדים מרכזיים יבואו לידי ביטוי בתוכנית העבודה השנתית.

תהליך התכנון כולל שלבים מרכזיים:

1. הערכת מצב - גיבוש המטרות והיעדים המשרדיים
2. גיבוש תכניות העבודה – תכנון תכניות עבודה ביחידות, הגדרת משימות והצגתן למנכ"לית.
3. עריכת ספר תכניות עבודה ופרסומו לציבור
4. בקרות פעמיים בשנה והפקת דוחות ביצוע.

הליך התכנון מתחיל בכנס של הנהלת המשרד/מובילי התכנון הנוגע לנושאי ליבה שבטיפול המשרד ובו מבהירים את הדגשים העיקריים לשנה הקרבה. בהמשך מובילי התכנון כותבים את תכניות העבודה למערכת התמ"ר. במהלך חודשים **נובמבר-דצמבר,** מגיעים מנהלי היחידות לאישור תכניות העבודה אצל מנכ"לית המשרד. במעמד זה מובא לאישור התקציב היחידתי לשנה הבאה (בכפוף לאישור תקציב המדינה). בישיבה מוצגות מספר משימות עיקריות מתוך תכנית העבודה של היחידה המוגדרות "משימות מנכ"ל" הנקראות גם "משימות הדגל" של היחידה. בהתאם לדגשי המדיניות של המנכ"לית והשר, משימות אלה בד"כ מצריכות עבודה מאומצת יותר.

לאחר אישור תכנית העבודה המשרדית ע"י המנכ"לית, נבחרות משימות שיפורסמו לציבור הרחב, כחלק מפרסום רוחבי של ספר תכניות עבודה ממשלתי שמרכז משרד ראש הממשלה. הפרסום הינו במהלך חודש **ינואר,** בשנה העוקבת.

לאחר מכן, במהלך חודשים **ינואר ופברואר**, נאסף דיווח הביצוע של השנה הקודמת לצורכי ניתוח ביצוע משרדי (פנימי) ולצורך פרסום הביצועים של המשימות שפורסמו לציבור (חיצוני).

על תהליך התכנון להיות סדור ונאמן למטרות ויעדי המשרד, על מנת לוודא כי יחידות המשרד פועלות לקדם את המדיניות שנקבעה ועל מנת להטמיע תרבות אירגונית של תכנון ובקרה.

להלן לינק לספר תוכניות העבודה של הממשלה לשנת 2022: <[https://www.gov.il/BlobFolder/reports/work\_programs\_2022/he/work\_plans\_work%20programs2022.pdf](https://pcs.mgtech.co.il/BlobFolder/reports/work_programs_2022/he/,DanaInfo=www.gov.il,SSL+work_plans_work%20programs2022.pdf)

מטרות ויעדים של משרד החקלאות ופיתוח הכפר לשנת התכנון 2022 מוצגים במסמך זה בעמוד 37.

להלן קובץ תוכנית העבודה שפורסמה לציבור (2022).



# נספח ב': מדיניות רגולציה

**מה היא רגולציה?**

רגולציה היא כל הכללים ברי האכיפה אותם קובעת המדינה על מנת להסדיר פעילות בתחום מסוים. מטרת השימוש בה היא לנהל סיכונים ולהגן על אינטרסים ציבוריים שונים כמו בריאות הציבור, צער בעלי חיים בטיחות, איכות הסביבה, שמירה על קרקעות חקלאיות ועוד. ההוראות יכולות לבוא לידי ביטוי במסגרת חוקים ותקנות אך הפרקטיקה הוכיחה כי רוב הרגולציה נמצאת בנהלים שהרגולטור מפרסם.

הממשלה מנווטת את החברה והכלכלה באמצעות שני כלים מרכזיים – הוצאה תקציבית ורגולציה. ההוצאה התקציבית (הכנסות ממיסים ושימוש בתקציב לצרכים מגוונים) מנוהלת מזה שנים ארוכות ע"י מדיניות מוגדרת של משרד האוצר. בעוד שאת ההוצאה התקציבית נהגו לבחון בצורה דקדקנית, במשך שנים לא היה נהוג לבחון את ההשפעות והעלויות של הרגולציה על המשק.

**מה היא מדיניות רגולציה?**

העולם שעוסק בניהול הרגולציה נקרא מדיניות רגולציה (regulatory policy). עקרונות מדיניות רגולציה מבטיחים שהרגולציה תהא האפקטיבית ביותר ובו בעת גם יעילה תוך הטלת נטל מינימלי על הציבור.

**עקרונות מדיניות רגולציה**

עקרונות אלו מוסדו בארצות הברית וב-OECD כבר לפני מספר שנים.

בישראל הרפורמות ברגולציה היו מאורגנות תחת שתי החלטות ממשלה (2118 ו-4398), במסגרתן גויסו צוותים ייעודיים שמסייעים ליחידות בהטמעת העקרונות והכלים לגיבוש רגולציה חכמה. במסגרת זו, הוקם תחום מדיניות רגולציה בחטיבה למחקר, כלכלה ואסטרטגיה, הפועל לקידום עקרונות מדיניות הרגולציה והטמעתן במשרד.

ישנם שני מנגנונים עיקריים לקידום של מדיניות רגולציה. המנגנון הראשון נקרא "הפחתת הנטל הרגולטורי" והוא מטפל בכל הרגולציה הקיימת. המנגנון התבצע בישראל באמצעות תכנית חומש בה בכל שנה המשרד בחן שורה של תחומים במטרה להפחית את הנטל הבירוקרטי ב-25%. נכון לשנת 2022, תכנית החומש תמה וטרם גובשה על ידי הממשלה תכנית חדשה. המנגנון השני נקרא "גיבוש רגולציה חכמה" (RIA – regulatory impact assessment) והוא עוזר לגבש עדכונים, תוספות ושינויים ברגולציה. במסגרת התהליך באחריות הרגולטור הרלוונטי לבחון רגולציה חדשה או שינוי רגולציה קיימת, על פי מתודולוגיה השוקלת את התועלת שלה אל מול העלות שלה, בעיקר בהיבטים כלכליים.

בחודש נובמבר 2021, במסגרת חוק ההסדרים, חוקק חוק עקרונות האסדרה (הרגולציה), והביא להקמתה של רשות האסדרה. החוק מעגן את החלטות הממשלה הקיימות בנושא, ומטרתו ריכוז מאמצי הממשלה לטיוב רגולציה. תפקידי הרשות כוללים ייעוץ לממשלה; ייעוץ, ליווי והכשרה למאסדרים; קידום הליכי תכנון אסדרתיים; ייעוץ בנושא איכות ותהליכי הערכת השפעת אסדרה (RIA); ובחינה, מדידה והערכת אסדרה קיימת.

סעיף 21 לחוק עקרונות האסדרה אף קובע כי, רגולטור המבקש להציע או לקבוע אסדרה ונדרש לשם כך בתהליך הערכת השפעות אסדרה, יפנה לרשות לצורך התייעצות בצירוף הדו"ח שערך לגבי התהליך, בכדי שתיתן רשות האסדרה חוות דעת על תהליך זה.

# נספח ג': מכתב לחשב הכללי והממונה על השכר – עדכון אגרות

****

1. יבואנית נטו של מזון - סך יבוא המזון עולה על סך הייצוא של המזון [↑](#footnote-ref-1)
2. פריון הייצור הכולל (TFP) בענף החקלאות מוגדר כשינוי בתוצר ענף החקלאות, שאינו מוסבר מהשינוי במלאי ההון או בשינוי בשעות העבודה [↑](#footnote-ref-2)
3. אומדן לגריעת שטחים עד שנת 2050, על בסיס תכניות פיתוח (מקור: הגדרת תרחישים לפיתוח על ידי הרשות לתכנון במשרד החקלאות ופיתוח הכפר על בסיס נהנחות ליישום תכניות פיתוח, ממ"ג משרד החקלאות לגודל השטחים). [↑](#footnote-ref-3)
4. לפירוט הגדרת התרחישים ראה: קחל, י. א. אוסמן ואחרים, צרכי המים של ענף החקלאות – תכנית טווח ארוך, החטיבה למחקר, כלכלה ואסטרטגיה, משרד החקלאות ופיתוח הכפר, דצמבר 2018 (טיוטה). [↑](#footnote-ref-4)
5. להשוואה בינלאומית ראה נתוני ה-FAO באתר הבנק העולמי: [Arable land (ha per person)](https://data.worldbank.org/indicator/AG.LND.ARBL.HA.PC?end=2016&start=1961&view=map). [↑](#footnote-ref-5)
6. הערות: \*בנט"ל (בסיס נתונים טופוגרפי לאומי של מפ"י) -מיפוי שטחים מבוסס צילומי אוויר. בשטחים אלו לא ידוע תמהיל הגידולים לפי ענפים. שטחי בנט"ל – שטח פתוח כולל 17 אלף דונם חממות. שטחי ירקות שטח פתוח כוללים 59 אלף דונם גידולי שדה בדו-גידול. [↑](#footnote-ref-6)
7. מלמ"ק- מיליון מ"ק [↑](#footnote-ref-7)
8. לפירוט ראה: קחל, י. א. אוסמן ואחרים, צרכי המים של ענף החקלאות – תכנית טווח ארוך, החטיבה למחקר, כלכלה ואסטרטגיה, משרד החקלאות ופיתוח הכפר, דצמבר 2018 (טיוטה). [↑](#footnote-ref-8)
9. ברקו, א. ו-א. אוסמן. [שוק בשר הבקר בישראל – סיכום שנת 2017](https://www.moag.gov.il/yhidotmisrad/research_economy_strategy/publication/2018/Documents/The_cattle_market.pdf). החטיבה למחקר, כלכלה ואסטרטגיה, משרד החקלאות ופיתוח הכפר, ינואר 2018. [↑](#footnote-ref-9)
10. משרד הבריאות. [תזונה ים תיכונית](https://www.health.gov.il/Subjects/FoodAndNutrition/Nutrition/Adequate_nutrition/mediterranean/Pages/default.aspx) (כניסה ב-12.3.2019). להפנייה למחקרים הודות לתועלות הבריאותיות של התזונה הים תיכונית ראה באתר של EUFIC (European Food Information Council), [The Mediterranean diet](https://www.eufic.org/en/healthy-living/article/the-mediterranean-diet), 13.8.2018. [↑](#footnote-ref-10)
11. מבוסס על אומדן על בסיס הוצאות משקי הבית (למ"ס). [↑](#footnote-ref-11)
12. רמת מחירי הפירות וירקות כולל תפו"א בישראל ב-2017 הייתה נמוכה ב-4% בהשוואה לממוצע מדינות ה-OECD, לפי בדיקה שעורך ה-OECD כל 3 שנים. הפרסום המעודכן ביותר מתייחס לנתוני 2017. (ראה OECD [2017 PPP Benchmark results](https://stats.oecd.org/Index.aspx?DataSetCode=PPP2017), Table 1.11: Price level indices) [↑](#footnote-ref-12)
13. מקור: אגף אגרואקולוגיה וגד"ש, משרד החקלאות ופיתוח הכפר. [↑](#footnote-ref-13)
14. למידע ונתונים על תחום האגרי- והפוד-טק ראה [Startup Nation](https://www.startupnationcentral.org/sector/agritech/). [↑](#footnote-ref-14)
15. Ranganathan, J. et al., [How to Sustainably Feed 10 Billion People by 2050, in 21 Charts](https://www.wri.org/blog/2018/12/how-sustainably-feed-10-billion-people-2050-21-charts), World Resources Institute, 2018 [↑](#footnote-ref-15)
16. השטח החקלאי העולמי (גידולים ומרעה) ירד משיא של 49.5 מיליארד דונם בשנת 2000 ל-48.7 מיליארד דונם ב-2015 (FAOStat). [↑](#footnote-ref-16)
17. IPCC, [Special Report on the impacts of global warming of 1.5°C above pre-industrial levels](https://www.ipcc.ch/sr15/), 2018 [↑](#footnote-ref-17)
18. ראה למשל: NASA, [Global Climate Change - Effects](https://climate.nasa.gov/effects/) [↑](#footnote-ref-18)
19. ראה למשל: The Guardian, [Climate strikes held around the world – as it happened](https://www.theguardian.com/environment/live/2019/mar/15/climate-strikes-2019-live-latest-climate-change-global-warming). 15.3.2019 [↑](#footnote-ref-19)
20. FAO, [The Future of Food and Agriculture – Trends and Challenges](http://www.fao.org/3/a-i6583e.pdf), 2017 [↑](#footnote-ref-20)
21. ראה למשל: FAO, [The Future of Food and Agriculture – Trends and Challenges](http://www.fao.org/3/a-i6583e.pdf), 2017,

    FAO and OECD, [Food Security and Nutrition:Challenges for Agriculture and the Hidden Potential of Soil](http://www.fao.org/3/CA0917EN/ca0917en.pdf), 2018,

    Maggio, A. et al., [Global Food Security 2030 – Assessing trends wit a view to guiding future EU policies](http://publications.jrc.ec.europa.eu/repository/bitstream/JRC94867/lbna27252enn.pdf), JRC Science and Policy Reports, European Commission, 2015 [↑](#footnote-ref-21)
22. המכירות של מזון אורגני באיחוד האירופי הכפילו את עצמן בעשור האחרון והגיעו ל-34 מיליארד אירו ב-2017 (Freshplaza, [European organic market doubles in size in a decade](https://www.freshplaza.com/article/9080678/european-organic-market-doubles-in-size-in-a-decade/), 11.3.2019 ). [↑](#footnote-ref-22)
23. Agfunder [AgriFood Tech Investing Report](https://research.agfunder.com/2017/AgFunder-Agrifood-Tech-Investing-Report-2017.pdf), 2017 in Review [↑](#footnote-ref-23)
24. כל סוגי התמיכה, כולל אומדן לתמיכה במחירי שוק על ידי מכסים ומכסות, תמיכה תקציבית לחקלאים, תמיכה כללית בענף החקלאות כגון השקעות בתשתית ובמחקר ופיתוח ותמיכה בצרכנים לרכישת תוצרת חקלאית (ראה תרשים מס' 21). [↑](#footnote-ref-24)
25. EU Commission: [CAP expenditure and CAP reform path](https://ec.europa.eu/agriculture/sites/agriculture/files/cap-post-2013/graphs/graph2_en.pdf), 2018 [↑](#footnote-ref-25)
26. PSE = **P**roducer **S**upport **E**stimate [↑](#footnote-ref-26)
27. לסיכום קצר של התרומות של ענף החקלאות ראה בנספח א' בפרסום: צוק-בר, א. ואחרים, [כלים לתמיכה בחקלאות ישראל, מסמך רקע לבחינת שינוי במדיניות התמיכות](https://www.moag.gov.il/yhidotmisrad/research_economy_strategy/publication/2016/Documents/agrireform2016.pdf), החטיבה למחקר, כלכלה ואסטרטגיה, משרד החקלאות ופיתוח הכפר, 2015.

    סיכום זה מבוסס על עבודה מקיפה: גינזבורג, א., [תרומות ישירות וחיצוניות של החקלאות ושילוב תמיכות אגרו-סביבתיות בתמהיל התמיכות בחקלאות ישראל](https://www.moag.gov.il/yhidotmisrad/research_economy_strategy/publication/2014/documents/toalot_agro_svivatiot.pdf), החטיבה למחקר, כלכלה ואסטרטגיה, משרד החקלאות ופיתוח הכפר, 2014. [↑](#footnote-ref-27)
28. קובץ הישובים 2017, הלמ"ס [↑](#footnote-ref-28)
29. אמויאל רענן ותירוש יוחאי, מאי 2017, השפעת תכניות הותמ"ל על קרקע חקלאית, הרשות לתכנון משרד החקלאות ופיתוח הכפר [↑](#footnote-ref-29)